Split (3)

train · 79.3k rows

text stringlengths 31 26.1k	summary stringlengths 11 1.19k
ព័ត៌មានពិស្ដារ សូមស្ដាប់បទសម្ភាសរវាងអ្នកសារព័ត៌មានឌីជីថលថ្មីៗ ជាមួយលោក វង្ស សាវុទ្ធី ប្រធានស្ដីទីសារមន្ទីរកុលាលភាជន៍អង្គរភូមិតានី និងជាអ្នកជំនាញសិលាចារឹក នៅក្នុងកម្មវិធីបាឋកថា ស្ដីពី «ចម្លាក់រឿងព្រះបាទសូរ្យវរ្ម័នទី២ នៅលើថែវខាងត្បូងអង្គរវត្តតាមរយៈសិលាចារឹក និងបុរាណវិទ្យា» នាថ្ងៃទី១៥ កញ្ញា ដែលធ្វើឡើងនៅអាជ្ញាធរជាតិអប្សរា ដូចតទៅ៖ បើតាមការរៀបរាប់របស់លោក វង្ស សាវុទ្ធី សិលាចារឹកជាង៦០ទាំងនោះសោត ពុំអាចមកចងក្រងជាប្រវត្តិអ្វីបានឡើយ ច្រើនរៀបរាប់ទីកន្លែង និងឈ្មោះនៃរូបដែលបានឆ្លាក់តែប៉ុណ្ណោះ។ មូលហេតុដែលធ្វើឱ្យអង្គរវត្ត សឹងពុំមានសិលាចារឹកចារនៅសម័យអង្គរ ដោយសារភាពមមាញឹកទៅនឹងការកសាង ការរៀបចំក្បូរក្បាច់ផ្សេង ដោយពុំនឹកដល់ការចារសិលាចារឹក។ លោក វង្ស សាវុទ្ធី ពន្យល់ថា ចំណុចខ្លះនៃប្រាសាទអង្គរវត្ត ត្រូវបានរៀបចំ និងដាប់ឆ្លាក់បង្ហើយនៅក្នុងរាជ្យព្រះបាទអង្គច័ន្ទរាជា ដែលពេលនោះ ព្រះអង្គកចិត្តទុកដាក់ និងរៀបចំអតីតរាជធានីនេះ ដូចរាជធានីម្ដងទៀតដូច្នោះដែរ។ សិលាចារឹកខ្លះបានសរសេរពាក្យព្រះបរមវិស្ណុលោក ដែលជាព្រះមរណនាមរបស់ព្រះបាទសូរ្យវរ្ម័នទី២ ដែលមានន័យថា ការចារនោះក្រោយព្រះអង្គបានសុគតទៅហើយ។ នៅសម័យក្រោយអង្គរ សិលាចារឹករាប់រយផ្ទាំង និងច្រើនភាសាបានចារនៅតាមជញ្ចាំង សសរ។ល។ នៃប្រាសាទអង្គរវត្ត៕	សៀមរាប៖ ដ្បិតជាប្រាសាទធំស្កឹមស្កៃក៏ពិតមែន តែអង្គរវត្តមានសិលាចារឹកតិចតួចបំផុត គឺមានជាង៦០កន្លែងប៉ុណ្ណោះ ដែលចារនៅសម័យអង្គរ។ សិលាចារឹកទាំងនោះទៀតសោត មានខ្លះចារនៅសម័យអង្គរ និងមួយចំនួនធំចារនៅដើមសម័យបាយ័ន ឬសម័យក្រោយៗអង្គរ។ តាមអ្នកជំនាញសិលាចារឹក សិលាចារឹកទាំងនោះ ភាគច្រើនចារក្បែររូបតាមថែវ តូចៗ និងនៅចំណុចចង្អៀត ដែលអាចទាញសេចក្ដី សន្និដ្ឋានបានថា ភាគច្រើនចារនៅសម័យក្រោយអង្គរ។
ប្រធានយុវជនសហភាពសហព័ន្ធយុវជនកម្ពុជា (ស.ស.យ.ក) បាននិយាយថា ព្រឹត្តិការណ៍នេះ នឹងផ្តល់ឱកាសឲ្យយុវជនស្វែងយល់ ហើយនឹកឃើញទៅដល់ការតស៊ូ និងវីរៈភាពរបស់យុវជនខ្មែរកាលពីជំនាន់មុន ថាតើវាមានការលំបាកប៉ុណ្ណា ក្នុងការតស៊ូរស់នៅក្នុងសម័យសង្គ្រាម។ ថ្លែងចំពោះមុខអ្នកសារព័ត៌មាន ក្នុងមហាសន្និបាតលើកទី៤ ថ្ងៃទី២៧វិច្ឆិកា នៅសណ្ឋាគារសុខា លោក ហ៊ុន ម៉ានី ប្រធានស.ស.យ.ក បានបញ្ជាក់ដូច្នេះថា៖ «ធម្មតាពេលខ្លះយើងអានប្រវត្តិសាស្ត្រតែលើក្រដាស ហើយយើងស្តាប់តែគេនិយាយ ប្រហែលយើងតែងតែគិតថាវាគ្មានអ្វីលំបាកទេ អ៊ីចឹងពេលនេះយើងអាចមានឱកាសខ្លួនឯងហើយ សម្រាប់ការស្វែងយល់ពីរយៈពេលការតស៊ូនាពេលនោះ គឺខុសគ្នាឆ្ងាយណាស់នាពេលនេះ។ ការតស៊ូ នាពេលនោះ គឺស្ថិតនៅក្នុងកាលៈទេសៈ ក្នុងសង្គ្រាមផង ជួបមីនផង មើលគ្នាជាសត្រូវផង និងសង្ស័យគ្នាទៅវិញទៅមកផង។ ជាពិសេសថា្នក់ដឹកនាំយើងធ្វើដំណើរពីគោលដៅមួយទៅចំណុចដែលខ្លួនចង់ទៅ គឺជាការយកជីវិតមកប្រថុយសុទ្ធសាធជាមួយទីតាំងភូមិសាស្ត្រ»។ បើតាមលោក ហ៊ុន ម៉ានី ការរៀបចំព្រឹត្តិការណ៍នេះ ក៏ដើម្បីចង់សាកល្បងយុវជន ដែលស្ថិតនៅក្នុងដំណាក់កាលសុខសន្តិភាព អាចធ្វើបានដូចអ្នកជំនាន់មុនដែរទេ។ លោក ហ៊ុន ម៉ានី បានបញ្ជាក់ថា «ចំពោះការដើរ៤០គីឡូ ទៅកាន់ប្រវត្តិសាស្ត្រនេះ គឺមិនមែនស្រួលនោះទេ មិនមែនជាការលែងសើចនោះទេ ហើយក៏មិនមែនទៅដល់គេជួយឲ្យទាំងអស់នោះទេ។ មានន័យថា គឺត្រូវទទួលខុសត្រូវលើខ្លួនឯង សាកល្បងដើរ ហើយសង្ឃឹមក្រោយសាកល្បងដើរ៤០គីឡូនេះ នឹងអាចសួរពួកគាត់វិញបាន ថាតើតាមពិតយុវជនជំនាន់មុខស្រួល និងធ្វើអ្វីស្រួល ដូចអ្វីដែលយុវជនបច្ចុប្បន្នបានគិតកន្លងដែរឬទេ? »។ សូមបញ្ជាក់ថា ព្រឹត្តិការណ៍៤០គីឡូម៉ែត្រ ទៅកាន់ប្រវត្តិសាស្ត្រ ក្នុងស្រុកស្នួល ខេត្តក្រចេះ ដែលធ្វើឡើងចាប់ពីថ្ងៃទី២៩ វិច្ឆិកា ដល់ទី១ធ្នូ ឆ្នាំ២០១៨។ ព្រឹត្តិការណ៍នេះ ផ្តល់ជាវេទិកាសម្រាប់យុវជន ឲ្យចេះរួបរួមគ្នា ក្នុងគ្រាលំបាក និងគ្រាសុខសាន្ត ស្វែងយល់ពីកម្រិតសមត្ថភាពរបស់ខ្លួន ក៏ដូចជាកម្រិតនៃការតស៊ូ ភាពអត់ធ្មត់ និងសមត្ថភាពដោះស្រាយបញ្ហា ជាមួយការស្វែងយល់បន្ថែមពីប្រវត្តិសាស្ត្រ តាមរយៈការធ្វើដំណើរថ្មើរជើងនេះ។សម្រាប់យុវជនដែលចូលរួមព្រឹត្តិការណ៍៤០គីឡូម៉ែត្រ ត្រូវរៀបចំឥវ៉ាន់ និងសម្ភារប្រើប្រាស់ខ្លួនឯងឲ្យបានត្រឹមត្រូវ៕	ភ្នំពេញ៖ នៅសល់២ថ្ងៃទៀតប៉ុណ្ណោះ ព្រឹត្តិការណ៍៤០គីឡូម៉ែត្រ ទៅកាន់ប្រវត្តិសាស្ត្រ ដើម្បីរម្លឹកស្មារតី២ធ្នូ នឹងចាប់ផ្ដើមឡើង ក្រោមការរៀបចំរបស់សហភាពសហព័ន្ធយុវជនកម្ពុជា (ស.ស.យ.ក) ។ ព្រឹត្តិការណ៍នេះ គឺជាការជំរុញឲ្យយុវជនស្វែងយល់ប្រវត្តិសាស្ត្រច្បាស់ ជាងការអាចសៀវភៅ។
ការសិក្សានេះបង្ហាញថា កម្មវិធីថ្នាក់ក្រោយឧត្តមសិក្សាជាច្រើនមិនបង្កើនចំណូលមួយជីវិតឱ្យគ្រប់គ្រាន់ដើម្បីរៀនវានោះទេ។ ខណៈពេលដែល ២៣ ភាគរយនៃកម្មវិធីបរិញ្ញាបត្រមិនផ្តល់ផលចំណេញផ្នែកហិរញ្ញវត្ថុ ឬផ្តល់ផលអវិជ្ជមានមកវិញ សម្រាប់សញ្ញាបត្រសិក្សារយៈពេលពីរឆ្នាំនិង និងថ្នាក់អនុបណ្ឌិតវិញចំនួនអវិជ្ជមាននេះមានរហូតដល់៤៣ភាគរយនៃការមិនអាចផ្តល់ប្រាក់ចំណេញមកវិញនោះ។ នេះបើយោងតាមការសិក្សាមួយដោយលោក Preston Cooper ដែលជាអ្នកស្រាវជ្រាវជាន់ខ្ពស់នៅ FREOPP ។ លោក Cooper បានវាយតម្លៃទៅលើផលចំណេញមកវិញពីការសិក្សាយកសញ្ញាបត្រនិងកម្មវិធីវិញ្ញាបនបត្រចំនួន ៥៣.០០០ ដើម្បីកំណត់ថា តើប្រាក់ចំណូលពេញមួយជីវិតរបស់សិស្សមានលើសពីតម្លៃកម្មវិធី និងហានិភ័យនៃការមិនបញ្ចប់ការសិក្សារបស់ពួកគេដែរឬទេ។ លទ្ធផលនៃការស្រាវជ្រាវរបស់លោករកឃើញថា ជំនាញសិក្សារបស់និស្សិតម្នាក់គឺជាសូចនាករចម្បងនៃចំណូលបានមកវិញនៅថ្នាក់ឧត្តមនិងថ្នាក់ក្រោយឧត្តមសិក្សា។ ជំនាញបរិញ្ញាបត្រខាងវិស្វកម្ម វិទ្យាសាស្ត្រកុំព្យូទ័រ និងគិលានុបដ្ឋាករកចំណូលមកវិញបានច្រើន ខណៈកម្មវិធីក្នុងវិស័យអប់រំ វិចិត្រសិល្បៈ ចិត្តសាស្ត្រ និងភាសាអង់គ្លេសរកចំណូលបានមកវិញតិច។ ថ្នាក់ក្រោយឧត្តមសិក្សាក្នុងវិស័យវេជ្ជសាស្ត្រនិងច្បាប់ច្រើនតែរកចំណូលមកវិញបានច្រើន។ ប៉ុន្តែបើយោងតាមលោក Cooper កម្មវិធីថ្នាក់អនុបណ្ឌិតជាច្រើនរួមបញ្ចូលទាំងថ្នាក់គ្រប់គ្រងអាជីវកម្ម MBA ផងនោះ ជារឿយៗរកចំណូលមកវិញបានទាប។ ថ្វីត្បិតតែបុគ្គលិកដែលមានសញ្ញាបត្រថ្នាក់អនុបណ្ឌិតរកចំណូលបាន ១៦ភាគរយច្រើនជាងអ្នកដែលមានត្រឹមសញ្ញាបត្រថ្នាក់បរិញ្ញាបត្រក៏ដោយ ក៏លោក Cooper និយាយថា តួលេខនេះមិនបានរាប់បញ្ចូលនិស្សិតដែលមាន«សក្ដានុពលប្រាក់ចំណូលខ្ពស់ជាងពីមុនស្រាប់»នោះ ទេ។ លោក Cooper សរសេរថា៖ «និស្សិត MBA ដែលមានសក្ដានុពលប្រាក់ចំណូលខ្ពស់ជាង ជារឿយៗជ្រើសរើសយកមុខវិជ្ជាថ្នាក់បរិញ្ញាបត្រដែលអាចរកចំណូលបានខ្ពស់ដូចជាជំនាញហិរញ្ញវត្ថុនិងសេដ្ឋកិច្ច។ ដូច្នេះជំនាញថ្នាក់អនុបណ្ឌិត MBA បន្ថែមតម្លៃតិចតួចប៉ុណ្ណោះបន្ថែមពីលើនោះ»។ ការសិក្សានេះក៏បានចង្អុលបង្ហាញថា ប្រាក់ខែចាប់ផ្ដើមខ្ពស់គឺជាសូចនាករនៃប្រាក់ចំណូលមកវិញខ្ពស់។ សញ្ញាបត្រដែលមានប្រាក់ខែចាប់ផ្ដើមដំបូងពី ៥៧.០០០ ដុល្លារ ឬច្រើនជាងនេះក្នុងមួយឆ្នាំ ផ្ដល់ប្រាក់ចំណូលសរុបពេញមួយជីវិតខ្ពស់បំផុត។ ប៉ុន្តែប្រាក់ចំណូលបានមកវិញពីសញ្ញាបត្រមួយមានទំហំខុសៗគ្នាអាស្រ័យទៅលើគ្រឹះស្ថានអប់រំផងដែរ។ លោក Cooper សរសេរថា៖ «និស្សិតដែលចាប់អារម្មណ៍ជំនាញសិក្សាដែលអាចរកចំណូលមធ្យមបានទាប នៅតែអាចរកសាលាមួយចំនួនដែលអាចប្ដូរជំនាញសិក្សាទាំងនោះទៅជាការងារដែលរកចំណូលបានខ្ពស់បានដែរ»។ គុណភាពនៃគ្រឹះស្ថានអប់រំមួយក៏សំខាន់ណាស់ដែរ។ នេះបើយោងតាមការលើកឡើងរបស់លោក William Tierney សាស្ត្រាចារ្យកិត្តិយសនៃថ្នាក់ការអប់រំជាន់ខ្ពស់នៅសាកលវិទ្យាល័យ Southern California។ លោក Tierney ថ្លែងប្រាប់ VOA ថា៖ «មុខជំនាញMBA ពីសាកលវិទ្យាល័យ Harvard គឺទំនងជាអាចរកការងារល្អមួយបាន។ ចំណែកឯជំនាញ MBA ដូចគ្នាពីសាកលវិទ្យាល័យ Phoenix ដែលមានលំដាប់ទាបជាងសាកលវិទ្យាល័យ Harvard ប្រហែលជាមានលទ្ធភាពរកការងារល្អបានតិចជាងនេះ»។ ប៉ុន្តែនិស្សិតរៀនថ្នាក់ក្រោយឧត្តមសិក្សាគឺមិនមែនដោយសារហេតុផលប្រាក់ចំណូលរកបានមកវិញតែមួយមុខនោះទេ។ លោក Robert Kelchen ប្រធានថ្នាក់ដឹកនាំផ្នែកអប់រំនៃសាកលវិទ្យាល័យ Tennessee ក្នុងទីក្រុង Knoxville ថ្លែងប្រាប់ VOA ថា៖ «ជំនាញមួយចំនួនអាចនាំឱ្យរកបានការងារដែលនិស្សិតចូលចិត្ត ដូចជាការសម្ដែងសិល្បៈជាដើម»។ លោក Kelchen បានថ្លែងបន្ថែមទៀតថា៖ «ជំនាញខ្លះអាចជួយឱ្យនិស្សិតចូលក្នុងបណ្ដាញសង្គម ឬជួយនិស្សិតឱ្យរៀនអំពីប្រធានបទមួយដែលពួកគេចូលចិត្ត»។ លោក Cooper បានថ្លែងថា VOA ថា វាអាចសមហេតុផលសម្រាប់និស្សិតក្នុងកម្មវិធីសិក្សាដែលអាចរកចំណូលមកវិញបានទាបក្នុងការប្ដូរជំនាញសិក្សាប្រសិនបើពួកគេនៅតែអាចបញ្ចប់ការសិក្សាទាន់ពេលវេលា។ លោកបានរកឃើញថា លទ្ធផលចុងក្រោយខាងចំណាយអាក្រក់បំផុតសម្រាប់និស្សិតគឺ កាបោះបង់ចោលការសិក្សា«ដោយសារតែពួកគេត្រូវបង់ថ្លៃសិក្សាមួយឆ្នាំឬច្រើនជាងនេះហើយមិនធ្វើការងារមួយរយៈ»។ អ្នកតំណាងរាស្ត្រដែលផ្ដល់ថវិកាដល់ការអប់រំថ្នាក់ឧត្តមសិក្សាមានការទទួលខុសត្រូវក្នុងការធានាថា «ថ្នាក់ឧត្តមសិក្សាផ្ដល់នូវប្រាក់ចំណូលនិងការបង្កើនជីវភាពសេដ្ឋកិច្ចមកវិញ»។ ជិតមួយភាគបីនៃថវិការបស់រដ្ឋាភិបាលសហព័ន្ធ ដោយរួមមានទាំងកញ្ចប់ថវិកា Pell និងប្រាក់កម្ចីនិស្សិតផងដែរ បង់ថ្លៃសិក្សាសម្រាប់កម្មវិធីថ្នាក់ឧត្តមសិក្សាដែលមិនបានផ្ដល់ដល់និស្សិតនូវប្រាក់ចំណូលគ្រប់គ្រាន់ទេ។ នេះបើយោងតាមការសិក្សាដដែលនេះ។ ទស្សនៈរបស់លោក Cooper គឺថា «សាលារៀនមួយចំនួនគួរតែបិទកម្មវិធីសិក្សាដែលផ្ដល់ប្រាក់ចំណូលមកវិញទាប និងបែងចែកធនធានដល់កម្មវិធីសិក្សាដែលប្រាក់ចំណូលមកវិញបានច្រើនជាង»។ លោក Cooper បានថ្លែងប្រាប់ VOA ថា៖ «ពិតជាមានការលើកឡើងថា ថ្នាក់ឧត្តមសិក្សាគឺតែងតែផ្ដល់ចំណូលមកវិញខ្ពស់ ហើយអ្នកគួរតែព្យាយាមសិក្សាយកជំនាញបន្ថែមដោយសារវាជួយឱ្យអ្នករកចំណូលបានខ្ពស់។ ការលើកឡើងនេះត្រូវបានសង្កត់ធ្ងន់ដោយសាកលវិទ្យាល័យនានាដែលបានបំប៉ោងសន្យាទាក់ទិននឹងសមិទ្ធផលនៃកម្មវិធីថ្នាក់ក្រោយឧត្តមសិក្សារបស់ខ្លួន ដែលជារឿយៗមិនមានលទ្ធផលដូចការសន្យានោះទេ៕ ប្រែសម្រួលដោយអ្នកស្រី ហុង ចិន្ដា	ជំនាញថ្នាក់អនុបណ្ឌិតនៅសហរដ្ឋអាមេរិកស្ទើរតែពាក់កណ្ដាលរកប្រាក់មិនបានច្រើនទេ ហើយមិនរួចថ្លៃសោហ៊ុយចំណាយលើការសិក្សាយកសញ្ញាបត្រថ្នាក់អនុបណ្ឌិតនេះទេ។ នេះបើយោងតាមការស្រាវជ្រាវថ្មីមួយរបស់មូលនិធិសម្រាប់ការស្រាវជ្រាវទៅលើឱកាសស្មើគ្នា ដែលជាអង្គការស្រាវជ្រាវទៅលើសេដ្ឋកិច្ច។
លោក ហេង សួរ រដ្ឋលេខាធិការក្រសួងការងារ ដែលបានជូនដំណើរពលករខ្មែរនៅព្រលានយន្តហោះនោះ បានបញ្ជាក់ថា ការបញ្ជូនពលករខ្មែរទាំង៣២នាក់ទៅធ្វើការនៅប្រទេសកូរ៉េនេះ ដើម្បីឲ្យពួកគេអាចធ្វើការរកចំណូលបានខ្ពស់សម្រាប់ជួយគ្រួសារ និងអាចទទួលបានជំនាញពិតប្រាកដមួយ ជាពិសេសជំនាញភាសាកូរ៉េផងដែរ នៅពេលដែលពួកគេត្រឡប់មកមាតុភូមិវិញ។ រដ្ឋលេខាធិការក្រសួងការងាររូបនេះ អះអាងថា ក្នុងមួយឆ្នាំៗ ក្រសួងការងារបានបញ្ជូនពលករជាង៤ពាន់នាក់ទៅធ្វើការនៅផ្នែកឧស្សាហកម្ម កសិកម្ម និងសំណង់។ បើតាមលោក ហេង សួរ គិតត្រឹមឆ្នាំ២០១៩ នេះ មានពលករខ្មែរប្រមាណ៤ម៉ឺននាក់ហើយ ដែលកំពុងធ្វើការនៅប្រទេសកូរ៉េ៕	ភ្នំពេញ៖ ពលករខ្មែរចំនួន៣២នាក់ ត្រូវបានក្រសួងការងារ និងបណ្តុះបណ្តាល វិជ្ជាជីវៈ បញ្ចូនទៅធ្វើការនៅប្រទេសកូរ៉េ លើផ្នែកឧស្សាហកម្ម កសិកម្ម និងសំណង់ កាលពីថ្ងៃទី១៣ ខែ សីហា។
នៅក្នុងស្ទូតយោរបស់ MSNBC លោក Ali Velshi ដែលជាដឹកនាំកម្មវិធីព័ត៌មានដ៏ល្បីល្បាញ បានលើកឡើងពីព័ត៌មានស្តីពីការបរាជ័យរបស់ក្រុមភេរវកម្ម Daech នាការវាយប្រហារកន្លងមកនៅស៊ីរី។ នៅពេលដែល Velshi និយាយ កាម៉េរ៉ាបានចាប់រូបភាពរបស់លោក Matt Bradley ដែលជាអ្នករាយការណ៍។ លោក Matt មិនបានចាប់អារម្មណ៍នោះឡើយ ដោយលោកបានយកទឹកមាត់ទៅលាបសក់របស់ខ្លួនដល់ទៅពីរលើក។ លោក Velshi បានសួរទៅអ្នករាយការណ៍ថា៖ «លោក Matt តើលោកមើលឃើញយ៉ាងដូចម្តេចដែរចំពោះស្ថានការណ៍ [សំដៅលើព្រឹត្តិការណ៍នៅស៊ីរី]?»។ បន្ទាប់មក លោក Velshi បន្តនិយាយទៅកាន់លោក Matt ឲ្យរាយការណ៍ពីស្ថានភាព ប៉ុន្តែការភ្ជាប់ទំនាក់ទំនងត្រូវកាត់ផ្តាច់ ដែលទំនងជាលោក Matt ដឹងខ្លួន ថាបានធ្វើខុស។ ស្របពេលជាមួយគ្នា លោក Velshi បានបញ្ជាក់ប្រាប់អ្នកទស្សនាថា៖ «យើងមិនទទួលបានការទាក់ទងពីលោក Matt ឡើយ យើងនឹងផ្តោតលើសេចក្តីរាយការណ៍នេះ ម្តងទៀត នៅពេលយើងភ្ជាប់ទំនងទំនងគ្នាបានឡើងវិញ»។ វីដេអូដ៏មិនគួរឲ្យជឿនេះ ត្រូវបានចែកចាញពេញបណ្តាញសង្គម ដោយមានអ្នកបានឃើញរាប់លាននាក់៕	នាពេលរាយការណ៍ផ្ទាល់ពីភាគខាងកើតនៃប្រទេសស៊ីរី អ្នកកាសែតម្នាក់របស់ទូរទស្សន៍ NBC News ភ្លេចគិតថា កាមេរ៉ា បានចាប់រូបភាពរបស់ខ្លួន ដោយគាត់ស្តោះទឹកមាត់ដាក់ដៃ ហើយយកទៅលាបសក់ឲ្យត្រង់ស្អាត មិនពេលនិយាយរាយការណ៍។ វីដេអូទាក់ទងនឹងសកម្មភាព ត្រូវបានបង្ហោះពេញបណ្តាញសង្គម ជាពិសេស Twitter។
សម្រាប់ការប្រកួតបើកឆាកពូល A នៅថ្ងៃទី១៥ ខែកក្កដា ឆ្នាំ២០១៨ ក្រុម ស.ស.យ.ក ស្រុកកំចាយមារ ចាញ់ក្រុម East Coast Heat របស់អូស្ត្រាលីក្នុងលទ្ធផល ៨-០ មុនចាញ់ក្រុម MIC របស់មីយ៉ាន់ម៉ា ៤-២ ក្នុងជំនួបលើកទី២។ នាជំនួបចុងក្រោយ កាលពីថ្ងៃទី១៧ ខែកក្កដា ឆ្នាំ២០១៨ ក្រុមតំណាងកម្ពុជាមួយនេះចាញ់ក្រុម Arbisyam របស់ព្រុយណេ ៧-៦។ ការបរាជ័យ៣ប្រកួតជាប់គ្នានេះ នាំឲ្យកម្ពុជាបញ្ចប់ក្នុងចំណាត់ថ្នាក់បាតតារាងជាមួយសូន្យពិន្ទុ។ លទ្ធផលនេះ ធ្វើឲ្យកម្ពុជាធ្លាក់ចេញពីព្រឹត្តិការណ៍ AFF Futsal Club Championship ប្រចាំឆ្នាំ២០១៨ នៅទីក្រុងហ្សាការតាប្រទេសឥណ្ឌូណេស៊ី សម្រាប់ការចូលរួមលើកដំបូងរបស់ខ្លួន។ ក្រុម East Coast Heat របស់អូស្ត្រាលី និងក្រុម MIC របស់មីយ៉ាន់ម៉ា ទទួលបានកៅអីឡើងទៅវគ្គ១/២ តំណាងពូល A ខណៈក្រុម Bangkok BTS FC របស់ថៃ និងក្រុម SKN FC Kebumen របស់ម្ចាស់ផ្ទះឥណ្ឌូណេស៊ី តំណាងឲ្យពូល B៕	ក្រុមបាល់ទាត់សហភាពសហព័ន្ធយុវជនកម្ពុជាស្រុកកំចាយមារ បានធ្លាក់ចេញពីការប្រកួតដណ្តើមពានរង្វាន់ AFF Futsal Club Championship ដែលរៀបចំនៅទីក្រុងហ្សាការតា ប្រទេសឥណ្ឌូណេស៊ី ត្រឹមវគ្គជម្រុះក្នុងពូល។ ក្នុងចំណោម៣ប្រកួតក្រុមតំណាងកម្ពុជាមួយនេះ ចាញ់ក្រុមអូស្ត្រាលី មីយ៉ាន់ម៉ា និងព្រុយណេ។
ចាប់ផ្តើមការរត់លើកដំបូងកាលពីខែមេសា ឆ្នាំ ២០២៣ នៅចំណុចភាគខាងត្បូងបំផុតនៃទ្វីបអាហ្រ្វិក ដែលជាប្រទេសអាហ្វ្រិកខាងត្បូង ក្នុងភូមិមួយមានឈ្មោះថា LAgulhas។ លោក Cook បានរត់ទៅកាន់ទិសខាងលិចនៃទ្វីបអាហ្វ្រិក ដោយការរត់នេះមានចម្ងាយប្រមាណ ១៦,០០០គីឡូម៉ែត្រ។ បុរសវ័យ ២៧ឆ្នាំ បានរត់កាត់ប្រទេស ណាមីប៊ី, អង់ហ្គោឡា, សាធារណរដ្ឋប្រជាធិបតេយ្យកុងហ្គោ, សាធារណរដ្ឋកុងហ្គោ, កាម៉េរូន, នីហ្សេរីយ៉ា, បេណាំង, តូហ្គោ, ហ្គាណា, កូតឌឺវ័រ, ហ្គីណេ, សេណេហ្កាល់, ម៉ូរីតានី, អាល់ហ្សេរី មុនពេលរត់មកទីក្រុង Ras Angela ប្រទេសទុយណេស៊ី នាវេលាល្ងាចថ្ងៃទី៧ ខែមេសា។ ជាអត្តពលិកពូកែស៊ូទ្រាំ លោក Cook ដែលបានដាក់រហស្សនាមខ្លួនឯងថា បុរសដែលលំបាកបំផុត «Hardest Geezer» ក៏បានរៃអង្គាសប្រាក់បានជាង ៥ម៉ឺនផោន(៦០ម៉ឺនដុល្លារ) ចំពោះការរត់ដើម្បីសប្បុរសធម៌ដ៏វែងឆ្ងាយ។ ពាក្យ«Geezer» ក្នុងភាសាអង់គ្លេស មានន័យថាជាមនុស្សប្រុស ជាបុគ្គលដែលមានភេទប្រុស ឬក៏ជាមនុស្សចាស់ម្នាក់។ «មនុស្សដំបូងគេដែលអាចរត់កាត់ទ្វីបអាហ្រ្វិកបាន បេសកកម្មសម្រេចជោគជ័យ។ នេះបើតាមការបង្ហោះរបស់លោក Russ Cook នៅលើបណ្តាញសង្គម X អតីត Twitter។ អំឡុងការរត់ចុងក្រោយរបស់បុរសវ័យ ២៧ឆ្នាំ រូបគេត្រូវបានមនុស្សក្នុងប្រទេសទុយណេស៊ី ជាច្រើនអមការរត់ ដើម្បីសម្រេចគោលដៅ និងជាការអបអរចំពោះការសម្រេចសមិទ្ធិផលដែលមិនងាយនឹងមានមនុស្សអាចធ្វើបាន។ បើតាមសម្តីរបស់លោក Simon Klima ដែលជាប្រធានគ្រប់គ្រងប្រព័ន្ធកម្មវិធីសប្បុរសធម៌ Givestar បានប្រាប់មកកាន់ទីភ្នាក់ងារសារព័ត៌មាន Reuters ដូច្នេះថា៖«គោលដៅដ៏ធំបំផុតនោះគឺជាការចង់យកឈ្នះលើខ្លួនឯង និងធ្វើរឿងរ៉ាវដែលអស្ចារ្យបំផុត ដែលជាអ្វីដែល«Hardest Geezer» តែងតែធ្វើ។ [] រហូតដល់ពេលនេះយើងរៃអង្គាសបានជិត ៦០ម៉ឺនផោន (៧៥ម៉ឺនដុល្លារ) សម្រាប់អង្គការសប្បុរសធម៌ Sandblast និងអង្គការសប្បុរសធម៍រត់។ ហើយយើងសង្ឃឹមថាលោក Russ នឹងធ្វើឱ្យវាកើតឡើងដល់ ១លានផោន។»។ ក្នុងពេលរត់នោះទៀតសោត បុរសសញ្ជាតិអង់គ្លេសបានពាក់អាវក្រុមបាល់ទាត់ជម្រើសជាតិអង់គ្លេស ដើម្បីបង្ហាញអត្តសញ្ញាណផ្ទាល់ខ្លួន ហើយនៅពេលរត់មកដល់ទី រូបគេត្រូវបានមនុស្សជាច្រើនស្រែកអបអរដោយប្រើពាក្យថា«Geezer Geezer»៕	លោក Russ Cook បុរសសញ្ជាតិអង់គ្លេស ជាអត្តពលិករត់ចម្ងាយឆ្លងកាត់ឧបសគ្គលំបាកខ្លាំងបំផុត អាចរត់បានសម្រេចគោលដៅកាត់ទ្វីបអាហ្រ្វិក ទៅដល់គោលដៅចុងក្រោយនៅប្រទេសទុយណេស៊ី នាថ្ងៃទី៧ ខែមេសា ដោយឆ្លងកាត់ប្រទេសចំនួន ១៦ និងប្រើពេល ៣៥២ថ្ងៃ។ ទម្រាំតែអាចរត់បានសម្រេចគោលដៅលោក Cook ក៏បានប្រឈមមុខនឹងការស្ទាក់ប្លន់ដោយអាវុធ និងការពុលអាហារជាដើម។
នៅប៊ុយណូស៊ែរដ្ឋធានីរបស់អាហ្សង់ទីន កាលពីថ្ងៃទី០១ ខែធ្នូ ប្រធានាធិបតីអាមេរិក ដូណាល់ ត្រាំ បានជួបទល់មុខជាមួយ សមភាគីចិន ស៊ី ជិនភីង នៅក្រៅកិច្ចប្រជុំ G-20 ដោយបានពិភាក្សាគ្នាពីជម្លោះពាណិជ្ជកម្មដែលផ្តើមឆាបឆេះតាំងពីពាក់កណ្តាលឆ្នាំ។ ក្នុងជំនួបនេះ មេដឹកនាំទាំងពីរនេះ បានសម្រេចឯកភាពគ្នាផ្អាកប្រយុទ្ធបណ្តោះអាសន្ន ដោយគ្មានការដំឡើងពន្ធថ្មីប្រឆាំងគ្នាទៀតឡើយ ខណៈដែលភាគីកំពុងចរចាបង្កើតកិច្ចព្រមព្រៀងចុងក្រោយមួយ។ យ៉ាងណាមិញ មួយថ្ងៃក្រោយពីការសម្រេចចិត្តផ្អាកដំឡើងពន្ធប្រឆាំងគ្នាទៅវិញទៅមកនេះ លោក ដូ ណាល់ ត្រាំ បានបង្ហោះសារលើគណនី Twitter ផ្លូវការរបស់ខ្លួនថា រដ្ឋាភិបាលចិនបានសម្រេចលុបចោលពន្ធប្រឆាំងរថយន្តអាមេរិកហើយ។ លោកសរសេរដូច្នេះ៖ «ចិនបានយល់ព្រមកាត់បន្ថយ និងលុបចោលពន្ធនាំចូលលើរថយន្ត ដែលនាំចេញពីអាមេរិកទៅកាន់ចិន។ បច្ចុប្បន្នពន្ធនាំចូលនេះ គឺស្មើនឹង៤០ភាគរយ»។ China has agreed to reduce and remove tariffs on cars coming into China from the U.S. Currently the tariff is 40%. Donald J. Trump (@realDonaldTrump) December 3, 2018 ទំហំពាណិជ្ជកម្មទ្វេភាគីរវាងអាមេរិកនិងចិនធំធេងណាស់ ។ យោងតាមរបាយការណ៍ការិយាល័យស្ថិតិអាមេរិក កាលពីឆ្នាំ ២០១៧ អាមេរិកបាននាំចូលទំនិញដែលមានតម្លៃប្រហែល ៥០៥ពាន់លានដុល្លារអាមេរិកពីចិន ប៉ុន្តែទំហំនៃទំនិញនាំចូលនេះកើនឡើងរហូតដល់ ៩ ភាគរយក្នុងឆ្នាំ ២០១៨ គិតត្រឹមខែកក្កដានេះ ដែលធ្វើឲ្យមានអតុល្យភាពពាណិជ្ជកម្មខ្លាំង។ ឱនភាពពាណិជ្ជកម្មនេះបូកផ្សំនឹងការបំពានកម្មសិទ្ធិបញ្ញានៅចិនផង ធ្វើឲ្យអាមេរិកមិនសប្បាយចិត្តសោះឡើយរហូតធ្វើឲ្យលោក ត្រាំ ជ្រើសរើសយកសង្គ្រាមពាណិជ្ជកម្មបែបនេះទៀត។ សូមរម្លឹកផងដែរថា សង្គ្រាមពាណិជ្ជកម្មរវាងអាមេរិកនិងចិនឆាបឆេះជាផ្លូវការចាប់ពីថ្ងៃ ៦ ខែកក្កដានេះ ដោយអាមេរិកចាប់ផ្តើមដំឡើងពន្ធ ២៥ ភាគរយជំហានដំបូងរបស់អាមេរិកប្រឆាំងទំនិញចិនទំហំ ៥០ ពាន់លានដុល្លារអាមេរិក។ តមកដល់ខែកញ្ញា លោក ត្រាំ ក៏បានបញ្ជាឲ្យគេដំឡើងពន្ធ ១០ ភាគរយលើទំនិញចិនផ្សេងទៀតដែលមានទំហំ ២០០ពាន់លានដុល្លារទៀត។ចំណែកចិនវិញ បានដាក់ដំឡើងពន្ធប្រឆាំងទំនិញអាមេរិកមានទំហំ ១១០ ពាន់លានដុល្លារដែរចាប់ពីសង្គ្រាមផ្ទុះឡើងមក៕	ប្រធានាធិបតីអាមេរិក ដូណាល់ ត្រាំ បានប្រកាសថា ក្រុងប៉េកាំងបានយល់ព្រមសើរើវិធានការដាក់ ពន្ធនាំចូលប្រឆាំងរថយន្តអាមេរិក។ ចិនសម្រេចចិត្តបែបនេះត្រឹមមួយថ្ងៃប៉ុណ្ណោះ ក្រោយពីលោក ត្រាំ និងសមភាគីចិនយល់ព្រមបង្កើតបទឈប់បាញ់ចំនួន៩០ថ្ងៃ ក្នុងសង្គ្រាមពាណិជ្ជកម្មរវាងមហាអំណាចសេដ្ឋកិច្ចទាំងពីរនេះ។
នាថ្ងៃ២៩ខែឧសភា រដ្ឋសមាជិកសហភាពអឺរ៉ុបបានជួបប្រជុំស្តីពីការដាក់ទណ្ឌកម្មកញ្ចប់ទី៦ លើរុស្ស៊ី។ ប៉ុន្តែកិច្ចចរចាស្ថិតក្នុងភាពចម្រូសចម្រាសខ្លាំងដោយបណ្តាប្រទេសជាសមាជិកមួយចំនួនកំពុងស្ទាក់ស្ទើរលើការធ្វើពហិការនាំចូលថាមពលរបស់រុស្ស៊ី។ នៅថ្ងៃដដែល ប្រធានាធិបតីស៊ែប៊ី Aleksander Vucic ឯណោះ ក៏បានជួបជជែកគ្នាជាមួយប្រធានាធិបតីរុស្ស៊ី វ៉្លាឌីមៀ ពូទីន តាមប្រព័ន្ធទូរស័ព្ទ ហើយប្រកាសពីគម្រោងទិញឧស្ម័នបន្ថែមពីរុស្ស៊ី។ ចាប់តាំងពីរុស្ស៊ីបើកការលុកលុយលើអ៊ុយក្រែនមក លោក Vucic ប្រកាសជំហមិនថ្កោសទោសរុស្ស៊ីឡើយ និងមិនចូលរួមដាក់ទណ្ឌកម្មលើរុស្ស៊ីដែរ។ ក្រោយជំនួបតាមទូរស័ព្ទជាមួយសមភាគីរុស្ស៊ីបញ្ចប់ លោក Vucic បានបញ្ជាក់ថា ចំណងមិត្តភាពរវាងរុស្ស៊ីនិងស៊ែប៊ីបានចាក់គ្រឹះយ៉ាងមាំរួចទៅហើយ។ «អ្វីដែលខ្ញុំដែលអាចប្រាប់បានគឺថា ពួកយើងបានយល់ព្រមនៅចំណុចសំខាន់ៗជាច្រើនដែលផ្តល់ផលប្រយោជន៍ដល់ស៊ែប៊ី។» មេដឹកនាំស៊ែប៊ី បានថ្លែងទៅកាន់អ្នកសារព័ត៌មានបែបនេះក្រោយសន្ទនាជាមួយសមភាគីរុស្ស៊ី ដោយបន្តថា ស៊ែប៊ីបានយល់ព្រមចុះកិច្ចសន្យារយៈពេល៣ឆ្នាំលើការនាំចូលឧស្ម័នពីរុស្ស៊ីដែលជាចំណុចជោគជ័យមួយ នឹងផ្តល់ផលប្រយោជន៍ដល់ប្រជាជនស៊ែប៊ី។ កិច្ចព្រមព្រៀងឧស្ម័ននេះ ក៏ទំនងជាត្រូវចុះហត្ថលេខាអំឡុងដំណើរទស្សនកិច្ចរបស់រដ្ឋមន្រ្តីការបរទេសរុស្ស៊ី ស៊ែហ្គេយ៍ ឡាវរ៉ូវ ទៅកាន់ក្រុងបែលក្រាដនាដើមខែមិថុនាខាងមុខនេះ។ នេះជាដំណើរទស្សនកិច្ចដ៏កម្រមួយ ដែលមន្រ្តីជាន់ខ្ពស់របស់រុស្ស៊ីរូបនេះ ធ្វើដំណើរទៅកាន់ទឹកដីអឺរ៉ុប។ យ៉ាងណាក្តី វាមិនទាន់ច្បាស់នៅឡើយទេពីរបៀបនាំចូលឧស្ម័ន បើសិនជាករណីសហភាពអឺរ៉ុបបិទច្រកនាំចូលថាមពលពីរុស្ស៊ីទាំងស្រុង។ ស៊ែប៊ី ជាប្រទេសដែលពឹងផ្អែកស្ទើរតែទាំងស្រុងលើឧស្ម័នរបស់រុស្ស៊ីដោយក្រុមហ៊ុនថាមពលធំៗក្នុងប្រទេសនេះស្ថិតក្រោមកម្មសិទ្ធិរបស់ជនជាតិរុស្ស៊ីភាគច្រើន។ នៅឆ្នាំ២០០៨ ស៊ែប៊ី បានអនុញ្ញាតឱ្យក្រុមហ៊ុនរុស្ស៊ី គ្រប់គ្រងវិស័យឧស្ម័ននិងប្រេងរបស់ប្រទេសទៀតផង៕	ប្រធានាធិបតីស៊ែប៊ីលោក Aleksandar Vucic បានប្រកាសនៅថ្ងៃទី២៩ខែឧសភាថា លោកបានយល់ព្រមចុះកិច្ចព្រមព្រៀងរយៈពេល៣ឆ្នាំលើការទិញឧស្ម័នពីរុស្ស៊ី។ ការប្រកាសនេះ ធ្វើឡើងស្របពេលដែលសហភាពអឺរ៉ុប កំពុងខ្វែងយោបល់គ្នាលើការរឹតត្បិតការនាំចូលប្រេងនិងឧស្ម័នពីរុស្ស៊ី។
ថ្លែងពីវិមានប្រជាជនចិនក្នុងទីក្រុងប៉េកាំង នៅថ្ងៃទី ២៣ ខែតុលា លោក ស៊ី ជិនភីង លើកឡើងថា ជោគជ័យសង្គ្រាមកូរ៉េឆ្នាំ១៩៥០-៥៣ ជាការក្រើនរំឮកមួយថា ប្រជាជាតិចិនមិនញញើតធ្វើសង្គ្រាមជាមួយប្រទេសណាដែលហ៊ានបង្កបញ្ហានៅមាត់ទ្វារផ្ទះរបស់ខ្លួនឡើយ។ «កាលពី៧០ឆ្នាំមុន ពួកឈ្លានពានចក្រពត្តិនិយម បានបើកការវាយប្រហារនៅមាត់ទ្វារផ្ទះរបស់ប្រទេសចិនថ្មី»។ លោក ស៊ី និយាយបែបនេះ ដោយចង់សំដៅលើសហរដ្ឋអាមេរិក។ លោកបន្តថា ប្រជាជនចិន នឹងមិនបង្កបញ្ហា តែក៏មិនខ្លាចពួកវាឡើយ។ តាមការចុះផ្សាយរបស់ទីភ្នាក់ងារព័ត៌មាន AFP មេដឹកនាំចិនរូបនេះ សង្កត់ធ្ងន់ថា៖«យើងនឹងមិននៅស្ងៀម ហើយឱបដៃឈរមើលគេបំផ្លាញអធិបតេយ្យភាពជាតិយើងឡើយ។ យើងក៏នឹងមិនអនុញ្ញាតឲ្យកម្លាំងណាមួយឈ្លានពាន ឬបំបែកបំបាក់ទឹកដីដ៏វិសេសនៃមាតុប្រទេសយើងផងដែរ»។ កាលពីថ្ងៃទី ២១ ខែតុលា មន្ទីរបញ្ចកោណអាមេរិក បានប្រកាសថា ខ្លួនបានយល់ព្រមលក់មីស៊ីលក្នុងទំហំទឹកប្រាក់១ពាន់លានដុល្លារទៅឲ្យកោះ តៃវ៉ាន់ ។ ចិន គំរាមចាត់វិធានការវាយបកអាមេរិក ហើយចាត់ទុករឿងនេះជាការជ្រៀតជ្រែកកិច្ចការផ្ទៃក្នុងរបស់ចិន ដ្បិតប៉េកាំងតែងចាត់ទុកតៃវ៉ាន់ជាទឹកដីខ្លួន។ ក្នុងសុន្ទរកថាដ៏វែងដដែល ប្រធានាធិបតី ស៊ី ជិនភីង អះអាងថា ចិនត្រូវការពន្លឿនការធ្វើទំនើបកម្មយោធារបស់ខ្លួនដើម្បីកសាងយោធាលំដាប់ថ្នាក់ពិភពលោកមួយ ហើយធានាថា បក្សកុម្មុយនីស្តចិន រក្សាភាពជាអ្នកដឹកនាំផ្ដាច់មុខលើវិស័យយោធា។ សូមបញ្ជាក់ថា សង្គ្រាមកូរ៉េ គឺជាការប្រយុទ្ធគ្នាដោយផ្ទាល់ទ្រង់ទ្រាយធំទីមួយ និងតែម្ដងគត់រវាងកងទ័ពចិននិងសហរដ្ឋអាមេរិក។ យោងតាមរដ្ឋាភិបាលចិន ទាហានចិនជាង ១៩៧ ០០០នាក់ បានស្លាប់អំឡុងសង្គ្រាម៣ឆ្នាំ ដែលបានផ្អាកក្រោយមានបទឈប់បាញ់កាលពីឆ្នាំ១៩៥៣ ហើយជាលទ្ធផលកូរ៉េត្រូវបានពុះចែកជាពីរ ត្រង់ខ្សែបន្ទាត់ទី៣៨៕	ប្រធានាធិបតីចិន ស៊ី ជិនភិង បានព្រមានអាមេរិកថា ចិនមិនញញើតធ្វើសង្គ្រាមឡើយ ហើយកងទ័ពចិនត្រៀមលក្ខណៈប្រយុទ្ធជានិច្ច។ ការប្រកាសនេះ ធ្វើឡើងក្នុងសុន្ទរកថាដើម្បីប្រារព្ធខួបទី៧០ឆ្នាំដែលកងទ័ពចិនចូលរួមក្នុងសង្គ្រាមកូរ៉េប្រឆាំងកងទ័ពអាមេរិក។ នេះក៏ជាសង្គ្រាមតែមួយគត់ដែលកងទ័ពចិននិងអាមេរិកប្រយុទ្ធគ្នាដោយផ្ទាល់ផងដែរ។
អគ្គស្នងការនគរបាលជាតិ បានចុះផ្សាយថា ជនរងគ្រោះឈ្មោះ ធី ធូ អាយុ ២៧ឆ្នាំ មិនមានមុខរបរពិតប្រាកដ ហើយស្នាក់នៅចល័ត ក្នុងផ្សារនាគមាស សង្កាត់ផ្សារដើមគរ ខណ្ឌទួលគោក រាជធានីភ្នំពេញ។ នគរបាលជាតិ អះអាងថា ឃាតក បានបាញ់បុរសនោះ ចំក្បាលផ្នែកខាងក្រោយចំនួន១គ្រាប់។ នគរបាលជាតិ បន្តថា ក្រោយបាញ់រួច ឃាតក ក៏គេចខ្លួនបាត់។ បច្ចុប្បន្ន កម្លាំងជំនាញ កំពុងស្វែងរកចាប់ឃាតកនោះ ដើម្បីយកទៅផ្តន្ទាទោសតាមច្បាប់៕	ភ្នំពេញ៖ បុរសម្នាក់ ត្រូវបានឃាតក បាញ់សម្លាប់ នៅក្នុងសង្កាត់ផ្សារដើមគរ ខណ្ឌទួលគោក រាជធានីភ្នំពេញ កាលពីព្រឹកថ្ងៃទី២៣ ខែកញ្ញា ឆ្នាំ២០១៨នេះ។
សម្ដេចនាយករដ្ឋមន្ត្រី ហ៊ុន សែន បានសង្កត់ធ្ងន់ថា បញ្ហាគុណធម៌ និងសីលធម៌ គឺជារឿងសំខាន់មួយ ដែលត្រូវយកចិត្តទុកដាក់ពង្រឹងលើការអប់រំ ដើម្បីលើកកម្ពស់ការគោរព និងឲ្យតម្លៃសិទ្ធិក្នុងការរស់នៅក្នុងសង្គម។ មូលហេតុដែលសម្ដេច ហ៊ុន សែន លើកឡើងបែបនេះ បន្ទាប់ពីមានករណីកូនអ្នកមានអំណាចប្រើប្រាស់បុណ្យស័ក្តិឪពុកខ្លួន ដោយយកកាំភ្លើងប្រព្រឹត្តិអំពើហិង្សា និងបាញ់សម្លាប់អ្នកដទៃ ក្រោមហេតុផលផ្សេងៗ។ ទង្វើបែបនេះ ត្រូវបានសម្ដេច ហ៊ុន សែន ចាត់ទុកជាសកម្មភាពខ្វះការអប់រំ គ្មានគុណធម៌ និងសីលធម៌ក្នុងខ្លួនឡើយ ដែលទាមទារឲ្យមានការកែតម្រូវជាបន្ទាន់។ សូមស្តាប់សំឡេង៖ ថ្លែងក្នុងពិធីចែកសញ្ញាបត្រដល់គរុសិស្ស គរុនិស្សិត នៅព្រឹកថ្ងៃទី ២៧ មីនានេះ លោកនាយករដ្ឋមន្ត្រី បាននិយាយដូច្នេះថា៖«ឥឡូវខ្ញុំគិតថា វាដល់ពេលវេលាមិនមែនគ្រាន់តែអប់រំ(គុណធម៌)ត្រឹមតែកូនសិស្សទេ ផ្ទៃក្នុងកងកម្លាំងប្រដាប់អាវុធ និងមន្ត្រីរាជការក៏ត្រូវតែធ្វើដែរ។ គ្រាន់តែ២ ទៅ៣ថ្ងៃសោះ កើតមិនដឹងប៉ុន្មានរឿងទេ។ ប៉ុន្តែជាការល្អហើយ ដែលមេបេអឹមខេត្តក្រចេះនោះ បានឲ្យកូនចេញមកទទួលទោសកំហុសក្នុងពេលយកអាវុធទៅភ្ជង់គូរជម្លោះ ហើយនៅករណីបាញ់សម្លាប់ ដែលចោទទុកគេថាចោរនោះ ក៏ត្រូវបានឪពុកលើកទឹកចិត្តឲ្យមកសារភាពទាំងអស់។ ប៉ុន្តែបទល្មើសនៅតែមាន វាបណ្ដាលមកពីអី គឺមកពីក្នុងខ្លួនអត់មានគុណធម៌»។ ក្រៅពីករណីអំពើហិង្សា និងប្រើប្រាស់អំណាចខុសច្បាប់នេះ សម្ដេច ហ៊ុន សែន ក៏លើកយកបញ្ហាគ្រោះថ្នាក់ចរាចរណ៍មកនិយាយថា ការបង្កហេតុនេះ ក៏កើតចេញពីការខ្វះសីលធម៌ និងគុណធម៌ក្នុងការគោរពច្បាប់ចរាចរណ៍ និងគោរពសិទ្ធិអ្នកដទៃក្នុងពេលបើកបរ ទើបបង្កឲ្យមានគ្រោះថ្នាក់កើតឡើងនេះ៕	ភ្នំពេញ៖ ក្រៅពីសិស្ស និស្សិត ដែលត្រូវការពង្រឹងផ្នែកគុណធម៌ និងសីលធម៌នោះ មន្ត្រីរាជការ និងកងកម្លាំងប្រដាប់អាវុធ ក៏ត្រូវយកអប់រំចំណុចនេះដែរ។ នេះជាការលើកឡើងរបស់ប្រមុខរដ្ឋាភិបាល។
សូមផ្ទៀងផ្ទាត់ឈ្មោះគូស្វាមីភរិយាទាំង១១០គូ ដែលមានសំណាងដូចតទៅ៖ ក្រុមការងារក្រុមហ៊ុនផលិត ស្រាបៀ កម្ពុជា នឹងទំនាក់ទំនងទៅកាន់អ្នកឈ្នះរង្វាន់ទាំងអស់ក្នុងពេលឆាប់ៗនេះ។ ដើម្បីទទួលរង្វាន់ គូស្វាមីភរិយាដែលមានឈ្មោះក្នុងបញ្ជីនេះទាំងអស់ សូមភ្ជាប់មកជាមួយលិខិតអាពាហ៍ពិពាហ៍ លិខិតអញ្ជើញភ្ញៀវ កន្ទុយសន្លឹកឆ្នោត រូបថតកូនកំលោះកូនក្រមុំ អត្តសញ្ញាណបណ្ណទាំងពីរនាក់ ដើម្បីផ្ទៀងផ្ទាត់បើករង្វាន់ជាមួយក្រុមហ៊ុន។ សម្រាប់ព័ត៌មានបន្ថែម សូមទាក់ទងមកកាន់៖ 061/ 067/ 069 902 902 រៀងរាល់ម៉ោងធ្វើការ៕ (អត្ថបទពាណិជ្ជកម្ម)	កញ្ចប់រង្វាន់អាពាហ៍ពិពាហ៍ពី ស្រាបៀ កម្ពុជា បានរកឃើញគូស្វាមីភរិយាថ្មី សម្រាប់រដូវកាលឆ្នាំ២០២០ វគ្គ១ ឃើញហើយ តាមរយៈការចាប់ឆ្នោត លើសង្វៀន Mas Fight នៅលើកញ្ចក់ទូរទស្សន៍ Town Full HD TV កាលពីថ្ងៃទី១៩ ខែមករា កន្លងទៅ។ រង្វាន់ដែលនឹងផ្តល់ជូន មានដូចជា៖ ម៉ូតូ Zoomer X ១០០រង្វាន់ និងចិញ្ចៀនពេជ្រ១០រង្វាន់។
ដោយផ្អែកទៅលើការរចនាដែលមានភាពទាក់ទាញ នឹងបង្ហាញចេញនូវការកែច្នៃដែលមានភាពទាន់សម័យ មិនមិនត្រឹមតែរូបរាង និងប្រព័ន្ធបច្ចេកវិទ្យានោះទេ គឺសុទ្ធសឹងតែមានភាពច្នៃប្រឌិត។ ស្មាតហ្វូនស៊េរីថ្មី vivo S1 នេះ គឺមានលក្ខណៈពិសេសជាច្រើនដូចជា ប្រព័ន្ធស្កេនម្រាមដៃលើអេក្រង់ កាមេរ៉ាខាងមុខ Selfie ដែលមានទំហំ 32MP ថាមពលថ្មធំ ដែលមានទំហំ 4500mAh ជាមួយនឹងបច្ចេកវិទ្យា Dual-Engine Fast Charging កាមេរ៉ាខាងក្រោយ AI ចំនួន 3 គ្រាប់ និងការរចនាម៉ូដដ៏ទាន់សម័យ។ vivo S1 មានពីរពណ៌ សម្រាប់ជ្រើសរើស គឺពណ៌ខ្មៅ Diamond Black និងពណ៌ខៀវ Skyline Blue។ ស្មាតហ្វូនស៊េរីថ្មី vivo S1 នេះមានរ៉េមទំហំ 6GB និងម៉េមូរីក្នុងម៉ាស៊ីនទំហំ 128GB ដែលងាយស្រួលក្នុងការរក្សាទុកនូវវីដេអូ តន្ត្រី និងរូបភាពថែមទៀតផង។ ស្មាតហ្វូន vivo S1 នេះ ភ្ជាប់ជាមួយនឹងអេក្រង់ពេញគែម Super Amoled Ultra All Screen។ អេក្រង់នេះមានទំហំ 6.38 inch FHD+ កម្រិតភាពច្បាស់ 1080×2340 កម្រិត aspect ratio 19.5: 9 និងអេក្រង់ បើធៀបជាមួយនឹងតួខ្លួនរបស់វា គឺដល់ទៅ 90% ដែលធ្វើឲ្យស្មាតហ្វូន Vivo S1 នេះគឺអស្ចារ្យបំផុត ក្នុងការប្រើប្រាស់ នៅពេលដែលទស្សនាទៅលើវីដេអូ ឬនៅលើបណ្តាញទំនាក់ទំនងសង្គមនោះ។ ស្មាតហ្វូន vivo S1 ភ្ជាប់ជាមួយនឹងអេក្រង់ដែលមានកម្រិតភាពច្បាស់ខ្ពស់ ហើយវាក៏មានភ្ជាប់ជាមួយនឹងប្រព័ន្ធស្កេនក្រៅដៃនៅលើអេក្រង់ (In-Display Fingerprint Scanning) ដែលផ្តល់នូវភាពងាយស្រួល ក្នុងការស្កេនដោះសោរបានលឿនបំផុតថែមទៀត។ វាត្រូវបានដាក់លក់នៅលើទីផ្សារកម្ពុជា ក្នុងតម្លៃ $299 តែប៉ុណ្ណោះ។ នៅក្នុងឱកាសពិធីបុណ្យអុំទុក ដែលនឹងចូលមកដល់ក្នុងពេលឆាប់ៗនេះ ក្រុមហ៊ុន vivo បាន ផ្តល់ការបញ្ចុះតម្លៃពិសេស ទៅលើស្មាតហ្វូន vivo S1 ចាប់ពីថ្ងៃទី៤ វិច្ឆិកា ឆ្នាំ២០១៩នេះតទៅ ពីកញ្ចប់តម្លៃ $299 នៅសល់ត្រឹមតែ $269 តែប៉ុណ្ណោះ។ នៅចាំអីទៀតទាន់ឱកាសពិសេសបានមកដល់ សម្រាប់អ្នកដែរកំពុងតែស្វែងរកស្មាតហ្វូន ជូនទៅកាន់អ្នកជាទីស្រលាញ់ ឬ អ្នកមានគុណ នៅក្នុងអំឡុងពិធីបុណ្យអុំទូក ស្មាតហ្វូន vivo S1 គឺពិតជាជម្រើសដ៏សាកសមបំផុត៕ (អត្ថបទពាណិជ្ជកម្ម)	បើគិតទៅប្រហែលរយៈពេល ៣ខែហើយ ដែលស្មាតហ្វូន vivo នៃត្រកូល S ដំបូង ឈ្មោះថា vivo S1 ត្រូវបានដាក់លក់នៅលើទីផ្សារប្រទេសកម្ពុជា។ ក្នុងរយៈពេលដ៏ខ្លីនេះ ស្មាតហ្វូន vivo S1 ក៏ទទួលបានប្រជាប្រិយភាព និងការគាំទ្រយ៉ាងច្រើនគួរឲ្យកត់សម្គាល់ពីមហាជនផងដែរ។
ទស្សនកិច្ចមេដឹកនាំអឺរ៉ុបទៅរុស្ស៊ី បានបន្តឥតដាច់ ដើម្បីដោះស្រាយបញ្ហាអ៊ុយក្រែន ដែលកំពុងតែក្តៅខ្លាំង ក្នុងរយៈពេលចុងក្រោយ។ បន្ទាប់ពីទស្សនកិច្ចប្រធានាធិបតីបារាំងប៉ុន្មានថ្ងៃ លោកស្រី Liz Truss រដ្ឋមន្រ្តីការបរទេសអង់គ្លេស បានធ្វើទស្សនកិច្ចទៅរុស្ស៊ីម្តង ដើម្បីជួបជាមួយសមភាគីរុស្ស៊ី លោក Sergey Lavrov។ ក្នុងជំនួបនោះ ភាគីទាំងពីរ បានប៉ះសម្តីគ្នាយ៉ាងខ្លាំង និងមិនទទួលបានផ្លែផ្កាអ្វីឡើយ។ «ខ្ញុំពិតជាខកចិត្តយ៉ាងខ្លាំង ដែលយើងមានកិច្ចពិភាក្សាជាមួយមនុស្សស្ងៀមស្ងាត់ និងថ្លង់»។ រដ្ឋមន្រ្តីការបរទេសរុស្ស៊ី លោក Sergey Lavrov បានសង្កត់ធ្ងន់បែបនេះ នៅចំពោះមុខលោកស្រី Truss ដោយបន្ថែមថា ការពន្យល់របស់រុស្ស៊ីលើវិបត្តិអ៊ុយក្រែនជាច្រើនទៅកាន់ភាគីអង់គ្លេស បានប្រឈមនឹងបញ្ហាមិនបានត្រៀមទុកជាមុន។ បើតាមរដ្ឋមន្រ្តីការបរទេសរុស្ស៊ី ក្រុងមូស្គូ ពេលចិត្តជ្រើសយកការចរចា ដើម្បីដោះស្រាយជម្លោះ ជាជាងប្រើកម្លាំងយោធា។ ជាការឆ្លើយតប សមភាគីអង់គ្លេស លោកស្រី Truss បានលើកឡើងថា ប្រសិនបើក្រុងមូស្គូចង់បានការចរចា ក្រុងមូស្គូត្រូវតែបញ្ជូនទ័ពត្រលប់ទៅមូលដ្ឋានយោធាវិញ និងបញ្ចប់ការគំរាមកំហែង។ បើតាមប្រមុខការទូតរូបនេះ អង់គ្លេស មិនបានឃើញទ័ពប្រមាណ ១០ម៉ឺននាក់ នៅតំបន់ក្បែរព្រំដែនអ៊ុយក្រែន ក្រៅពីការគំរាមកំហែងទេ។ ថ្នាក់ដឹកនាំអង់គ្លេសរូបនេះ ក៏បានច្រានចោលការលើកឡើងរបស់រុស្ស៊ីថា សម្ព័ន្ធយោធាណាតូ កំពុងបង្កអស្ថិរភាពនៅក្នុងតំបន់ដែរ។ នៅចំពោះមុខប្រមុខការទូតរុស្ស៊ី លោកស្រី Truss បានប្រាប់យ៉ាងច្បាស់ៗ និងជាថ្មីម្តងទៀតថា ប្រទេសលោកខាងលិច នឹងដាក់ទណ្ឌកម្មធ្ងន់ធ្ងរ ប្រសិនបើរុស្ស៊ី វាយប្រហារលើអ៊ុយក្រែន។ ក្នុងថ្ងៃដដែលនោះ ប្រមុខរដ្ឋាភិបាលអង់គ្លេស លោក បូរីស ចនសុន បានធ្វើដំណើកទៅស្នាក់ការកណ្តាលណាតូ និងជួបជាមួយលោកអគ្គលេខាធិការ Jens Stoltenberg។ ក្នុងជំនួបទ្វេភាគីនេះ នាយករដ្ឋមន្រ្តីអង់គ្លេស បានបញ្ជាក់ថា ក្រុងមូស្គូ មិនទាន់បានពិចារណាឡើយ ថាតើត្រូវវាយប្រហារអ៊ុយក្រែន ឬក៏អត់។ ចំណែក លោក Stoltenbergវិញ បានយល់ថា វាមិនប្រាកដឡើយថា សង្រ្គាមនឹងមិនអាចកើតឡើង ក្នុងពេលឆាប់ៗខាងមុខ។ សូមបញ្ជាក់ថា វិបត្តិអ៊ុយក្រែនកាន់តែតានតឹង ស្របពេលរុស្ស៊ី បានធ្វើសមយុទ្ធយោធានៅសមុទ្រខ្មៅ និងបេឡារុស។ សមយុទ្ធយោធានេះ ត្រូវបានប្រទេសលោកខាងលិច បារម្ភថា រុស្ស៊ី អាចវាយប្រហារលើអ៊ុយក្រែន តាមរយៈយុទ្ធសាស្រ្តហ៊ុមព័ទ្ធ៕	រដ្ឋមន្រ្តីការបរទេសរុស្ស៊ី លោក Sergey Lavrov នៅថ្ងៃទី១០ ខែកុម្ភៈ បានចាត់ទុក សមភាគីអង់គ្លេស លោកស្រី Liz Truss ជាមនុស្សថ្លង់ និងជំនួបទ្វេភាគី ជាការរៀបចំដោយមិនត្រៀមខ្លួនទុកជាមុន។ ជាការឆ្លើយតប រដ្ឋមន្រ្តីការបរទេសអង់គ្លេស បានព្រមានដដែលៗថា រុស្ស៊ីនឹងរងទណ្ឌកម្ម បើសិនបើហ៊ានវាយប្រហារអ៊ុយក្រែន។
ជុំវិញរឿងទឹកជំនន់ សម្តេចនាយករដ្ឋមន្រ្តី ហ៊ុន សែន បានសរសេរលិខិតតបទៅលោក ង្វៀន សួនហ្វុក នាយករដ្ឋមន្រ្តីវៀតណាមវិញ។ សម្តេច ហ៊ុន សែន បានអរគុណលោក ង្វៀន សួនហ្វុក ដែលបានសរសេរលិខិតជូនសម្តេច ដើម្បីបង្ហាញការបារម្ភពីកម្ពុជា ដែលកំពុងជួបគ្រោះទឹកជំនន់។ តាមរយៈលិខិតឆ្លើយតប ចុះនៅថ្ងៃទី២៦ ខែតុលា ឆ្នាំ២០២០ សម្តេចនាយករដ្ឋមន្រ្តី បានបង្ហាញសមានចិត្តទៅវៀតណាមវិញ ដែលកំពុងជួបគ្រោះទឹកជំនន់ ដូចកម្ពុជា។ នាយករដ្ឋមន្រ្តីកម្ពុជា សរសេរទៅកាន់នាយករដ្ឋមន្រ្តីវៀតណាមថា៖«ខ្ញុំ មានសេចក្តីសោកសង្រេងយ៉ាងខ្លាំង ដែលបានទទួលព័ត៌មានអំពីការបាត់បង់អាយុជីវិត និងការបាត់ខ្លួនប្រជាជនជាច្រើននាក់ ក៏ដូចជាការខូចខាតផលដំណាំនិងទ្រព្យសម្បត្តិធ្ងន់ធ្ងរនៅភាគកណ្តាលនិងតំបន់ខ្ពង់រាបកណ្តាល ជាពិសេសនៅខេត្តធឿនធានហ៊្វេនិងខេត្តក្វាងជិនៃប្រទេសវៀតណាម ដោយសារទឹកជំនន់និងការបាក់ដី ដែលបង្កមកពីព្យុះលីនហ្វា និង [ព្យុះ] ណាងកា នាពេលថ្មីៗនេះ»។ តាងនាមឲ្យរដ្ឋាភិបាលនិងប្រជាជនកម្ពុជា សម្តេច ហ៊ុន សែន បានចូលរួមរំលែកទុក្ខជាមួយលោក ង្វៀន សួនហ្វុក រួមទាំងប្រជាជនវៀតណាម ពិសេសក្រុមគ្រួសារនៃសពនិងជនរងគ្រោះនៅក្នុងគ្រោះមហន្តរាយធម្មជាតិនេះ។ លោក ង្វៀន សួនហ្វុក បានសរសេរលិខិតមកសម្តេច ហ៊ុន សែន មុន។ នាយករដ្ឋមន្រ្តីវៀតណាម រំលេចសារក្នុងលិខិត ដែលចុះនៅថ្ងៃទី១៨ ខែតុលា ថា៖«ខ្ញុំ មានក្តីព្រួយចិត្ត និងបារម្ភយ៉ាងខ្លាំង ពេលទទួលដំណឹងថា ការអូសបន្លាយនៃការធ្លាក់ភ្លៀង បានធ្វើឲ្យខេត្ត-ក្រុងជាច្រើនរបស់ប្រទេសកម្ពុជា រងផលប៉ះពាល់ បង្កការជន់លិច និងការខូចខាតដ៏ធ្ងន់ធ្ងរដល់មនុស្សនិងទ្រព្យសម្បត្តិរបស់ប្រជាជនកម្ពុជា»។ លោក ង្វៀន សួនហ៊្វុក បានជម្រាបសម្តេច ហ៊ុន សែន ថា លោក ជំនួសមុខឲ្យរដ្ឋាភិបាលនិងប្រជាជនវៀតណាម សូមផ្ញើការសួរសុខទុក្ខដោយស្មោះនិងជ្រាលជ្រៅបំផុត ជូនសម្តេច អាជ្ញាធរ និង ប្រជាជនកម្ពុជាតាមបណ្តាខេត្ត-ក្រុង ដែលរងផលប៉ះពាល់ ព្រមទាំងបណ្តាក្រុមគ្រួសារដែលមានសមាជិករងគ្រោះធម្មជាតិ។ ក្នុងលិខិតដែលផ្ញើជូនគ្នាទៅវិញទៅមក នាយករដ្ឋមន្រ្តីទាំងពីរ បានបង្ហាញជំនឿរៀងៗខ្លួនថា ប្រទេសទាំងពីរនេះ នឹងអាចដោះស្រាយបានចំពោះបញ្ហាទឹកជំនន់ ហើយនឹងមានភាពល្អប្រសើរឡើងវិញ។ ក្រៅពីនាយករដ្ឋមន្រ្តី ថ្នាក់រដ្ឋមន្រ្តី ក៏មានការផ្ញើលិខិតជូនគ្នាដែរ ដើម្បីចូលរួមរំលែកទុក្ខនិងបង្ហាញការសោកស្តាយចំពោះការបាត់បង់ជីវិតមនុស្សនិងការខូចខាតទ្រព្យសម្បត្តិ ដោយគ្រោះធម្មជាតិ។ សម្តេច ទៀ បាញ់ រដ្ឋមន្រ្តីក្រសួងការពារជាតិកម្ពុជា ផ្ញើលិខិតជូនទៅលោក ង៉ូ ស៊ុនលិច រដ្ឋមន្ត្រីក្រសួងការពារប្រទេសវៀតណាម ហើយលោក ប្រាក់ សុខុន រដ្ឋមន្រ្តីក្រសួងការបរទេសកម្ពុជា ផ្ញើលិខិតជូនលោក ផាម ប៊ិញមិញ រដ្ឋមន្រ្តីក្រសួងបរទេសវៀតណាម។ គិតត្រឹមថ្ងៃទី២៧ ខែតុលា ឆ្នាំ២០២០ កម្ពុជា មានប្រជាពលរដ្ឋ៤៤នាក់ បានបាត់បង់ជីវិតក្នុងហេតុការណ៍គ្រោះទឹកជំនន់ ខណៈនៅវៀតណាម ស្លាប់ជាង១០០នាក់៕	មេដឹកនាំកម្ពុជានិងមេដឹកនាំវៀតណាម បានសរសេរលិខិតផ្ញើឲ្យគ្នាទៅវិញមក ដើម្បីបង្ហាញការឈឺឆ្អាលពីគ្នា ខណៈប្រទេសជាអ្នកជិតខាងទាំងពីរនេះ សុទ្ទតែកំពុងជួបគ្រោះទឹកជំនន់។
ព័ត៌មានពិស្ដារ សូមស្ដាប់បទសម្ភាស រវាងអ្នកនាង អ៊ីសា រ៉ហានី នៃសារព័ត៌មានអេឡិចត្រូនិកថ្មីៗ និងលោក ស៊ា សុផល ប្រធានអង្គការមូលនិធីទំពាំងស្នងឫស្សីដូចតទៅ៖ តាមគម្រោង កម្មវិធីអបអរទិវាបុណ្យបរិស្ថានរដូវទឹកសម្រកនេះ ចាប់ផ្តើមធ្វើឡើងនៅ សហគមន៍សង្កាត់សៀមរាប, សហគមន៍មេជ្រៃ, សហគមន៍ចុងឃ្នៀស ពីថ្ងៃទី២៨-២៩-៣០វិច្ឆិកា ហើយគ្រោងបិទបញ្ចប់នៅសហគមន៍កំពង់ឃ្លាំង នៅថ្ងៃទី១ខែ ធ្នូ។ មនុស្សប្រមាណ៦ពាន់នាក់ ត្រូវបានរំពឹងថា នឹងចូលរួមនៅក្នុងកម្មវិធីនេះ។ ដោយឡែក នៅរាត្រីថ្ងៃទី៣០ នៅសហគមន៍កំពង់ឃ្លាំង ក៏មានកម្មវិធីប្រគំតន្ដ្រីអប់រំបរិស្ថាន បញ្ចាំងកុនឯកសារបរិស្ថាន ការសម្ដែងសិល្បៈអប់រំបរិស្ថាន កម្មវិធីដុតកាំជ្រួច បង្ហោះគោម បោះជំរំតង់សហគមន៍ និងកម្មវិធីរាំកម្សាន្តផងដែរ៕	សៀមរាប៖ អង្គការមូលនិធិទំពាំងស្នងឫស្សី បានរៀបចំទិវាបរិស្ថានរដូវទឹកសម្រកបឹងទន្លេសាបឆ្នាំ២០១៩ ក្រោមប្រធានបទ «សហគមន៍ស្អាត ទន្លេសាបស្អាត ដោយគ្មានប្លាស្ទិក» ចាប់ពីថ្ងៃទី២៨ វិច្ឆិកា ដល់ថ្ងៃទី១ ធ្នូ ឆ្នាំ២០១៩។ ទិវានេះរៀបចំឡើងដើម្បីបំផុសចលនាឱ្យពលរដ្ឋ ឈប់ចោលសំរាមក្នុងទន្លេសាប និងឈប់ឲ្យទន្លេសាបរងការបំពុលដោយសំរាម តទៅទៀត។ នេះបើតាមលោក ស៊ា សុផល ប្រធានអង្គការមូលនិធីទំពាំងស្នងឫស្សីដែលសម្របសម្រួលរៀបចំទិវានេះ។ លោក សុផល បញ្ជាក់ទៀតថា នៅក្នុងកម្មវិធីនេះ នឹងមានសកម្មភាពសម្អាតបរិស្ថាន ការអប់រំនៅតាមសហគមន៍បឹងទន្លេសាប រួមមានសង្កាត់សៀមរាប សហគមន៍ចុងឃ្នៀស សហគមន៍មេជ្រៃ និងសហគមន៍កំពង់ឃ្លាំង។
ក្នុងឪកាសការបើកសម្ពោធការិយាល័យឌីជីថ្មីនេះផងដែរ ក្រុមហ៊ុនបានផ្តល់ជូននូវកាដូពិសេសជាច្រើន៖ -ទទួលបានបណ្ណបញ្ចុះតម្លៃចំនួន២០ដុល្លាររាល់ការទិញកញ្ចប់សេវាកម្មអ៊ីនធើណិតណាមួយ។ -អតិថិជន២០នាក់ដំបូងនិងទទួលបានកាដូយ៉ាងពិសេស។ -គ្រប់អតិថិជនទាំងអស់និងទទួលបានកាដូគ្រប់ៗគ្នា។ -អតិថិជនទាំងអស់អាចសាកល្បងប្រើប្រាស់ឧបករណ៍បច្ចេកវិទ្យា(Smart Home)ដោយឥតគិតថ្លៃ។ -កាដូអនុស្សាវរីយជាច្រើនទៀតមានផ្តល់ជូនអតិថិជនរយៈពេលមួយសប្តាហិ៍រាប់ចាប់ពីថ្ងៃសម្ពោធ ដាក់ឧ្យប្រើប្រាស់ជាផ្លូវការ ។ -សម្រាប់អ្នកដែលចែករំលែកផុសស្ទើអំពីការបើកសម្ពោធផ្លូវការ របស់ឌីជី ហើយ Tag មិត្តភក្តិ៥នាក់ រួចចែករំលែកក្នុងគណនីផ្ទាល់ខ្លួនជាសាធារណ និងទទួលបានកាដូ (The Secret gift) ម្នាក់មួយផងដែរ។ Digi សូមថ្លែងអំណរគុណដល់អតិថិជនទាំងអស់រួមមាន អង្គការ ស្ថាប័ន មន្ទីរពេទ្យ ក្រសួង ក្រុមហ៊ុន សហគ្រាស បុរី ខុនដូ និងអតិថិជនតាមគេហដ្ឋានផ្សេងៗជាច្រើនទៀតដែលបានប្រើប្រាស់សេវាកម្មរបស់ Digi ។ Digi ប្តេជ្ញានឹងបន្តការពង្រឹងបណ្តាញ និងកែលម្អគុណភាព ព្រមទាំងពង្រីកសេវាកម្មបណ្តាញថ្មីៗឲ្យកាន់តែប្រសើរប្រកបដោយគុណភាពល្អ និងល្បឿនលឿនបន្ថែមទៀត ក្នុងគោលដៅដើម្បីបម្រើអតិថិជនឧ្យបានល្អបំផុតតាមតែអាចធ្វើទៅបាន។ សម្រាប់ព័ត៌មានបន្ថែម សូមទាក់ទងមកលេខ៖ 098777555 / 078777555 ឬចូលទៅកាន់គេហទំព័រផ្លូវការរបស់យើងគឺ៖ www.digi.com.kh	(ភ្នំពេញ)៖ ទន្ទឹមនឹងការទទួលបានភាពជោគជ័យលើវិស័យទូរគមនាគមន៍ ក្នុងការផ្តល់សេវាកម្មអ៊ីនធើណិត ទូរទស្សន៍ អស់រយៈពេលជាច្រើនឆ្នាំនៅកម្ពុជា។ Digi ដែលមានអតិថិជនកាន់តែកើនឡើងខ្លាំង បានប្រកាសពីការបើកសម្ពោធការិយាល័យលក់ថ្មី ក្នុងពេលឆាប់ៗនេះ បន្ទាប់ពីជួសជុលនិងកែរលំអរួចរាល់ដើម្បីបំពេញតម្រូវការ សេវាកម្មថ្មីៗជាច្រើនទៀត ជូនអតិថិជនឲ្យកាន់តែប្រសើរឡើង។
ក្រសួងធនធានទឹក និងឧតុនិយម បានព្យាករណ៍ថា តំបន់ខ្ពង់រាប មានសីតុណ្ហភាពពី២៤ ទៅ៣៦អង្សាសេ ដោយខ្យល់បក់មកពីទិសបស្ចិម និងទិសនិរតី មានល្បឿនមធ្យម២,៥ម៉ែត្រ/វិនាទី។ ខេត្តឧត្តរមានជ័យ ត្បូងឃ្មុំ ប៉ៃលិន និងតំបន់ជួរភ្នំក្រវាញអាចមានភ្លៀងធ្លាក់ជាមួយផ្គរ រន្ទះ និងខ្យល់កន្ត្រាក់គ្របដណ្ដប់លើផ្ទៃដី១០ភាគរយ។ តំបន់វាលទំនាប មានសីតុណ្ហភាពពី២៤ ទៅ៣៦អង្សាសេ ដោយខ្យល់បក់មកពីទិសអាគ្នេយ៍ និងទិសនិរតីមានល្បឿនមធ្យម២ ម៉ែត្រ/វិនាទី។ ខេត្តបន្ទាយមានជ័យ សៀមរាប បាត់ដំបង ពោធិ៍សាត់ កំពង់ចាម កំពង់ឆ្នាំង កំពង់ធំ និងកណ្តាលអាចមានភ្លៀងធ្លាក់ជាមួយផ្គរ រន្ទះ និងខ្យល់កន្ត្រាក់គ្របដណ្ដប់លើផ្ទៃដី២០ភាគរយ។ ដោយឡែក តំបន់មាត់សមុទ្រ មានសីតុណ្ហភាពពី២៤ ទៅ៣៥អង្សាសេ នឹងមានខ្យល់បក់មកពីទិសនិរតី មានល្បឿន មធ្យម២,៥ម៉ែត្រ/វិនាទី។ ខេត្តកោះកុង ព្រះសីហនុ កំពត និងជួរភ្នំបូកគោ អាចមានភ្លៀងធ្លាក់ជាមួយផ្គរ រន្ទះ និងខ្យល់កន្ត្រាក់ គ្របដណ្ដប់លើផ្ទៃដី១០ភាគរយ។ ចំពោះ រលកសមុទ្រមានកម្ពស់មធ្យមអប្បបរមា០,៥០ម៉ែត្រ និងកម្ពស់មធ្យមអតិបរមា១,៥០ម៉ែត្រ៕	ភ្នំពេញ៖ សម្ពាធទាបគ្របដណ្ដប់មកលើឈូងសមុទ្រថៃ ប្រទេសកម្ពុជា ភាគកណ្តាលនៃអាងទន្លេមេគង្គ និងសមុទ្រចិនខាងត្បូង។ សម្ពាធទាបនេះ នឹងធ្វើឱ្យតំបន់ខ្ពង់រាប តំបន់ទំនាប និងតំបន់សមុទ្រ អាចមានភ្លៀងធ្លាក់ជាមួយផ្គរ រន្ទះ និងខ្យល់កន្រ្តាក់គ្រប់ដណ្តប់លើផ្ទៃដីពី១០ ទៅ២០ភាគរយ ចាប់ពីថ្ងៃទី ១២-១៤ ឧសភា។
ករណីឆ្លងកូរ៉ូណាវីរុសដែលបង្កទៅជាជំងឺរលាកសួត COVID-19 នៅទូទាំងប្រទេសចិន ដោយមិនរាប់បញ្ចូលខេត្តហ៊ូប៉ី បានធ្លាក់ចុះជាលំដាប់គិតចាប់ពីថ្ងៃទី៣ ខែកុម្ភៈមក។ នៅថ្ងៃទី៣ ខែកុម្ភៈ ចំនួនករណីឆ្លងត្រូវបានរាយការណ៍ថា មានចំនួន៨៩០ករណី។ នៅថ្ងៃទី១៧ ខែកុម្ភៈ ករណីឆ្លងធ្លាក់ចុះមកត្រឹម៧៩ នៅតំបន់នានា ដោយមិនគិតខេត្តហ៊ូប៉ី។ នេះជាការធ្លាក់ចុះករណីឆ្លងកូរ៉ូណាវីរុសរយៈពេល១៤ថ្ងៃជាប់ៗគ្នា។ បើតាមទិន្នន័យរបស់គណៈកម្មការសុខាភិបាលជាតិចិន ចំនួនករណីឆ្លងកូរ៉ូណាវីរុសប្រភេទថ្មីនៅទូទាំងប្រទេសចិននៅថ្ងៃទី១៧ ខែកុម្ភៈ មាន១៨៨៦ករណី ហើយខេត្តហ៊ូប៉ីទាំងមូលមាន១៨០៧ករណី។ នេះបើតាមការផ្សាយរបស់ទីភ្នាក់ងារព័ត៌មានរដ្ឋចិន Xinhua ។ ដោយឡែក អ្នកជំងឺដែលត្រូវបានព្យាបាលសះស្បើយមានចំនួន១២,៥៥២នាក់។ សូមបញ្ជាក់ថា អ្នកស្លាប់ដោយសារជំងឺរលាកសួតបង្កដោយមេរោគកូរ៉ូណាប្រភេទថ្មី ឡើងដល់នាក់១៨៧៣នាក់ហើយ បើគិតត្រឹមម៉ោង១០ ព្រឹកថ្ងៃអង្គារ ទី១៨ ខែកុម្ភៈ ដោយខេត្តហ៊ូប៉ីនៅតែមានកំណត់ត្រាអ្នកស្លាប់ច្រើនដដែល គឺមានអ្នកស្លាប់៩៣នាក់បន្ថែម រីឯ៥នាក់ទៀតនៅខេត្តផ្សេងរបស់ចិន។ ក្រៅពីចិនដែលរាប់បញ្ចូលទាំងតៃវ៉ាន់ ម៉ាកាវ និងហុងកុងផងនោះ ករណីស្លាប់កើតឡើងនៅហ្វីលីពីន បារាំង និងជប៉ុន។ សិង្ហបុរី ជាប្រទេសឈរលើគេក្នុងតារាងប្រទេសឆ្លង COVID-19 បន្ទាប់ពីចិន ដោយមានករណីឆ្លងកើនដល់៧៧ ។ នៅជប៉ុនវិញ ករណីឆ្លងក្នុងស្រុកនៅរក្សាលំនឹងដដែល គឺ៦០ ប៉ុន្តែការឆ្លងនៅលើនាវា Diamond Princess បានឡើងដល់៤៥៤ករណីហើយ។ ប្រទេសមួយចំនួនដូចជាកូរ៉េខាងត្បូង អាមេរិក និងកាណាដា សុទ្ធតែបានបញ្ជូនយន្តហោះទៅយកពលរដ្ឋខ្លួនត្រឡប់ទៅស្រុកវិញ។ ពលរដ្ឋអាមេរិក១៤នាក់ដែលត្រូវជម្លៀសខ្លួន បានឆ្លងកូរ៉ូណាវីរុស។ ចំណែកកូរ៉េខាងត្បូង នៅថ្ងៃទី១៨ ខែកុម្ភៈ បានប្រកាសពីកណីឆ្លងមួយទៀត ដែលចំនួនសរុបមាន៣១។ សម្រាប់តំបន់អាស៊ាន ថៃមានចំនួន៣៥ករណី ម៉ាឡេស៊ីមាន២២ វៀតណាមមាន១៦ ហ្វីលីពីនមានបី (ស្លាប់ម្នាក់) ហើយកម្ពុជាមានមួយករណី តែព្យាបាលសះស្បើយ។ អេហ្ស៊ីបឯណោះ ជាប្រទេសអាហ្វ្រិកទីមួយដែលមានករណីឆ្លងកូរ៉ូណាវីរុសនេះ៕	ករណីឆ្លងជំងឺ COVID0-19 នៅតំបន់ និងខេត្តនានារបស់ចិនក្រៅពីខេត្តហ៊ូប៉ី បានបន្តធ្លាក់ចុះថែមទៀតនៅរយៈពេលពីរសប្ដាហ៍ចុងក្រោយ។ នេះបើតាមការអះអាងរបស់គណៈកម្មការសុខាភិបាលជាតិរបស់ចិននៅថ្ងៃទី១៨ ខែកមុៈ្ភ។ ខេត្តហ៊ូប៉ីដែលមានទីក្រុងវូហានជាទីតាំងចាប់ផ្ដើមផ្ទុះកូរ៉ូណាវីរុសដំបូងគេ នៅតែមានករណីឆ្លងខ្ទង់មួយពាន់នាក់ក្នុងមួយថ្ងៃដដែល ស្របពេលចំនួនអ្នកឆ្លងនៅក្រៅប្រទេសចិន បានកើនឡើងបន្តិចបន្តួច។
យោងតាមទីភ្នាក់ងារសារព័ត៌មាន AFP រដ្ឋមន្ត្រីការបរទេសអាមេរិក ម៉ៃ ប៉ុមប៉េអូ បដិសេធការលុបចោលសេណារីយោដែលថាវីរុសកូរ៉ូណា ធ្លាយចេញពីមន្ទីរពិសោធន៍នៅទៅក្រុងវូហាន ទោះរដ្ឋាភិបាលចិនបដិសេធយ៉ាងដាច់ណាត់ក្ដី។ លោក ប៉ុមប៉េអូ ថ្លែងប្រាប់អ្នកសារព័ត៍មានថា៖ «យើងត្រូវចាំថាមន្ទីរពិសោធន៍ជាច្រើនកំពុងដំណើរការនៅចិន ហើយដែលកំពុងរក្សាទុកមេរោគជាច្រើន ដែលធ្លាប់បានសិក្សា។ វាមិនមែនមានតែវិទ្យាស្ថានវីរុសសាស្ត្រនៅទីក្រុងវូហានឡើយ។» ប្រមុខការទូតអាមេរិករូបនេះបន្ថែមទៀតថា វាជារឿងសំខាន់ណាស់ដែលវត្ថុទាំងអស់នោះត្រូវបានរក្សាទុកដោយមានសុវត្ថិភាព ដើម្បីជៀសវាងកុំឲ្យមានគ្រោះថ្នាក់កើតឡើង។ លោក ប៉ុមប៉េអូ លើកឡើងបែប នេះដោយចង់យកគំរូតាមទីតាំងនុយក្លេអ៊ែរ ដែលត្រូវបានត្រួតពិនិត្យ៉ាងហ្មត់ចត់ជាលក្ខណៈសកល ដើម្បីធានាសុវត្ថិភាព។ បន្ថែមពីនេះ លោកក៏បានលើកឡើងសារជាថ្មីពីសេចក្តីបារម្ភ ដែលចិនមិនបានចែករំលែកសំណាករបស់វីរុសដែលគេរកឃើញតាំងតែពីដំបូង។ វីរុសរបស់ជំងឺ COVID-19 ត្រូវបានឲ្យឈ្មោះតាមលក្ខណៈវិទ្យាសាស្ត្រថា SARS-CoV-2។ បើតាមរដ្ឋមន្ត្រីអាមេរិក គេនៅមិនទាន់មានសំណាកវីរុស ហើយពិភពលោកទាំងមូលក៏នៅមិនទាន់អាចចូលទៅទីតាំង ឫទីកន្លែងដែលអាចជាប្រភពដើមរបស់វីរុសនោះនៅក្នុងទីក្រុងវូហានដែរ។ កាលពីដំបូង អាជ្ញាធរចិន ត្រូវបានចោទថា បានលាក់បាំងព័ត៌មានស្តីពីវីរុសនោះ ក៏ដូចជាចាប់អ្នកទម្លាយព័ត៌មានទៅឃុំឃាំងផងដែរ។ រីឯអ្នកវិទ្យាសាស្ត្រចិនវិញ បានត្រឹមដាក់ការសង្ស័យទៅលើផ្សាលក់សត្វព្រៃក្នុងទីក្រុងវូហាន។ ប៉ុន្តែសំណួរ និងពាក្យចចាមអារ៉ាមស្តីពីប្រភពកំណើតរបស់វីរុសចាប់ផ្តើមផ្ទុះឡើង បន្ទាប់ពីគេឃើញមានមន្ទីរពិសោធន៍វីរុសកម្រិតសន្តិសុខខ្ពស់មួយក្នុងទីក្រុងវូហាន។ គួរបញ្ជាក់ផងដែរថា ក្នុងពេលថ្មីៗនេះ ថ្នាក់ដឹកនាំអាល្លឺម៉ង់ បានទាមទារឲ្យចិនបង្ហាញតម្លាភាពជុំវិញការផ្ទុះជំងឺ ខណៈបារាំង អូស្ត្រាលី និងអង់គ្លេសសុទ្ធសឹងតែទាមទារឲ្យមានការបើកចំហពីចិន៕	លោក ម៉ៃ ប៉ុមប៉េអូ រដ្ឋមន្ត្រីការរបរទេសអាមេរិក នៅថ្ងៃទី២២ ខែមេសា បានទទូចឲ្យចិន បើកឲ្យមានការពិនិត្យនៅក្នុងមន្ទីរពិសោធន៍រសើបរបស់ខ្លួន។ លោកលើកឡើងពីការបារម្ភផ្នែកសុវត្ថិភាពអន្តរជាតិ ខណៈពិភពលោកកំពុងរងគ្រោះដោយជំងឺរាតត្បាតសកល COVID-19 ។
សេចក្ដីជូនដំណឹងនេះបញ្ជាក់ថា កន្លងទៅរដ្ឋបាលក្រុងព្រះសីហនុ សង្កេតឃើញពលរដ្ឋមួយចំនួន បានចរាចរ និងចតយានយន្ត ឬរទេះលក់ដូរពួកគេ នៅលើផ្លូវក្រាលថ្មក្រានីត សម្រាប់ថ្មើរជើងតាមបណ្ដោយឆ្នេរ និងលើឆ្នេរខ្សាច។ សកម្មភាពទាំងនេះ បានធ្វើឱ្យបាត់បង់ សណ្ដាប់ធ្នាប់ របៀបរៀបរយ ខូចផ្លូវក្រានីត ជាពិសេសប៉ះពាល់ដល់សុវត្ថិភាពភ្ញៀវទេសចរ ដែលមកកម្សាន្តនៅតំបន់ឆ្នេរសាធារណៈ។ ដើម្បីធានាដល់សណ្ដាប់ធ្នាប់ សោភ័ណភាពឆ្នេរ និងសុវត្ថិភាពដល់ភ្ញៀវទេសចរ រដ្ឋបាលខេត្តព្រះសីហនុ មិនអនុញ្ញាតឱ្យមានការចរាចរ និងចតយានយន្ត ឬរទេះលក់ដូរ នៅលើផ្លូវក្រាលនីត តាមបណ្ដោយឆ្នេរជាដាច់ខាត។ ក្នុងករណីឃើញមានយានយន្ត ឬរទេះលក់ដូរ លើផ្លូវថ្មើរជើង ដែលក្រាលថ្មរក្រានីតនេះ សមត្ថកិច្ចនឹងឃាត់ទុកយានយន្ត ឬរទេះលក់ដូរទាំងនោះជាបណ្តោះអាសន្ន និងតម្រូវឱ្យម្ចាស់យានយន្ត ឬម្ចាស់រទេះលក់ដូរ ជួសជុលកម្រាលថ្មក្រានីតឡើងវិញ ប្រសិនបើខូចខាត៕	ភ្នំពេញ៖ រាល់សកម្មភាពចរាចរ និងចតយានយន្ត ឬរទេះលក់ដូរ នៅលើផ្លូវថ្មើរជើង ដែលក្រាលថ្មក្រានីត តាមបណ្ដាយឆ្នេរ ឬលើឆ្នេរខ្សាច់ នឹងត្រូវឃាត់ទុកបណ្ដោះអាសន្ន។ ក្នុងករណីខូចខាតកម្រាលថ្មរក្រានីត អាជ្ញាធរខេត្តព្រះសីហនុ តម្រូវឱ្យម្ចាស់យានយន្ត ឬម្ចាស់រទេះលក់ដូរទាំងអស់ ជួសជុលឡើងវិញ។ នេះបើតាមសេចក្ដីជូនដំណឹងរបស់ រដ្ឋបាលខេត្តព្រះសីហនុ កាលពីថ្ងៃទី១៩ ខែមករា។
ភ្នែក ប្រសិនជាអ្នកទាំងពីរម្នាក់មានត្របកភ្នែកមួយជាន់ ឯម្នាក់ទៀតមានពីរជាន់ នោះកូនអ្នកនឹងមានត្របកភ្នែកពីរជាន់ តែបើអ្នកទាំងពីរសុទ្ធតែមានមួយជាន់ នោះភ្នែកកូននឹងមានតែត្របកមួយជាន់ដូចគ្នា។ រោមភ្នែក ប្រសិនជាអ្នកមានរោមភ្នែកវែង នោះកូនអាចនឹងមានរោមភ្នែកវែងដូចគ្នា ហើយមានអ្នកដែលនិយាយថាការកាត់រោមភ្នែកអាចធ្វើឱ្យវែងបាន នេះជាការយល់ឃើញដែលខុសទាំងស្រុង ហើយថែមទាំងអាចធ្វើឱ្យមានគ្រោះថ្នាក់ដល់កូនទៀតផង។ ច្រមុះ ច្រមុះរបស់កូនអាចកាត់ទៅតាមអ្នកបាន បើអ្នកមានច្រមុះមិនសូវស្រួច នោះកូននឹងអាចកាត់តាមអ្នក តែមានកូនក្មេងមួយចំនួនកើតមកច្រមុះមិនស្រួចទេ ប៉ុន្តែដោយបរិភោគអាហារដែលមានសារធាតុចិញ្ចឹមច្រើន នោះច្រមុះគេនឹងប្រែជាស្រួចជាងមុនទៅតាមការលូតលាស់របស់គេ។ ត្រចៀក បើត្រចៀកអ្នកមានលក្ខណៈធំ នោះត្រចៀករបស់កូននឹងអាចមានរាងធំដូចគ្នា។ ស្បែក ពណ៌នៃស្បែករបស់កូនគឺអាចកាត់តាមអ្នកទាំងពីរបាន ប្រសិនជាអ្នកមានស្បែកខ្មៅ នោះកូនមិនអាចមានស្បែកសឡើយ ទោះបីជាគេកើតចេញមកស ប៉ុន្តែពេលដែលគេធំនឹងអាចប្រែជាខ្មៅវិញជាមិនខានឡើយ៕ ត្រួតពិនិត្យដោយ www.health.com.kh	កូនដែលមិនទាន់ចាប់កំណើត ម្តាយឳពុកគ្រប់រូបសុទ្ធតែចង់ដឹងថាតើកូនអាចមានរូបរាងកាត់ទៅតាមនរណា ហើយមានរូបរាងដូចម្តេចខ្លះ? ដូចនេះខាងក្រោមនេះយើងខ្ញុំនឹងជួយស្រាយចម្ងល់របស់អ្នក។ តើមានអ្វីខ្លះទៅ?
សៀមរាប៖ ចម្ងាយផ្លូវប្រហែលជាងបីគីឡួម៉ែត្រ ពីទល់មុខផ្លូវចូលទស្សនាប្រាសាទអង្គរវត្ត ទេសចរប្រាកដជាបានឃើញបាឡុងរាងមូលដូចផែនដីរង់ចាំស្វាគមន៍លោកអ្នកនាងជាមិនខាន។ សំបុត្រជិះទស្សនាមួយសម្រាប់ជនជាតិខ្មែរមានតម្លៃ៧ដុល្លារ ហើយសម្រាប់ជនជាតិបរទេសស្មើនឹង ១៥ដុល្លារក្នុងម្នាក់ ដែលមានរយៈពេលជិះទស្សនាត្រឹម១០នាទីដូចគ្នា។ បាឡុងចាប់ផ្តើមហោះឡើងបន្តិចម្តងៗ រហូតដល់កម្ពស់១២០ម៉ែត្រ ធ្វើឱ្យទេសចរមានអារម្មណ៍ថាស្រាលខ្លួន ហើយទេសភាពជុំវិញនោះ ពិតជាស្រស់ស្អាតខ្លាំងណាស់។ តទៅនេះសូមលោកអ្នកនាងទស្សនាកម្រងរូបភាពដូចតទៅ៖	ដោយ៖ សុង សុធាវី
ដើម្បីជ្រាបច្បាស់សូមលោកអ្នកនាង ទស្សនាបទសម្ភាសរវាង លោក ស៊ុល រ៉វី ជាមួយអ្នកស្រី ងន វ៉ាន់ថា ស្ថាបនិកអង្គករពណ៌សូត្រដូចតទៅ៖	សៀមរាប៖ ជាង៣ឆ្នាំមកហើយ អង្គការពណ៌សូត្រ (Color Silk Cambodia) ត្រូវបានបង្កើត មជ្ឈមណ្ឌលបណ្ដុះបណ្ដាលតម្បាញសូត្រដល់ស្ត្រី និងកសិករដាំមន តាមសហគមន៍នានា ក្នុងខេត្តសៀមរាប។ អង្គការពណ៌សូត្រ ជាស្ថាប័នគ្រប់គ្រងលើមជ្ឈមណ្ឌលបណ្ដុះបណ្ដាលតម្បាញសូត្រនេះ។ បើតាមស្ថាបនិកអង្គការពណ៌សូត្រ អ្នកស្រី ងន វ៉ាន់ថា ស្ត្រីដែលទទួលបានការបណ្ដុះបណ្ដាលរួច ពួកគេនឹងទទួលបានសម្ភារ និងវត្ថុធាតុដើមតម្បាញ នៅផ្ទះរៀងៗខ្លួន ឯអង្គការទទួលទិញផលិតផល និងរកទីផ្សារសូត្រទាំងនោះវិញ។ ចំណែកកសិករដាំមនវិញ ពួកគេទទួលបានបច្ចេកទេសដាំ និងពូជដើមមនពីអង្គការ។មជ្ឈមណ្ឌលបណ្ដុះបណ្ដាលជំនាញតម្បាញសូត្រ ដែលមានទីតាំងក្នុងស្រុកបន្ទាយស្រីនេះ បង្កើតឡើងនៅពាក់កណ្ដាលឆ្នាំ២០១៩ ក្រោមការឧបត្ថម្ភពីធនាគារមេយប៊ែង តាមរយៈកម្មវិធី Women Eco-Weavers។
«ច្រាង» មានន័យថា ដែលប៉ះចុងក្រញាងឡើង។ ចំពោះពាក្យ«ច្រាំង» មានន័យថា រឹមស្ទឹង ទន្លេ សមុទ្រ។ សុំកុំច្រឡំពាក្យ «ច្រាំង» នេះនឹងពាក្យ «ជ្រាំង»ឲ្យសោះ ព្រោះពាក្យ«ជ្រាំង»មានន័យជា សាច់ជាចម្រៀកៗក្នុងផ្លែដែលផ្សេងពីក្លែប និងគ្រាប់ ដែលគេច្រើនតែហៅថា ជ្រាំងខ្នុរ។ ពាក្យ «ជ្រាំង» មានន័យម្យ៉ាងទៀតថា ជាឈ្មោះរោគមួយប្រភេទកើតនៅក្នុងអណ្តាត ឬទាំងសាច់ក្នុងមាត់ផង បណ្តាលពីចំហាយក្តៅ ដែលធ្វើឲ្យពងបែកប្រេះរអាមផ្សា៕	បើផ្អែកតាមការត្រួតពិនិត្យមើល និងផ្ទៀងផ្ទាត់ជាមួយវចនានុក្រមខ្មែររបស់សម្តេចព្រះសង្ឃរាជ ជួន ណាត ពាក្យទាំងបីនេះ មិនមានន័យដូចគ្នាឡើយ។
រដ្ឋមន្ត្រីមហាផ្ទៃ សរសេរនៅលើហ្វេសប៊ុកដូច្នេះថា៖«តបនឹងដំណឹងដ៏ល្អនេះ ក្នុងនាមភរិយា ក្រុមគ្រួសារ អ្នកពាក់ព័ន្ធទាំងអស់ និងក្នុងនាមថ្នាក់ដឹកនាំក្រសួងមហាផ្ទៃ ខ្ញុំសូមថ្លែងអំណរគុណចំពោះថ្នាក់ដឹកនាំក្រសួងសុខាភិបាល និងក្រុមគ្រូពេទ្យ ដែលខិតខំយកចិត្តទុកដាក់បំពេញការងារយកសំណាក និងតាមដានសុខភាពរបស់យើងខ្ញុំទាំងអស់គ្នា តាំងពីដំណាក់កាលដំបូងរហូតដល់បញ្ចប់ការធ្វើតេស្ត និងធ្វើចត្តាឡីស័ក»។ បន្ថែមពីនេះសម្ដេច ស ខេង ក៏អំពាវនាវឲ្យពលរដ្ឋបន្តអនុវត្តវិធានការប្រឆាំងកូវីដ-១៩របស់ក្រសួងសុខាភិបាលឱ្យបានខ្ជាប់ខ្ជួន ដូចជាការធ្វើតេស្តក្នុងករណីសង្ស័យ, ការដាក់ខ្លួននៅដាច់ដោយឡែក, ការពាក់ម៉ាស់ ឬប្រើក្រម៉ាពេលក្អក ឬកណ្ដាស់, លាងដៃ បាញ់អាកុលសម្លាប់មេរោគ, ការរក្សាគម្លាតសុវត្ថិភាព និងកាត់បន្ថយការប្រមូលផ្ដុំជាដើម។ បើតាមសម្ដេច ព្រឹត្តិកាណ៍សហគមន៍២៨វិច្ឆិកា មិនទាន់បានបញ្ចប់នៅឡើយទេ។ ចំពោះអ្នកពាក់ព័ន្ធនឹងព្រឹត្តិការណ៍២៨វិច្ឆិកា មានអ្នកជំងឺកូវីដ-១៩ កើនឡើង៤០នាក់ហើយ ខណៈមនុស្សរាប់ពាន់អ្នកផ្សេងទៀត ធ្វើតេស្តលើកទី៣ កាលពីថ្ងៃទី១២ ខែធ្នូ លទ្ធផលបង្ហាញថា អវិជ្ជមានកូវីដ-១៩។ គិតត្រឹមថ្ងៃទី១៣ ធ្នូនេះ កម្ពុជា មានអ្នកឆ្លងសរុប៣៥៩នាក់ និងសះស្បើយ៣០៧នាក់។ចំណែកមនុស្ស៣៤នាក់ សម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត ,មណ្ឌលសុខភាពចាក់អង្រែរាជធានីភ្នំពេញ ១១នាក់ និង៧នាក់ទៀត សម្រាក់ព្យាបាលនៅមជ្ឈមណ្ឌលជាតិប្រយុទ្ធនឹងជំងឺរបេង និងហង់សិន៕	ភ្នំពេញ៖ រដ្ឋមន្ត្រីក្រសួងមហាផ្ទៃ សម្ដេច ស ខេង បានប្រកាសទាំងយប់ថ្ងៃទី១២ ធ្នូ ថា សម្ដេច និងភរិយា គ្មានជំងឺកូវីដ-១៩ ឡើយ នៃការធ្វើតេស្តលើកទី៣ ចុងក្រោយនេះ។ ដោយឡែកមនុស្សពាក់ព័ន្ធ២០១នាក់ ដែលនៅគេហដ្ឋានរបស់សម្ដេច ក៏អវិជ្ជមានដែរ។
ទិវាជនមានពិការភាពកម្ពុជាលើកទី២៥ និងទិវាជនមានពិការភាពអន្តរជាតិលើកទី៤១ រដ្ឋាភិបាលកម្ពុជារៀបចំឡើង ក្រោមប្រធានបទ «ដំដោះស្រាយប្រកបដោយនវានុវត្តន៍ដើម្បីសង្គមមួយមានផាសុកវត្ថុនិងសមធម៌» នៅថ្ងៃទី៣ធ្នូនេះ។ ដើម្បីសង្គមមួយមានផាសុកវត្ថុនិងសមធម៌ សម្ដេច ហ៊ុន ម៉ាណែត ពន្យល់ថាត្រូវរៀបចំជម្រាល ធ្នាក់ដៃ ចំណត និងភាសាសញ្ញានៅតាមស្ថានីយទូរទស្សន៍ កម្មវិធី ឬព្រឹត្តិការនានា សម្រាប់ជនមានពិការភាពអាចទទួលបាននូវព័ត៌មានគ្រប់ជ្រុងជ្រោយ។ ទន្ទឹមនឹងនេះ សម្ដេច ហ៊ុន ម៉ាណែត ជំរុញឱ្យពង្រឹងការសម្របសម្រួល ការរៀបចំគោលនយោបាយ និងគំនិតផ្ដួចផ្ដើម ដើម្បីធានាថា អាចស្ដារនិងងើបចេញពីវិបត្តិពិភពលោក សម្រាប់ជនមានពិការភាពកម្ពុជា។ ហេតុនេះ ដើម្បីអបអរសាទរ ទិវាជនមានពិការភាពនៅឆ្នាំនេះ នាយករដ្ឋមន្ត្រី អំពាវនាវឱ្យគ្រប់ក្រសួង ស្ថាប័នរដ្ឋ និងវិស័យឯកជន ត្រូវលើកទឹកចិត្តជនមានពិការភាព ដែលមានលក្ខណសម្បត្តិ និងសមត្ថភាពឱ្យបំពេញមុខងារតួនាទីទទួលខុសត្រូវក្នុងមុខតំណែង មានសិទ្ធិចូលបម្រើការងារដោយគ្មានការរើសអើង រាប់ទាំង ការបម្រើការងារជាមន្ត្រីរាជការ កម្មករ និយោជិត កូនជាង ឬកម្មសិក្សាការីជាដើម។ ជាមួយគ្នាដែរ ត្រូវបង្កើនការធ្វើវិយោគទុនលើជនមានពិការភាព និងបន្តកសាងធនធានជនមានពិការភាពបន្ថែមទៀត រាប់ទាំង ការគិតគូរកម្មវិធីសិក្សា ប្រកបដោយនវានុវត្តន៍ និងរស់រវើក ដើម្បីធានាថាជនមានពិការភាពអាចរស់នៅក្នុងសង្គមកម្ពុជា ដោយសមធម៌ មានឱកាសប្រកួតប្រជែងទាំងនៅក្នុងប្រទេស តំបន់ និងសកលលោក។ ប្រមុខរដ្ឋាភិបាល ជំរុញឱ្យគ្រប់ក្រសួង ស្ថាប័ន ព្រមទាំងអាជ្ញាធរមានសមត្ថកិច្ចគ្រប់លំដាប់ថ្នាក់ អង្គការដៃគូពាក់ព័ន្ធ និងវិស័យឯកជន ជួយសហការគាំទ្រដល់ក្រុមប្រឹក្សាសកម្មភាពជនពិការ ដោយផ្តល់អាទិភាពលើការបណ្តុះបណ្តាលជំនាញ រក្សាបាននូវ ទេពកោសល្យ ភាពច្នៃប្រឌិតរបស់ជនមានពិការភាពដែលជាធនធានមួយដ៏សំខាន់មិនអាចខ្វះបាន ស្របតាមទិសស្លោក «មិនទុកឱ្យនរណាម្នាក់នៅដាច់ដោយឡែក»។ បន្ថែមពីនេះ សម្ដេចឱ្យគ្រប់ក្រសួង ស្ថាប័ន អង្គការដៃគូពាក់ព័ន្ធ និងវិស័យឯកជន ត្រូវចាប់ផ្តើមកែសម្រួល ឬរៀបចំផាសុកវត្ថុ សម្រាប់ជនមានពិការភាពនៅទីកន្លែងសាធារណៈ និងឯកជននានា ស្របតាមច្បាប់ស្តីពីកិច្ចលើកកម្ពស់សិទ្ធិជនពិការ និង បទដ្ឋានបច្ចេកទេស ហេដ្ឋារចនាសម្ព័ន្ធរូបវន្ត បង្កលក្ខណៈងាយស្រួលសម្រាប់ជនមានពិការភាព។ ទន្ទឹមនឹងនេះ ត្រូវលើកទឹកចិត្តឱ្យមានការចូលរួមពីផ្នែកឯកជន សង្គមស៊ីវិល រោងចក្រ សហគ្រាស និងគ្រឹះស្ថានទាំងអស់ អនុវត្តប្រកបដោយការទទួលខុសត្រូវ និងដោយភ្ញាក់រលឹកនូវកាតព្វកិច្ចជ្រើសរើសជនមានពិការភាពឱ្យចូលបម្រើការងារ បន្តនិរន្តរភាពការងារដូចអ្នកដទៃ ដែលមានចែងក្នុងច្បាប់ស្តីពីកិច្ចការពារនិង លើកកម្ពស់សិទ្ធិជនពិការ។ ចំណែក ក្រសួងសាធារណការ និងដឹកជញ្ជូន ក្រសួងសុខាភិបាល រួមគ្នាធ្វើកិច្ចសហប្រតិបត្តិការជាមួយក្រសួងសង្គមកិច្ច អតីតយុទ្ធជន និងយុវនីតិសម្បទា ដើម្បីបង្កលក្ខណៈងាយស្រួលជូនជនមានពិការភាព ឱ្យទទួលបានបណ្ណបើកបរស្របតាម លទ្ធភាព សមត្ថភាព និងលក្ខណៈបច្ចេកទេសយានយន្ត។ នេះជាការណែនាំរបស់ សម្ដេច ហ៊ុន ម៉ាណែត៕	ភ្នំពេញ៖ ដើម្បីធានាថាជនមានពិការភាពនៅកម្ពុជា ទទួលបានសិទ្ធិសេរីភាពសុខុមាលភាព និងការចូលយ៉ាងពេញលេញប្រកបដោយបរិយាបន្ន គឺត្រូវរៀបចំផាសុកវត្ថុសម្រាប់ជនមានពិការភាព រួមមានហេដ្ឋារចនាសម្ព័ន្ធរូបវន្ត មធ្យោបាយធ្វើដំណើរ និងមធ្យោបាយទំនាក់ទំនង។ នេះជាការលើកឡើងរបស់ សម្ដេច ហ៊ុន ម៉ាណែត នាយករដ្ឋមន្ត្រីកម្ពុជា ក្នុងសារលិខិត នាឱកាសទិវាជនមានពិការភាព។
«បំប្លែង» ដែលមានន័យថា ធ្វើឱ្យប្លែង គឺធ្វើឱ្យប្រែចាកភេទ ចាកភាព ចាកទំនងដើម។ ឧទាហរណ៍៖ បំប្លែងទូកអុំឱ្យមកជាទូកចែវ៕	ស្មេរនៅប្រើច្រឡំគ្នា នូវពាក្យទាំងអស់នេះ មិនដឹងថា ពាក្យណាត្រឹមត្រូវនៅឡើយទេ។ តាមការបញ្ជាក់របស់សម្តេចព្រះសង្ឃរាជ ជួន ណាត នៅក្នុងវចនានុក្រមខ្មែរ ពាក្យដែលត្រឹមត្រូវគឺសរសេរជា «បំប្លែង»។
សូមស្តាប់បទសម្ភាស នាយ យ៉ាន ខាងក្រោមនេះ៖	មណ្ឌលគិរី៖ នៅឯរមណីយដ្ឋានប៊ូស្រាក្នុងខេត្តមណ្ឌលគិរី អ្នកទេសចរច្បាស់ជាបានជួបពលរដ្ឋជនជាតិភាគតិចប៊ូណង ឬផ្សេងទៀត ដែលជាប្រកបរបរលក់វត្ថុអនុវស្សាវរីយ៍ ប្រគំភ្លេងកំដភ្ញៀវ និងប្រកបរបរតូចតាចដទៃទៀត។ នាយ យ៉ាន បានសម្ភាសបុរសអ្នកភ្លេងជនជាតិប៊ូណងពីរនាក់ ដែលលេងឧបករណ៍ភ្លេងបុរាណរបស់ជនជាតិខ្លួន។ នាយ យ៉ាន សង្កេតឃើញថា បុរសទាំងពីរនាក់នេះកំពុងតែអភិរក្សសម្បត្តិវប្បធម៌ខ្លួននៅក្នុងទឹកដីកំណើត ខណៈតំបន់ភូមិភាគឦសានកំពុងទទួលជនជាតិខ្មែរកាន់តែច្រើនដែលទៅតាំងទីនៅទីនោះកាន់ច្រើន។
ក្នុងសុន្ទរកថា ថ្លែងទៅកាន់មេដឹកនាំនៃបណ្តាប្រទេសនានា ដែលចូលរួមផ្ទាល់ក្នុងមហាសន្តិបាត និងចូលរួមតាមរយៈការតភ្ជាប់ប្រព័ន្ធវីដេអូ សម្តេចនាយករដ្ឋមន្ត្រី សម្តែងការយល់ឃើញរបស់ខ្លួនថា ការឆ្លើយតបរួមគ្នា និងការសាមគ្គីជាសាកល ក្នុងបរិបទនៃជំងឺកូវីដ-១៩ គឺរឹតតែមានភាពចាំបាច់។ ជាមួយគ្នានេះ ប្រមុខរដ្ឋាភិបាលកម្ពុជា ថែមទាំងស្នើឲ្យគ្រប់ប្រទេស ជៀសវាងការរើសអើងពូជសាសន៍ និងជៀសវាងការស្តីបន្ទោសគ្នា ដែលជា «ល្បែងទម្លាក់កំហុសដ៏អាក្រក់មួយ» នាំដល់ការបែកបាក់សាមគ្គីភាព ខណៈពិភពលោកទាំំងមូល កំពុងខិតខំរួមគ្នាប្រយុទ្ធប្រឆាំងនឹងជំងឺកូវីដ-១៩។ ទន្ទឹមនឹងពិភពលោក កំពុងរង់ចាំភាពជោគជ័យដំបូងនៃការផលិតវ៉ាក់សាំងការពារជំងឺកូវីដ-១៩ ប្រមុខរដ្ឋាភិបាលកម្ពុជា បានអំពាវនាវជាមុន ឲ្យចាត់ទុកវ៉ាក់សាំងនេះ ជាទំនិញរួមសម្រាប់សាកលលោក ដែលប្រជាជនគ្រប់រូប និងនៅគ្រប់ទិសទី អាចទទួលបាន។ អ្នកចូលរួមផ្ទាល់ ក្នុងមហាសន្និបាតនៃក្តីសង្ឃឹម បាននាំគ្នាពាក់ម៉ាស់ការពារ និងអង្គុយរក្សាគម្លាតពីគ្នា។ ឯទិដ្ឋភាពផ្ទាំងខាងលើ គឺជាមេដឹកនាំនៃបណ្តាប្រទេសនានា និងអ្នកពាក់ព័ន្ធផ្សេងទៀត ដែលចូលរួមក្នុងមហាសន្និបាត តាមរយៈ Video Conference ប្រមុខរដ្ឋាភិបាល បន្តថា គ្រប់បណ្តាប្រទេស ពិតជាមានភាពចាំបាច់ ក្នុងការត្រៀមខ្លួនឲ្យបានល្អ ក្រោយវិបត្តិកូវីដ-១៩ ត្រូវបញ្ចប់។ ដើម្បីសម្រេចបានគោលដៅនេះ មេដឹកនាំកម្ពុជា មានទស្សនវិស័យថា ប្រទេសនានា គួររៀបចំផែនការស្តារឡើងវិញ ដោយដាក់ចេញសេណារីយូមួយចំនួន សម្រាប់ឲ្យដំណើរការជាបណ្តើរៗនូវការធ្វើដំណើរឆ្លងកាត់ព្រំដែន និងប្រតិបត្តិការពាណិជ្ជកម្មរវាងប្រទេសក្នុងតំបន់ និងការស្តារឡើងវិញនូវវិស័យ ដែលរងផលប៉ះពាល់ធ្ងន់ធ្ងរពីវិបត្តិកូវីដ-១៩។ មេដឹកនាំកម្ពុជា បានអានសុន្ទរកថា ទៅកាន់មហាសន្និបាតដូច្នេះថា៖«យើង ត្រូវពង្រឹងកិច្ចសហប្រតិបត្តិការ ក្នុងការជំរុញសាកលភាវូបនីយកម្ម និងពង្រឹងយន្តការពហុភាគីនិយម ដើម្បីធានាបរិយាកាសអនុគ្រោះ សម្រាប់លើកស្ទួយកំណើនសេដ្ឋកិច្ច កាត់បន្ថយភាពក្រីក្រ និងលើកកម្ពស់ជីវភាពរស់នៅរបស់ប្រជាជន។ យើង ត្រូវធានាថា យន្តការកិច្ចសហប្រតិបត្តិការ ពិសេសការពន្លឿនការតភ្ជាប់សង្គម និងសេដ្ឋកិច្ចរបស់យើង សម្រាប់ជំរុញរបៀបវារៈនៃការអភិវឌ្ឍរបស់ប្រទេសនីមួយៗ និងសម្រេចបាននូវរបៀបវារៈសាកលនៃការអភិវឌ្ឍប្រកបដោយចីរភាព»។ តួលេខពីគេហទំព័រ https://www.worldometers.info/coronavirus/ បង្ហាញថា មកដល់ថ្ងៃទី៩ ខែសីហា ឆ្នាំ២០២០ មានមនុស្សជិត២០លាននាក់ នៅទូទាំងពិភពលោក បានឆ្លងជំងឺកូវីដ-១៩ ដោយក្នុងនោះ បានជាសះស្បើយវិញជាង១២លាននាក់ និងស្លាប់ជាង៧សែននាក់។ អាមេរិក មានអ្នកឆ្លងច្រើនជាងគេ គឺមានជាង៥លាននាក់ហើយ តែបានជាសះស្បើយវិញជាង២,៦លាននាក់ ខណៈអ្នកស្លាប់ មានជាង១,៦សែននាក់។ ដោយឡែក កម្ពុជា មានអ្នកឆ្លងជំងឺកូវីដ-១៩ ២៤៨នាក់ ដោយគិតត្រឹមថ្ងៃទី៩ ខែសីហា ឆ្នាំ២០២០។ ក្នុងចំណោមអ្នកឆ្លងទាំងនោះ មាន២១៧នាក់ បានជាសះស្បើយវិញ ហើយ៣១នាក់ទៀត កំពុងសម្រាកព្យាបាល៕	សម្តេចនាយករដ្ឋមន្ត្រី ហ៊ុន សែន ត្រូវបានអញ្ជើញឲ្យចូលរួមថ្លែងសុន្ទរកថា តាមរយៈការតភ្ជាប់វីដេអូ (Video Conference) ពីកម្ពុជា ទៅកាន់មហាសន្និបាតនៃក្តីសង្ឃឹម ក្រោមប្រធាបទ «ការកសាងនិងការបង្កើតជាតិយើង នៅក្នុងពិភពលោក ក្រោយវិបត្តិកូវីដ-១៩» ដែលរៀបចំឡើងដោយអង្គការសហព័ន្ធសាកល (UPF) នៅកូរ៉េខាងត្បូង នាថ្ងៃទី៩ ខែសីហា ឆ្នាំ២០២០។
កម្មវិធីសម្ពោធនេះ ត្រូវបានអញ្ជើញចូលរួមដោយភ្ញៀវកិត្តិយសជាង២ពាន់នាក់។ កម្មវិធីនេះដែរ ក៏មានការចាប់ឆ្នោតផ្សងសំណាងសម្រាប់អតិថិជនដែលបានទិញរថយន្ត Ford Everest 2.0L Bi-Turbo ជំនាន់ថ្មីនេះ យកទៅប្រើប្រាស់មុនថ្ងៃសម្ពោធជាផ្លូវការ។ រង្វាន់ធំនោះគឺរថយន្ត Ford Ecosport ចំនួន១គ្រឿង និងរង្វាន់លួងចិត្តជាមាសសុទ្ធយ៉ាងច្រើនសន្ធឹកសន្ធាប់។ លោក ប្រាក់ ណារុំ ជាអតិថិជន Ford Everest 2.0L Bi-Turbo ដែលមានសំណាងឈ្នះរថយន្ត Ford Ecosport ស៊េរីថ្មីពីក្រុមហ៊ុនផ្ទាល់ក្នុងកម្មវិធីសម្ពោធជាផ្លូវការនេះ។ លោក មានប្រសាសន៏ដោយក្តីរំភើបថា៖«ខ្ញុំបាទពិតជាសប្បាយរីករាយ និងភ្ញាក់ផ្អើលខ្លាំងមែនទែន ដែលថ្ងៃនេះមានសំណាងបានឈ្នះរថយន្ត Ford Ecosport ស៊េរីថ្មី ពីក្រុមហ៊ុនហ្វដ»។ ឆ្លៀតក្នុងឱកាសនេះផងដែរ លោក បានរៀបរាប់ពីបទពិសោធន៍ប្រើប្រាស់រថយន្ត Ford Everest 2.0L Bi-Turbo ជំនាន់ថ្មី ថា៖«រថយន្តនេះ ពិតជាមានសមត្ថភាពខ្លាំងដែលអាចឲ្យខ្ញុំបើកបរបានគ្រប់ស្ថានភាពផ្លូវ ជាពិសេសមានបច្ចេកវិទ្យានិងប្រព័ន្ធសុវត្ថិភាពខ្ពស់ដែលជួយសម្រួលដល់ការបើកបររបស់ខ្ញុំ»។ ក្រៅពីនោះ អតិថិជន ដែលមិនបានឈ្នះរង្វាន់ធំ ក៏បានទទួលមាស១ជី ជារង្វាន់លួងចិត្តផងដែរ។ រថយន្ត Ford Everest 2.0L Bi-Turbo ជំនាន់ថ្មី គឺជារថយន្ត SUV មួយដែលត្រូវបានទទួលស្គាល់ពីគុណភាព ភាពរឹងមាំ និងបច្ចេកវិទ្យាទំនើបៗពីសំណាក់ប្រជាជនកម្ពុជា។ រថយន្តនេះ មាន DNA រួមជាមួយនឹងរថយន្ត Ford Ranger Wildtrak ដែលជារថយន្ត Pick Up ហេតុនេះហើយទើបប្រព័ន្ធជើងហាប់ណែនដែលអាចអោយរថយន្តនេះជំនះបានគ្រប់ស្ថានភាពផ្លូវ និងបូករួមជាមួយនឹងបច្ចេកវិទ្យាមួយចំនួនដែលធ្វើតម្រូវតាមភាពប្រណិតនៃរថយន្ត SUV នេះផងដែរ។ លោក ងន សាំង អគ្គនាយកក្រុមហ៊ុនអ អិម អេ ខេមបូឌា មានប្រសាសន៍ថា៖«ក្រុមហ៊ុន អ អិម អេ ខេមបូឌាសម្រេចចិត្តនាំចូលនូវប្រភេទរថយន្ត Luxury និងOff-road SUV មួយនេះមកកាន់ទីផ្សារកម្ពុជា គឺដោយសារសង្កេតឃើញថា បច្ចុប្បន្ននេះរថយន្តប្រភេទ SUV កំពុងទទួលបានការពេញនិយមប្រើប្រាស់ច្រើនគួរអោយកត់សម្គាល់ពីសំណាក់ប្រជាជនកម្ពុជាយើង និងដើម្បីលើកទឹកចិត្តប្រជាជនកម្ពុជាឲ្យប្រើប្រាស់រថយន្តថ្មីផងដែរ»។ លោក Michael Breen នាយកប្រត្តិបត្តិប្រចាំក្រុមហ៊ុន ហ្វដ បានមានប្រសាសន៍ថា៖«រថយន្ត Ford Everest 2.0L Bi-Turbo ជំនាន់ថ្មី អាចប្រើប្រាស់បាន គ្រប់កាលៈទេសៈ គ្រប់ស្ថានភាពផ្លូវ មិនថាសម្រាប់ការប្រើប្រាស់ជាលក្ខណៈគ្រួសារ ធ្វើការងារប្រចាំថ្ងៃ ឬដំណើរកម្សាន្តនោះទេ។ ជាពិសេសគឺសម្រាប់អ្នកដែលចូលចិត្តធ្វើដំណើរបែបផ្សងព្រេង និងបើកបរលើស្ថានភាពផ្លូវដែលមានឧបសគ្គផ្សេងៗជាដើម»។ រថយន្ត Ford Everest 2.0L Bi-Turbo ជំនាន់ថ្មី បានធ្វើការផ្លាស់ប្តូរនូវចំណុចធំៗចំនួន ៦ដែលរួមមាន៖ ១. រថយន្តនេះបានបំពាក់នៅម៉ាស៊ីន 2.0L Bi-Turbo ជំនាន់ថ្មី ទំហំ៤ស៊ីឡាំង កម្លាំងខ្លាំងស៊ីប្រេងតិច ដែលអាចអោយរថយន្តនេះផលិតបាននូវកម្លាំងសេះ រហូតដល់ ២១៣ PS និងកម្លាំងរមួលកង់ ៥០០ N.M។ ២. ប្រអប់លេខ១០លេខអូតូ បើកបរមានភាពរលូន និងចូលលេខបានល្អជាងមុន។ ៣. ចំណុចដែលអតិថជនកំពុងតែទន្ទឹងរង់ចាំយូរណាស់មកហើយនោះគឺ Push Button Start-Stop/ Smart Key គឺរថយន្តនេះបានបំពាក់នូវប្រព័ន្ធ Smart Key ដែលងាយស្រួលដល់អតិថជនដែលបញ្ឆេះរថយន្តមិនចាំបាច់ប្រើសោ ព្រមទាំងចេញចូលរថយន្តដោយគ្រាន់តែយកដៃទៅស៊កនឹងប្រលោះទ្វារនោះវានឹង Unlock អូតូ។ ៤. ផ្នែកខាងក្នុង រចនាឡើងជាមួយនឹងពូកស្បែកបែបប្រណិតពណ៌ការ៉ុត ដែលជាពណ៍ដ៏ពេញនិយមបំផុតសម្រាប់រថយន្តប្រណិតៗមួយចំនួន។ ៥. បច្ចេកវិទ្យា SYNC ៣ជំនាន់ថ្មីអមនឹងជាមួយនឹងអេក្រង់ Touch Screen ៨អ៊ីញដែលផ្តល់រូបភាពច្បាស់ល្អនិងមានភាពរស់រវើកជាងមុន។ ៦. ចុងក្រោយ ចំណុចដែលទាក់ទាញនិងផ្តល់ភាពឆ្លាតវៃ ដែលរថយន្ត SUV ជាដៃគូប្រកួតប្រជែងរបស់រថយន្ត Everest 2.0 មិនមានបច្ចេកវិទ្យានេះទេ នោះគឺ Hands-Free Liftgate ដោយបើកឃ្លុបក្រោយដោយគ្រវាសជើង។ ក្រៅពីចំណុចថ្មីទាំង៦នេះ រថយន្ត Ford Everest 2.0L Bi-Turbo ជំនាន់ថ្មី ក៏មានបំពាក់ជូននូវប្រព័ន្ធសុវត្ថិភាព និងបច្ចេកវិទ្យាទំនើបចុងក្រោយជាច្រើនដែលមានដូចជា ប្រព័ន្ធផ្ដល់សញ្ញាគ្រោះថ្នាក់ ពេលមានឧបសគ្គ ឬអ្នកថ្មើជើងឆ្លងកាត់ (Pre-Collision Assist with Pedestrian Detection) និងប្រព័ន្ធចាប់ហ្វ្រាំងបន្ទាន់ដោយស្វ័យប្រវត្តិ (Autonomous Emergency Braking) នៅពេលមានឧបសគ្គមកពីខាងមុខ, ប្រព័ន្ធជំនួយចូលចតដោយស្វ័យប្រវត្តិ (Parallel Parking Assist), ប្រព័ន្ធផ្តល់ដំណឹងនៅពេលបើកបរចេញពីគន្លង និងឧបករណ៍ផ្តល់ដំណឹងពេលចេញពីគន្លង ( Lane Keeping Alert and Lane Keeping Aid) , ប្រព័ន្ធផ្តល់ដំណឹងគ្រោះថ្នាក់ផ្នែកចំហៀង និងខាងក្រោយរថយន្ត (Blind Spot Information System with cross traffic alert)។ ប្រពន្ធ័គ្រប់គ្រងការបើកបរលើគ្រប់ស្ថានភាពផ្លូវ (Terrain Management System) របស់រថយន្ត Ford Everest អាចជួយសម្រួលដល់ការបើកបរនូវជម្រើសផ្លូវបួនប្រភេទផ្សេងគ្នាដូចជា ការបើកបរនៅលើផ្លូវធម្មតា ផ្លូវដែលមានស្ថានភាពព្រិល មានគ្រួស មានស្មៅច្រើន ផ្លូវដីខ្សាច់ និង ផ្លូវដែលមានដុំថ្មធំៗ ដែលផ្តល់ឲ្យអ្នកបើកបរអាចផ្លាស់ប្តូរនូវការបើកបររបស់ខ្លួននៅតាមស្ថានភាពផ្លូវផ្សេងៗគ្នា។ ម្យ៉ាងទៀតរថយន្តនេះថែមទាំងអាចចុះទឹកបានរហូតដល់ទៅ 800mm, ប្រព័ន្ធបន្ថយល្បឿននិងរក្សាគំលាតសុវត្ថិភាពដោយស្វ័យប្រវត្តិ (Adaptive Cruise Control) , ប្រព័ន្ធផ្តល់សញ្ញាឲ្យអ្នកអ្នកបើកបរឈប់សំរាកពេលមានអារម្មណ៍ងងុយគេង (Driver Alert System), ប្រព័ន្ធទប់លំនឹងពេលឡើងចំណោត និងចុះចំណោត (Hill launch assist and hill descent control)។ រថយន្ត Ford Everest 2.0L Bi-Turbo ជំនាន់ថ្មីមានជម្រើសពណ៍ចំនួន៥សម្រាប់អតិថិជនជ្រើសរើសរួមមាន ស ខ្មៅ ទឹកប្រាក់ ទឹកមាស និងប្រផេះ។ អត្ថបទពាណិជ្ជកម្ម	ភ្នំពេញ៖ ក្រុមហ៊ុន អ អិម អេ ខេមបូឌា ដែលជាក្រុមហ៊ុននាំចូល និងចែកចាយផ្ដាច់មុខនូវរថយន្ត Ford គ្រប់ប្រភេទក្នុងទីផ្សារប្រទេសកម្ពុជា បានប្រារព្ធពិធីសម្ពោធរថយន្ត Ford Everest 2.0L Bi-Turbo ជំនាន់ថ្មី នៅ ដឹ ព្រេមៀ សេនធ័រ សែនសុខ កាលថ្ងៃទី២ ខែតុលា ឆ្នាំ២០២០។
មន្ទីរពេទ្យមិត្តភាពកម្ពុជា-ចិនត្បូងឃ្មុំ ដែលមានសមត្ថភាពទទួលព្យាបាលអ្នកជំងឺឬគ្រោះថ្នាក់ធ្ងន់ៗ គំរាមកំហែងដល់អាយុជីវិត ត្រូវបានដាក់ឱ្យដំណើការ។ មន្ទីរពេទ្យនេះ មានអគារចំនួន៩ខ្នង ដែលមានគ្រែសម្រាប់អ្នកជំងឺចំនួន៣០០គ្រែ ដោយចែកចេញជាផ្នែក និងមុខជំនាញផ្សេងៗគ្នា។ ក្នុងនោះមានផ្នែកជំងឺទូទៅ ផ្នែកជំងឺកុមារ ផ្នែកជំងឺឆ្លង ផ្នែកពិគ្រោះជំងឺ ផ្នែកICU ផ្នែកសង្គ្រោះបន្ទាន់ ផ្នែកវះកាត់រោគស្ត្រីនិងសម្រាលកូន ផ្នែកវេជ្ជសាស្ត្រ ផ្នែកមន្ទីរពិសោធន៍ និងឱសថស្ថាន រួមទាំងមានបន្ទប់រំងាប់មេរោគ និងផលិតអុកស៊ីសែន ថែមទៀត។ លោក ម៉ម ប៊ុនហេង រដ្ឋមន្ត្រីក្រសួងសុខាភិបាល មន្ទីរពេទ្យទំនើបតម្លៃប្រមាណ៤៥លានដុល្លារនេះ មានទំហំជាង២,៤ម៉ឺនម៉ែត្រការ៉េ ដែលត្រូវបានសង់ឡើងនៅលើផ្ទៃដីលើសរុប ៥៥ ៨១៥ម៉ែត្រការ៉េ។ បើតាមលោក ម៉ម ប៊ុនហេង រដ្ឋមន្ត្រីក្រសួងសុខាភិបាល មន្ទីរពេទ្យនេះ គឺជាគម្រោងធំទីពីរ បន្ទាប់ពីអគារមិត្តភាពកម្ពុជា-ចិនព្រះកុសុមៈ ដែលត្រៀមនឹងសម្ពោធដាក់ឱ្យប្រើប្រាស់ នាចុងខែមីនា ឬដើមខែមេសា ឆ្នាំ២០២២ ផងដែរ។ សម្រាប់មន្ទីរពេទ្យមិត្តភាពកម្ពុជា-ចិនត្បូងឃ្មុំ នឹងក្លាយជាមន្ទីរប្រចាំតំបន់ ដែលមានផ្នែកឯកទេសនិងបំពាក់នូវឧបករណ៍ទំនើបៗជាច្រើន សម្រាប់បម្រើដល់សាធារណជន។ លោក ម៉ម ប៊ុនហេង បានបញ្ជាក់ថា មន្ទីរពេទ្យថ្មីនេះ មានបុគ្គលិកសុខាភិបាលជិត២០០នាក់។ ក្នុងមាន វេជ្ជបណ្ឌិតឯកទេស៨នាក់, វេជ្ជបណ្ឌិត២៨នាក់ និងឱសថការី៩នាក់...។ ក្រោយចំណាយពេល៣ឆ្នាំក្នុងការសាងសង់ ចាប់ពីថ្ងៃទី១មីនា ឆ្នាំ២០១៩មក លោក វ៉ាង វិនធាន អគ្គឯករដ្ឋទូតចិនប្រចាំកម្ពុជា សង្ឃឹមថា មន្ទីរពេទ្យមិត្តភាពកម្ពុជា-ចិនត្បូងឃ្មុំនេះ នឹងដើរជាតួនាទីសំខាន់ក្នុងការការពារអាយុជីវិត និងសុខភាពរបស់សាធារណជន។ លោក វ៉ាង វិនធាន ដែលថ្លែងក្នុងពិធីសម្ពោធដាក់ឱ្យដំណើរការមន្ទីរពេទ្យមិត្តភាពកម្ពុជា-ចិនត្បូងឃ្មុំ នាព្រឹកថ្ងៃទី៧មីនា ឆ្នាំ២០២២ បាននិយាយថា ក្នុងរយៈប៉ុន្មានថ្ងៃទៀត ចិន នឹងបញ្ជូនក្រុមគ្រូពេទ្យពិសេសថ្នាក់ជាតិ មកមន្ទីរពេទ្យនេះ ដើម្បីចែករំលែកបទពិសោធន៍ក្នុងការប្រើប្រាស់ថ្នាំចិនសែ ក្នុងការប្រយុទ្ធប្រឆាំងជំងឺកូវីដ-១៩ ជាមួយកម្ពុជា។ សម្តេច ហ៊ុន សែន ជាមួយគ្នានេះ ប្រមុខរដ្ឋាភិបាលកម្ពុជា សម្តេច ហ៊ុន សែន បានលើកឡើងថា មន្ទីរពេទ្យមិត្តភាពកម្ពុជា-ចិនត្បូងឃ្មុំ គឺជាមន្ទីរពេទ្យទំនើប និងធំជាងគេក្នុងចំណោមខេត្ត-ក្រុងចំនួន២៤នៅកម្ពុជា។ សម្តេច បានអះអាងថា មន្ទីរពេទ្យនេះ មិនត្រឹមបម្រើសេវាសុខាភិបាលដល់ប្រជាពលរដ្ឋរស់នៅខេត្តត្បូងឃ្មុំប៉ុណ្ណោះទេ។ តែវានឹងរួមចំណែកបម្រើដល់ពលរដ្ឋនៅខេត្តកំពង់ចាម ព្រៃវែង ក្រចេះ ស្ទឹងត្រែង មណ្ឌលគិរី និងរតនគិរី ផងដែរ។ សម្តេច បានបន្ថែមថា មន្ទីរពេទ្យនេះ ក៏មានកន្លែងផលិតអុកស៊ីសែនដោយខ្លួនឯង សម្រាប់ផ្គត់ផ្គង់មន្ទីរពេទ្យបង្អែកនានាខេត្តខេត្តត្បូងឃ្មុំ និងបណ្តាខេត្តនៅក្នុងតំបន់បាន ផងដែរ៕	ភ្នំពេញ៖ មន្ទីរពេទ្យមិត្តភាពកម្ពុជា-ចិនត្បូងឃ្មុំ តម្លៃ៤៥លានដុល្លារ ដែលរដ្ឋាភិបាលប្រទេសចិនផ្តល់ឱ្យកម្ពុជា ត្រូវបានដាក់ឱ្យដំណើរការ នាថ្ងៃទី៧មីនា។ តាមរយៈជំនួយឥតសំណងរបស់ចិននេះ នឹងជួយពង្រឹងវិស័យសុខាភិបាលកម្ពុជា ជាពិសេសនៅខេត្តត្បូងឃ្មុំ និង បណ្តាខេត្តជាប់ទន្លេមេគង្គនៃត្រើយខាងកើតឱ្យកាន់តែប្រសើរ។
នាយិកាគ្រប់គ្រង IMF បានរំលឹកឡើងវិញថា ឆ្នាំ២០២៣ នឹងក្លាយជាឆ្នាំដ៏លំបាកមួយទៀតដោយកំណើនពិភពលោកបានធ្លាក់ចុះមកនៅខាងក្រោម៣ភាគរយ ដោយសារស្លាកស្នាមនៃជំងឺកូវីដ-១៩ សង្គ្រាមនៅអ៊ុយក្រែន និងការរឹតបន្តឹង រូបិយវត្ថុ។ នៅឯវេទិកាអភិវឌ្ឍន៍ចិន លោកស្រី Georgieva លើកឡើងថា ទោះបីជាមានការប្រមើលមើលកាន់តែប្រសើរឡើងសម្រាប់ឆ្នាំ២០២៤ក៏ដោយ កំណើនពិភពលោកនឹងនៅតែទាបជាងមធ្យមភាគជាប្រវត្តិសាស្រ្តរបស់ខ្លួន៣,៨ភាគរយ ហើយទស្សនវិស័យលើកំណើនទាំងមូលនៅតែខ្សោយដដែល។ IMF គ្រោងនឹងចេញផ្សាយការព្យាករណ៍ថ្មីនៅខែក្រោយ។ បើតាមលោកស្រី Georgieva អ្នកបង្កើតគោលនយោបាយនៅក្នុងប្រទេសដែលមានសេដ្ឋកិច្ចជឿនលឿនបានឆ្លើយតបយ៉ាងម៉ឺងម៉ាត់ចំពោះហានិភ័យស្ថិរភាពហិរញ្ញវត្ថុបន្ទាប់ពីមានការដួលរលំធនាគារ ដោយការបន្ធូរបន្ថយភាពតានតឹងទីផ្សារក្នុងកម្រិតមួយចំនួន ប៉ុន្តែការបន្តការប្រុងប្រយ័ត្ននៅតែចាំបាច់។ «ដូច្នេះយើងបន្តតាមដានការអភិវឌ្ឍយ៉ាងដិតដល់ និងកំពុងវាយតម្លៃផលប៉ះពាល់ដែលអាចមាន សម្រាប់ទស្សនវិស័យសេដ្ឋកិច្ចពិភពលោក និងស្ថិរភាពហិរញ្ញវត្ថុសកល»។ លោកស្រី Georgieva បានសង្កត់ធ្ងន់បែបនេះរួចបន្តថា IMF កំពុងយកចិត្តទុកដាក់យ៉ាងខ្លាំងចំពោះប្រទេសដែលងាយរងគ្រោះបំផុតជាពិសេសប្រទេសដែលមានចំណូលទាបជាមួយបំណុលខ្ពស់៕	នាយិកាមូលនិធិរូបិយវត្ថុអន្តរជាតិ (IMF) លោកស្រី Kristalina Georgieva នៅទីក្រុងប៉េកាំងនា ថ្ងៃទី២៦ ខែមីនា បានអំពាវនាវឱ្យបន្តការប្រុងប្រយ័ត្នចំពោះហានិភ័យស្ថិរភាពហិរញ្ញវត្ថុ។
"He has given France a pro-startup, pro-entrepreneur image abroad that we did not really have before," said Niel, who bankrolled a giant startup incubator on the banks of the Seine river in Paris that opened a month after Macron's election last year. Speaking to a group of foreign correspondents at Station F -- the world's biggest incubator which is nourishing 1,000 startups -- Niel praised Macron's reform of the labour code and of wealth and investment taxes. But his most important achievement to date has been to change France's image as being a place that is unfriendly to business, said 50-year-old Niel, a serial entrepreneur nicknamed the "French Steve Jobs". "France has not changed... What really changed is the fact of having a young, dynamic president, who is not from any political party," he said. On Wednesday, Macron took his pledge of a French renaissance to the world's business elite gathered in the Swiss resort of Davos. "France is back at the core of Europe," said the 40-year-old former investment banker, who has been hailed as a potential saviour of a liberal post-war order under threat from Donald Trump's America and Britain's decision to leave the EU. - Trump, Brexit boost - Niel, vice-president of Iliad which owns France's second-biggest mobile phone operator, said Trump's nativist policies and climate change denialism had contributed to France's growing appeal as a place to start a business. "England maybe does not appear very stable under Theresa May, Germany doesn't maybe seem much fun with a leader who is starting to get on in years and the United States under Donald Trump doesn't seem very welcoming to strangers," he said. "In the midst of all that, we're doing quite nicely." Station F manager Roxanne Varza said the incubator, which Niel paid for with 250 million euros of his own money, received more applications from US and UK start-ups last year than any other country. Niel singled out Macron's introduction of a flat tax rate of 30 percent on capital gains and dividends as one of the most significant reforms for companies looking to invest in new technology companies. But much of what is drawing tech firms to Paris predates Macron. It was Macron's predecessor Francois Hollande who set up new visas for digital entrepreneurs. In its 2017 State of European Tech report the investment firm Atomico noted that Britain remained the biggest recipient of venture capital funding at $5.4 billion (4.4 billion euros) -- more than double that of France. But it was France that closed the most deals.	Paris, France \| AFP \| President Emmanuel Macron has "completely changed" France's image, telecoms billionaire Xavier Niel said Wednesday, crediting the youthful, pro-business politician with attracting an influx of tech talent.
លោកនាយករដ្ឋមន្ត្រីវៀតណាម Nguyn Xuân Phúc តាមរយៈសន្និសីទក្រោយកិច្ចប្រជុំកំពូលលើកទី៣៦របស់អាស៊ាននៅថ្ងៃ២៦ មិថុនា បានឲ្យដឹងថា វៀតណាម ក៏ដូចជាអាស៊ាន ពិតជាចង់ឲ្យអាមេរិក និងចិន ផ្តោតលើចំណុចរួម និងត្រូវរូវគ្នា ខណៈព្យាយាមជម្នះរឿងប្រទាំងប្រទើសគ្នា ដើម្បីផលប្រយោជន៍រួម ជាពិសេសនោះសហគមន៍អន្តរជាតិ ដែលកំពុងតែជាប់ផុងនឹងវិបត្តិវីរុស Covid-19។ តាមការចុះផ្សាយរបស់ភ្នាក់ងារព័ត៌មាន Vietnam News លោកនាយករដ្ឋមន្ត្រី បានលើកឡើងថា ខណៈស្ថានភាពវីរុសនៅតំបន់អាស៊ីអាគ្នេយ៍ ស្ថិតនៅក្រោមការគ្រប់គ្រងបាន សមាជិកអាស៊ាន កំពុងស្វែងរកមធ្យោបាយដើម្បីជំរុញសេដ្ឋកិច្ចក្នុងស្រុក និងអន្តរតំបន់។ លោក សង្កត់ធ្ងន់ថា អាស៊ាន នឹងសាទរបំផុតប្រសិនអាមេរិក និងចិន ដែលជាគូដៃយុទ្ធសាស្ត្រអាស៊ានដ៏សំខាន់អាចធ្វើប្រតិបត្តិការដើម្បីធ្វើឲ្យតំបន់ប្រកបភាពរុងរឿង ស្ថិរភាព និងសន្តិភាព។ ជាមួយគ្នានេះ ប្រមុខរដ្ឋាភិបាលវៀតណាមរូបនេះ ក៏បានអះអាងផងដែរថា វៀតណាម និងអាស៊ាន នឹងមិនប្រកាន់យកភាគីណាឡើយ ព្រោះអាមេរិក និងចិន សុទ្ធសឹងតែជាដៃគូសំខាន់ ជាពិសេសនោះលើកិច្ចសហប្រតិបត្តិការពាណិជ្ជកម្មតែម្តង។ លោក បន្ថែមថា អាស៊ានចង់រៀបចំកិច្ចប្រជុំមួយជាមួយនឹងចិន និងអាមេរិក ដើម្បីធ្វើឲ្យកិច្ចសហប្រតិបត្តិការកាន់តែល្អប្រសើរ ហើយអាស៊ាន កំពុងតែស្វែងរកមធ្យោបាយដើម្បីផ្សារភ្ជាប់ និងធ្វើកិច្ចសហប្រតិបត្តិការជាមួយនឹងប្រទេសទាំងពីរ ក្នុងស្ថានភាពតានតឹង ទាំងអតីតកាល និងអនាគត៕	រដ្ឋាភិបាលវៀតណាម និងជាប្រធានវិលជុំអាស៊ានបច្ចុប្បន្ន បានបង្ហាញគោលជំហរចង់ឃើញមហាអំណាចពីរគឺអាមេរិក និងចិន ធ្វើកិច្ចសហប្រតិបត្តិការល្អនឹងគ្នាឡើងវិញ ខណៈទុករឿងចម្រូងចម្រាស់រួមជាមួយនឹងគ្នានៅមួយអន្លើសិន។ វៀតណាម យល់ឃើញថា នៅពេលដែលភាគីទាំងពីរ ធ្វើកិច្ចសហប្រតិបត្តិការល្អនឹងគ្នា មិនត្រឹមតែផ្តល់ប្រយោជន៍ដល់មហាអំណាចទាំងពីរនោះទេ តែដល់អាស៊ាន ក៏ដូចជាពិភពលោកផងដែរ។
៣គ្រាប់របស់ខ្សែបម្រើអន្តរជាតិនីហ្សេរីយ៉ា Lookman សុទ្ធសឹងជាការសម្រេចទីដ៏មានគុណភាព ក្នុងការប្រកួតវគ្គផ្តាច់ព្រ័ត្រ Europa League ដែលធ្វើឡើងនៅ ក្នុងកីឡដ្ឋាន Aviva ក្នុងក្រុងឌុយប្លាំង ប្រទេសអៀរឡង់ រាត្រីថ្ងៃទី២២ ខែឧសភា។ តាមរយៈជ័យជម្នះនេះ បានជួយក្រុមពីលីគកំពូលអ៊ីតាលី Atalanta ក្លាយជាជើងឯកពានរង្វាន់លំដាប់ទី២អឺរ៉ុប រដូវកាល ២០២៣-២៤ និងជាលើកដំបូងក្នុងប្រវត្តិសាស្ត្រក្លិប។ មិនត្រឹមឈ្នះជើងឯក Europa League លើកដំបូងឡើយ ក្រុមដែលដឹកនាំដោយអ្នកចាត់ការទូទៅលោក G. Gasperini បានផ្តល់ឱ្យក្រុម Leverkusen របស់លោក Xabi Alonso ស្គាល់បរាជ័យលើកដំបូងនៅរដូវកាលនេះ។ ៥១ប្រកួត ពីគ្រប់កម្មវិធីកន្លងមក ម្ចាស់ជើងឯកលីគកំពូលអាល្លឺម៉ង់ Bundesliga មិនស្គាល់ចាញ់ឡើយ។ Leverkusen បានខកឱកាសប្រជែងពាន៣ក្នុងមួយរដូវកាលទៅហើយ ក្រោយរបូត Europa League ប៉ុន្តែនៅសល់ការដណ្តើមពានរលើកចុងក្រោយមួយទៀតនៅវគ្គផ្តាច់ព្រ័ត្រ German Caup ដោយត្រូវប្រជែងជាមួយក្រុម Kaiserslautern នៅរាត្រីថ្ងៃទី២៥ ខែឧសភា។ Atalanta ក្លាយជាជើងឯក Europa League ធ្វើឱ្យក្រុមពី Serie A ចំនួន៥ក្រុមបានកៅអី UEFA Champions League រដូវកាលក្រោយ និង២ក្រុមបានកៅអី Europa League និងមួយកៅអីបាន Europa Conference League៕	ខ្សែបម្រើ Ademola Lookman ធ្វើបាន hat-trick ដើម្បីជួយ Atalanta ឈ្នះ Bayer Leverkusen ៣-០ ក្នុងការប្រកួតវគ្គផ្តាច់ព្រ័ត្រ UEFA Europa League។ មិត្រឹមឈ្នះជើងឯកពានលំដាប់ទីពីរអឺរ៉ុបលើកដំបូងក្នុងប្រវត្តិសាស្ត្រប៉ុណ្ណោះទេ ប៉ុន្តែ Atalanta បានបញ្ចប់ភាពមិនចាញ់សោះរបស់ Leverkusen ត្រឹមប្រកួតទី៥២ នៅរដូវកាល ២០២៣-២៤។
កន្លងមក ក្រុមហ៊ុនឯកជន សាលារៀន និងទេសចរ បានចូលរួមដាំកូនឈើក្នុងឧទ្យានអង្គរច្រើនមកហើយ។ តែទេសរ ក៏អាចដាំស្មៅក្នុងរមណីយដ្ឋានអង្គរផងដែរ។ ក្រុមការងារអាជ្ញាធរជាតិអប្សរា បានដាំស្មៅរួចរាល់នៅប្រាសាទអង្គរ ដែលធ្វើឱ្យអង្គរវត្ត មានសម្រស់ស្រស់ស្អាតយ៉ាងខ្លាំងនារដូវវស្សា។ បច្ចុប្បន្ន មន្ត្រី និងក្រុមការងារ នៃអាជ្ញាធរជាតិអប្សរា កំពុងដាំស្មៅនៅប្រាសាទបាយ័ន។ ស្មៅទាំងនោះ ត្រូវបានពួកគេកាត់យកមកពីតាមទីតាំងផ្សេងៗ។ ស្មៅសម្រាប់ដាំឡើងវិញនេះ មិនចំណាយថវិកានោះទេ។ អ្នកស្រី ចាន់ ឧត្តមបញ្ញា ជាប្រធានក្រុមគោលដៅក្រុងអង្គរធំ ដែលកំពុងដាំស្មៅនៅខាងលិច ប្រាសាទបាយ័ន។ ក្រុមការងាររបស់អ្នកស្រី មានសមាជិកទាំងស្រ្តី និងបុរស ដែលបុរស មានតួនាទីជីកដីសម្រាប់ដាំ និងនារី ជាអ្នកដាំស្មៅ។ ការងារទាំងនេះ គឺមានគោលដៅរួម ដើម្បីឱ្យដី ប្រែទៅជាមានពណ៌ខៀវទាំងអស់។ ឧត្តមបញ្ញា បានប្រាប់អ្នកសារព័ត៌មានថ្មីៗ ថា ទេសចរគ្រប់រូប អាចចូលរួមដាំស្មៅទាំងនេះ ដើម្បីជាចំណែកមួយជួយរមណីយដ្ឋានអង្គរ។ អ្នកស្រី ថ្លែងដូច្នេះ៖ «លើសពីដើរកម្សាន្ត ពួកគេអាចដាំស្មៅបាន។ ពួកគាត់ នឹងមានមនោសញ្ចេតនាកាន់តែច្រើនជាមួយរមណីយដ្ឋានអង្គរ»។ នារដូវវស្សា ស្មៅទាំងអស់ នឹងជួយលើកសម្រស់រមណីយដ្ឋានអង្គរឱ្យកាន់តែស្រស់ស្អាតបន្ថែមទៀត។ ប៉ុន្តែនារដូវប្រាំង អាជ្ញាធរជាតិអប្សរា ក៏តែងតែស្រោចទឹកជាប្រចាំ ដើម្បីឱ្យស្មៅរស់បានយ៉ាងល្អ។ ដើមឈើ ផ្ដល់ជាម្លប់ដល់ទេសចរឱ្យកាន់តែស្រស់ស្រាយ។ ស្មៅខៀវស្រងាត់ ជួយបន្ថែមរូបសម្រស់រមណីដ្ឋានអង្គរ៕	សៀមរាប៖ ទេសចរបរទេស និងទេសចរជាតិ អាចចូលរួមដាំដើមឈើ និងដាំស្មៅ នៅក្នុងរមណីយដ្ឋានអង្គរ ជាមួយអាជ្ញាធរជាតិអប្សរា។ ទេសចរ គ្រាន់តែជូនដំណឹងទៅកាន់អាជ្ញាធរជាតិអប្សរាជាមុន ដើម្បីរៀបចំកូនឈើ និងស្មៅជូន។
សូមចុចទៅប្រភពដើម VOA ត្រង់នេះ	អ្នកជំនាញវេជ្ជសាស្ត្រគឺ លោក តាំង តេកហុង វេជ្ជបណ្ឌិតខ្មែរនៅសហរដ្ឋអាមេរិក និងលោក ព្រាប ឡី វេជ្ជបណ្ឌិតខ្មែរនៅប្រទេសកម្ពុជា បានថ្លែងថា មហារីកដោះគឺជាជំងឺមហារីកចំណាត់ថ្នាក់ទី២ បន្ទាប់ពីជំងឺមហារីកមាត់ស្បូនដែលកើតឡើងលើស្ត្រី។ ជំងឺមហារីកនេះក៏អាចកើតឡើងលើមនុស្សប្រុសដែរ ប៉ុន្តែជាករណីកម្រ។ ស្ត្រីដែលមានសាច់ញាតិកើតជំងឺនេះ ប្រឈមនឹងហានិភ័យខ្ពស់កើតជំងឺមហារីកដោះនេះជាងស្ត្រីធម្មតា។ ប្រសិនបើស្ត្រីមានរោគសញ្ញាមិនប្រក្រតីនៅលើដោះ ចាំបាច់ត្រូវទៅពិភាក្សាជាមួយគ្រូពេទ្យជំនាញដើម្បីធ្វើរោគវិនិច្ឆ័យ៕
បើតាមការផ្សាយរបស់កាសែតបាងកកប៉ុស្តិ៍ Madame Pang បានលាលែងពីតំណែងនៅថ្ងៃទី៤ ខែកុម្ភៈ បន្ទាប់ពីក្រុមជម្រើសជាតិថៃធ្លាក់ចេញពីពានរង្វាន់ Asian Cup ឆ្នាំ ២០២៣ វគ្គ១៦ក្រុមចុងក្រោយ ក្រោយចាញ់អ៊ូសបេគីស្ថាន ២-១។ ចាកចេញពីតំណែងអ្នកចាត់ការទូទៅក្រុមដំរីសង្គ្រាម ក្រោយដឹកនាំរយៈ២ឆ្នាំកន្លះដោយចំណាយប្រាក់ផ្ទាល់ខ្លួនជិត២លានដុល្លារ ប៉ុន្តែមហាសេដ្ឋីនីជនជាតិថៃរូបនេះមិនទៅណាឆ្ងាយពីវិស័យបាល់ទាត់ឡើយ។ Madame Pang នឹងឈរឈ្មោះបោះឆ្នោតប្រជែងតំណែងប្រធាន FAT។ Madame Pang វ័យ៥៧ឆ្នាំ ស្ថិតក្នុងចំណោមបេក្ខភាពប្រជែងធ្វើប្រធាន FAT ក្នុងការបោះឆ្នោតនៅថ្ងៃទី៨ ខែកុម្ភៈនេះ ក្រោយអាណត្តិរបស់លោក Somyot Pumphanmuang បានបញ្ចប់។ បើតាមការស្ទង់មតិតាមអ៊ីនធឺណិត បង្ហាញថាស្ត្រីដែលមានក្តីស្រឡាញ់វិស័យកីឡាបាល់ទាត់រូបនេះ កំពុងនាំមុខគូប្រជែង រួមមានអ្នកស្រី Pauline Ngampring ដែលអ្នកនយោបាយថៃ រួមជាមួយអតីតអ្នកនាំពាក្យរបស់ Thai League លោក Warong Witthaya។ នាំមុខតាមរយៈការស្តង់មតិ ដោយសារ អ្នកស្រី Nuanphan Lamsam បានបង្ហាញគោលនយោបាយរបស់ខ្លួនរួចហើយ ក្នុងប្រសិនអ្នកស្រីបានតំណែងប្រធានសហព័ន្ធកីឡាបាល់ទាត់ថៃ នឹងកៀរគររកប្រាក់តាមរយៈការលក់សិទ្ធិផ្សាយ ដើម្បីជួយក្រុមក្នុងលីគបាល់ទាត់ថៃ ឱ្យកាន់តែប្រសើរឡើង។ មហាសេដ្ឋីនីរូបនេះ ក៏បង្ហាញមហិច្ឆតា នាំក្រុមបាល់ទាត់ក្នុងស្រុកថៃ ជាប់ក្នុងលំដាប់កំពូលទាំង១៥ នៅតំបន់អាស៊ីផងដែរ៕ អត្ថបទទាក់ទង Madam Pang នឹងកៀរគរប្រាក់ជួយបាល់ទាត់ថៃ ដើម្បីសម្រេចគោលដៅជាក្រុមកំពូលទាំង១៥ នៅអាស៊ី	អ្នកស្រី Nualphan Lamsam លាលែងពីតំណែងអ្នកចាត់ការទូទៅក្រុមកីឡាបាល់ទាត់ជម្រើសជាតិថៃ ដើម្បីផ្តោតលើយុទ្ធនាការប្រជែងតំណែងប្រធានសហព័ន្ធកីឡាបាល់ទាត់ថៃ (FAT)។
ប្រតិកម្មសម្តេច គឺដើម្បីឆ្លើយតបទៅនឹងការលើកឡើងមួយចំនួនដែលថា សម្តេចប្រហែលជាមិនស្វាគមន៍ កីឡាការិនី ខាន់ ចេសា នោះឡើយ ពីព្រោះនាងមានសញ្ជាតិអាមេរិក។ សម្រាប់សម្តេច នេះជាការលើកឡើងដ៏គួរឲ្យអស់សំណើច។ សម្តេចបញ្ជាក់ថា សម្តេចមិនដែលមានចិត្តស្អប់ប្រជាជនអាមេរិកឡើយ ប៉ុន្តែស្អប់អតីតមេដឹកនាំ ដូចជាលោក Richard Nixon និង Henry Kissinger ជាដើម ដែលបានបំពាននៅកម្ពុជា។ សម្តេចបន្ថែមផងដែរថា កូនរបស់សម្តេចយ៉ាងហោចណាស់ពីរនាក់ គឺលោក ហ៊ុន ម៉ាណែត និងលោក ហ៊ុន ម៉ានី សុទ្ធតែបានទៅសិក្សានៅអាមេរិក៕	សម្តេចនាយករដ្ឋមន្ត្រី ហ៊ុន សែន នាជំនួបជាមួយជ័យលាភីមេដាយមាសកីឡាអាស៊ី ខាន់ ចេសា និងសាលី អ៊ូមើត បានអះអាងថា សម្តេចមិនដែលស្អប់អាមេរិកនោះឡើយ ប៉ុន្តែស្អប់អ្នកដែលឈ្លានពានកម្ពុជាតែប៉ុណ្ណោះ។
ក្នុងបទសម្ភាសជាមួយអ្នកសារព័ត៌មាន ThmeyThmey ស្រី្តវ័យ៥១ឆ្នាំរូបនេះ បាននិយាយថា កូនត្នោតស្ងោរ ដែលអ្នកស្រីយកមកលក់ក្នុងពិធីបុណ្យអុំទូកនៅភ្នំពេញរាល់ឆ្នាំ គឺលក់ដាច់អស់ៗ មិនដែលសល់ឡើយ។ អ្នកទិញភាគច្រើនជាមនុស្ស មិនដែលស្គាល់ ឬស្គាល់បានតិចតួចពីកូនត្នោតស្ងោរនេះ។ អ្នកស្រី ជ័យ ណុំ បានអះអាងដូច្នេះ«បានជាខ្ញុំខំធ្វើដំណើរពីខេត្តមកលក់កូនត្នោតស្ងោរ ក្នុងពិធីបុណ្យអុំទូក តម្លៃ២០០០រៀលក្នុងមួយចង្កោម ដោយទូទាត់ចំណាយរួចអស់នៅសល់តែជាង១០,០០០រៀល ព្រោះ ពេលដែលខ្ញុំបានលក់កូនត្នោតស្ងោរនៅទីនេះ មានអារម្មណ៍សប្បាយរីករាយ ពិសេសពេលមានគេចោមរោមទិញ និងសួរនាំអំពីវា។ បើលក់គិតទៅលើចំណេញគឺគ្មានទេ ខ្ញុំលក់នេះ គ្រាន់តែចង់ឲ្យគេ ស្គាល់ពីចំណីប្រភេទនេះ និងចង់មកចូលរួមកម្សាន្តក្នុងពិធីបុណ្យអុំទូក នឹងគេផងដែរ»។ នៅពេលលក់កូនត្នោតស្ងោរនេះអស់ អ្នកស្រី ជ័យ ណុំ ធ្វើដំណើរតាមរថយន្តឈ្នួល ទៅស្រុកវិញ។ នៅថ្ងៃបុណ្យអុំទូកចុងក្រោយ ទី២៣វិច្ឆិកានេះ អ្នកស្រីត្រូវដំណើរមកភ្នំពេញវិញ ដោយយកក្រឡានមកលក់ជំនួសកូនត្នោតស្ងោរវិញ ដោយសារឆ្នាំនេះ កូនត្នោតមិនសំបូរដូចឆ្នាំមុខៗ៕	ភ្នំពេញ៖ ស្រី្តវ័យ៥១ឆ្នាំមួយរូប បានធ្វើដំណើរពីស្រុកកំណើតរបស់ខ្លួន នៅខេត្តកំពង់ឆ្នាំង ដើម្បីលក់កូនត្នោតស្ងោរក្នុងពិធីបុណ្យអុំទូកនៅរាជធានីភ្នំពេញ។ ការលក់នេះ គឺដើម្បីចំណូលគ្រួសារផង និងចង់ឲ្យគេស្គាល់ពីរសជាតិកូនត្នោតស្ងោរផង។ នេះជាការលើកឡើងរបស់អ្នកស្រី ជ័យ ណុំ។
ក្នុងចំណោមថវិកាសរុបខាងលើនេះ ជប៉ុនបានផ្តល់ឱ្យអង្គការមូលនិធិសម្រាប់ការអភិវឌ្ឍន៍និងជំនួយសង្គ្រោះអន្តរជាតិ(FIDR)ជិត៦៩,៥ម៉ឺនដុល្លារ ដើម្បីអនុវត្តគម្រោងសល្យសាស្ត្រថែទាំលើផ្នែកវះកាត់កុមារប្រចាំខេត្តក្រចេះ និងប្រាក់ជិត២៧,៤លានដុល្លារទៀត គឺផ្តល់ឱ្យសមាគមសម្រាប់ជំនួយនិងសង្គ្រោះនៃប្រទេសជប៉ុន(AAR Japan) ដើម្បីអនុវត្តគម្រោងលើកកម្ពស់ការអប់រំបរិយាប័ន្នកុមារពិការ តាមរយៈពង្រឹងការអនុវត្តក្នុងតំបន់គំរូ និងការអភិវឌ្ឍប្រព័ន្ធវាយតម្លៃការអប់រំបរិយាប័ន្ន។ តាមរយៈជំនួយឥតសំណងទាំងនេះ លោក មិកាមិ ម៉ាសាហ៊ីរ៉ូ ឯកអគ្គរាជទូតជប៉ុនប្រចាំកម្ពុជា ជឿជាក់នឹងជួយកែលម្អគុណភាពជីវិតសម្រាប់ប្រជាជននៅក្នុងតំបន់នីមួយៗនៃគម្រោង។ លោកបន្តថា រដ្ឋាភិបាលជប៉ុនបានអនុវត្តលើកម្មវិធីជំនួយឥតសំណងសម្រាប់អង្គការក្រៅរដ្ឋាភិបាលជប៉ុនចាប់តាំងឆ្នាំ២០០២មក ដើម្បីជួយដល់គម្រោងអភិវឌ្ឍសេដ្ឋកិច្ច និងសង្គមរបស់អង្គការ នៅក្នុងប្រទេសឬតំបន់កំពុងអភិវឌ្ឍ។ ជាក់ស្តែង នៅក្នុងប្រទេសកម្ពុជានេះ។ គិតមកដល់បច្ចុប្បន្នតាមរយៈកម្មវិធីនេះ ជប៉ុនបានផ្តល់ថវិការជាង៤១លានដុល្លារ ដល់១៣០គម្រោង ដែលផ្តោតសំខាន់លើវិស័យអប់រំនៅកម្រិតមូលដ្ឋាន វិស័យសុខាភិបាល វិស័យកសិកម្ម និងសកម្មភាពបោសសម្អាតមី នៅក្នុងប្រទេសកម្ពុជា។ នេះបើតាមលោកមិកាមិ ម៉ាសាហ៊ីរ៉ូ ដោយបន្តមានប្រសាសន៍ដូច្នេះ៖« គម្រោងនីមួយៗ បានចូលរួមចំណែកដោយផ្ទាល់ក្នុងការលើកកម្ពស់គុណភាព ជីវភាណរស់នៅរបស់ប្រជាជនកម្ពុជា»៕	ភ្នំពេញ៖ រដ្ឋាភិបាលជប៉ុន បានសម្រេចផ្តល់ថវិកាសរុប៩៦៨,៣៩០ដុល្លារ ដល់អង្គការខ្មែរចំនួនពីរ ដើម្បីលើកកម្ពស់ប្រព័ន្ធថែទាំលើផ្នែកវះកាត់កុមារ និងគម្រោងលើកកម្ពស់ការអប់រំបរិយាប័ន្នសម្រាប់កុមារពិការ។ បើតាមសេចក្តីប្រកាសព័ត៌មានរបស់ស្ថានទូតជប៉ុនប្រចាំកម្ពុជានាថ្ងៃទី១៤ធ្នូ ឆ្នាំ២០២០ ការផ្តល់នូវថវិកាទាំងនេះ គឺជាជំនួយឥតសំណងរបស់ជប៉ុនក្នុងការចូលរួមអភិវឌ្ឍកម្ពុជា។
ឆ្លើយប្រាប់សារព័ត៌មានថ្មីៗតាមទូរសព្ទ លោក អុល រស្មី ថាលោកស្រឡាញ់ការគូររូបតាំងតែពីក្មេង។ ក្នុងវ័យ២៣ឆ្នាំនេះ លោក រស្មី ដែលមានស្រុកកំណើតនៅរាជធានីភ្នំពេញ បានបញ្ចប់បរិញ្ញាបត្រ លើជំនាញព័ត៌មានបច្ចេកវិទ្យា(IT) កាលពីឆ្នាំ២០១៩។ ចាប់ផ្ដើមធ្វើការដោយការយកចិត្តទុកដាក់ បុរសដែលកំពុងធ្វើការងារក្នុងផ្នែកព័ត៌មានបច្ចេកវិទ្យារូបនេះ អះអាងថា មកុដអប្សរាដែលបានគូរជិត៣០ម៉ូដនោះ គឺលោកមើលតាមចម្លាក់លើជញ្ជាំងប្រាសាទខ្មែរខ្លះ និងចេញពីគំនិតច្នៃប្រឌិតរបស់លោកខ្លះ។ លោក អុល រស្មី បន្ថែម៖«ខ្ញុំស្រឡាញ់ការគូររូបតាំងតែពីក្មេង ហើយផ្នែក IT ក៏ខ្ញុំស្រឡាញ់ដូចគ្នា។ ខ្ញុំចាប់ផ្ដើមគូរមកុដនេះ តាំងពីខ្ញុំរៀនចប់ គឺក្នុងឆ្នាំ២០១៩ នៅពេលដែលខ្ញុំទំនេរ។ ខ្ញុំចង់ផ្សព្វផ្សាយមកុដខ្មែរយើង ឱ្យក្មេងជំនាន់ក្រោយបានឃើញ ម្យ៉ាងក៏ចង់ឱ្យអ្នកដែលមិនទាន់បានទៅមើលចម្លាក់ផ្ទាល់នៅប្រាសាទ គាត់បានឃើញដែរ។ រូបប្រហែល៣០ម៉ូដហ្នឹង ខ្ញុំចម្លងចេញពីរូបថត ដែលត្រូវបានថតចេញពីជញ្ជាំងប្រាសាទខ្លះ ខ្ញុំច្នៃបន្ថែមខ្លះ ហើយរូបខ្លះទៀត ខ្ញុំមើលតាមរូបថតអត់សូវច្បាស់ ខ្ញុំក៏ច្នៃបន្ថែមដែរ។ ខ្ញុំសុំអធ្យាស្រ័យពីបងប្អូនជនរួមជាតិផង ប្រសិនបើរូបគំនូររបស់ខ្ញុំ មានឆ្គាំឆ្គងត្រង់ចំណុចណាមួយ»។ ជាការងារបន្តរបស់លោក អុល រស្មី គឺការស្រាវជ្រាវម៉ូដមកុដអប្សរាផ្សេងៗនៅជញ្ជាំងប្រាសាទ ហើយលោកក៏មានបំណងទៅរៀនដំឡើងមកុដខ្មែរផងដែរ៕	ភ្នំពេញ៖ ព្រោះតែក្ដីស្រឡាញ់តាំងតែពីក្មេង លោក អុល រស្មី ដែលធ្វើការក្នុងវិស័យព័ត៌មានបច្ចេកវិទ្យា(IT) បានគូររូបមកុដអប្សរាប្រមាណជិត៣០ម៉ូដ រំលេចភាពល្អវិចិត្រប្លែកៗគ្នា។ ការគូរគំនូរនេះ លោក រស្មី អះអាងថាលោកធ្វើឡើងដើម្បីផ្សព្វផ្សាយសិល្បៈបុរាណខ្មែរ ទៅដល់អ្នកដែលពុំទាន់បានទៅទស្សនា រូបចម្លាក់ផ្ទាល់នៅលើប្រាង្គថ្មក្នុងប្រាសាទអង្គរ ក៏ដូចជាសម្រាប់ក្មេងជំនាន់ក្រោយ។
គេគួរតែនិយាយថា ព្រឹត្តិការណ៍បុណ្យភូមិបានចាប់កំណើតពីសារណាបញ្ចប់ឆ្នាំរបស់និស្សិត នៃមហាវិទ្យាល័យប្រព័ន្ធផ្សព្វផ្សាយ និងទូរគមនាគមន៍ គឺកញ្ញា រិទ្ធី លំអរពេជ្រ។ កាលណោះ ក្នុងឆ្នាំ២០០៤ លំអរពេជ្រ ដែលត្រូវជ្រើសរើសយកការផលិតឯកសាវីដេអូក្រោមប្រធានបទ ល្ខោនស្រមោលស្បែកធំ ត្រូវការការសំដែងជាក់ស្តែងមួយ ហើយក្នុងទម្រង់បែបបុរាណទៀត។ ពោលគឺ វាជាការសំដែងក្រោមពន្លឺភ្លើងដែលគេដុត តែមិនមែនពន្លឺអគ្គិសនីឡើយ។ ហើយជាការពិត វាត្រូវតែជាការសំដែងល្ខោនមួយជាសាធារណៈ ដែលមានអ្នកទស្សនា។ យុវជននិស្សិត លំអរពេជ្រ ដោយមានការចូលរួមពីប្អូនស្រី និងមិត្តភក្តិ២រូបទៀត បានដាក់ចិត្តដាក់កាយរៀបចំកម្មវិធីសំដែងល្ខោនស្រមោលស្បែកធំតែម្តង ដើម្បីបានរូបភាពក្នុងការថតវីដេអូឯកសារ។ នៅឆ្នាំដំបូង វាគ្រាន់តែជាការផ្សព្វផ្សាយល្ខោនបុរាណខ្មែរ ដោយមានការចូលរួមគាំទ្រច្រើន។ ជោគជ័យលើកទីមួយ មិនត្រឹមតែបានផ្តល់ការសំដែងសម្រាប់ការថតឯកសារនោះឡើយ តែវាបានជំរុញឲ្យក្រុមយុវតីទាំងនេះ ពិចារណាគិតគូរ ពង្រីកការរៀបចំកម្មវិធីវប្បធម៌នេះឲ្យកាន់ធំ ដោយមានការសំដែងទម្រង់សិល្បៈផ្សេងៗទៀត។ លំអរពេជ្រ បានរម្លឹកយ៉ាងដូច្នេះ៖«យើងចង់ផ្សព្វផ្សាយថា មានកម្មវិធីសំដែងល្ខោន។ ប៉ុន្តែប្អូនស្រីខ្ញុំ និយាយថា ពាក្យនេះដូចជាសាមញ្ញពេក ហើយថាយើងគួរតែរកពាក្យផ្សព្វផ្សាយឲ្យទាក់ទាញជាងនេះ។ ពេលនោះហើយដែលយើងនឹកឃើញពាក្យ បុណ្យភូមិ នេះ»។ ព្រឹត្តិការណ៍បុណ្យភូមិបានផ្តល់ប្រយោជន៍ជាច្រើន។ យុវតីអាយុ២៥ឆ្នាំ ដែលយុវជនជាច្រើនបានស្គាល់ថា ជាអ្នកផលិតកម្មវិធីស្នេហ៍៩ បានពន្យល់ថា កម្មវិធី បុណ្យភូមិ បានក្លាយជាទីតាំងនៃការជួបជុំនៃប្រជាពលរដ្ឋ ដែលរីករាយនឹងការទស្សនាទស្សនីយភាពសិល្បៈខ្មែរនានា។ លំអរពេជ្រ បន្ថែមទៀតថា៖«ម្យ៉ាងទៀត វាបានបង្ហាញអំពីការគាំទ្រ និងផ្តល់វេទិកាដល់សិល្បករ វិចិត្រករ ដែលបានបង្កើតស្នាដៃ»។ កញ្ញា រិទ្ធី លំអរពេជ្រ មានមោទកភាពចំពោះភាពជោគជ័យនៃកម្មវិធីបុណ្យ ដែលបានទាក់ទាញទាំងយុវជនខ្មែរចូលរួមអបអរ និងទាំងវិស័យឯកជន និងអាជ្ញាធរដែលគាំទ្រឧបត្ថម្ភធ្វើឲ្យកម្មវិធីនេះអាចប្រព្រឹត្តិ បានជារៀងរាល់ឆ្នាំ។ កញ្ញាចង់ឃើញកម្មវិធីបុណ្យភូមិត្រូវបានរៀបចំឡើងនៅគ្រប់ទីកន្លែង៕	រយៈពេល ៤ឆ្នាំជាប់ៗគ្នា ពោលគឺពីឆ្នាំ២០១៤មក យុវជនជាច្រើន ពិសេសអ្នករស់នៅភ្នំពេញ បានរីករាយជាមួយបុណ្យភូមិ។ នៅពីក្រោយកម្មវិធីវប្បធម៌ដ៏ពេញនិយមមួយនេះ គឺ កញ្ញា រីទ្ធី លំអរពេជ្រ។ តើបុណ្យភូមិបានចាប់កំណើតឡើងយ៉ាងដូចម្តេច ហើយតើកម្មវិធីបុណ្យនេះ មានសារប្រយោជន៍អ្វីខ្លះ?
សារធាតុ Anthocyanins ក្នុងផ្លែបឺរី ជាអ្នកបំពាក់ពណ៌ខៀវដល់ផ្លែឈើមួយនេះ ហើយក៏ជាអង់ទីអុកស៊ីដង់ដែលទទួលខុសត្រូវលើសុខភាពបេះដូងដែរ បញ្ចុះសម្ពាធឈាម និងបង្ការកុំឲ្យសរសៃឈាមទៅជារឹងថែមទៀត។ ផ្លែបឺរីពណ៌ខៀវក៏ជួយបញ្ចេញសារធាតុ Nitric Oxide កាន់តែច្រើនដើម្បីជួយឲ្យសម្ពាធឈាមថយចុះ ជាពិសេសស្ត្រីដែលរ៉ាំងរដូវកំពុងតែមានជំងឺលើសសម្ពាធឈាម ឬត្រៀមលើសសម្ពាធឈាម។ យកល្អគួរតែញ៉ាំផ្លែបឺរីនេះមួយកូនចានចង្កឹះរាល់ថ្ងៃ។ វាត្រូវបានគេរកឃើញទៀតថា សម្ពាធឈាម Systolic អាចថយចុះជាមធ្យម ៥.១ភាគរយ និងសម្ពាធឈាម Diastolic ចុះបាន ៦,៣ភាគរយ ហើយក៏មិនសូវធ្វើឲ្យសរសៃឈាមរឹងដែរ៕ ត្រួតពិនិត្យដោយ www.health.com.kh	បើសិនជាសម្ពាធឈាមរបស់អ្នកគឺ ១៤០/៩០ mmHg លើសពីនេះ មានន័យថាអ្នកកំពុងតែមានជំងឺលើសសម្ពាធឈាមហើយ។ យ៉ាងណាមិញ សម្រាប់អាការៈជំងឺនេះយើងអាចដោះស្រាយបានតាមរយៈការទទួលទានអាហារដោយប្រុងប្រយ័ត្ន ពេលនោះ សម្ពាធឈាមក៏នឹងថយចុះមកធម្មតាវិញបានដែរ។ អាហារដែលខ្ញុំចង់លើកមកនិយាយនេះគឺ ផ្លែបឺរីពណ៌ខៀវ។
ផ្ដើមចេញពីការថ្លែងសាររបស់មេដឹកនាំកូរ៉េខាងជើង គីម ជុងអ៊ុន នៅថ្ងៃទី១ ខែមករា ស្ថានភាពនៅឧបទ្វីបកូរ៉េបានប្រែប្រួលគួរឲ្យកត់សម្គាល់។ មេដឹកនាំវ័យក្មេងរូបនេះបានប្រកាសបញ្ជូនអត្តពលិកកូរ៉េខាងជើងចូលរួមព្រឹត្តិការណ៍អូឡាំពិករដូវរងាដែលកូរ៉េខាងត្បូងជាម្ចាស់ផ្ទះ និងដាក់សំណើទៅក្រុងសេអ៊ូលឲ្យរៀបចំការចរចាដើម្បីសម្រេចកិច្ចការនេះ។ ក្រោយការចរចាជាច្រើនលើក កូរ៉េខាងជើងក៏មានមុខនៅឯទីក្រុងព្យុងឆាង ដែលជាទីតាំងរៀបចំព្រឹត្តិការណ៍នេះ។ នៅថ្ងៃបើកកម្មវិធីដ៏ធំនេះ កូរ៉េខាងជើងក៏បញ្ជូនប្រតិភូមួយក្រុមមានសមាជិក២២នាក់ឲ្យចូលរួម និងដឹកនាំដោយលោក គីម យ៉ុងណាម។ លោក គីម យ៉ុងណាម ប្រមុខរដ្ឋអត់អំណាចរបស់កូរ៉េខាងជើង គឺជាមន្ត្រីជាន់ខ្ពស់ដំបូងគេដែលធ្វើដំណើរទៅកាន់កូរ៉េខាងត្បូង។ អ្វីគួរឲ្យចាប់អារម្មណ៍ គឺវត្តមានលោកស្រី គីម យ៉ូចុង ប្អូនស្រីលោក គីម ជុងអ៊ុន ដែលជាសមាជិកគ្រួសារត្រកូល គីម ដំបូងគេដែលជាន់ទឹកដីកូរ៉េខាងត្បូងតាំងពីចប់សង្គ្រាមកូរ៉េនៅឆ្នាំ១៩៥៣ ។ ឆ្លើយតបកាយវិការរបស់កូរ៉េខាងជើង កូរ៉េខាងត្បូងបានសម្របសម្រួលបញ្ហាប្រឈមយ៉ាងច្រើនដើម្បីទទួលប្រតិភូ និងអត្តពលិកកូរ៉េខាងជើង។ ក្នុងស្មារតីបង្ហាញការរួបរួម អត្តពលិកកូរ៉េទាំងពីរបានប្រើប្រាស់ទង់តែមួយក្នុងថ្ងៃបើកកម្មវិធី ហើយក្រុមកីឡាហុកគីស្ត្រីកូរ៉េក៏ត្រូវបង្កើតជាប្រវត្តិសាស្ត្រផង។ ជាមួយគ្នានោះ កូរ៉េខាងជើងក៏ស្នើទៅអង្គការសហប្រជាជាតិដើម្បីលើកលែងការហាមឃាត់ការធ្វើដំណើរមន្ត្រីកូរ៉េខាងជើង និងព្យួរការអនុវត្តទណ្ឌកម្មឯតោភាគីផង។ អូឡាំពិករដូវរងា៖ គ្រែតែមួយសុបិនផ្សេងគ្នា ព្រឹត្តិការណ៍អូឡាំពិករដូវរងា ដែលធ្វើឡើងពីថ្ងៃទី៩ ដល់ថ្ងៃទី២៥ ខែកុម្ភៈ មិនត្រឹមតែជាការប្រកួតកីឡាប៉ុណ្ណោះ តែក៏ជាវេទិកាសម្រាប់វិញ្ញាសាការទូតផងដែរ។ ទាំងកូរ៉េខាងត្បូង ទាំងកូរ៉េខាងជើង សុទ្ធតែចង់ប្រើប្រាស់ព្រឹត្តិការណ៍នេះដើម្បីដោះស្រាយការប្រឈមមុខនៅឧបទ្វីបកូរ៉េ ប៉ុន្តែបងប្អូនកូរ៉េទាំងពីរនេះមានគោលដៅផ្សេងគ្នា ប្រយោជន៍ខុសគ្នា ឬនិយាយមួយបែបថា ដេកលើគ្រែតែមួយ សុបិនផ្សេងគ្នា។ សម្រាប់កូរ៉េខាងជើង អូឡាំពិកឆ្នាំ២០១៨ គឺជាឱកាសដើម្បីពង្វាងការចាប់អារម្មណ៍របស់អន្តរជាតិ លើកម្មវិធីនុយក្លេអ៊ែររបស់ខ្លួន និងគេចពីទណ្ឌកម្មអន្តរជាតិបានមួយរយៈពេល។ កូរ៉េខាងជើង ដែលហ៊ុមព័ទ្ធដោយទណ្ឌកម្មសេដ្ឋកិច្ច និងសម្ពាធការទូតជុំជិតនោះ ទំនងបានឆ្លៀតឱកាសនេះ ប្រាប់កូរ៉េខាងត្បូងថា ខ្លួនចង់ឲ្យទំនាក់ទំនងអន្តរកូរ៉េប្រសើរឡើងវិញ។ ការអញ្ជើញ លោក មូន ចេអ៊ីន ទៅទស្សនកិច្ចនៅព្យុងយ៉ាង គឺជាផ្លូវលឿនបំផុត ដើម្បីពង្រឹងទំនាក់ទំនងនៅឧបទ្វីបកូរ៉េ។ ទំនាក់ទំនងល្អប្រសើរជាមួយកូរ៉េខាងត្បូង នឹងជួយឲ្យកូរ៉េខាងជើង ព្រោះតាមមេរៀនកន្លងមក ការផ្ដល់ជំនួយមនុស្សធម៌ និងការធូរស្រាលស្ថានការណ៍ ឧបទ្វីបកូរ៉េក៏តែងកើតឡើងតាមក្រោយដែរ។ ការកាត់បន្ថយភាពតានតឹងនេះ គឺជាគោលដៅសំខាន់របស់កូរ៉េខាងត្បូង ដែលចង់ប្រើការទូតកីឡា ដើម្បីសម្រួលទំនាក់ទំនងទ្វេភាគី។ ក្នុងចិត្តរបស់សេអ៊ូល ការបន្ទន់ឥរិយាបថរបស់ព្យុងយ៉ាង នឹងនាំដល់ការចរចាជាមួយវ៉ាស៊ីនតោនមិនខាន។ កូរ៉េខាងត្បូង៖ ដៃម្ខាងចាប់កូរ៉េខាងជើង ដៃម្ខាងការពារសម្ព័ន្ធភាពជាមួយអាមេរិក មួយក្បាច់របស់កូរ៉េខាងជើង កំពុងធ្វើឲ្យកូរ៉េខាងត្បូងស្ថិតលើផ្លូវដ៏លំបាក និងសែងថ្មដ៏ធ្ងន់លើស្មាដូច្នោះដែរ។ ក្នុងនាមជាប្រេសិតរបស់បងប្រុស លោកស្រី គីម យ៉ូចុង បានប្រគល់លិខិតអញ្ជើញលោក មូន ចេអ៊ីន ទៅទស្សនកិច្ចនៅកូរ៉េខាងជើង។ ការអញ្ជើញនេះ ត្រូវគេមើលឃើញថា ជាយុទ្ធសាស្ត្រព្រួញមួយបាញ់សត្វបី គឺពង្រឹងទំនាក់ទំនងអន្តរកូរ៉េផង បំបែកការហ៊ុមព័ទ្ធអន្តរជាតិផង និងបង្កការរអាក់រអួលក្នុងសម្ព័ន្ធភាពអាមេរិក-កូរ៉េខាងត្បូង-ជប៉ុនផង។ សំណើរបស់លោក គីម ជុងអ៊ុន បានធ្វើឲ្យលោក មូន ចេអ៊ីន ត្រូវសម្រេចចិត្តដោយប្រយ័ត្នប្រយែង។ ពោល គឺលោកត្រូវយកចិត្តកូរ៉េខាងជើង ដើម្បីរក្សាស្ថិរភាពឧបទ្វីបកូរ៉េ និងការពារសម្ព័ន្ធភាពជាមួយអាមេរិក និងសហគមន៍អន្តរជាតិ ក្នុងការដាក់សម្ពាធលើកូរ៉េខាងជើង ជុំវិញកម្មវិធីនុយក្លេអ៊ែរផង។ ការយកចិត្តកូរ៉េខាងជើងខ្លាំងពេក អាចធ្វើឲ្យការប្រឹងប្រែងដាក់សម្ពាធលើរដ្ឋឯកោមួយនេះអសារបង់ តែក៏មិនអាចធ្វើឲ្យមានការឃ្នើសចិត្តដែរ ព្រោះជារឿងលំបាកដែលចង់ឲ្យកូរ៉េខាងជើងទន់ភ្លន់នោះ។ យ៉ាងណាមិញ ការអញ្ជើញលោក មូន ចេអ៊ីន គឺជាឱកាសមាសសម្រាប់កូរ៉េខាងត្បូង ក្នុងការអូសទាញកូរ៉េខាងជើងចូលតុចរចា។ ក្នុងករណីលោក មូន ទៅទីក្រុងព្យុងយ៉ាងមែននោះ ទំនាក់ទំនងកូរ៉េទាំងពីរនឹងប្រសើរឡើង។ តាំងពីដើមមក រដ្ឋាភិបាលក្រុងសេអ៊ូល ចង់ដើរតួឯកដើម្បីដោះស្រាយបញ្ហានុយក្លេអ៊ែរ និងតែងសង្ឃឹមថា ទំនាក់ទំនងល្អជាមួយកូរ៉េខាងជើង នឹងវែកផ្លូវឲ្យមានការជួបចរចាដោយផ្ទាល់ រវាងព្យុងយ៉ាង និងវ៉ាស៊ីនតោន ឬក៏ការចរចា៦ភាគីដែលជាប់គាំង៕	ប្រតិភូកូរ៉េខាងជើងត្រឡប់ទៅស្រុកវិញហើយនៅយប់ថ្ងៃទី១១ ខែកុម្ភៈ បន្ទាប់ពីបញ្ចប់ទស្សនកិច្ចបីថ្ងៃនៅកូរ៉េខាងត្បូងដើម្បីចូលរួមបើកព្រឹត្តិការណ៍អូឡាំពិករដូវរងា។ វត្តមានដ៏កម្ររបស់មេដឹកនាំជាន់ខ្ពស់កូរ៉េខាងជើងមានប្រធានសភាលោក គីម យ៉ុងណាម និងលោកស្រី គីម យ៉ូចុង ប្អូនស្រីលោក គីម ជុងអ៊ុន ធ្វើឲ្យទំនាក់ទំនងកូរ៉េទាំងពីរប្រសើរឡើងអំឡុងពេលព្រឹត្តិការណ៍អូឡាំពិកនេះ។ ជាការពិត កូរ៉េខាងជើងបានទទួលប្រយោជន៍ច្រើន ឯកូរ៉េខាងត្បូងក៏រងអម្រែកលើស្មាធ្ងន់ដែរ។
ក្រុងសំរោង, ឧត្តរមានជ័យ៖ ក្នុងឆ្នាំ២០២២ សង្កាត់កូនគ្រៀល បានខូចខាតផ្លូវ និងបាក់លូជាច្រើនកន្លែងដោយសារបញ្ហាជំនន់ទឹកភ្លៀង។ នេះជាការលើកឡើងរបស់ លោក រ៉ន សំអាន់ ចៅសង្កាត់រងកូនគ្រៀល ដែលបន្ថែមថា អាជ្ញាធរកំពុងជួសជុលផ្លូវដែលបានខូតខាតតាមដំណាក់កាល។ លោក រ៉ន សំអាន់ បានឱ្យដឹងថា ជារៀងរាល់ឆ្នាំ ផ្លូវនៅក្នុងសង្កាត់តែងជួបបញ្ហាខូតខាត ជាពិសេសនៅរដូវវស្សា ដោយសារនៅជាប់ជួរភ្នំដងរែក។ លោក រ៉ន សំអាន់ បញ្ជាក់ថា៖ « នៅឆ្នាំ២០២២ ផ្លូវខូចច្រើនកន្លែងហើយបាក់លូច្រើនកន្លែងរហូតជាង១០កន្លែងផ្លូវខូច ៦- ៧ខ្សែ»។ ជុំវិញបញ្ហាខូតខាតផ្លូវនេះ ចៅសង្កាត់រង លោក រ៉ន សំអាន់ បានឱ្យដឹងថា ខាងសង្កាត់ កំពុងដំណើរការជួសជុលផ្លូវជាបន្តបន្ទាប់ ដើម្បីសម្រួលដល់ការធ្វើដំណើររបស់ពលរដ្ឋ។ «យើងកំពុងស្វែងរកសប្បុរសជនផងនិងប្រើប្រាស់មូលនិធិអភិវឌ្ឍន៍សង្កាត់នេះបង្កើនលូអោយច្រើនឱ្យទឹកហូរ និងជួសជុលផ្លូវដែលបានខូតខាត»។ អានអត្ថបទពាក់ព័ន្ធផ្សេងទៀត៖ យុវជនសកម្មសេវាល្អ (អត្ថបទនេះ គឺជាស្នាដៃរបស់ក្រុមយុវជន និងត្រូវបានរៀបរៀងឡើង ក្រោមជំនួយហិរញ្ញវត្ថុរបស់សហភាពអឺរ៉ុប និងទីភ្នាក់ងារសហប្រតិបត្តិការអភិវឌ្ឍអន្តរជាតិស៊ុយអ៊ែត តាមរយៈអង្គការតម្លាភាពកម្ពុជា និងអង្គការអាក់សិនអេតកម្ពុជា។ រាល់ខ្លឹមសារនៅក្នុងអត្ថបទនេះ គឺជាការទទួលខុសត្រូវរបស់ស្មេរ ឬផលិតករ ហើយមិនឆ្លុះបញ្ចាំងអំពីទស្សនៈរបស់សហភាពអឺរ៉ុប និងទីភ្នាក់ងារសហប្រតិបត្តិការ អភិវឌ្ឍអន្តរជាតិស៊ុយអ៊ែតនោះទេ)។	ដោយ៖ ហៀត ស្រីវន់ (យុវជនសង្កាត់កូនគ្រៀល)
ប្រធានក្រុមហ៊ុន CISBAY អាស៊ី ប៉ាស៊ីហ្វិច លោក Jimmy TAY បានលើកឡើងក្នុងកិច្ចពិភាក្សាជាមួយលោក វេង សាខុន រដ្ឋមន្ត្រីក្រសួងកសិកម្ម នៅថ្ងៃទី២១កញ្ញានេះថា បច្ចេកទេសថ្មី «អតិសុខុមប្រាណដី Soil Microbes» មានសារៈប្រយោជន៍ខ្លាំងទៅលើគុណភាពដី និងដំណាំ។ លោក Jimmy TAY ប្រធានក្រុមហ៊ុន CISBAY អាស៊ីប៉ាស៊ីហ្វិច បច្ចេកវិទ្យារបស់ក្រុមហ៊ុនលោក គឺមិនមែនជាផលិតផលជីនោះទេ តែផលិតផលបំប៉ន និងជួយកែប្រែដី ធ្វើឱ្យមានជីវជាតិ ហើយឈានទៅកាត់បន្ថយការប្រើប្រាស់ជីបានជាង ៥០ភាគរយ។ ចំពោះការចំណាយវិញ សម្រាប់ផ្ទៃដីមួយហិកតា ត្រូវប្រើប្រាស់ផលិតផលនេះ១គីឡូប៉ុណ្ណោះ។ បច្ចុប្បន្ន បច្ចេកវិទ្យា«អតិសុខុមប្រាណដី Soil Microbes» របស់ក្រុមហ៊ុន CISBAY កំពុងដាក់ឱ្យប្រើប្រាស់ក្នុងប្រទេសចំនួន១១។ នៅក្នុងតំបន់អាស៊ី មានប្រទេសម៉ាឡេស៊ី ថៃ វៀតណាម ចិន ឥណ្ឌា និងហ្វីលីពិន។ ភាគច្រើនគេប្រើប្រាស់ផលិតផលនេះ ទៅលើមុខដំណាំស្រូវ កៅស៊ូ ដូងប្រេង ចេក ស្រូវសាលី និងតែជាដើម។ លោក វេង សាខុន រដ្ឋមន្ត្រីក្រសួងកសិកម្ម រុក្ខាប្រមាញ់ និងនេសាទ លោក វេង សាខុន បានលើកឡើងដែរថា ក្នុងបរិបទកូវីដ១៩ និងសង្រ្គាមរុស្សី-អ៊ុយក្រែន បានធ្វើឱ្យតម្លៃជី និងថ្នាំកសិកម្មឡើងថ្លៃគួរឱ្យព្រួយបាម្ភ។ លោកពេញចិត្តចំពោះបច្ចេកទេសថ្មីនេះ ព្រោះអាចជួយកសិករបង្កើនគុណភាពដី ទិន្នផល ជាពិសេសកាត់បន្ថយការចំណាយលើការប្រើប្រាស់ជី និងថ្នាំ។ រដ្ឋមន្រ្តីកសិកម្មរូបនេះ បានណែនាំក្រុមហ៊ុនធ្វើកិច្ចសហការជាមួយនាយកដ្ឋានជំនាញនៃក្រសួងកសិកម្ម ដើម្បីត្រួតពិនិត្យ និងពិសោធលើផលិតផលថ្មីមួយនេះ។ ជំហានបន្ទាប់ គឺត្រូវសហការជាមួយអគ្គនាយកដ្ឋានកសិកម្ម ដើម្បីរៀបចំប្រើប្រាស់សាកល្បងលើមុខដំណាំដែលមានសក្ដានុពលដូចជា ស្រូវ ពោត ដំឡូវមី ដំណាំស្លឹក និងកៅស៊ូនៅតាមស្ថានីយពិសោធនានាទូទាំងប្រទេស មុនចែកចាយទៅលើទីផ្សារ៕	ភ្នំពេញ៖ ក្រសួងកសិកម្ម រុក្ខាប្រមាញ់ និងនេសាទ គ្រោងនាំបច្ចេកទេសថ្មីមួយឈ្មោះថា អតិសុខុមប្រាណដី Soil Microbes ដែលមានសមត្ថភាពបង្កើនគុណភាពដី និងកាត់បន្ថយការប្រើប្រាស់ជី និងថ្នាំកសិកម្ម។ បច្ចេកទេស ត្រូវបានដាក់ឱ្យប្រើប្រាស់១១ប្រទេសហើយ ខណៈកម្ពុជាជាគោលដៅបន្ទាប់។
កូរ៉េខាងជើង កំពុងខ្វះខាតទាំងសម្ភារវេជ្ជសាស្ត្រ, ថ្នាំព្យាបាល, គ្រូពេទ្យ ព្រមទាំងវិធីសាស្រ្តព្យាបាលឱ្យបានត្រឹមត្រូវ ដែលបង្កជាក្ដីបារម្ភពីស្ថានភាពធ្ងន់ធ្ងរ និងផលប៉ះពាល់លើប្រជាជន។យោងតាមរបាយការណ៍របស់ KCNA ថ្ងៃទី១៧ ខែឧសភា កូរ៉េខាងជើង រាយការណ៍ពីចំនួនអ្នកក្ដៅខ្លួនថ្មីចំនួន២៦ម៉ឺននាក់ដែលធ្វើឱ្យចំនួនសរុបមានរហូតដល់ ១,៤លានករណី។ ចំនួនអ្នកស្លាប់សរុបកើនដល់៥៦ នាក់គិតត្រឹមយប់ថ្ងៃទី១៦ ខែឧសភា។ ទោះជាយ៉ាងណា កូរ៉េខាងជើង មិនបានផ្ដល់តួលេខជាក់លាក់នៃករណីឆ្លងក្នុងប្រទេសឡើយ។ តាមបញ្ជារបស់បក្សកាន់អំណាច ក្រុមពេទ្យរបស់កងទ័ពកូរ៉េខាងជើង ក៏ត្រូវដាក់ពង្រាយភ្លាមៗដើម្បីឱ្យជួយចែកចាយថ្នាំព្យាបាលនៅទីក្រុងព្យុងយ៉ាង។ ជាមួយគ្នានេះ សមាជិកជាន់ខ្ពស់មួយចំនួននៃការិយាល័យនយោបាយដ៏មានឥទ្ធិពលរបស់គណបក្សពលករកូរ៉េ ក៏បានទៅពិនិត្យមើលតាម ឱសថស្ថាន និងការិយាល័យ គ្រប់គ្រងឱសថដើម្បីពិនិត្យការផ្គត់ផ្គង់ និងតម្រូវការថ្នាំ បន្ទាប់ពីមេដឹកនាំកូរ៉េខាងជើង គីម ជុងអ៊ុន បានរិះគន់ពីការផ្គត់ផ្គង់ថ្នាំឱ្យប្រជាជន។ «រដ្ឋាភិបាល អំពាវនាវឱ្យបង្កើតសណ្តាប់ធ្នាប់កាន់តែតឹងរ៉ឹងក្នុងការរក្សា និងគ្រប់គ្រងការ ផ្គត់ផ្គង់សម្ភារវេជ្ជសាស្ត្រដោយរក្សាគោលការណ៍ផ្តល់អាទិភាពដល់តម្រូវការ និងភាពងាយស្រួលរបស់ប្រជាជន»។ KCNA រាយការណ៍បែបនេះ រួចបន្តថា មន្ត្រីសុខាភិបាល គ្រូបង្រៀន និងនិសិត្សពេទ្រចំនួន១,១ ម៉ឺននាក់ ចូលរួមពិនិត្យសុខភាពប្រជាជនទូទាំងប្រទេសដោយយកចិត្តទុកដាក់ដើម្បីកំណត់ទីតាំង និងមនុស្សណាដែលមានរោគសញ្ញាក្ដៅខ្លួន។ យ៉ាងណាមិញ លោក គីម បានអះអាងថា វិស័យផ្សេងៗដែលគាំទ្រសេដ្ឋកិច្ចជាតិកំពុងរក្សាដំណើរការរៀងៗខ្លួន ជាមួយការចាត់វិធានការប្រឆាំងនឹងការឆ្លងរាលដាលជំងឺយ៉ាងហ្មត់ចត់។ មេដឹកនាំរបបទីក្រុងព្យុងយ៉ាង ក៏បានបញ្ជាឱ្យមានការកំណត់សកម្មភាពតាមទីក្រុង និងខេត្តនីមួយៗផងដែរ។ ដើម្បីជួយដោះស្រាយវិបត្តិរបស់បងប្អូន កូរ៉េខាងត្បូង បានប្រកាសផ្ដល់ជំនួយដល់ទីក្រុងព្យុងយ៉ាងដូចជាសម្ភារវិជ្ជសាស្ត្រ, វ៉ាក់សាំង, ម៉ាស, ឧបករណ៍ធ្វើតេស្តរកជំងឺកូវីដ-១៩ និងព្រមទាំងកិច្ចសហប្រតិបត្តិការបច្ចេកទេសផងដែរ។ ប៉ុន្តែក្រុងសេអ៊ូលបានអះអាងថា កូរ៉េខាងជើងមិនបានទទួលសំណើជំនួយនេះនៅឡើយ។ ឯអ្នកនាំពាក្យក្រសួងការបរទេសអាម៉េរិកបានប្រកាសគាំទ្រការផ្ដល់វ៉ាក់សាំងដល់ប្រជាពលរដ្ឋកូរ៉េខាងជើង និងជំនួយមនុស្សធម៌សម្រាប់ក្រុមងាយរងគ្រោះផងដែរ៕	ស្របពេលករណីឆ្លងជំងឺកូវីដ-១៩ ស្ទុះឡើងជាបន្តបន្ទាប់ រដ្ឋាភិបាលទីក្រុងព្យុងយ៉ាង បានចល័តទាហានឱ្យមកជួយចែកចាយថ្នាំសម្រាប់ព្យាបាលអ្នកជំងឺ និងដាក់ពង្រាយគ្រូពេទ្យច្រើនជាង១ម៉ឺននាក់ដើម្បីប្រឆាំងនឹងរលកជំងឺផ្លូវដង្ហើមដ៏អាក្រក់មួយនេះ។ នេះបើតាមទីភ្នាក់ងារព័ត៌មានរដ្ឋកូរ៉េខាងជើង KCNA ចេញផ្សាយនៅថ្ងៃទី១៧ ខែឧសភា។ អាម៉េរិក ប្រកាសគាំទ្រការផ្ដល់ជំនួយមនុស្សធម៌សម្រាប់កូរ៉េខាងជើងដែរ។
សូមស្ដាប់ប្រសាសន៍ សម្ដេច ហ៊ុន សែន ខាងក្រោមនេះ៖	ភ្នំពេញ៖ សម្ដេចនាយករដ្ឋមន្ត្រី ហ៊ុន សែន បានអំពាវនាវមិនឲ្យម្ចាស់ផ្ទះជួលដំឡើងថ្លៃឈ្នួលបន្ទប់របស់កម្មករក្នុងរយៈពេលពេញមួយឆ្នាំ ២០១៨ ខាងមុខនេះ ដើម្បីលើកស្ទួយជីវភាពកម្មករ។ សម្ដេចបានថ្លែងដូចនេះ នៅក្នុងពិធីសំណេះសំណាលជាមួយតំណាងកម្មករពីបណ្ដារោងចក្រផ្សេងៗ នៅមជ្ឈមណ្ឌលកោះពេជ្រ នៅថ្ងៃទី២៧ខែសីហា។
កងកម្លាំងរក្សាសន្តិភាពកម្ពុជា ទាំង៥រូបនេះរួមមានលោក អ៊ឹម សំ មានតួនាទីជាអនុសេនីយ៍ទោល បានបាត់បង់ជីវិត (អ្នកបើកបររថយន្ត)។ លោក ធុច ធីម តួនាទីអនុសេនីយ៍ឯក រងរបួសដៃឆ្វេង (អ្នកបើកបរ)។ ព្រិន្ទបាលទោ លោក សាន នរិន្ទ ,លោក មុំ តុលា និងលោក ម៉ៅ អេង អនុសេនីយ៍ឯក កំពុងបាត់ខ្លួន។ ក្រៅពីកងទ័ពកម្ពុជា ក៏មានកងទ័ពម៉ារុករបួសធ្ងន់ ស្រាល៥នាក់ និងបាត់ខ្លួនម្នាក់ផងដែរ។ សម្ដេចនាយករដ្ឋមន្ត្រី ហ៊ុន សែន អំពាវនាវឲ្យអង្គការសហប្រជាជាតិ (UN) ជួយអន្តរាគមន៍ធានាការពារអាយុជីវិតកងទ័ពកម្ពុជា ដែលកំពុងជួបប្រទះការវាយប្រហារពីក្រុមពួកឧទ្ទាមនេះ៕	ភ្នំពេញ៖ មជ្ឈមណ្ឌលជាតិគ្រប់គ្រងកងកម្លាំងរក្សាសន្តិភាពបោសសម្អាតមីន និងកាកសំណល់សង្គ្រាម បានបង្ហាញអត្តសញ្ញាណកងទ័ពមួកខៀវកម្ពុជា ចំនួន៥រូប ដែលរងការវាយប្រហារពីសំណាក់ក្រុមពួកឧទ្ទាមនៅក្នុងប្រទេសអាហ្វ្រិកកណ្ដាល កាលពីថ្ងៃទី៨ ឧសភា។
ថ្លែងនៅក្នុងវេទិកាមួយ ដែលមានការចូលរួមពីមន្ត្រីសន្តិសុខតៃវ៉ាន់ និងអ្នកការទូតជាន់ខ្ពស់របស់ប្រទេសលោកខាងលិចមួយចំនួន ប្រមុខដឹកនាំតៃវ៉ាន់ Tsai Ing-wen បានអះអាងថា តៃវ៉ាន់ បានឈរនៅតំបន់ជួរមុខនៃការការពារលទ្ធិប្រជាធិបតេយ្យពី«ការឈ្លានពានរបស់ជនផ្តាច់ការ»។ នេះបើតាមការចុះផ្សាយរបស់ទីភ្នាក់ងារព័ត៌មាន Reuters ។ ដោយចង់សំដៅចិន លោកស្រី Tsai បានលើកឡើងយ៉ាងដូច្នេះថា៖ « ការកើនឡើងយ៉ាងឆាប់រហ័សនៃយោធូបនីយកម្មនៅក្នុងសមុទ្រចិនខាងត្បូង ការកើនឡើងនៃយុទ្ធវិធីតំបន់ប្រផេះ នៅច្រកសមុទ្រតៃវ៉ាន់ និងសមុទ្រចិនខាងកើត ការទូតចាប់បង្ខំ ដែលបានប្រើប្រាស់ប្រាស់ប្រឆាំងលើប្រទេស និងក្រុមហ៊ុនមួយចំនួន...កំពុងបង្កឲ្យមានអស្ថិរភាពនៅក្នុងតំបន់ឥណ្ឌូប៉ាស៊ីហ្វិក»។ ក្នុងន័យនេះ ប្រមុខតៃវ៉ាន់ បានទទូចឲ្យប្រទេសដែលមានប្រជាធិបតេយ្យដូចគ្នានៅក្នុងតំបន់អាស៊ី និងតំបន់ផ្សេងទៀត គិតគូពីចំណាត់ការ និងយុទ្ធសាស្ត្រមួយចំនួន ដើម្បីទប់ស្កាត់សកម្មភាពបំពានគេឯងបែបនេះ។ ជាមួយគ្នាដែរ លោកស្រី Tsai បានបន្តថា យុទ្ធសាស្ត្រទាំងនោះ ត្រូវតែជៀសវាងការធ្វើសង្គ្រាម និងការពារលទ្ធិប្រជាធិបតេយ្យ តាមរយៈកិច្ចសហប្រតិបត្តិការ តម្លាភាព កិច្ចចរចាជាដើម។ សូមបញ្ជាក់ថា ចិន បានបង្កើនសមយុទ្ធយោធារបស់ខ្លួនយ៉ាងខ្លាំងមួយរយៈចុងក្រោយនេះ។ ថ្មីៗនេះ ចិនទើបតែបញ្ចប់សមយុទ្ធយោធានៅក្នុងសមុទ្រចិនខាងត្បូង និងច្រកសមុទ្រតៃវ៉ាន់។ បន្ថែមពីនេះ ចិន នៅថ្ងៃទី៧ ខែកញ្ញា ក៏បានចាប់ផ្តើមសមយុទ្ធយោធានៅក្នុងសមុទ្រ Bohai ភាគខាងកើតប្រទេស និងសមយុទ្ធនៅតំបន់សមុទ្រផ្សេងទៀត ដែលធ្វើនៅថ្ងៃទី៨ ខែកញ្ញា និងថ្ងៃទី៩ ខែកញ្ញា។ សមយុទ្ធនេះ ក៏មានវត្តមានរបស់នាវាដឹកយន្តហោះចម្បាំងចិនទាំងពីរគ្រឿងរបស់ចិនផងដែរ។ សមយុទ្ធទាំងនេះ មិនបានធ្វើឲ្យតៃវ៉ាន់ស្ងប់ចិត្តទេ ហើយថែមទាំងធ្វើឲ្យដែនកោះមួយនេះ បារម្ភពីបញ្ហាសន្តិសុខថែមទៀត៕	ប្រធានាធិបតីតៃវ៉ាន់ លោកស្រី Tsai Ing-wen នៅថ្ងៃទី៨ ខែកញ្ញា បានអំពាវនាវឲ្យប្រទេសសម្ព័ន្ធមិត្តកាន់របបប្រជាធិបតេយ្យ ប្រឆាំងសកម្មភាពអុងអាត់របស់ប្រទេសមួយចំនួន និងការពារសេរីភាពនៅក្នុងតំបន់។ ការលើកឡើងរបស់លោកស្រីប្រមុខតៃវ៉ាន់បែបនេះ ធ្វើឡើងស្របពេលចិន កំពុងបង្កើនសមយុទ្ធយោធារបស់ខ្លួននៅក្នុងតំបន់សមុទ្រចិនខាងត្បូង សមុទ្រចិនខាងកើត និងច្រកសមុទ្រតៃវ៉ាន់ជាដើម។
មហិមាដែលមនុស្សបានកសាងឡើងក្នុងប្រវត្តិសាស្ត្រនៃសម័យបដិវត្តន៍ឧស្សាហកម្ម។ នៅមុនឆ្នាំ១៨៦៩ សមុទ្រមេឌីទែរ៉ាណេ (Mediterranean sea) និងសមុទ្រក្រហម (Red sea) ត្រូវបានកាត់ផ្តាច់ដោយសណ្ឋានដីខ្លីមួយក្នុងទឹកដីរបស់ប្រទេសអេហ្ស៊ីប។ នោះគឺជារបាំងមួយដែលបង្កភាពលំបាកសម្រាប់អ្នកធ្វើដំណើរតាមនាវានៅទ្វីបអឺរ៉ុប។ នៅពេលដែលអ្នកជំនួញអឺរ៉ុបចង់ធ្វើដំណើរតាមកប៉ាល់មកកាន់ទ្វីបអាស៊ី គេត្រូវជិះវាងទ្វីបអាហ្វ្រិកសឹងតែមួយជុំ។ ធ្វើដូចនេះ គេត្រូវចំណាយថវិកា ស្បៀងច្រើន និងពេលវេលាយូរ។ បើតាមគេហទំព័រ history.com នៅក្នុងឆ្នាំ១៨៥៤ កុងស៊ុលបារាំងប្រចាំទីក្រុងគែរ (Cairo) ប្រទេសអេហ្ស៊ីប លោក Ferdinand de Lesseps បានចុះហត្ថលេខាលើកិច្ចព្រមព្រៀងជាមួយនឹងរដ្ឋាភិបាលអាណាចក្រអូតូម៉ង់ (ក្នុងពេលនោះ អូតូម៉ង់គ្រប់គ្រងអេហ្ស៊ីប) ដើម្បីជីកព្រែកនេះឡើង។ វាមានប្រវែងជាង១៦០គីឡូម៉ែត្រ។ នៅឆ្នាំ១៨៥៩ ការសាងសង់ក៏បានចាប់ផ្តើមជាបណ្តើរៗ។ កម្មករត្រូវធ្វើការជាទម្ងន់ ដោយប្រើតែចបកាប់ និងដៃប៉ុណ្ណោះ។ ក្រោយមក រដ្ឋអឺរ៉ុបបានប្រើគ្រឿងចក្រដើម្បីជួយជំរុញដំណើរការសាងសង់។ ក្នុងឆ្នាំទីមួយ ក្រោយពេលដែលព្រែកជីកត្រូវបានគេបើកឲ្យដំណើរការ មានកប៉ាល់ត្រឹមតែជាង៥០០គ្រឿងទេបានធ្វើការឆ្លងកាត់។ ក្នុងឆ្នាំ ១៨៧៥ ប្រទេសអង់គ្លេសបានទិញភាគហ៊ុនក្នុងការគ្រប់គ្រងព្រែកជីកមួយនេះ ដោយសារវាជាដង្ហើមនៃនាវាចរណ៍អង់គ្លេសដើម្បីធ្វើដំណើរទៅកាន់ទ្វីបអាស៊ី។ អង់គ្លេសក៏បានជួយទាមទារឯករាជ្យឲ្យប្រទេសអេហ្ស៊ីបពីការគ្រប់គ្រង់របស់អាណាចក្រអូតូម៉ង់ផងដែរ។ តែជាថ្នូរត្រឡប់មកវិញ អេហ្ស៊ីបត្រូវប្រគល់ការគ្រប់គ្រងព្រែកជីកស៊ុយអេមួយនេះមកឲ្យ អង់គ្លេស។ ក្រោយសង្គ្រាមលោកលើកទីពី បញ្ចប់ទៅ អេហ្ស៊ីបក្រោមការដឹកនាំរបស់លោក Gamal Abdel Nasser បង្ហាញការមិនពេញចិត្ត និងចង់ទាមទារសិទ្ធិគ្រប់គ្រងព្រែកនេះមកវិញ។ ជម្លោះនេះមិនបានបញ្ចប់ដោយងាយស្រួលនោះទេ។ សង្គ្រាមតូចៗជាច្រើនដែលកើតឡើងរវាងអង់គ្លេស បារាំង អ៊ីស្រាអែល និងអេហ្ស៊ីបបានបន្តអស់រយៈពេលជាច្រើនឆ្នាំ។ ដ្បិតបញ្ហានេះហើយ ព្រែកជីកស៊ុយអេបានបិទដំណើរការ មិនមានសកម្មភាពនាវាចរណ៍ឆ្លងកាត់នោះទេ។ ដល់ឆ្នាំ១៩៧៥ អេហ្ស៊ីបស្ថិតក្រោមការគ្រប់គ្រងរបស់ប្រធានាធិបតី Anwar el-Sadat បានចាប់ផ្តើមបើកដំណើរការព្រែកជីកមួយនេះសារវិញ ដោយចរចាជាមួយភាគីពាក់ព័ន្ធ។ អង្គការសហប្រជាជាតិក៏បានសំណូមពរឲ្យអង់គ្លេស និងបារាំងដកទ័ពរបស់ខ្លួនពីតំបន់នោះផងដែរ។ សព្វថ្ងៃ ក្នុងព្រែកស៊ុយអេមាននាវាធំៗឆ្លងកាត់ប្រហែល ៥០គ្រឿងជារៀងរាល់ថ្ងៃ ដោយដឹកជញ្ជូនទំនិញប្រមាណជាង៣០០លានតោនក្នុងមួយឆ្នាំៗ៕	មុនការបង្កើតព្រែកជីកប៉ាណាម៉ាក្នុងអំឡុងដើមសតវត្សន៍ទី២០ ព្រែកជីកស៊ុយអេ (Suez Canal) គឺព្រែកជីកដ៏សំខាន់មួយក្នុងការតភ្ជាប់សមុទ្រធំៗចំនួនពីរ។ ទាំងនេះគឺជាសំណង់ដ៏
គណៈកម្មការប្រកួតបាល់ទាត់ជាតិកម្ពុជា(CNCC)នៅថ្ងៃទី២១ ខែកក្កដា ឆ្នាំ២០២០ បានចេញសេចក្តីប្រកាសព័ត៌មានមួយស្តីពីកម្ពុជាទទួលបានសិទ្ធិក្នុងការបញ្ជូនក្រុមបាល់ទាត់ចំនួនពីរដើម្បីចូលរួមប្រកួតក្នុងព្រឹត្តិការណ៍ AFC Cup ខណៈកន្លងមកមានតែមួយក្រុមប៉ុណ្ណោះ។ គោលការណ៍នេះ នឹងអនុវត្តចាប់ពីឆ្នាំ២០២១ តទៅ។ កម្ពុជាបានចូលរួមប្រកួតក្នុងពានរង្វាន់បាល់ទាត់លំដាប់ទីពីរប្រចាំទ្វីបអាស៊ីមួយនេះលើកដំបូងនៅឆ្នាំ២០១៧។ ក្រុមដែលមានសិទ្ធិចូលរួមបាន លុះត្រាជាម្ចាស់ជើងឯកលីគកំពូល ឬជើងឯករង ហើយកាលនោះក្រុមរបស់កម្ពុជាចាំបាច់ត្រូវឆ្លងកាត់វគ្គជម្រុះ Playoff មុនឈានដល់វគ្គចែកពូល។ ប៉ុន្តែចាប់ពីឆ្នាំ២០២១ ក្រុមជើងឯកក្របខណ្ឌមិត្តហ្វូនខេមបូឌានលីគ នឹងទទួលបានកៅអីឡើងទៅលេងវគ្គចែកពូល(Group Stage)នៃពានរង្វាន់ AFC Cup ដោយស្វ័យប្រវត្តិ។ ចំណែកម្ចាស់ជើងឯកពានរង្វាន់សម្តេច ហ៊ុន សែន ទទួលបានកៅអីលេងក្នុងវគ្គជម្រុះ Play off។ ក្រុមជើងឯករងលីគកំពូលក៏អាចមានឱកាសលេងក្នុងវគ្គ Playoff នៃពានរង្វាន់នេះផងដែរ ប្រសិនបើក្រុមមួយគ្រងទាំងជើងឯកលីគកំពូល និងពានសម្តេច ហ៊ុន សែន។ មួយវិញទៀត ក្រុមទទួលបានចំណាត់ថ្នាក់ចន្លោះពីលេខ១ដល់លេខ៦ ក៏អាចមានសិទ្ធិចូលរួមលេងវគ្គចែកពូល ឬវគ្គ Playoff ផងដែរ ក្នុងករណីក្រុមជើងឯកលីគកំពូល និងពានរង្វាន់សម្តេច ហ៊ុន សែន ពុំមានលក្ខណៈគ្រប់គ្រាន់តាមលក្ខខណ្ឌតម្រូវរបស់សហព័ន្ធកីឡាបាល់ទាត់ទ្វីបអាស៊ី ជាពិសេស AFC Club Licensing៕	ចាប់ពីឆ្នាំ២០២១តទៅ កម្ពុជានឹងមានក្រុមបាល់ទាត់ចំនួនពីរឡើងទៅលេងក្នុងពានរង្វាន់បាល់ទាត់លំដាប់ទីពីរប្រចាំទ្វីបអាស៊ី AFC Cup។ កៅអីទាំងពីរនេះ ត្រូវបានផ្តល់ឲ្យក្រុមម្ចាស់ជើងឯកក្របខណ្ឌមិត្តហ្វូនខេមបូឌានលីគ និងពានរង្វាន់សម្តេច ហ៊ុន សែន ខណៈក្រុមជើងឯករកលីគកំពូល ក៏អាចមានឱកាសឡើងទៅលេងក្នុងពានរង្វាន់នេះផងដែរ។
នៅក្នុងការប្រកួតពាន League Cup កាលពីថ្ងៃពុធសប្តាហ៍មុនដែល Spurs បានចាញ់ West Ham ក្នុងលទ្ធផល ២-៣ នោះ មានក្រុមអ្នកគាំទ្ររបស់ក្រុមរហស្សនាមមាន់ខ្នាយមាស ២រូបបានយកទឹកនោមគប់ទៅកាន់អ្នកគាំទ្ររបស់ក្រុមញញួរធំ។ បើតាមការផ្សាយរបស់ BBC ក្រោយពិនិត្យឡើងវិញតាមខ្សែវីដេអូបានបង្ហាញថា អ្នកគាំទ្រម្នាក់នោមដាក់ក្នុងកែវមួយរួចហុចឲ្យម្នាក់ទៀតដើម្បីគប់ទៅលើអ្នកគាំទ្រក្រុមម្ខាងទៀត។ បើទោះបីមានការបដិសេធរបស់អ្នកទាំងពីរក្នុងករណីនេះក៏ដោយ ប៉ុន្តែ Spurs បានកំណត់អត្តសញ្ញាណច្បាស់លាស់បន្ទាប់ពីស៊ើបអង្កេតរួចរាល់ និងសម្រេចដាក់ពិន័យជននោះមិនឲ្យចូលរួមរាល់ការប្រកួតអស់មួយជីវិត៕	Tottenham Hotspur បានដាក់ពិន័យអ្នកគាំទ្ររបស់ខ្លួន២រូបមិនឲ្យចូលកីឡដ្ឋានរបស់ខ្លួនអស់មួយជីវិត ដោយសារពួកគេបានគប់ទឹកនោមដាក់អ្នកគាំទ្រគូបដិបក្ខអំឡុងពេលប្រកួតកន្លងមក។
ព្រះមហាក្សត្រ និង ព្រះមហាក្សត្រិយ បានយាងនិវត្តពីទីក្រុងប៉េកាំង ប្រទេសចិន បន្ទាប់ពីគង់ពិនិត្យព្រះរាជសុខភាពនៅទីនោះ រយៈពេល១ខែកន្លែងមក តាមកាលកំណត់របស់ពេទ្យ។ រូបពីទំព័រហ្វេសបុក Royal du Cambodge សម្តេច សាយ ឈុំ ប្រធានព្រឹទ្ធសភា សម្តេច ហេង សំរិន ប្រធានរដ្ឋសភា សម្តេច ស ខេង រដ្ឋមន្ត្រីក្រសួងមហាផ្ទៃ និងជានាយករដ្ឋមន្ត្រីស្តីទី រួមទាំងឥស្សរជនជាច្រើនរូបទៀត បានទៅទទួលព្រះរាជដំណើរស្តេចយាងនិវត្តរបស់ព្រះមហាក្សត្រ និង ព្រះមហាក្សត្រិយ៕	ព្រះមហាក្សត្រ ព្រះករុណា ព្រះបាទសម្តេចព្រះបរមនាថ នរោត្តម សីហមុនី និង ព្រះមហាក្សត្សិយ សម្តេចព្រះវររាជមាតាជាតិខ្មែរ នរោត្តម មុនិនាថ សីហនុ បានយាងមកដល់រាជធានីភ្នំពេញវិញហើយ នារសៀលថ្ងៃទី៩ ខែតុលា ឆ្នាំ២០១៨នេះ។
សម្ដេច ស ខេង បានបញ្ជាក់ថា ការអនុវត្តច្បាប់ចរាចរណ៍នេះ គឺជាការរឹតបន្តឹងវិធានការមួយ ដើម្បីបញ្ចៀសគ្រោះថ្នាក់លើដងផ្លូវ និងធានាសុខសុវត្ថិភាពពលរដ្ឋ ពោលគឺមិនមែនដាក់បន្ទុកលើប្រជាពលរដ្ឋនៅក្នុងស្ថានភាពលំបាកនៃជំងឺកូវីដ១៩នោះទេ។ ឆ្លើយតបទស្សនៈប្រតិកម្មរបស់ពលរដ្ឋជុំវិញវិធានការនេះ រដ្ឋមន្ត្រីក្រសួងមហាផ្ទៃ បានពន្យល់ថា៖«ការពិតគឺមិនដូច្នេះទេ ហើយក៏មិនមែនមានន័យថាក្រសួងមហាផ្ទៃ អគ្គស្នងការ ឬអង្គភាពនគរបាលចរាចរណ៍ ដែលដឹកនាំនិងអ្នកអនុវត្តច្បាប់ចង់បានប្រាក់ពីប្រជាពលរដ្ឋនោះទេ ។ ផ្ទុយទៅវិញនេះគឺជាការថែរក្សាប្រាក់ និងថែរក្សាសុវត្ថិភាពជូនពលរដ្ឋទៅវិញទេ»។ សម្រាប់ពលរដ្ឋដែលអនុវត្ត និងបើកបរគោរពច្បាប់ត្រឹមត្រូវនោះ ខាងសមត្ថកិច្ចក៏មិនឃាត់សួររកឯកសារ ដើម្បីផាកពិន័យឡើយ។ សម្ដេច ស ខេង បានបញ្ជាក់លើហ្វេសប៊ុកដូច្នេះថា៖«សមត្ថកិច្ច នឹងមិនឃាត់ដំណើរបងប្អូនជនរួមជាតិ ដែលធ្វើដំណើរប្រកបដោយការគោរពច្បាប់ ដើម្បីសួរនាំរកឯកសារនោះទេ។ បងប្អូនអ្នក(បើកបរ)ត្រឹមត្រូវ គឺអាចធ្វើដំណើរបានដោយរលូន លើកលែងតែបានធ្វើដំណើរដោយបំពានច្បាប់ ត្រង់ចំណុចណាមួយ ដូចជាមិនពាក់មួកសុវត្ថិភាព ឬបំពានភ្លើងសញ្ញា ទើបសមត្ថកិច្ចឃាត់មិនឱ្យធ្វើដំណើរ ហើយចាប់ផ្ដើមសួរនាំរកឯកសារ »។ សម្ដេចនាយករដ្ឋមន្ត្រី ហ៊ុន សែន ក៏បានលើកឡើងពីបញ្ហាចរាចរណ៍នេះ នៅលើហ្វេសប៊ុកខ្លួនដែរ។ សម្ដេច ហ៊ុន សែន បានស្នើឱ្យពលរដ្ឋអនុវត្តច្បាប់ឱ្យបានត្រឹមត្រូវ ក្នុងពេលដែលសមត្ថកិច្ច កំពុងរឹតបន្តឹងសុវត្ថិភាពចរាចរណ៍ផ្លូវគោកនេះ។ «បើដល់(ពេលឆៀករថយន្ត)ហើយ ត្រូវយកទៅឆៀកឱ្យបានទាន់ពេល ចៀសវាងការផាកពិន័យ ក្នុងពេលបើកបរ។ ព្រោះតម្រូវការឆៀកនេះ គឺដើម្បីធានាសុវត្ថិភាពរថយន្តរបស់បងប្អូន ក្នុងពេលបើកបរមិនបង្កគ្រោះថ្នាក់ផ្សេងៗ និងបង្កការបំពុលបរិស្ថានជាដើម។ ប្រមុខរដ្ឋាភិបាល ក៏ស្នើឱ្យពលរដ្ឋធ្វើបណ្ណបើកបរ និងយកតាមខ្លួនជានិច្ច ដើម្បីបញ្ចៀសការផាកពិន័យ។«ទន្ទឹមនឹងនេះដែរ បងប្អូនត្រូវមានប័ណ្ណបើកបរជាប់នឹងខ្លួនគ្រប់ពេល ក្នុងពេលបើកបរ។ ប្រសិនបើប័ណ្ណបើកបរផុតកំណត់ គឺត្រូវបន្តសុពលភាពឡើងវិញ។ ហាមដាច់ខាត បញ្ជាយានយន្តនៅលើដងផ្លូវដោយគ្មានប័ណ្ណបើកបរ ឬប័ណ្ណបើកបរផុតកំណត់ដោយមិនបានបន្តឱ្យបានត្រឹមត្រូវតាមច្បាប់ ដែលអាចប្រឈមនឹងការផាកពិន័យធ្ងន់»។ នេះជាការអំពាវនាវរបស់សម្ដេច ហ៊ុន សែន។ ឆ្នាំ២០២០នេះ ជាឆ្នាំបង្កើនការរឹតបន្តឹងការអនុវត្តច្បាប់ ជាងបណ្ដាឆ្នាំណាៗទាំងអស់ ដើម្បីកាត់បន្ថយគ្រោះថ្នាក់ចរាចរណ៍ ជាពិសេសរក្សាសេចក្ដីសុខសុវត្ថិភាព សណ្ដាប់ធ្នាប់សាធារណៈ និងសុវត្ថិភាពសង្គម ដល់ប្រជាពលរដ្ឋ។ នេះជាយន្តការរបស់រដ្ឋាភិបាល៕	ភ្នំពេញ៖ ពលរដ្ឋដែលបើកបរត្រឹមត្រូវ នឹងមិនត្រូវឃាត់សួររកឯកសារនោះទេ។ សម្ដេច ស ខេង រដ្ឋមន្ត្រីក្រសួងមហាផ្ទៃ បានថ្លែងបែបនេះ នៅក្នុងកិច្ចប្រជុំពិនិត្យសេចក្ដីព្រាង សេចក្ដីណែនាំស្ដីពីតួនាទីភារកិច្ច និងរបៀបរបការងាររបស់រដ្ឋលេខាធិការ អនុរដ្ឋលេខាធិការ និងអគ្គនាយក នៅថ្ងៃទី៣០ មេសា។
មានទឹកដីកំណើតនៅខេត្តតាកែវ ស៊ឹម ច័ន្ទពន្លឺ ទទួលបានការសរសើរផង និងការរិះគន់ផងពីអ្នកតាមដាន Cambodian Idol របស់ទូរទស្សន៍ហង្សមាស។ យុវជនវ័យ២៩ឆ្នាំរូបនេះ បានចាប់ផ្តើមល្បីល្បាញតាំងពីវគ្គដំបូង Judge Audition ជាមួយនឹងការបកស្រាយបទចម្រៀងអង់គ្លេស Halo របស់ Beyoncé។ ច័ន្ទពន្លឺ បានជាប់រហស្សនាម «លោកបងពេទ្យ» ដោយបច្ចុប្បន្ន គាត់ជាគ្រូពេទ្យដែលបម្រើការនៅគ្លីនិកឯកជនមួយ។ ក្រៅពីសំឡេង យុវជនរូបនេះ ក៏បានត្រូវបានគណកម្មការទាំង៤ក្នុងកម្មវិធី កត់សម្គាល់ថា មានរូបរាងស្រស់សង្ហា រហូតដល់មានការបង្អាប់លេងសើចជាមួយកញ្ញា សុខ សីឡាលីន ដែលជាសមាជិកគណកម្មការមួយរូបផងដែរ។ ឆ្លងផុតពីមួយវគ្គទៅមួយវគ្គ សមាសភាពរបស់ ច័ន្ទពន្លឺ បានក្លាយជាទៅប្រធានបទពិភាក្សានៅលើបណ្តាញសង្គម ជាពិសេសផ្អែកលើចំណេះដឹងភាសាវៀតណាមរបស់គាត់។ នៅវគ្គ Judge Audition បេក្ខជនរូបនេះ បានបញ្ជាក់ថា គេធ្លាប់មានបទពិសោធន៍ក្នុងការប្រឡងកម្មវិធីមួយនាអំឡុងពេលសិក្សាជំនាញវេជ្ជសាស្ត្រនៅវៀតណាម។ នោះគឺជាកម្មវិធី The Voice Vietnam (Ging hát Vit) ឆ្នាំ២០១៨ ដោយ ច័ន្ទពន្លឺ ច្រៀងជាភាសាវៀតណាម ហើយបានឈានទៅវគ្គ Knockout ក្រោមការបង្វឹកពីសំណាក់គណៈកម្មការឈ្មោះ Thu Phuong ដែលជាអ្នកចម្រៀងដ៏ល្បីល្បាញម្នាក់នៅវៀតណាម។ ឃ្លីបវីដេអូដែលបង្ហាញពីសមត្ថភាពច្រៀង និងចំណេះដឹងភាសាវៀតណាមរបស់ ច័ន្ទពន្លឺ បានបង្ករទៅជារលកនៃការរិះគន់របស់អ្នកទស្សនាមួយចំនួន ដោយអ្នកខ្លះថា យុវជនរូបនេះជាកូនវៀតណាម អ្នកខ្លះថា ជាខ្សែរបស់គណកម្មការ ដែលអាចជាប់ពីមួយវគ្គទៅមួយវគ្គ រហូតដល់វគ្គផ្តាច់ព្រ័ត្រ។ អ្នករិះគន់មួយចំនួន បាននិយាយចំៗថា សំឡេងរបស់ ច័ន្ទពន្លឺ មិនពីរោះ ហើយក៏មិនសមឆ្លងចូលវគ្គផ្សាយផ្ទាល់ (Live Show) នោះដែរ ប៉ុន្តែជាមួយគ្នានេះ ក៏មានមនុស្សមួយចំនួនបានប្រើប្រាស់ភាសាបែបមាក់ងាយ ដៀមដាម ជេរប្រមាថ បេក្ខជនរូបនេះ ពេញបណ្តាញសង្គមជាពិសេស Facebook, Youtube និង TikTok។ «បងសរសើរនូវភាពអំណត់អត់ធ្មត់របស់ពន្លឺដែលអាចបោះជំហានមកដល់ទីនេះ»។ នេះជាការកត់សម្គាល់របស់ លោក ណុប បាយ៉ារិទ្ធ ចំពោះបេក្ខជន ស៊ឹម ច័ន្ទពន្លឺ ដោយលោក ឆន សុវណ្ណរាជ បានបន្ទរទាំងពេញចិត្តថា៖ «I love you, I love you បងរិទ្ធ, Im your fan បងរិទ្ធ»។ លោក សុវណ្ណរាជ និងមេគណកម្មការពីររូបទៀត គឺអ្នកស្រី ឱក សុគន្ធកញ្ញា និងកញ្ញា សុខ សីឡាលីន បានយកដាក់ជាសញ្ញាបេះដូង ដើម្បីបង្ហាញការគាំទ្រសំដីរបស់លោក បាយ៉ារិទ្ធ។ តារាចម្រៀងជើងចាស់ហង្សមាស រូបនេះ បានបន្តកោតសរសើរពីទឹកចិត្តអត់ធ្មត់របស់ច័ន្លពន្លឺ តាមរយៈការមិនតបតជាមួយនឹងការចំអក ប្រមាថ មាក់ងាយ [Bully] ផ្សេងៗ។ លោក បាយ៉ារិទ្ធ វាយតម្លៃថា៖«ពន្លឺ បានប្រឹងប្រែងអស់ពីសមត្ថភាពហើយ ផ្តល់កម្លាំងចិត្តឲ្យគាត់ផង គ្រាន់តែជាបេក្ខជនធម្មតា នៃកម្មវិធីតែប៉ុណ្ណោះ ប្រជាជនកម្ពុជា យើងទាំងអស់គ្នាក្រែងស្រឡាញ់ខ្មែរដូចគ្នា មែនអត់? ហេតុអីបានត្រូវដាក់សម្ពាធគាត់?»។ គ្រូពេទ្យពន្លឺ ឈរស្តាប់ជាមួយនឹងស្នាមញញឹម ដោយមានពិធីការិនី ថន លក្ខិណា និងពិធីករ ជា វិបុល ឈរក្បែរចាំផ្តល់កម្លាំងចិត្ត អមដោយសំឡេងទះដៃសាទរពីទស្សនិកជនដែលកំពុងទស្សនាផ្ទាល់។ ជាមួយគ្នានេះ លោក បាយ៉ារិទ្ធ ស្នើឲ្យទស្សនិកជននាំគ្នាលើកទឹកចិត្ត ក៏ដូចជាការផ្តល់មតិយោបល់ស្ថាបនាផ្សេងៗ ជាពិសេសមតិល្អៗ ដែលជំរុញទឹកចិត្តបេក្ខជនឲ្យមានការខិតខំប្រឹងពុះពារបន្ថែមនូវសមត្ថភាពរបស់ខ្លួន។ លោកបន្ថែមថា៖ «យើងអត់ចង់បានទេនូវវប្បធម៌ដែលសាបព្រោះរូបភាពនៅតាមបណ្តាញសង្គមផ្សេងៗ ក៏ដូចជាពាក្យសំដីផ្សេងៗដែលមានការមើលងាយ វាមិនមែនជាវប្បធម៌ដ៏ផូរផង់របស់យើងទេ»។ មតិយោបល់លើកទឹកចិត្តរបស់លោក បាយ៉ារិទ្ធ ក៏ទទួលបាននូវការពេញចិត្តពីសំណាក់លោកស្រីឧបនាយករដ្ឋមន្ត្រី ម៉ែន សំអន ដែលចូលរួមជាគណអធិបតី នាការប្រឡងវគ្គផ្តាច់ព្រ័ត្រនោះផងដែរ។ ក្រោយការប្រកួតប្រជែងអស់រយៈពេលជាច្រើនសប្តាហ៍ បេក្ខជនពីខេត្តកំពង់ចាម លឹម តិចម៉េង បានក្លាយជាម្ចាស់ពាន Cambodian Idol រដូវកាលទី៤ ដោយមានអ្នកទស្សនានៅលើទំព័រហ្វេសប៊ុករហូតដល់ជាងកន្លះលាននាក់ ក្នុងនោះក៏មានទាំងសម្តេចនាយករដ្ឋមន្ត្រី ហ៊ុន សែន ផងដែរ។ តិចម៉េង ទទួលបានសំឡេងគាំទ្រច្រើនជាងបេក្ខជន៣រូបទៀត ដែលក្នុងនោះមាន ថុល សុភិទិ, នាង ដាវីន និង ស៊ឹម ច័ន្ទពន្លឺ៕	«សូមអង្វរដល់បងប្អូនទាំងអស់គ្នា ប្រសិនបើមានរឿងអ្វីកើតឡើង ពេញចិត្ត ឬមិនពេញចិត្ត សូមទុកក្នុងចិត្ត ហើយ វិនិច្ឆ័យ ដោយជំនួសមកវិញនូវវប្បធម៌ខ្មែរដ៏ល្អប្រសើរ គឺការលើកទឹកចិត្ត ការផ្តល់ជាមតិស្ថាបនាផ្សេងៗ ការផ្តល់មតិដែលល្អៗ ដែលជំរុញទឹកចិត្តបេក្ខជនឲ្យមានការខិតខំប្រឹងពុះពារបន្ថែមនូវសមត្ថភាពរបស់គាត់»។ លោក ណុប បាយ៉ារិទ្ធ បានលើកដៃសំពះ និយាយបែបនេះ នៅពេលដែលកំពុងបញ្ចេញមតិ ចំពោះបេក្ខជនឈ្មោះ ស៊ឹម ច័ន្ទពន្លឺ នាការប្រឡងចម្រៀងវគ្គផ្តាច់ព្រ័ត្រ កម្មវិធី Cambodian Idol រដូវកាលទី៤ កាលពីយប់ថ្ងៃអាទិត្យ ថ្ងៃទី២៨ ខែសីហា។
បើតាមក្រសួងការពារជាតិកូរ៉េខាងត្បូង យន្តហោះយោធាចិនបានចូលទៅក្នុងតំបន់ការពារដែនអាកាសកូរ៉េខាងត្បូង(KADIZ) លើសពី៧០ដងកាលពីឆ្នាំ២០២១ ដែលជាចំនួនស្រដៀងនឹងការឈ្លានពានកាលពីឆ្នាំមុនៗ។ ក្រៅតែពីយន្តហោះចម្បាំងចិន យន្តហោះចម្បាំងរុស្ស៊ីក៏បានហោះចូលតំបន់ KADIZ ជាង ១០ ដងចាប់តាំងពីឆ្នាំ២០១៧ ខណៈពេលដែលកើនឡើងដល់ជាង២០ដងក្នុងឆ្នាំ២០១៩។ នេះបើតាមរបាយការណ៍ដដែល។ ចំណែកយន្តហោះចម្បាំងជប៉ុនបានចូលទៅក្នុងតំបន់ការពារដែនអាកាសដែលជាតំបន់ប្រទេសទាំងពីរទាមទារជាកម្មសិទិ្ធដូចគ្នាជាមធ្យម៥០០ដងក្នុងមួយឆ្នាំ។ តំបន់ការពារដែនអាកាសត្រូវបានគូជាលើកដំបូងក្នុងឆ្នាំ ១៩៥១ ដោយកងទ័ពអាកាសអាម៉េរិកអំឡុងសង្គ្រាមកូរ៉េឆ្នាំ ១៩៥០ដល់ ១៩៥៣ ដើម្បីការពារការប៉ះទង្គិចគ្នាតាមផ្លូវអាកាសរវាងប្រទេសជុំវិញឧបទ្វីបកូរ៉េ៕	ក្នុងរបាយការណ៍ដែលបានដាក់ជូនរដ្ឋសភា យោធាកូរ៉េខាងត្បូងអះអាងថា យន្តហោះចម្បាំងចិន និងរុស្ស៊ីរាប់សិបគ្រឿងបានចូលទៅក្នុងតំបន់ការពារដែនអាកាសកូរ៉េខាងត្បូង(KADIZ) រាប់សិបដងកាលពីឆ្នាំមុន។
សូមអញ្ជើញទស្សនាវីដេអូខាងក្រោមនេះ៖ រថយន្ត MERCEDES-BENZ ប្រភេទ W109 ត្រូវបានផលិតឡើងចំនួន ១៨ ៦៦២ គ្រឿង ចាប់ពីឆ្នាំ១៩៦៥ ដល់ឆ្នាំ១៩៧២ និងដល់១៩៧៣សម្រាប់ទីផ្សារអាម៉េរិកខាងជើង ក្នុងរោងចក្រមួយស្ថិតនៅប្រទេសអាល្លឺម៉ង់។ ទន្ទឹមនឹងនេះ រថយន្ត MERCEDES-BENZ ប្រភេទ W108 ដែលខុសគ្នាតែបណ្ដោយប៉ុណ្ណោះនឹងប្រភេទ W109នោះ ក៏ត្រូវបានផលិតឡើង៣៦៤ ៦៩៩ គ្រឿងផងដែរ។ ចំណែក MERCEDES-BENZ ប្រភេទ R107 ជាឡានបែប coupé cabriolet ឬរថយន្ដទ្វារ២ ដែលគ្មានដំបូល ឬដែលអាចដកដំបូលចេញបាន។ MERCEDES-BENZ R107 ចាប់ផ្តើមផលិតឡើងពីឆ្នាំ១៩៧១ រហូតដល់ឆ្នាំ១៩៨៩ ក្នុងរោងចក្រ២ គឺមួយនៅប្រទេសអាល្លឺម៉ង់ និងមួយទៀតនៅប្រទេសអាហ្វ្រិកខាងត្បូង។ រថយន្ដអង់គ្លេស JAGUAR XJ ត្រូវបានចាប់ផ្ដើមផលិតនៅឆ្នាំ១៩៦៨ ហើយនៅតែផលិតម៉ូឌែលថ្មី រហូតដល់សព្វថ្ងៃនេះ។ XJ គឺជាអក្សរកាត់ ដែលមានន័យថា eXperimental Jaguar។ JAGUAR គឺជាសត្វខ្លាមួយពូជ ដែលរស់នៅក្នុងព្រៃទ្វីបអាម៉េរិកឡាទីន។ ម៉ាក JAGUAR ត្រូវបានបង្កើតឡើងឆ្នាំ១៩៣៣ និងជាកម្មសិទ្ធិរបស់ក្រុមសម្ព័ន្ធ JAGUAR LAND ROVER ។ ទូទាំងពិភពលោក ប្រហែលជាប្រភេទឡានបុរាណ ដែលនៅសល់ច្រើនជាងគេ គឺជារថយន្ដម៉ាក VOLKSWAGEN ប្រភេទទី១។ ដូច្នេះក្នុងចំណោមឡានបុរាណដែលត្រូវនាំចូលមកប្រទេសកម្ពុជា ក៏ច្រើនជា VOLKSWAGEN ប្រភេទទី១ដែរ។ រថយន្ដ VOLKSWAGEN ប្រភេទនេះ មានឈ្មោះផ្លូវការថាប្រភេទទី១ ពីព្រោះជាប្រភេទដំបូងគេបង្អស់ ដែលក្រុមហ៊ុន VOLKSWAGEN បានផលិតចាប់ពីឆ្នាំ១៩៣៨ និងរហូតដល់ឆ្នាំ១៩៧៨ និងដល់ឆ្នាំ២០១៩ នៅប្រទេសប្រេស៊ីល។ ក៏ប៉ុន្តែពលរដ្ឋខ្មែរហៅឡានប្រភេទនេះថា ឡានអណ្ដើក។ ម៉ាក VOLKSWAGEN ត្រូវបានបង្កើតនៅប្រទេសអាល្លឺម៉ង់ នៅអំឡុងឆ្នាំ១៩៣៧ ដោយពលរដ្ឋអូទ្រីសមួយរូបឈ្មោះ PORSCHE Ferdinand ៕ អត្ថបទទាក់ទង ឡាន Mercedes-Benz ម៉ូឌែល W114 ផលិតជិត៥០ឆ្នាំមុន នៅតែអាចបើកបរក្នុងល្បឿនលឿនបាន ទោះមានឡានទំនើប តែលោក ភឹនប៊ុណ្ណារិទ្ធ តែងជិះរថយន្ត Mercedes បុរាណរបស់ខ្លួនរាល់ថ្ងៃ រថយន្ត Mercedes ចាស់ៗ ពេញនិយមសម្រាប់តាំងលម្អក្នុងផ្ទះ ឬភោជនីយដ្ឋាន នាយយ៉ានណែនាំឡាន Mercedes Benz បុរាណ៧គ្រឿង ដែលមានវត្តមាននៅកម្ពុជា Mercedes បុរាណ ជាវត្ថុដាក់តាំងដ៏ទាក់ទាញ និងយានដឹកភ្ញៀវទេសចរដ៏ពេញនិយម ក្រុមហ៊ុនមួយនៅព្រះសីហនុ មានរថយន្តបុរាណៗជាង២០គ្រឿងទុកលក់ និងជួល រថយន្តចាស់ៗ ពេញនិយមសម្រាប់ការជិះកម្សាន្ត និងថតPre-Wedding ទំនាក់ទំនង	ភ្នំពេញ៖ យានដ្ឋាន Electric Motors Club Cambodia ជាយានដ្ឋានមួយដ៏កម្រមាន ក្នុងប្រទេសកម្ពុជា ព្រោះយានដ្ឋាននេះ មានឯកទេសជួសជុលរថយន្ដអគ្គិសនី និងជួសជុលរថយន្តបុរាណ។ យានដ្ឋាននេះ ក៏កំពុងជួសជុលរថយន្ដបុរាណមួយចំនួនដែរ រួមមានម៉ាក MERCEDES-BENZ ប្រភេទW109 និងប្រភេទ R107, ឡានម៉ាក JAGUAR XJ និងម៉ាក VOLKSWAGEN ប្រភេទទី១។ ប៉ុន្តែឡានទាំងអស់នោះប្រើប្រេងសាំង ពីព្រោះរថយន្ដអគ្គិសនីបុរាណ មានតែក្នុងសារមន្ទីរប៉ុណ្ណោះ។
ក្រុមហ៊ុនអចលនទ្រព្យរបស់ចិនជាច្រើន ប្រឈមមុខបញ្ហារហូតដល់ដាក់ពាក្យ ការពារក្ស័យធនថែមទៀត។ ប្រឈមមុខវិបត្តិក្នុងវិស័យសំខាន់នេះ ចិនក៏ចាត់វិធានការជួយទ្រទ្រង់ដែរ។ ជាការដោះស្រាយមួយផ្នែក មន្ត្រីចិនបានស្នើសុំក្រុមហ៊ុនធានារ៉ាប់រង Ping An Insurance Group ឱ្យទិញភាគហ៊ុនគ្រប់គ្រងនៅក្នុង Country Garden ដែលជាក្រុមហ៊ុនអចលនទ្រព្យឯកជនដ៏ធំបំផុតរបស់ចិន ដែលកំពុងជំពាក់បំណុលគេ។ រដ្ឋាភិបាលចិនបានដឹកនាំរដ្ឋាភិបាលខេត្តគ័ងតុង ដែលជាកន្លែងក្រុមហ៊ុនទាំងពីរមានទីស្នាក់ការកណ្តាលរបស់ខ្លួន ដើម្បីដើរតួជាអន្តរការីដើម្បីបញ្ចុះបញ្ចូលក្រុមហ៊ុន Ping An ក្នុងការជួយសង្គ្រោះ Country Garden ។ ក្រុមហ៊ុន Ping An ត្រូវបានជ្រើសរើសដោយសារតែវាជាម្ចាស់ភាគហ៊ុនធំរបស់ Country Garden។ មន្ត្រីចិនចង់ឱ្យបញ្ហាសាច់ប្រាក់ងាយស្រួលរបស់ Country Garden ត្រូវបានដោះស្រាយនៅក្នុងខេត្តមួយនេះ។ Country Garden មានបំណុលចំនួន ១,៤ទ្រីលានយ័ន (១៩០ពាន់លានដុល្លារ) គិតត្រឹ ចុងខែមិថុនា ហើយបច្ចុប្បន្នក្រុមហ៊ុននេះ មានគម្រោងប្រហែល ៣០០០ ដែលកំពុងសាងសង់នៅចិន។ Country Garden បានធ្លាក់ចូលទៅក្នុងវិបត្តិហិរញ្ញវត្ថុ ក្នុងរយៈពេលប៉ុន្មានខែ ចុងក្រោយនេះ ដែលស្ទើរតែជាប់នឹងហានិភ័យនៃការមិនដំណើរការ។ នេះមិនមែនជារឿងដែលមិនធ្លាប់មានពីមុនមកទេ សម្រាប់រដ្ឋាភិបាលចិន ជុំវិញមន្ត្រីដឹកនាំក្រុមហ៊ុនមួយឱ្យកាន់កាប់ក្រុមហ៊ុនមួយទៀត។ ប៉ុន្តែប្រសិនបើវាកើតឡើង នេះនឹងក្លាយជាអន្តរាគមន៍ដ៏ធំបំផុតមួយនៅចិនរហូតមកដល់បច្ចុប្បន្ន ដើម្បីជួយសង្គ្រោះវិស័យអចលនទ្រព្យដែលកំពុងជាប់ជំពាក់បំណុល និងខ្វះសាច់ប្រាក់ងាយស្រួល។ ទោះបីជាក្រុមហ៊ុនអចលនទ្រព្យចិនជាច្រើនផ្សេងទៀត រួមទាំងក្រុមហ៊ុន China Evergrande បានសងបំណុលរបស់ពួកគេក៏ដោយ រហូតមកដល់ពេលនេះ គោលនយោបាយរបស់ចិនបានផ្តោតជាសំខាន់លើការកាត់បន្ថយអត្រាការប្រាក់កម្ចី និងការបន្ធូរបន្ថយច្បាប់ទិញផ្ទះ។ ដំណឹងជុំវិញក្រុមហ៊ុន Ping Anនេះ ជាសញ្ញាមួយដែលរដ្ឋាភិបាលចិនមានឆន្ទៈដើរតួនាទីកាន់ធំក្នុងដំណើរការនេះ។ កាលពីដើមសប្តាហ៍នេះ ភាគទុនិកកំពូលរបស់ China Vanke ដែលជាក្រុមហ៊ុនគ្រប់គ្រងដោយរដ្ឋ Shenzhen Metro ក៏បានប្រកាសថាខ្លួនបានរៀបចំថវិកាប្រហែល ១០ពាន់លានយ័ន(១,៤ពាន់លានដុល្លារ) ដើម្បីគាំទ្រដល់ក្រុមហ៊ុនអចលនទ្រព្យធំទីពីររបស់ចិន។ ទីផ្សារអចលនទ្រព្យចិនមានវិបត្តិតាំងពីពាក់កណ្តាលឆ្នាំ ២០២១ ។ នៅពេលនោះ អាជីវកម្មជាបន្តបន្ទាប់ពីរាប់ចាប់ក្រុមហ៊ុនឯកជនធំៗដូចជា China Evergrande Group រហូតដល់ក្រុមហ៊ុនដែលគាំទ្រដោយរដ្ឋាភិបាលដូចជា CIFI Holdings កំពុងប្រឈមនឹងការលំបាកលើលំហូរសាច់ប្រាក់ និងសមត្ថភាពក្នុងការសងបំណុល។ ហេតុផលចម្បងនេះដោយសារតែគោលនយោបាយ «បន្ទាត់ក្រហមបី» របស់ទីក្រុងប៉េកាំងដែលបានចាប់ផ្តើមដើម្បីកាត់បន្ថយហានិភ័យជាប្រព័ន្ធ ដោយការកំណត់សមត្ថភាពរបស់ក្រុមហ៊ុនអចលនទ្រព្យក្នុងការខ្ចីប្រាក់ថ្មី។ នេះត្រូវបានគេចាត់ទុកថាជាមូលហេតុដែលធ្វើឱ្យក្រុមហ៊ុនអចលនទ្រព្យជាច្រើនក្នុងប្រទេសនេះមិនព្រមទទួលខុសត្រូវ។ ក្នុងរយៈពេលពីរឆ្នាំកន្លងមកនេះ មានក្រុមហ៊ុនប្រហែល៥០ បានលុបចោលសញ្ញាប័ណ្ណបរទេសជាមួយនឹងទំហំទឹកប្រាក់ ១០០ពាន់លានដុល្លារអាម៉េរិក។ នេះបើយោងតាមរបាយការណ៍ក្រុមហ៊ុនប្រឹក្សាហិរញ្ញវត្ថុ JPMorgan ។ អាជីវកម្មដែលគេចផុតពីការក្ស័យធន តែងតែស្ថិតក្នុងស្ថានភាពមិនច្បាស់លាស់ ហើយពិបាកក្នុងការខ្ចីដើមទុនថ្មី។ នៅពាក់កណ្តាលឆ្នាំមុន ស្ថានភាពកាន់តែធ្ងន់ធ្ងរដោយតម្លៃផ្ទះនៅចិនបន្តធ្លាក់ចុះ។ គម្រោងជាច្រើនត្រូវបានផ្អាកដោយសារកង្វះដើមទុន។ រលកនៃការបញ្ឈប់ការបង់ប្រាក់កម្ចីទិញផ្ទះបានផ្ទុះឡើងគ្រប់ទីកន្លែង។ យុទ្ធនាការប្រឆាំងកូវីដ-១៩ ដ៏ស្វិតស្វាញរបស់ចិន បានធ្វើឱ្យខូចទំនុកចិត្តទីផ្សារបន្ថែមទៀត។ បច្ចុប្បន្នអចលនទ្រព្យបានរួមចំណែកដល់ ២៥ភាគរយនៃផលិតផលក្នុងស្រុកសរុបរបស់ចិន។ ដូច្នេះបញ្ហានៅក្នុងវិស័យនេះកំពុងបង្កឱ្យមានការភ័យខ្លាចក្នុងការបង្កឱ្យមានវិបត្តិហិរញ្ញវត្ថុរីករាលដាល។ ដូច្នេះរដ្ឋាភិបាលទីក្រុងប៉េកាំងត្រូវតែផ្លាស់ប្តូរគោលនយោបាយរបស់ខ្លួន និងស្វែងរកមធ្យោបាយដើម្បីស្តារវិស័យនេះឡើងវិញ។ នៅខែមីនា ឆ្នាំ២០២២ រដ្ឋាភិបាលចិនបានបញ្ឈប់កម្មវិធីសាកល្បងដាក់ពន្ធលើអចលនទ្រព្យ។ ប្រទេសនេះក៏បានបន្តជំរុញឱ្យស្ថាប័នហិរញ្ញវត្ថុជួយដល់វិស័យនេះផងដែរ។ កាលពីខែវិច្ឆិកា ឆ្នាំ២០២២ ទីក្រុងប៉េកាំងបានចាប់ផ្តើមផែនការ ១៦ចំណុចដើម្បីសង្គ្រោះទីផ្សារអចលនទ្រព្យដែលត្រូវបានចាប់ផ្តើមដោយធនាគារកណ្តាលចិន (PBOC) និងគណៈកម្មការនិយតកម្មធនាគារ និងធានារ៉ាប់រងចិន (CBIRC) នៅពាក់កណ្តាលខែ។ ផែនការនេះផ្តល់ការណែនាំដល់អាជ្ញាធរហិរញ្ញវត្ថុនៅទូទាំងប្រទេស ផ្តោតលើការដោះស្រាយវិបត្តិសាច់ប្រាក់ងាយស្រួលនៃអាជីវកម្ម ហើយនឹងបន្ធូរបន្ថយការរឹតបន្តឹងជាបណ្តោះអាសន្នលើការផ្តល់ប្រាក់កម្ចីរបស់ធនាគារ។ នេះបង្ហាញពីកិច្ចខិតខំប្រឹងប្រែងយ៉ាងខ្នះខ្នែងរបស់ចិន ក្នុងការជួយសង្គ្រោះទីផ្សារដែលអតីតទេសាភិបាលធនាគារកណ្តាលចិន Yi Gang ធ្លាប់បានរំពឹងទុកថានឹងបន្ទន់ឥរិយាបថជុំវិញអត្រាការប្រាក់។ ប៉ុន្មានសប្តាហ៍ក្រោយមក ធនាគារចិនជាបន្តបន្ទាប់បានប្រកាសថាពួកគេនឹងប្រមូលប្រាក់រាប់រយពាន់លានដុល្លារទៅក្នុងអចលនទ្រព្យ។ នេះត្រូវបានចាត់ទុកថាជាជោគជ័យដំបូងនៃផែនការនេះ។ ជាក់ស្តែង ធនាគាររដ្ឋធំៗចំនួន៦ របស់ចិនគ្រោងនឹងចាក់បញ្ចូលទឹកប្រាក់ចំនួន ១៤០ពាន់លានដុល្លារចូលទៅក្នុងទីផ្សារ។ ដើមទុនខាងលើគឺភាគច្រើនសម្រាប់ការអភិវឌ្ឍអចលនទ្រព្យ កម្ចីទិញផ្ទះសម្រាប់អតិថិជន និងការទិញយកការផ្តល់ហិរញ្ញប្បទានខ្សែច្រវាក់ផ្គត់ផ្គង់ និងការវិនិយោគមូលបត្របំណុល។ នៅពាក់កណ្តាលឆ្នាំនេះ PBOC បានចាប់ផ្តើមកាត់បន្ថយអត្រាការប្រាក់ប្រាក់កម្ចីយ៉ាងច្រើនដោយបានពង្រីកគោលនយោបាយមួយចំនួននៅក្នុងកញ្ចប់សង្គ្រោះ ១៦ចំណុចរហូតដល់ចុងឆ្នាំ ២០២៤ ។ រដ្ឋាភិបាលចិនក៏បានអនុម័តផែនការសាងសង់លំនៅឋានតម្លៃទាប និងជួសជុលតំបន់មិនទាន់អភិវឌ្ឍន៍ជាច្រើននៅក្នុងទីក្រុងធំៗ ដើម្បីជំរុញការវិនិយោគក្នុងវិស័យអចលនទ្រព្យ។ ជាងនេះទៅទៀត ចិនក៏បានបន្ធូរបន្ថយបទប្បញ្ញត្តិមួយចំនួនដូចជាការកាត់បន្ថយអត្រាការប្រាក់កម្ចីសម្រាប់អ្នកទិញលើកដំបូង និងកាត់បន្ថយការបង់ប្រាក់ចុះសម្រាប់ការទិញផ្ទះនៅក្នុងទីក្រុងមួយចំនួន។ លើសពីនេះ ធនាគារក៏បានបង្កើតវិធីមួយដែលមិនធ្លាប់ប្រើពីមុនមកក្នុងការលើកទឹកចិត្តដល់ប្រាក់កម្ចីទិញផ្ទះ។ កាលពីដើមឆ្នាំនេះ ធនាគារមួយចំនួននៅទីក្រុងណាននីង ហាងចូវ នីងប៉ និងប៉េកាំង បានដំឡើងកម្រិតអាយុសម្រាប់អ្នកខ្ចីប្រាក់កម្ចីទិញផ្ទះដល់អាយុ៨០ឆ្នាំ ទៅ៩៥ឆ្នាំ។ នេះមានន័យថាមនុស្សដែលមានអាយុ ៧០ឆ្នាំក៏អាចខ្ចីបានជាមួយនឹងរយៈពេល ១០ឆ្នាំទៅ ២០ឆ្នាំ។ នេះជាឧបករណ៍ជំរុញឥរិយាបថអ្នកប្រើប្រាស់ ព្រោះវាអាចកាត់បន្ថយបន្ទុកសងបំណុលប្រចាំខែ។ ទន្ទឹមនេះ អាជ្ញាធរមូលដ្ឋានក៏បានចូលរួមក្នុងការជួយសង្គ្រោះវិស័យនេះ។ នៅខែមិថុនា ឆ្នាំ ២០២២ ទីក្រុង Meishan ក្នុងខេត្តស៊ីឈ័នបានប្រកាសការឧបត្ថម្ភធនសម្រាប់ការទិញផ្ទះថ្មីក្នុងកំឡុងឆ្នាំ។ Wenzhou ដែលជាទីក្រុងមួយក្នុងខេត្តជឺជាំង អនុញ្ញាតឱ្យអ្នកទិញផ្ទះដំបូងបង់ការប្រាក់ត្រឹមតែ ៣ឆ្នាំដំបូងប៉ុណ្ណោះ។ Huainan ដែលជាទីក្រុងមួយនៅខេត្តអានហ៊ុយ បានស្នើឱ្យធនាគារបង្កើនការផ្តល់ប្រាក់កម្ចី និងកាត់បន្ថយរយៈពេលនៃការអនុម័តប្រាក់កម្ចីសម្រាប់អ្នកទិញផ្ទះលើកដំបូង។ ជាងនេះទៅទៀត ក្រុមហ៊ុនអចលនទ្រព្យខ្លួនឯងក៏ផ្តល់ការលើកទឹកចិត្តជាច្រើនដើម្បីទាក់ទាញអតិថិជនផងដែរ។ នៅក្នុងខែមិថុនា ឆ្នាំ២០២២ ក្រុមហ៊ុនអចលនទ្រព្យ Central China Real Estate បានទទួលការបង់ប្រាក់ជាស្រូវសាលី ដោយបានឧបត្ថម្ភកសិកររហូតដល់ ១៦០ពាន់យ័ន (២៤ពាន់ដុល្លារ) ដើម្បីទូទាត់សម្រាប់ការបង់រំលស់ដើម្បីទិញផ្ទះនៅក្នុងគម្រោងផ្ទះល្វែង River Mansion របស់ក្រុមហ៊ុននេះនៅខេត្តហឺណាន។ ប៉ុន្មានសប្តាហ៍មុននេះ ក្រុមហ៊ុនក៏បានស្នើឱ្យទទួលយកការបង់ប្រាក់ជាខ្ទឹម ពីអ្នកដែលកំពុងស្វែងរកទិញផ្ទះនៅក្នុងគម្រោងមួយផ្សេងទៀតនៅក្នុងទីក្រុង Kaifeng ។ យ៉ាងណាមិញ ទីផ្សារអចលនទ្រព្យចិនមិនត្រូវបានចាត់ទុកថាមានភាពប្រសើរឡើងច្រើននោះទេ។ ទិន្នន័យដែលបានចេញផ្សាយកាលពីខែមុនបានបង្ហាញថាតម្លៃផ្ទះថ្មីនៅចិនបានធ្លាក់ចុះបីខែជាប់ៗគ្នាគិតត្រឹមចុងខែកញ្ញា។ បើផ្អែកតាមទំហំដី ការលក់អចលនទ្រព្យក្នុងខែកញ្ញាធ្លាក់ចុះជិត ២០ភាគរយ បើធៀបនឹងរយៈពេលដូចគ្នាកាលពីឆ្នាំមុន។ ការវិនិយោគលើអចលនទ្រព្យបានថយចុះ ៩,១ភាគរយ ក្នុងរយៈពេល ៩ខែនៃឆ្នាំនេះ។ អ្នកទិញផ្ទះស្ទាក់ស្ទើរព្រោះចង់រង់ចាំតម្លៃធ្លាក់ចុះបន្តទៀត។ ផ្នត់គំនិតនេះកំពុងធ្វើឱ្យស្ថានការណ៍កាន់តែយ៉ាប់យ៉ឺន ពីព្រោះភ្នាក់ងារអចលនទ្រព្យត្រូវការលក់ផ្ទះបន្ថែមទៀតដើម្បីប្រមូលប្រាក់ និងជៀសវាងការខកខាន។ កាលពីដើមសប្តាហ៍នេះ មូលនិធិរូបិយវត្ថុអន្តរជាតិ (IMF) បានបង្កើនការព្យាករកំណើនរបស់ចិនដល់ ៥,៤ភាគរយនៅឆ្នាំនេះ។ យ៉ាងណាមិញ IMF បានព្រមានថាសេដ្ឋកិច្ចចិននៅតែប្រឈមមុខនឹងហានិភ័យជាច្រើននៅក្នុងវិស័យហិរញ្ញវត្ថុ និងអចលនទ្រព្យ។ ស្ថាប័ននេះជឿថាវិស័យអចលនទ្រព្យនៅចិនក្នុងពេលបច្ចុប្បន្ននេះ«នៅតែទន់ខ្សោយ»។ IMF អំពាវនាវឱ្យចិនអនុញ្ញាតឱ្យក្រុមហ៊ុនអចលនទ្រព្យដែលមិនអាចងើបឡើងវិញបានចាកចេញពីទីផ្សារ។ ស្ថាប័ននេះយល់ថាការអនុញ្ញាតឱ្យអាជីវកម្មទន់ខ្សោយរបស់ចិនបន្តប្រតិបត្តិការបានរារាំងការងើបឡើងវិញនៃវិស័យនេះ។ ក្នុងអំឡុងពេលវេទិកាហិរញ្ញវត្ថុនៅទីក្រុងហុងកុងកាលពីដើមសប្តាហ៍នេះ ទេសាភិបាលរង PBOC លោក Zhang Qingsong ក៏បានទទួលស្គាល់ថា វិស័យអចលនទ្រព្យកំពុងធ្លាក់ចុះ។ « យើងត្រូវតែគ្រប់គ្រងល្បឿននេះឱ្យកាន់តែឆាប់ ដើម្បីជៀសវាងការធ្លាក់ចុះយ៉ាងខ្លាំង និងផលវិបាកដែលមិននឹកស្មានដល់។ យើងបានដាក់ចេញនូវគោលនយោបាយជាច្រើនដើម្បីរក្សាស្ថិរភាពទីផ្សារអចលនទ្រព្យ»។ នេះបើតាមលោក Zhang Qingsong ដោយអំពាវនាវដល់មន្ត្រីឱ្យស្វែងរកមធ្យោបាយថ្មីដើម្បីរក្សាកំណើនសេដ្ឋកិច្ច ព្រោះគំរូចាស់ពឹងផ្អែកលើការវិនិយោគ និងអចលនទ្រព្យលែងមាននិរន្តរភាពហើយ ៕	បន្ទាប់ពីវិបត្តិអចលនទ្រព្យបានកើតឡើងអស់រយៈពេលជាងពីរឆ្នាំ ចិនបានអនុវត្តវិធានការជាច្រើន រាប់ចាប់ពីការបញ្ចុះអត្រាការប្រាក់ ការបន្ធូរបន្ថយបទប្បញ្ញត្តិការទិញផ្ទះ រហូត ដល់ការលើកទឹកចិត្តដល់ការវិនិយោគ។
នៅថ្ងៃប្រឡងទីមួយនេះ ថ្នាក់វិទ្យាសាស្ត្រ មានមុខវិជ្ជា ប្រវត្តិវិទ្យា និងជីវវិទ្យា ពេលព្រឹក ហើយបន្តដោយគីមីវិទ្យា និងភាសាបរទេសនាពេលរសៀល។ រីឯថ្នាក់វិទ្យាសាស្ត្រសង្គមវិញ ផ្តើមដោយមុខវិជ្ជា ផែនដី និងបរិស្ថានវិទ្យា បន្ទាប់មកប្រវត្តិវិទ្យា នៅពេលព្រឹក ហើយបន្តដោយភូមិវិទ្យា និងភាសាបរទេស នៅពេលរសៀល។ បេក្ខជនប្រឡងសញ្ញាបត្រមធ្យមសិក្សាទុតិយភូមិទាំងអស់ បានពិនិត្យ បញ្ជីឈ្មោះ លេខតុ លេខបន្ទប់ តារាងប្រព្រឹត្តទៅនៃវិញ្ញាសា និងប្លង់បន្ទប់ ព្រមទាំងអានបទប្បញ្ញត្តិប្រឡង ដែលត្រូវបានបិទនៅតាមគ្រប់មណ្ឌលប្រឡងទូទាំង ២៥រាជធានី-ខេត្ត កាលពីថ្ងៃអាទិត្យ។ ចំពោះការប្រឡងនេះ ក្រសួងអប់រំ បានសហការជាមួយក្រសួង ស្ថាប័ន ៦ រួមមាន ក្រសួងមហាផ្ទៃ ក្រសួងសុខាភិបាល កងរាជអាវុធហត្ថលើផ្ទៃប្រទេស អង្គភាពប្រឆាំងអំពើពុករលួយ សហព័ន្ធសហភាពយុវជនកម្ពុជា និងអគ្គិសនីកម្ពុជា។ ជាមួយគ្នានេះ ក្រសួងអប់រំ ក៏អំពាវនាវដល់បេក្ខជនទាំងអស់ ត្រូវគោរពបទប្បញ្ញត្តិនៃការប្រឡងឱ្យបានត្រឹមត្រូវ មិនត្រូវលាក់ទុកជាប់នឹងខ្លួននូវឧបករណ៍អេឡិចត្រូនិចគ្រប់ប្រភេទចូលក្នុងមណ្ឌល ប្រឡង ឬបន្ទប់ប្រឡងជាដាច់ខាត។ ក្រសួងបញ្ជាក់យ៉ាងដូច្នេះ៖«ករណីរកឃើញមានប្រព្រឹត្តសកម្មភាពផ្ទុយនឹងបទប្បញ្ញត្តិ និងកម្រិតវិន័យ បេក្ខជននឹងត្រូវបានកំណត់ឱ្យធ្លាក់ជាស្វ័យប្រវត្តិ»។ ក្រសួងអប់រំ យុវជន និងកីឡា គ្រោងប្រកាសលទ្ធផលប្រឡងនៅថ្ងៃទី២៧ ខែធ្នូ ឆ្នាំ២០២២ សម្រាប់នៅរាជធានីភ្នំពេញ និងខេត្តកណ្ដាល។ ហើយថ្ងៃទី២៨ ខែធ្នូ ឆ្នាំ២០២២ នឹងប្រកាសនៅតាមបណ្ដាខេត្តផ្សេងៗទៀត ព្រមទាំងមានផ្សាយនៅលើទំព័រហ្វេសប៊ុកផ្លូវការក្រសួងអប់រំ យុវជន និងកីឡា៕	ការប្រឡងសញ្ញាបត្រមធ្យមសិក្សាទុតិយភូមិ ចាប់ផ្តើមប្រព្រឹត្តទៅនៅព្រឹកថ្ងៃចន្ទ ទី៥ ខែធ្នូ នេះ ដោយមានបេក្ខជនប្រឡងសរុប ១២៨ ១៣៤នាក់ ក្នុងនោះស្រី ៦៨ ៧៧១នាក់។ បើតាមក្រសួងអប់រំ យុវជន និងកីឡា មណ្ឌលប្រឡងមាន ២២១មណ្ឌល និង ៥ ១៧៤បន្ទប់ រីឯគណៈមេប្រយោគ និងគណៈកម្មការមាន ២៧ ៧៥៣នាក់។
ភ្នំពេញ៖ សត្វរំពេទន្លេ មានការកើនឡើងទ្វេដង ក្នុងរយៈពេលប្រាំឆ្នាំចុងក្រោយ ដោយមានចំនួន ៣១ក្បាល ក្នុងឆ្នាំ២០១៦ និងកើនឡើងដល់ ៦៨ក្បាល ក្នុងដើមឆ្នាំ២០២១។ ប៉ុន្តែបើធៀបទៅ ២០ឆ្នាំកន្លងទៅ សត្វរំពេទន្លេ មានការធ្លាក់ចុះ ៨០ភាគរយ។ នេះបើតាមការចេញផ្សាយ អង្គការមូលនិធិសកលសម្រាប់ធម្មជាតិ (WWF)កាលពីថ្ងៃ១១ កុម្ភៈ។ អង្គការ WWF បានបង្ហាញថា ទោះបីសត្វរំពេទន្លេកើនឡើង ប៉ុន្តែការរស់នៅរបស់បក្សីនេះ នៅតែបន្តគំរាមកំហែងទីជម្រកធម្មជាតិរបស់វា។ អង្គការ WWF បានបន្ថែមថា កត្តាគំរាមកំហែងចម្បងៗ បណ្ដាលមកពីសកម្មភាពមនុស្ស ដោយការប្រមូលយកស៊ុត ការជន់លិចសំបុក និងការបំផ្លាញសម្បុកសត្វ ដោយសត្វពាហនៈ និងរំពាជាដើម។ សូមជម្រាបថា សត្វរំពេទន្លេ ជាបក្សីកម្របំផុត ក្នុងចំណោមបក្សីកម្រ ក្នុងតំបន់អាស៊ីអាគ្នេយ៍។ បើតាម WWF សត្វរំពេទន្លេនៅតែបន្តការគំរាមកំហែង អង្គការ IUCN បានផ្លាស់ប្ដូរចំណាត់ថ្នាក់ក្នុងបញ្ជីក្រហម នៃសត្វរងគ្រោះពី ប្រភេទសត្វជិតរងគ្រោះ ទៅជាប្រភេទសត្វងាយរងគ្រោះ៕ រូបភាពពីហ្វេសប៊ុកផេក WWF-Cambodia៖	ដោយ៖ ស៊ុល រ៉វី
វិធីមួយដែលអ្នកឈ្នះរង្វាន់ពីក្រុមហ៊ុន Smart Axiata អាចចៀសវាងពីការបោកប្រាស់នោះគឺការផ្ទៀងផ្ទាត់ការឈ្នះរបស់ពួកគេគួរតែធ្វើឡើងតាមរយៈភ្លែតហ្វមផ្លូវការដែលគួរឱ្យទុកចិត្តរបស់ក្រុមហ៊ុនប៉ុណ្ណោះ ពោលគឺមានដូចជា កម្មវិធីទូរស័ព្ទ ស្មាតណាស់ (SmartNas) បណ្តាញសង្គមផ្លូវការរបស់ក្រុមហ៊ុនដែលមានសញ្ញាធីកពណ៌ខៀវ និងបណ្តាញទូរស័ព្ទជំនួយ (Helplines)។ ក្រុមហ៊ុនក៏កំពុងក្រើនរំលឹកទៅដល់អតិថិជនផងដែរថា ក្រុមហ៊ុនមិនដែលស្នើសុំថ្លៃសេវាណាមួយសម្រាប់ការប្រគល់រង្វាន់ ឬការចែកចាយរង្វាន់ឡើយ ហើយលើសពីនេះទៅទៀត ក្រុមហ៊ុនក៏សូមណែនាំអតិថិជនឱ្យប្រុងប្រយ័ត្នផងដែរចំពោះការបង្ហាញព័ត៌មានផ្ទាល់ខ្លួនណាមួយទៅដល់ជនឆបោក។ លោក Feiruz Ikhwan នាយកប្រតិបត្តិស្តីទីនៃក្រុមហ៊ុន Smart Axiata បានមានប្រសាសន៍ថា៖ «តាមរយៈការផ្តល់ដំបូន្មានបែបនេះ កើតឡើងដោយការយកចិត្តទុកដាក់ខ្ពស់លើសុខុមាលភាពអតិថិជនរបស់យើង ។ ខណៈពេលដែលយើងមានប្រូម៉ូសិន និងរង្វាន់ជាច្រើន យើងបានដឹងហើយថាមានអ្នកកំពុងព្យាយាមទាញយកប្រយោជន៍ពីទំនាក់ទំនងរវាងក្រុមហ៊ុន Smart Axiata ជាមួយអតិថិជនរបស់យើង។ នៅក្រុមហ៊ុន Smart Axiata យើងតម្កល់តម្លៃស្នូលនៃសុចរិតភាពរបស់យើងក្នុងគ្រប់សកម្មភាពទាំងអស់ និងចៀសវាងឥរិយាបថក្លែងបន្លំបែបនេះជាដាច់ខាត»។ ក្រុមហ៊ុន Smart Axiata ដែលជារឿយៗផ្តល់នូវរង្វាន់និងប្រាក់បន្ថែម (bonuses) សម្រាប់ការបញ្ចូលទឹកប្រាក់ និងផ្តល់ជូនប្រូមូ៉សិនផ្សេងៗជាប្រចាំនោះ កំពុងផ្តល់ការណែនាំនេះបន្ទាប់ពីក្រុមហ៊ុនបានដឹងអំពីគណនីក្លែងក្លាយដែលអះអាងថាដំណើរការដោយក្រុមហ៊ុន Smart Axiata។ យោងតាមក្រុមហ៊ុន អ្នកគ្រប់គ្រងគណនីក្លែងក្លាយទាំងនោះទាក់ទងទៅកាន់អតិថិជនដើម្បីទារថ្លៃសេវាជាថ្នូរនឹងការប្រគល់រង្វាន់។ ក្រុមហ៊ុនបានឱ្យដឹងថាការអនុវត្តបែបនេះនិងគណនីទាំងនេះគឺជាការក្លែងបន្លំទេ។ លោក Feiruz Ikhwan បានថ្លែងទៀតថា៖ «វាជារឿងអកុសលណាស់ដែលយើងត្រូវចេញការណែនាំ និងការព្រមាននេះ ប៉ុន្តែដោយសារការបោកបញ្ចោតកំពុងរីករាលដាលកាន់តែខ្លាំងក្នុងចំណោមអ្នកប្រើប្រាស់ប្រព័ន្ធទូរគមនាគមន៍ យើងយល់ថា ជាការចាំបាច់ត្រូវជូនដំណឹងដល់អតិថិជនរបស់យើង។ ទោះបីជាមានបញ្ហានេះក៏ដោយ ក៏ក្រុមហ៊ុន Smart Axiata នឹងចាត់វិធានការបង្ការទុកជាមុនបន្ថែមទៀតដើម្បីការពារអតិថិជនរបស់យើង និងបន្តផ្តល់រង្វាន់ដល់អតិថិជនដែលបន្តប្រើប្រាស់សេវារបស់យើង»។ ក្រុមហ៊ុន Smart Axiata ធានាអះអាជាថ្មីចំពោះអតិថិជនថា ក្រុមហ៊ុនប្រើប្រាស់តែបណ្តាញទំនាក់ទំនងសង្គម Facebook, Instagram, TikTok និង Telegram ផ្លូវការរបស់ខ្លួន ក៏ដូចជាគេហទំព័ររបស់ក្រុមហ៊ុនប៉ុណ្ណោះ ដើម្បីចេញផ្សាយព័ត៌មាន និងធ្វើសេចក្តីប្រកាសនានាទាក់ទងនឹងប្រូម៉ូសិន និងការផ្សាយពាណិជ្ជកម្មនានា។ ប្រតិបត្តិករទូរស័ព្ទចល័តឈានមុខគេមួយនេះផ្តល់ដំបូន្មានដល់អតិថិជនដែលមានចម្ងល់អំពីរង្វាន់ឱ្យទាក់ទងទៅកាន់ទូរស័ព្ទជំនួយរបស់ក្រុមហ៊ុនតាមរយៈលេខ ១២០៤ ឬទូរស័ព្ទលេខ ០១០ ២០០ ៨៨៨។ ក្រុមហ៊ុន Smart Axiata សូមណែនាំអតិថិជនឱ្យចូលទៅកាន់កម្មវិធីស្មានណាស់ (SmartNas) គេហទំព័រ www.smart.com.kh និង https://getmynumber.smart.com.kh/ ដើម្បីស្វែងរកព័ត៌មានអំពីរង្វាន់។ ដើម្បីទទួលយករង្វាន់ដោយផ្ទាល់ ក្រុមហ៊ុន Smart Axiata តម្រូវឱ្យអ្នកឈ្នះរង្វាន់នាំយកស៊ីមកាតដែលបានឈ្នះរង្វាន់ទៅកាន់ហាង Smart Shop។ សម្រាប់ព័ត៌មានបន្ថែម អតិថិជនអាចទាក់ទងទៅកាន់ក្រុមហ៊ុន Smart Axiata តាមរយៈលេខ ១២០៤៕ អំពីក្រុមហ៊ុន Smart ក្រុមហ៊ុន Smart Axiata Co., Ltd. ជាប្រតិបត្ដិករទូរគមនាគមន៍ចល័តឈានមុនគេក្នុងព្រះរាជាណាចក្រកម្ពុជា។ បច្ចុប្បន្នក្រុមហ៊ុនបាននិងកំពុងបម្រើអតិថិជនចំនួន ៨ លាននាក់ ស្ថិតក្រោមស្លាកសញ្ញា Smart។ Smart Axiata គឺជាក្រុមហ៊ុនបុត្រសម្ព័ន្ធរបស់ក្រុមហ៊ុនមេ មានឈ្មោះថា Axiata Group Berhad ដែលជាក្រុមហ៊ុនផ្ដល់សេវាទូរគមនាគមន៍ធំជាងគេបង្អស់មួយក្នុងទ្វីបអាស៊ី។ ក្រុមហ៊ុន Smart គឺជាប្រតិបត្តិករទូរគមនាគមន៍ចល័តដែលមានភាពឈានមុខគេបង្អស់ផ្នែកសេវាបច្ចេកវិទ្យាទំនើបទាន់សម័យក្នុងព្រះរាជាណាចក្រកម្ពុជា។ ក្រុមហ៊ុន Smart គឺជាប្រតិបត្ដិករដំបូងបង្អស់ដែលបានដាក់ឱ្យដំណើរការសេវាបច្ចេកវិទ្យាជំនាន់ទី៤ 4G LTE ក្នុងឆ្នាំ២០១៤ បច្ចេកវិទ្យា 4G+ ក្នុងឆ្នាំ២០១៦ បច្ចេកវិទ្យា 4G+ ជាមួយ HD Voice (VoLTE) និង LTE Advance Pro ក្នុងឆ្នាំ២០១៧។ នៅពាក់កណ្តាលឆ្នាំ២០១៩ Smart បានរៀបចំកម្មវិធីបង្ហាញសាកល្បងបច្ចេកវិទ្យាជំនាន់ទី៥ 5G ដំបូងគេបង្អស់នៅកម្ពុជាដោយបង្ហាញពីភាពជាអ្នកដឹកនាំផ្នែកសេវាទិន្នន័យចល័ត។ ក្រុមហ៊ុន Smart ក៏មានផ្ដល់នូវបច្ចេកវិទ្យាទូរស័ព្ទចល័តដ៏សម្បូរបែបរួមមាន៖ សេវាបច្ចេកវិទ្យា 2G, 2.5G, 3G និង 3.75G ក៏ដូចជាសេវាកម្មទូរស័ព្ទក្រៅប្រទេស (Roaming) ដែលអាចប្រើបានច្រើនជាង ១៩០ប្រទេស។ Smart បាននិងកំពុងផ្តល់សេវាគ្របដណ្តប់ក្នុងតំបន់ប្រជាសាស្ត្រច្រើនជាង ៩៩% (កៅសិបប្រាំបួន) ភាគរយ នៅទូរទាំងព្រះរាជាណាចក្រកម្ពុជា ។ ក្រុមហ៊ុនក៏កំពុងបម្លែងខ្លួនយ៉ាងសកម្មទៅជាប្រតិបត្តិករបែបឌីជីថល តាមរយៈការផ្ដល់នូវសេវាកម្ម និងកម្មវិធីកម្សាន្តលក្ខណៈស៊ីវិល័យប្រកបដោយភាពច្នៃប្រឌិតជាច្រើន។ នេះរួមបញ្ចូលភាពជាដៃគូជាមួយភាគីអន្តរជាតិនានាដូចជា៖ ក្រុមហ៊ុន Universal Music ក្រុមហ៊ុន Apple និង ក្រុមហ៊ុន Facebook ក៏ដូចជាសេវាកម្មឌីជីថលនានា រួមមាន៖ សេវាធានារ៉ាប់រងជីវិតឆ្លាតវៃ សេវា SmartPay សេវា Pleng by Smart សេវា Pi Pay និងសេវា SmartNas។ ក្រុមហ៊ុន Smart មានចក្ខុវិស័យក្លាយជាក្រុមហ៊ុនលេខ១ និងជាក្រុមហ៊ុនបច្ចេកវិទ្យាទូរគមនាគមន៍ដែលទទួលបានកី្ដស្រលាញ់ពេញចិត្តបំផុតនៅព្រះរាជាណាចក្រកម្ពុជានៅត្រឹមឆ្នាំ២០២២ តាមរយៈកម្មវិធីទំនួលខុសត្រូវខ្ពស់លើកិច្ចការងារសង្គម និងកម្មវិធីនិរន្តរភាពនានាសម្រាប់កំណើនសេដ្ឋកិច្ច និងសង្គមជាតិ។ ក្រុមហ៊ុន Smart មានបុគ្គលិកនិយោជិតសរុបប្រមាណជាង ១.០០០ (មួយពាន់) នាក់ ក្នុងនោះរួមបញ្ចូលទាំងនិយោជិតក្នុងស្រុក និងនិយោជិតបរទេសដែលកំពុងខិតខំប្រឹងប្រែងឆ្ពោះទៅសម្រេចបេសកកម្មរួមគ្នាក្នុងការផ្សារភ្ជាប់ និងធ្វើឱ្យជីវិតកាន់តែប្រសើរឡើង។ Smart ជីវិតរស់រវើក! ក្រុមហ៊ុន Smart Axiata Co., Ltd. No. 464A, មហាវិថីព្រះមុនីវង្ស, ទន្លេបាសាក់, ខណ្ឌចំការមន, ភ្នំពេញ, កម្ពុជា ទូរស័ព្ទ: +855 10 201 000 www.smart.com.kh សម្រាប់ព័ត៌មានបន្ថែម សូមទាក់ទង លោក ឈុន ងីច័ន្ទរស្មី ទូរស័ព្ទ៖ +855 10 202 282 អ៊ីម៉ែល៖ .kh អត្ថបទពាណិជ្ជកម្ម	រាជធានីភ្នំពេញ ថ្ងៃទី១៤ ខែតុលា ឆ្នាំ២០២២៖ ខណៈព័ត៌មានអំពីការបោកប្រាស់តាមប្រព័ន្ធអ៊ីនធឺណិតនិងបណ្តាញទូរស័ព្ទផ្សេងៗកាន់តែរីករាលដាល ក្រុមហ៊ុន Smart Axiata ដែលជាប្រតិបត្តិករទូរស័ព្ទចល័តឈាន មុខគេនៅកម្ពុជា កំពុងយកចិត្តទុកដាក់ជាចម្បងលើសុខុមាលភាពរបស់អតិថិជនតាមរយៈការផ្តល់ការណែនាំអំពីរបៀបការពារកុំឱ្យក្លាយជាជនរងគ្រោះក្នុងករណីឆបោក ជាពិសេសនៅពេលឈ្នះរង្វាន់ផ្សេងៗ។
សង្គ្រាមនៅក្នុងប្រទេសស៊ីរីនិងការគំរាមកំហែងរបស់រុស្ស៊ីដែលមានតទៅទៀតជាបញ្ហាសំខាន់ៗនៅក្នុងការប្រជុំសន្និសីទកំពូលនេះ។ សហរដ្ឋអាមេរិកនិងតួកគី ដែលជាសមាជិកនៃអង្គការណាតូស្ទើរតែប្រឈមគ្នានៅក្នុងផ្នែកខាងជើងនៃប្រទេសស៊ីរីកាលពីខែមុនដែលអាចនាំឱ្យមានការរង្គោះរង្គើក្នុងសម្ព័ន្ធភាពនេះ។ លោក Jonathan Eyal ជាបុគ្គលិកនៃវិទ្យាស្ថាន Royal United Services នៅក្នុងក្រុងឡុងដ៍។ នៅក្នុងសេចក្តីសម្ភាសន៍មួយជាមួយ VOA ក្នុងសប្តាហ៍នេះ លោកបាននិយាយថា៖ «គោលជំហរបស់ប្រទេសតួកគី នៅក្នុងសម្ព័ន្ធភាពមហាសមុទ្រអាត្លង់ទិកខាងជើង ជាគោលជំហពិបាកមួយ។ សេចក្តីសម្រេចរបស់តួកគី ក្នុងការទាក់ទិនជាមួយកិច្ចប្រតិបត្តិការយោធាក្នុងភូមិភាគមជ្ឈឹមបូព៌ាដែលប្រឆាំងនឹងសម្ព័ន្ធមិត្តភាគច្រើនរបស់ខ្លួនដោយមានរួមបញ្ចូលទាំងសហរដ្ឋអាមេរិកផងនោះនិងសេចក្តីសម្រេចរបស់តួកគី ក្នុងការទិញគ្រឿងឧបករណ៍យោធារុស្ស៊ី...បានធ្វើឱ្យប្រទេសជាច្រើនក្នុងទ្វីបអឺរ៉ុបខឹងសម្បារ»។ ពួកសមាជិកនៃអង្គការណាតូនិយាយថាជាការល្អប្រសើរដែលមានប្រទេសតួកគី នៅខាងក្នុងសម្ព័ន្ធភាពនេះជាជាងនៅខាងក្រៅ។ លោក Eyal បានថ្លែងថា«អង្គការណាតូគឺអំពីសន្តិសុខអឺរ៉ុប សម្ព័ន្ធភាពនេះគឺមិនមែនអំពីការសម្របសម្រួលគោលនយោបាយនៅក្នុងភូមិភាគមជ្ឈឹមបូព៌ាទេ»។ សូមចុចទៅប្រភពដើម VOA ត្រង់នេះ	ពួកមេដឹកនាំនៃអង្គការណាតូប្រុងប្រៀបប្រមូលផ្តុំគ្នានៅក្នុងក្រុងឡុងដ៍ សម្រាប់ការប្រជុំនៅថ្ងៃអង្គារដើម្បីប្រារព្ធខួបឆ្នាំទី៧០នៃការបង្កើតសម្ព័ន្ធភាពនេះ ក៏ប៉ុន្តែភាពតានតឹងខ្លាំងឡើងៗរវាងប្រទេសជាសមាជិកអាចលុបលើការប្រារព្ធនេះ។
ភ្នំពេញ៖ ភ្ជុំបិណ្ឌ ជា ពិធីបុណ្យមួយធំជាងគេក្នុងចំណោម ពិធីបុណ្យ ប្រពៃណី ទាំងអស់ របស់ ខ្មែរ។ ដោយឡែក និស្សិតមួយចំនួន មកពី តាម បណ្តា ខេត្តសិក្សា នៅ ភ្នំពេញភាគច្រើនបានយល់ដឹងពីពិធីបុណ្យភ្ជុំបិណ្ឌ។ និស្សិតទាំងនោះ យល់ឃើញថា ភ្ជុំបិណ្ឌជាពិធីបុណ្យធំមួយរបស់ខ្មែរ ហើយក៏ឱកាសមួយដែលពលរដ្ឋ និស្សិត និងអ្នកធ្វើការងារនានា មានពេលឈប់សម្រាកជួបជុំគ្រួសារច្រើន។ ទន្ទឹមនឹងនោះ ភ្ជុំបិណ្ឌក៏ជាទិដ្ឋភាពមួយ ដែលបង្ហាញពី ទំនៀមទម្លាប់ វប្បធម៌ និងជំនឿរបស់ពលរដ្ឋខ្មែរផងដែរ។ សូមអញ្ជើញទស្សនាវីដេអូខាងក្រោមដូចតទៅ	ដោយ៖ សែម ប្រាក់ដាវ
អ៊ីស្រាអែល កំពុងត្រៀមខ្លួន សម្រាប់ប្រតិបត្តិការយោធាផ្លូវគោកលើតំបន់កាហ្សាភាគខាងជើង ក្រោមហេតុផលបោសសម្អាតក្រុមហាម៉ាស។ ជុំវិញបញ្ហានេះ នាយករដ្ឋមន្រ្តីថៃ លោកសេដ្ឋា ថាវីស៊ីន បានទទូចឱ្យប្រជាជនថៃទាំងអស់ចាកចេញពីអ៊ីស្រាអែលក្រោមហេតុផលសុវត្ថិភាព និងជម្លោះអាចរីកធំឡើងនៅក្នុងតំបន់។ «សូមត្រលប់មកវិញមក។ សាច់ញាតិពួកគេនៅទីនេះ សូមជួយបញ្ចុះបញ្ចូលប្រជាជនថៃឱ្យចាកចេញពីអ៊ីស្រាអែល»។ លោកសេដ្ឋា បានអំពាវនាវបែបនេះ នៅថ្ងៃទី២៣ ខែតុលា ទៅកាន់ប្រជាជនថៃនៅអ៊ីស្រាអែលឱ្យត្រលប់មកប្រទេសវិញ ស្របពេលជើងហោះហើរ ក្នុងការជួយជម្លៀសប្រជាជន នៅអាចធ្វើបាន។ បើតាមលោកសេដ្ឋា នៅពេលប្រតិបត្តិការយោធាផ្លូវគោកចាប់ផ្តើមឡើង ការត្រលប់មកវិញរបស់ប្រជាជនថៃ គឺពិបាក ហើយវារឹតតែពិបាកក្នុងការជម្លៀសប្រជាជនទៅអាកាសយានដ្ឋាន និងមជ្ឈមណ្ឌលជម្លៀស។ នេះបើតាមការចុះផ្សាយរបស់កាសែតបាងកកប៉ុស្តិ៍។ ការអង្វរកររបស់នាយករដ្ឋមន្រ្តីថៃនេះ ធ្វើឡើងក្រោយពីលោកមានជំនួបជាមួយមន្រ្តីក្រសួងការបរទេសថៃ ដើម្បីជជែកពីស្ថានការណ៍នៅអ៊ីស្រាអែល។ ពាក់ព័ន្ធនឹងបញ្ហានេះ លោកសេដ្ឋា បានបង្ហាញថា អាជ្ញាធរសន្តិសុខ និងកិច្ចការបរទេស បានរាយការណ៍ការបាញ់គ្នាទៅវិញទៅមក បានស្រាកស្រាន្តហើយ ប៉ុន្តែភាពខ្លាំងឡើងនៃសង្រ្គាម គឺមិនថយចុះឡើយ ហើយវាអាចរីករាលដាលដល់ប្រទេសជិតខាងថែមទៀត។ ត្រង់ចំណុចនេះ លោកសេដ្ឋា បានចាត់ទុកវាជាក្តីបារម្ភមួយ។ ដើម្បីលើកទឹកចិត្តឱ្យប្រជាជនថៃត្រលប់មកប្រទេសវិញ លោកសេដ្ឋា បានបញ្ជាឱ្យមន្រ្តីខ្លួនដំឡើងប្រាក់លើកទឹកចិត្តដល់ជាង ៤១៥ដុល្លារ (១៥០០០បាត) និងធានាថា ពួកគេមានការងារធ្វើពេលត្រលប់មកប្រទេសវិញ។ កន្លងមក ប្រជាជនថៃប្រមាណ ៣ម៉ឺននាក់ ធ្វើការនៅអ៊ីស្រាអែល ដោយភាគច្រើនធ្វើការក្នុងវិស័យកសិកម្ម។ ប្រជាជនថៃលើសពី ២ពាន់នាក់ហើយ បានមកដល់ថៃវិញ។ ពីក្រសួងការបរទេសថៃ នៅថ្ងៃទី២៣ ខែតុលា លោកសេដ្ឋា បានថ្លែងថា មិនថាលុយច្រើនបែបណាឡើយ អាយុជីវិតរបស់ប្រជាជនថៃ គឺថ្លៃជាង ហើយលោកចង់ឱ្យប្រជាជនខ្លួនត្រលប់មកប្រទេសវិញដោយសុវត្ថិភាព។ បើតាមលោកសេដ្ឋា រដ្ឋាភិបាលថៃ អាចជម្លៀសប្រជាជនខ្លួនបាន១ពាន់នាក់ក្នុងមួយថ្ងៃ។ ចាប់តាំងពីថ្ងៃទី៧ ខែតុលា ប្រជាជនថៃយ៉ាងហោចណាស់៣០នាក់ បានបាត់បង់ជីវិត និង១៨នាក់ បានរងរបួស។ បន្ថែមពីនេះ ប្រជាជនថៃចំនួន ១៩នាក់ផ្សេងទៀត ត្រូវបានក្រុមហាម៉ាសចាប់ខ្លួនជាចំណាប់ខ្មាំងក្នុងចំណោមជនបរទេសផ្សេងទៀត។ ប្រមុខរដ្ឋាភិបាលថៃ បានប្តេជ្ញារំដោះប្រជាជនខ្លួនពីក្រុមហាម៉ាសថែមទៀត ហើយអ្នករងរបួស និងបាត់បង់ជីវិត ក៏ទទួលបានសំណងពីរដ្ឋាភិបាលអ៊ីស្រាអែល និងថៃផង។ នៅក្រៅកិច្ចប្រជុំអាស៊ាន និងក្រុមប្រឹក្សាសហប្រតិបត្តិការឈូងសមុទ្រ ប្រមុខរដ្ឋាភិបាលថៃ បានជួបជាមួយស្តេចរបស់អូម៉ង់ ប៉ារ៉ែន និងរជ្ជទាហាទអារ៉ាប៊ីសាអូឌីត ដើម្បីជជែកពីវាសនាប្រជាជនថៃ ដែលត្រូវបានក្រុមហាម៉ាស ចាប់ជាចំណាប់ខ្មាំង៕	នាយករដ្ឋមន្រ្តីថៃ លោក សេដ្ឋា ថាវីស៊ីន នៅថ្ងៃទី២៣ ខែតុលា បានអំពាវនាវឱ្យប្រជាជនថៃ ដែលកំពុងធ្វើការនៅអ៊ីស្រាអែលទាំងអស់ ចាកចេញពីអ៊ីស្រាអែល មុនពេលប្រតិបត្តិការយោធាផ្លូវគោករបស់អ៊ីស្រាអែលលើតំបន់កាហ្សាភាគខាងជើង។ បើតាមលោកសេដ្ឋា ប្រសិនបើប្រតិបត្តិការយោធារបស់អ៊ីស្រាអែលចាប់ផ្តើម ការជម្លៀសប្រជាជនចេញនឹងពិបាក និងជម្លោះអាចរីកសាយ។
ស្ថានទូតអង់គ្លេសប្រចាំនៅកម្ពុជា ស្ថានទូតឥណ្ឌាប្រចាំនៅកម្ពុជា និងអង្គការភ្លែនអន្តរជាតិប្រចាំកម្ពុជា បានសហការគ្នាលើគំនិតផ្តួចផ្តើមមួយ ដើម្បីឱ្យស្ត្រីវ័យក្មេងកម្ពុជា២រូប ទទួលតួនាទី ជាឯកអគ្គរាជទូតអង់គ្លេសប្រចាំកម្ពុជា និងឯកអគ្គរដ្ឋទូតឥណ្ឌាប្រចាំនៅកម្ពុជា រយៈពេលមួយថ្ងៃពេញ នៅថ្ងៃទី៣០ ខែមីនា ឆ្នាំ២០២២។ សកម្មភាពនេះ ជាកម្មវិធីផ្តួចផ្តើមដោយឯកអគ្គរាជទូតអង់គ្លេសប្រចាំកម្ពុជា ក្នុងឆ្នាំ២០១៩។ ជាឯកអគ្គរាជទូតមួយថ្ងៃ កញ្ញា ហ្គិច លីម ដែលទទួលតួនាទីលោកស្រី ធីណា រ៉េដស ឯកអគ្គរាជទូតអង់គ្លេសប្រចាំនៅកម្ពុជា ហើយការី ទទួលតួនាទីឯកអគ្គរដ្ឋទូតរបស់ លោកស្រី Devyani Khobragade ជាឯកអគ្គរដ្ឋទូតឥណ្ឌាប្រចាំកម្ពុជា។ យុវនារីទាំង២រូប ក៏បានធ្វើជាសហប្រធាននៃកិច្ចពិភាក្សា ស្តីពី "ការងារដែលស្ត្រីចង់បាននៅឆ្នាំ២០៣០" ដោយមានការចូលរួមពី លោកស្រី អ៊ឹង កន្ថាផាវី រដ្ឋមន្ត្រីក្រសួងកិច្ចការនារី លោកស្រី ជា សេរី ឧបការីទេសាភិបាល និងជាអគ្គនាយកបច្ចេកទេសធនាគារជាតិនៃកម្ពុជា លោកស្រី ធីណា រ៉េដស ឯកអគ្គរាជទូតអង់គ្លេសប្រចាំកម្ពុជា លោកស្រី Devyani Khobragade ឯកអគ្គរដ្ឋទូតឥណ្ឌាប្រចាំនៅកម្ពុជា និងអ្នកស្រី គ្វីននេត វ៉ង នាយិកាប្រចាំប្រទេសរបស់អង្គការភ្លែនអន្ដរជាតិកម្ពុជា។ កញ្ញា ហ្គិច លីម អាយុ១៧ឆ្នាំ ជានិស្សិតទទួលបានបទពិសោធន៍ក្នុងតួនាទីជាឯកអគ្គរាជទូតអង់គ្លេសប្រចាំកម្ពុជា។ យុវតី ហ្គិច លីម ចាប់អារម្មណ៍លើការពង្រឹងអំណាចរបស់ក្មេងស្រី។ នាងគិតថា ក្មេងស្រីត្រូវបានគេដាក់សម្ពាធ ឱ្យចូលទៅក្នុងសកម្មភាពផ្លូវភេទនៅក្មេងវ័យ និងមិនទទួលបានការលើកទឹកចិត្តឱ្យបន្តការសិក្សា ឬចាប់យកអាជីពក្នុងវិស័យ STEM ហើយបង្វែរឱ្យផ្តោតលើចំណុចដែលមិនចាំបាច់នៃរូបរាងកាយ ដូចជាស្បែកសជាដើម។ កញ្ញា ហ្គិច លីមដែលទទួលតួនាទីលោកស្រី ធីណា រ៉េដស ឯកអគ្គរាជទូតអង់គ្លេសប្រចាំនៅកម្ពុជា កញ្ញា ហ្គិច លីម បាននិយាយថា៖ «វាជាសុបិនរបស់ខ្ញុំ ក្នុងការនិយាយទៅកាន់ស្ត្រីដែលទទួលបានជោគជ័យខ្ពស់ និងស្វែងរកផ្លូវដែលនាំពួកគាត់ ទៅកន្លែងដែលពួកគេទទួលបានជោគជ័យ។ ខ្ញុំចង់ដឹងពីរបៀបដែលពួកគាត់ដោះស្រាយ ជាមួយនឹងការរើសអើង ដែលពួកគេបានប្រឈម។ ខ្ញុំក៏ចង់ឲ្យក្មេងស្រីធម្មតាជាច្រើនរូបផ្សេងទៀត មើលឃើញនូវអ្វីដែលអស្ចារ្យ កំពុងរង់ចាំពួកគេ ប្រសិនបើពួកគេហ៊ានដើរចេញ ពីកន្លែងដែលងាយស្រួល ដូចជារូបខ្ញុំបានធ្វើ»។ លោកស្រី ធីណា រ៉េដស ឯកអគ្គរាជទូតអង់គ្លេសប្រចាំកម្ពុជា មានប្រសាសន៍ថា វិសមភាពយេនឌ័រត្រូវបានពង្រឹង ជាពិសេសចំពោះស្ត្រី និងកុមារី ដែលប្រឈមមុខនឹងការរើសអើង ដោយសារតែអាយុ សាសនា ពិការភាព ភេទ ពូជសាសន៍ ឬភាពខុសគ្នាផ្សេងទៀតរបស់ពួកគេ។ ឯកអគ្គរាជទូតអង់គ្លេសប្រចាំកម្ពុជា បានបន្តថា៖ «ទោះជាយ៉ាងណាក៏ដោយ នៅពេលដែលមានការវិនិយោគលើស្ត្រី ជាអ្នកបម្រើរការផ្សេងៗ ជាអ្នកដឹកនាំ សហគ្រិន និងអ្នកប្រើប្រាស់នៅក្នុងបរិបទសេដ្ឋកិច្ច ដែលកំពុងរីកចម្រើន ប្រទេសទាំងមូលទទួលបានអត្ថប្រយោជន៍ បង្កើនល្បឿន សេរីភាព និងឯករាជ្យភាពសេដ្ឋកិច្ច និងផលប្រយោជន៍សេដ្ឋកិច្ចជាតិ។ ថ្ងៃនេះ ខ្ញុំពិតជាមានមោទកភាពក្នុងការដឹកនាំគំនិតផ្តួចផ្តើមមួយ ដែលស្រ្តី និងក្មេងស្រីត្រូវបានបំផុសគំនិត និងផ្តល់សិទ្ធិអំណាច ឱ្យក្លាយជាអ្នកដឹកនាំនាពេលអនាគត។ ខ្ញុំទន្ទឹងរង់ចាំមើលយុវតីកម្ពុជាជាច្រើនរូបទៀត បន្តជំរុញឱ្យមានការចូលរួមដោយសមភាពក្នុងសង្គមគ្រប់ផ្នែក និងអាចសម្រេចបាននូវអាជីពក្នុងក្តីស្រមៃរបស់ពួកគេ»។ កញ្ញា ហ្គិច លីំម ក៏បានបន្ថែមទៀតថា៖ «ខ្ញុំសូមចូលរួមផ្តល់យោបល់ថា គំនិតផ្តួចផ្តើមមួយគួរតែត្រូវបានបង្កើតឡើង ដែលស្រ្តីវ័យក្មេងអាចរៀនពីសារៈសំខាន់ នៃឯករាជ្យភាព ជាជាងការពឹងផ្អែកលើបុរស។ ខ្ញុំគិតថាមានអ្វីខុសជាមួយការអប់រំ ព្រោះយើងត្រូវចំណាយលុយច្រើនណាស់ ក្នុងការរៀនភាសាអង់គ្លេសឱ្យបានល្អ។ ប៉ុន្តែដើម្បីទទួលទានគ្រឿងស្រវឹង គឺត្រូវចំណាយលុយតិចជាងការរៀនភាសា ដែលអាចផ្លាស់ប្តូរជីវិតទៅវិញ។ ប្រសិន បើយើងអាចផ្តល់មេរៀនភាសាអង់គ្លេស ប្រកបដោយគុណភាពក្នុងតម្លៃទាប ឬយ៉ាងតិចមានតម្លៃថោកជាងនេះបន្តិច ជីវិតជាច្រើន នឹងត្រូវបានផ្លាស់ប្តូរ»។ ការី អាយុ១៨ឆ្នាំ មកពីខេត្តរតនគិរី មានក្តីសុបិនចង់ក្លាយជាអ្នកដឹកនាំដ៏សំខាន់ និងជាឯកអគ្គរាជទូតរបស់ស្ថានទូតមួយ។ នាងបានស្ម័គ្រចិត្ដ និងចូលរួមជាមួយអង្គការភ្លែនអន្តរជាតិកម្ពុជា ដើម្បីដោះស្រាយបញ្ហាជាច្រើន រួមទាំងការរៀបការមុនអាយុ ការរៀបការដោយបង្ខំ និងការមានគភ៌ក្នុងចំណោមក្មេងស្រីជនជាតិដើមភាគតិច។ កញ្ញា ការី ដែលបានកាន់តំណែងមួយថ្ងៃ ជាឯកអគ្គរដ្ឋទូតឥណ្ឌាប្រចាំកម្ពុជា ការី បាននិយាយថា៖«ខ្ញុំចង់លើកកម្ពស់ភាពក្លាហានរបស់ក្មេងស្រី ក៏ដូចជាស្វែងយល់ពីតួនាទីរបស់ឯកអគ្គរដ្ឋទូត និងអ្នកដឹកនាំសំខាន់ៗនៅក្នុងស្ថានទូត ដើម្បីស្វែងយល់ពីការទទួលខុសត្រូវ របស់ឯកអគ្គរដ្ឋទូតម្នាក់។ ខ្ញុំចង់លើកទឹកចិត្តដល់ក្មេងស្រីជនជាតិដើមភាគតិច និងក្មេងស្រីដទៃទៀតក្នុងខេត្តរតនគិរី ឱ្យមានក្តីសុបិនធំ និងចក្ខុវិស័យទាក់ទងនឹងការដឹកនាំ នៅក្នុងសហគមន៍ជនជាតិដើមភាគតិចរបស់ពួកគេ ហើយខ្ញុំចង់ជំរុញកុមារី ឱ្យក្លាយជាអ្នកដឹកនាំ នាពេលអនាគត»។ ក្នុងនាមជាឯកអគ្គរដ្ឋទូតមួយថ្ងៃ ការី ចង់ចែករំលែកការបំផុសគំនិតរបស់នាង ទៅកាន់ស្ថានទូតឥណ្ឌា និងសាធារណជនទូទៅថា នាងចាប់អារម្មណ៍ក្នុងការរៀបចំយុទ្ធនាការ លើកកម្ពស់ការអប់រំរបស់ក្មេងស្រី និងក្តីសុបិនរបស់ក្មេងស្រី ដើម្បីលើកកម្ពស់ការយល់ដឹងអំពីផលប៉ះពាល់នៃអាពាហ៍ពិពាហ៍នៅក្មេងវ័យ ផ្លាស់ប្តូរផ្នត់គំនិតរបស់ឪពុកម្តាយ និងលើកកម្ពស់ការយល់ដឹងរបស់ស្ត្រីវ័យក្មេង អំពីសុខភាពបន្តពូជ។ លោកស្រី Devyani Khobragade ឯកអគ្គរដ្ឋទូតឥណ្ឌាប្រចាំកម្ពុជា បាននិយាយថា ក្នុងប៉ុន្មានទសវត្សរ៍ចុងក្រោយនេះ ស្ត្រីបានសង្គមលើកតម្កើង ដើម្បីកាន់មុខតំណែងសំខាន់ៗ។ ទោះជាយ៉ាងណាក៏ដោយ ក្នុងនាមជាអ្នកការទូត និងស្ត្រីខ្លួនឯងផ្ទាល់ លោកស្រីចង់ឃើញចំនួនស្ត្រីកាន់តែច្រើន នៅក្នុងផ្នែកការទូតអន្តរជាតិ។ សម្រាប់ឯកអគ្គរដ្ឋទូតឥណ្ឌាប្រចាំកម្ពុជា ស្ត្រីនៅមានគម្លាតឆ្ងាយពីការធ្វើតំណាងក្នុងវិស័យនយោបាយ និងពាណិជ្ជកម្ម។ ឯកអគ្គរដ្ឋទូតមួយថ្ងៃ គឺជាគំនិតផ្តួចផ្តើមដែលលើកទឹកចិត្តស្ត្រីវ័យក្មេង ឱ្យក្លាយជាអ្នកដឹកនាំ និងជឿលើការផ្លាស់ប្តូរ។ នេះជាការគូសបញ្ជាក់របសលោកស្រី ស្រី Devyani ដែលបន្តបញ្ជាក់ពីជំនឿរបស់ខ្លួនថា សារៈសំខាន់នៃការអប់រំសម្រាប់ស្ត្រី និងផ្នត់គំនិតឆ្ពោះទៅរកសមភាព គឺផ្តើមចេញពីគ្រួសារ ហើ ឥទ្ធិពលនៃការបង្ហាញភាពជាគំរូ គឺមានសារៈសំខាន់ខ្លាំងណាស់។ លោកស្រីឯកអគ្គរដ្ឋទូតឥណ្ឌាប្រចាំកម្ពុជា បន្តថា៖ «ខ្ញុំមានមោទកភាព ជាតំណាងឱ្យ ប្រទេសរបស់ខ្ញុំ ក្នុងនាមជាឯកអគ្គរដ្ឋទូតស្ត្រី និងការខិតខំប្រឹងប្រែងរបស់ខ្ញុំ ដែលស្ត្រីជាច្រើននាក់ទៀត គួរតែមានឱកាសទាំងនេះដែរ។ ខ្ញុំត្រូវបានបំផុសគំនិតដោយសម្រង់សម្តីរបស់មេដឹកនាំខ្ពស់បំផុតម្នាក់ នៃប្រវត្តិសាស្ត្រឥណ្ឌា B.R. Ambedkar ដែលបាននិយាយថា "អ្នកអាចប្រាប់ពីស្ថានភាពនៃប្រទេសមួយ ដោយមើលស្ថានភាពរបស់ស្ត្រីក្នុងប្រទេសនោះ" »។ ឯកអគ្គរដ្ឋទូតមួយថ្ងៃប្រចាំឆ្នាំ២០២២ គឺជាគំនិតផ្តួចផ្តើមដោយស្ថានទូតអង់គ្លេស និងស្ថានទូតឥណ្ឌាប្រចាំកម្ពុជា។ វាជាឱកាសសម្រាប់យុវតីកម្ពុជា ដើម្បីមើលឃើញពិភពលោក នៃវិជ្ជាជីវៈការទូត តាមរយៈក្រសែភ្នែករបស់ឯកអគ្គរាជទូតស្ត្រី និងសម្រាប់ឯកអគ្គរាជទូតដើម្បីទទួលបានការយល់ដឹងកាន់តែច្រើន និងការចូលរួមកោតសរសើរ ចំពោះទស្សនវិស័យរបស់យុវតីកម្ពុជា។ កម្មវិធី ក៏មានគោលបំណង ដើម្បីអបអរសាទរសមភាពយេនឌ័រ និងភាពជាអ្នកដឹកនាំរបស់ស្ត្រី ក្នុងការបំពេញបេសកកម្មប្រចាំថ្ងៃរបស់ពួកគេ។ លោកស្រី គ្វីននេត វ៉ង នាយិកាប្រចាំប្រទេសនៃអង្គការភ្លែនអន្តរជាតិប្រចាំកម្ពុជា មានប្រសាសន៍ថា គំនិតផ្តួចផ្តើមឯកអគ្គរដ្ឋទូតមួយថ្ងៃនេះ គឺស្របគ្នានឹងកម្មវិធី #ក្មេងស្រីកាន់តួនាទីជំនួសរបស់អង្គការភ្លែនអន្តរជាតិ ដែលអ្នកដឹកនាំអនុញ្ញាតឱ្យក្មេងស្រី និងស្រ្តីវ័យក្មេងទទួលបន្ទុកការងារប្រចាំថ្ងៃ។ សម្រាប់លោកស្រី គ្វីននេត វ៉ង កម្មវិធីនេះ បង្កើតឱកាសឱ្យក្មេងស្រី ចែករំលែកគំនិត និងការអំពាវនាវឱ្យធ្វើសកម្មភាព នៅកន្លែងដែលពួកគេកម្របានឃើញ ឬឮ ដើម្បីឲ្យក្មេងស្រីទាំងអស់ អាចរៀនសូត្រ ដឹកនាំ សម្រេចចិត្ត និងអភិវឌ្ឍ៕	ស្ត្រីវ័យក្មេងកម្ពុជា ២រូប មានឱកាសកាន់តំណែងមួយថ្ងៃ ជាឯកអគ្គរាជទូតអង់គ្លេសប្រចាំកម្ពុជា និងអគ្គរដ្ឋទូតឥណ្ឌប្រចាំកម្ពុជា។ សកម្មភាពនេះ ជាកម្មវិធីផ្តួចផ្តើមដោយឯកអគ្គរាជទូតអង់គ្លេសប្រចាំកម្ពុជា ក្នុងឆ្នាំ២០១៩ ក្នុងបំណងបំផុសគំនិត និងផ្តល់សិទ្ធិអំណាច ឱ្យស្ត្រីក្លាយជាអ្នកដឹកនាំ នាពេលអនាគត។ បើតាមសេចក្តីប្រកាសព័ត៌មានចុះថ្ងៃទី៣០ មីនា របស់ស្ថានទូតអង់គ្លេសប្រចាំនៅកម្ពុជា ស្ថានទូតឥណ្ឌាប្រចាំនៅកម្ពុជា និងអង្គការភ្លែនអន្តរជាតិប្រចាំកម្ពុជា ក្រៅពីកាន់តំណែងជំនួសមួយថ្ងៃហើយ ស្ត្រីវ័យក្មេងទាំង២រូបនេះ ក៏បានធ្វើជាសហប្រធាននៃកិច្ចពិភាក្សា ស្តីពី "ការងារដែលស្ត្រីចង់បាននៅឆ្នាំ២០៣០" ផងដែរ។
ការសិក្សាថ្មីមួយរបស់សកលវិទ្យាល័យ Exeter ដោយរួមមានទាំងការស្ទង់មតិលើមនុស្សជាង ១៥០០០នាក់ នៅក្នុងប្រទេស១៤ នៅបណ្តាប្រទេសអឺរ៉ុប និងអូស្ត្រាលីផង បានបង្ហាញថា ប្រជាពលរដ្ឋ កំពុងព្រួយបារម្ភយ៉ាងខ្លាំងពីផលប៉ះពាល់សុខភាព ដែលបង្កដោយការបំពុលប្លាស្ទិកក្នុងទឹក។ ប្លាស្ទិកត្រូវបានចាត់ចូលជាបញ្ហាធំជាងគេ ក្នុងចំណោមបញ្ហាទាំង១៦ ផ្សេងទៀត ដែលគំរាមកំហែងដល់ធនធានទឹក និងគួរឱ្យព្រួយបារម្ភសម្រាប់សុខភាពមនុស្ស។ ប្លាស្ទិក ផ្ទុកភាគល្អិតតូចៗនៃសារធាតុគីមីដែលហៅថា មីក្រូប្លាស្ទិក។ វាផ្តល់ផលប៉ះពាល់ដល់សុខភាពមនុស្ស និងធ្វើឱ្យបាត់បង់ជីវចម្រុះក្នុងទឹក ក៏ដូចជាបង្កើនឧស្ម័នកាបូនិចក្នុងទឹក ហើយធ្វើឱ្យមានបម្រែបម្រួលអាកាសធាតុផងដែរ។ «ការបំពុលដោយសំណល់ប្លាស្ទិច គឺជាបញ្ហាប្រឈមផ្នែកបរិស្ថាន ដែលកើនឡើងលឿនបំផុតនៅលើផែនដីរបស់យើង»។ លោកស្រី Sophie Davison អ្នកដឹកនាំការនិពន្ធនៃមជ្ឈមណ្ឌលបរិស្ថាននិងសុខភាពមនុស្សរបស់អឺរ៉ុបនៃសកលវិទ្យាល័យ Exeter បានលើកឡើងបែបនេះ ដោយបន្ថែមថា ប៉ុន្តែមានមនុស្សជាច្រើន មិនទាន់យល់ដឹងពីផលប៉ះពាល់របស់ប្លាស្ទិកមកលើសុខភាពខ្លួនច្បាស់នៅឡើយ។ ជាការពិត ប្លាស្ទិក គឺជាសារធាតុបង្កគ្រោះថ្នាក់ដល់ទឹកដែលមនុស្សត្រូវការជាចាំបាច់សម្រាប់ប្រើប្រាស់។ នៅពេលទឹកត្រូវបានបំពុលដោយប្លាស្ទិក វានឹងជះឥទ្ធិពលដល់សុខភាពមនុស្សជាពុំខាន។ ម៉្យាងវិញទៀត ការស្រាវជ្រាវបានឱ្យដឹងថា សារធាតុគីមីក្នុងប្លាស្ទិកត្រូវបានរកឃើញក្នុងពោះវៀនរបស់ពពួកសត្វក្នុងទឹក បក្សី និងសត្វព្រៃជាច្រើនផ្សេងទៀត ហើយវាអាចប៉ះពាល់ដល់សុខភាពមនុស្សនៅពេលបរិភោគសាច់សត្វទាំងនោះ។ បើតាមការលើកឡើងរបស់សហនិពន្ធនៃការស្រាវជ្រាវលោក Mathew White ដែលជាអ្នកចិត្តវិទ្យាផ្នែកបរិស្ថាននៃសាកលវិទ្យាល័យ Vienna ការសិក្សាខាងលើ ធ្វើឡើងក្នុងគោលបំណងផ្តល់ជាយោបល់ សម្រាប់ការសម្រេចចិត្តជុំវិញគោលនយោបាយស្តីពីការបំពុលដោយប្លាស្ទិក និងការផ្តល់មូលនិធិសម្រាប់ការស្រាវជ្រាវទៅលើផលប៉ះពាល់សុខភាពមនុស្សផងដែរ។ ដោយសារការបំពុលដោយប្លាស្ទិក គឺជាបញ្ហាប្រឈមជាសកល ដូច្នេះហើយការសម្រចចិត្តលើគោលនយោបាយស្តីពីបញ្ហានេះ គឺជារឿងសំខាន់ណាស់។ ជាពិសេស មនុស្សទាំងអស់គប្បីយកចិត្តទុកដាក់ចំពោះបញ្ហាបរិស្ថាន ដោយផ្សារភ្ជាប់ក្តីព្រួយបារម្ភជាមួយការចូលរួមចំណែកកាត់បន្ថយការប្រើប្រាស់ប្លាស្ទិកដើម្បីការពារសុខភាពជាសកល៕	កាកសំណល់ប្លាស្ទិកក្នុងទឹក គឺជាកត្តាបំពុលយ៉ាងធំមួយ ដែលផ្តល់ផលប៉ះពាល់ធ្ងន់ធ្ងរ មកលើសុខភាពមនុស្ស និងសត្វ។ នៅក្នុងការសិក្សាថ្មីមួយ ដែលចុះផ្សាយនៅលើទស្សនាវដ្ដី Global Environment Change សកលវិទ្យាល័យ Exeter បានរកឃើញថា ការបំពុលទឹកដោយសំណល់ប្លាស្ទិក កំពុងក្លាយជាក្តីបារម្ភយ៉ាងខ្លាំងសម្រាប់ពិភពលោក ព្រោះវាធ្វើឱ្យប៉ះពាល់ដល់សុខភាពសាធារណៈ។
ក្រុមអ្នកប្រឆាំង បានរំលេចថា មកដល់បច្ចុប្បន្ននេះ ព្រឹត្តិការណ៍នៃការបំផ្ទុះគ្រាប់បែកនៅជិតរដ្ឋសភាចាស់ មានរយៈពេល២៥ឆ្នាំហើយ តែឃាតកនិងអ្នកនៅពីក្រោយខ្នងឃាតក នៅតែរស់នៅក្រៅសំណាញ់ច្បាប់។ បន្ថែមពីនេះ ក្រុមអ្នកប្រឆាំង នៅតែបន្ទោសរដ្ឋាភិបាលកម្ពុជាថា មិនបានស្វែងរកជនដៃដល់និងអ្នកបញ្ជាពីក្រោយ ដើម្បីនាំយកទៅផ្តន្ទាទោស។ តាមរយៈសេចក្តីថ្លែងការណ៍ ចេញថ្ងៃទី៣០ ខែមីនា ឆ្នាំ២០២១ ក្រុមអ្នកប្រឆាំង អះអាងថា៖«គណបក្សសង្គ្រោះជាតិ នៅតែបន្តប្តេជ្ញាចិត្ត ក្នុងការស្វែងរកយុត្តិធម៌ ជូនជនរងគ្រោះជានិច្ច»។ លោក សុខ ឥសាន អ្នកនាំពាក្យគណបក្សប្រជាជនកម្ពុជា សរសេរក្នុងបណ្តាញទំនាក់ទំនងតេឡេក្រាមថា៖«ព្រឹត្តិការណ៍គប់គ្រាប់បែកលើហ្វូងបាតុករ នៅជិតវិមានរដ្ឋសភាចាស់ កាលពីឆ្នាំ៩៧ គឺជាឧបាយកលរបស់អតីតគណបក្សប្រឆាំង តាមរបៀបស្វាស៊ីបាយយកទៅលាបមាត់ពពែ»។ បើតាមសេចក្តីថ្លែងការណ៍របស់អតីតគណបក្សប្រឆាំង បាតុករ១៦នាក់ បានបាត់បង់ជីវិត និងបាតុករជាង២០០នាក់ទៀត បានរងរបួស ក្នុងព្រឹត្តិការណ៍គប់គ្រាប់បែក៤គ្រាប់ នៅជិតរដ្ឋសភាចាស់ (លើសួនមុខវត្តបទុមវត្តី) កាលពីឆ្នាំ១៩៩៧។ ជារៀងរាល់ឆ្នាំ នាថ្ងៃទី៣០ ខែមីនា មន្រ្តីអតីតគណបក្សប្រឆាំង តែងទៅរៀបចំពិធីសាសនា នៅស្តូប ក្នុងសួនមុខវត្តបទុមវត្តី ដើម្បីគោរពវិញ្ញាណក្ខន្ធបាតុករ ដែលបាត់បង់ជីវិតក្នុងព្រឹត្តិការណ៍គប់គ្រាប់បែក។ ប៉ុន្តែ សម្រាប់ថ្ងៃទី៣០ ខែមីនា ឆ្នាំ២០២១នេះ មិនមានមន្រ្តីអតីតគណបក្សប្រឆាំង ទៅរៀបចំពិធីគោរពវិញ្ញាណក្ខន្ធបាតុករ នៅស្តូបក្នុងសួនមុខវត្តបទុមវត្តី ដូចរាល់ឆ្នាំឡើយ៕	ថ្នាក់ដឹកនាំក្រុមប្រឆាំង ដែលកំពុងរស់នៅឯក្រៅប្រទេស បានចេញសេចក្តីថ្លែងការណ៍រម្លឹកពីព្រឹត្តិការណ៍នៃការបំផ្ទុះគ្រាប់បែក នៅបរិវេណខាងក្រៅវិមានរដ្ឋសភាចាស់ ដែលបច្ចុប្បន្ន ក្លាយជាតុលាការកំពូល កាលពីថ្ងៃទី៣០ ខែមីនា ឆ្នាំ១៩៩៧។ ក្រុមប្រឆាំង បានបន្តទាមទាររកយុត្តិធម៌ ជួនជនរងគ្រោះ ក្នុងហេតុការណ៍នៃការបំផ្ទុះគ្រាប់បែកនាកាលនោះ។
អត្ថបទទាក់ទង ចាប់ឆ្នោត UCL៖ ជើងឯក Bayern ប៉ះ PSG, Liverpool ប៉ះ Real, Man City ប៉ះ Dortmund, Chelsea ជួប Porto លទ្ធផលនៃការចាប់ឆ្នោតមានន័យថា Manchester United និង Arsenal អាចប៉ះគ្នានៅវគ្គផ្តាច់ព្រ័ត្រនៅក្រុង Gdansk ប្រទេសប៉ូឡូញ ប្រសិនបើពួកគេប្រកួតឈ្នះរៀងខ្លួននៅវគ្គជាបន្តបន្ទាប់។ Arsenal ធ្លាប់ជួបក្រុមពីអង់គ្លេសដូចគ្នាផងដែរនៅវគ្គផ្តាច់ព្រ័ត្រ កាលពីឆ្នាំ២០១៩ ដោយតោខៀវ បានយកឈ្នះក្នុងលទ្ធផល ៤-១ នៅទីក្រុងបាគូ។ Granada ឡើងក្នុងពានរង្វាន់អឺរ៉ុបជាលើកដំបូង ហើយជំនួបជាមួយ Manchester United នៅវគ្គ៨ក្រុមចុងក្រោយ នឹងក្លាយជាការប៉ះក្រុមអង់គ្លេសជាលើកដំបូងបំផុតរបស់ពួកគេផងដែរ។ ក្រុមបិសាចក្រហម គឺជាក្រុមមួយក្នុងចំណោមអតីតជើងឯកចំនួន២ ដោយ Ajax ធ្លាប់បានជើងឯកនៅឆ្នាំ១៩៩២ ហើយ Manchester United បានយកឈ្នះក្រុមហូឡង់មួយនេះនៅវគ្គផ្តាច់ព្រ័ត្រកាលពីឆ្នាំ២០១៧។ Slavia Prague ត្រូវប៉ះក្រុមពីចក្រភពអង់គ្លេសលើកទីបី នារដូវកាលនេះ បន្ទាប់ពីបានយកឈ្នះ Leicester United និង Rangers (ស្កុតឡេន) នៅវគ្គមុនៗ។ ងាកទៅជើងឯកក្រូអាស៊ី Dinamo Zagreb ឯណោះវិញ ពួកគេឈានមកដល់វគ្គនេះ ជាមួយនឹងជ័យជម្នះសរុប ៣-២ លើ Tottenham Hotspur។ វគ្គមួយភាគបួនផ្តាច់ព្រ័ត្រ Europa League៖ -Granada v Manchester United -Arsenal v Slavia Prague -Ajax v Roma -Dinamo Zagreb v Villarreal វគ្គពាក់កណ្តាលផ្តាច់ព្រ័ត្រ Europa League៖ -Granada/Manchester United v Ajax/Roma -Dinamo Zagreb/Villarreal v Arsenal/Slavia Prague៕	Manchester United ត្រូវបានចាប់ឆ្នោតប៉ះ Granada នៅវគ្គមួយភាគបួនផ្តាច់ព្រ័ត្រនៃពានរង្វាន់ Europa League ខណៈ Arsenal ត្រូវប្រឈមជាមួយ Slavia Prague រីឯ Ajax ជួប Roma, Dinamo Zagreb តទល់ជាមួយ Villarreal។ ការប្រកួតជើងទីមួយនឹងប្រព្រឹត្តនៅថ្ងៃទី៨ និងជើងទីពីរនៅថ្ងៃទី១៥ ខែមេសា ឆ្នាំ២០២០។
លោក ប្រាជ្ញ ចន្ទ ត្រូវបានសភាប្រជុំពេញអង្គ កាលពីថ្ងៃទី២៤ មិថុនា បានបោះឆ្នោតគាំទ្រឱ្យក្លាយជាប្រធានគ.ជ.ប ជំនួសលោក ស៊ិក ប៊ុនហុក ដែលបានសុំលាលែងពីតំណែង ក្រោមហេតុផល មានបញ្ហាសុខភាព និងវ័យកាន់តែចាស់។ ក្រោយពេលសភាបោះឆ្នោតគាំទ្រនេះ លោក ប្រាជ្ញ ចន្ទ ក៏ទទួលបានការតែងតាំងជាប្រធានគជប ជាផ្លូវការពីព្រះមហាក្សត្រដែរ។ លោក ប្រាជ្ញា ចន្ទ ក៏បានអះអាងប្រាប់សារព័ត៌មានថ្មីៗថា លោកនឹងបំពេញតួនាទីឱ្យបានល្អ ដោយអនុវត្តតាមច្បាប់បោះឆ្នោត និងបទដ្ឋានគតិយុត្តិនានា របស់កម្ពុជា។ កាលពីខែមេសា ឆ្នាំ២០១៥ លោក ស៊ិក ប៊ុនហុក បានកាន់តំណែងជាប្រធានគណៈកម្មាធិការជាតិរៀបចំការបោះឆ្នោត (គ.ជ.ប) បន្តពីលោក អ៊ឹម សួស្តី ដែលបានកាន់តំណែងនេះ តាំងពីឆ្នាំ២០០២ មក៕ អត្ថបទទាក់ទង សភាគាំទ្រឱ្យលោក ប្រាជ្ញ ចន្ទ ជាប្រធានគ.ជ.ប ជំនួសលោក ស៊ិក ប៊ុនហុក	ភ្នំពេញ៖ បើគ្មានអ្វីប្រែប្រួលទេ លោក ប្រាជ្ញ ចន្ទ នឹងចូលកាន់តំណែងជាប្រធានគណៈកម្មាធិការជាតិរៀបចំការបោះឆ្នោត (គ.ជ.ប) នៅថ្ងៃទី៣០ មិថុនា។ នេះបើតាមមន្ត្រីគ.ជ.ប។
លោក Gandhi ត្រូវបានកាត់ទោសដោយតុលាការក្រុង Surat រដ្ឋ Gujarat ដែលជាទីកន្លែងកំណើតរបស់លោកនាយករដ្ឋមន្ត្រី Narendra Modi។ នាអំឡុងការឃោសនាបោះឆ្នោតកាលពីឆ្នាំ២០១៩ លោក Gandhi បានទាញភ្ជាប់នាមត្រកូលលោក Modi ទៅនឹងក្រុមចោរ ហើយក្រោយមកមេដឹកនាំម្នាក់នៃគណបក្សកាន់អំណាច Bharatiya Janata (BJP) បានដាក់បណ្តឹងប្រឆាំងនឹងរូបលោក។ ក្នុងសវនាការ លោក Gandhi ដែលជាមេដឹកនាំបក្សប្រឆាំងម្នាក់ ត្រៀមប្រជែងជាមួយលោក Modi នាការបោះឆ្នោតឆ្នាំ២០២៤ ខាងមុខ បានអះអាងថា លោកបានធ្វើការអត្ថាធិប្បាយដើម្បីបង្ហាញអំពីអំពើពុករលួយ ដោយគ្មានបំណងប្រឆាំងនឹងសហគមន៍ណាមួយទេ។ ទោសជាប់ពន្ធនាគារ២ឆ្នាំនេះ មានន័យថា លោក Gandhi វ័យ៥២ឆ្នាំ ពីគណបក្ស Indian National Congress ទំនងជាមិនមានឱកាសប្រកួតប្រជែងកៅអីនាយករដ្ឋមន្ត្រីឥណ្ឌានាពេលខាងមុខនោះឡើយ៕	តុលាការមួយនៅភាគខាងលិចប្រទេសឥណ្ឌា កាលពីថ្ងៃព្រហស្បតិ៍ បានកាត់ទោសលោក Rahul Gandhi ឱ្យជាប់ពន្ធនាគារ២ឆ្នាំពីបទបរិហារកេរ្តិ៍។ យោងតាម CNN មេដឹកនាំបក្សប្រឆាំងរូបនេះ បានធ្វើអត្ថាធិប្បាយមួយនៅឆ្នាំ២០១៩ ដោយទាញភ្ជាប់ថា ក្រុមចោរមាននាមត្រកូល «Modi»។
រដ្ឋមន្ត្រីការបរទេសចិន វ៉ាង យី បានជជែកតាមទូរសព្ទជាមួយរដ្ឋមន្ត្រីការបរទេសអង់គ្លេស Dominic Raab នៅថ្ងៃទី២៨ ខែកក្កដា ដោយផ្ដោតលើទំនាក់ទំនងទ្វេភាគីដែលកំពុងល្អក់កករដោយសារការអនុវត្តច្បាប់សន្តិសុខជាតិនៅហុងកុង និងការបិទផ្លូវការប្រើប្រាស់បច្ចេកវិទ្យាអ៊ីនធឺណិតជំនាន់ទី៥ (5G) របស់ក្រុមហ៊ុន Huawei ពីសំណាក់រដ្ឋាភិបាលចិន។ លោក វ៉ាង និយាយក្នុងជំនួបតាមទូរសព្ទនេះ ភាគីទាំងពីរគួរមានហេតុផល ចាស់ទុំ ហើយគោរពបញ្ញតិ្តអន្តរជាតិ។ បើតាមការផ្សាយរបស់ទីភ្នាក់ងារព័ត៌មានរដ្ឋចិន Xinhua លោក វ៉ាង ប្រាប់លោក Raab ត្រង់ៗថា សម្រាប់ចក្រភពអង់គ្លេស ចិនគឺជាឱកាស មិនមែនការគំរាម ជាការបំពេញបន្ថែម មិនមែនការធ្វើឲ្យធ្លាក់ចុះ និងជាដំណោះស្រាយ ជាជាងហានិភ័យ។ លោកបញ្ជាក់ថា៖ «ចិន និងចក្រភពអង់គ្លេស ជាសមាជិកអចិន្ត្រៃយ៍ក្រុមប្រឹក្សាសន្តិសុខអង្គការសហប្រជាជាតិដូចគ្នា ជាប្រទេសមានឥទ្ធិពល ហើយមានវិស័យជាច្រើនដើម្បីកិច្ចសហប្រតិបត្តិការអន្តរជាតិ។» ទំនងចង់សំដៅអាមេរិក ប្រមុខការទូតចិនរូបនេះប្រាប់សមភាគីអង់គ្លេសទៀតថា ទំនាក់ទំនងទ្វេភាគីសព្វថ្ងៃជួបបញ្ហា និងការលូកលាន់ ខណៈមនុស្សខ្លះនៅអង់គ្លេសចង់កែប្រែទំនាក់ទំនងឡើងវិញទៀតផង។ ត្រង់ចំណុចនេះ លោក វ៉ាង អះអាងថា ចិន និងអង់គ្លេសត្រូវតែធ្វើអ្វីតាមហេតុផល មានគំនិតចាស់ទុំ គោរពច្បាប់អន្តរជាតិ និងប្រយោជន៍៍គ្នាទៅមក។ ទាក់ទងរឿងហុងកុងវិញ លោក វ៉ាង ប្រាប់លោក Raab ថា នេះជាកិច្ចការផ្ទៃក្នុងរបស់ចិន ហើយទង្វើរបស់អង់គ្លេសកន្លងមកលើបញ្ហានេះ បានបំពានគោលការណ៍នៃទំនាក់ទំនងអន្តរជាតិ។ ដោយឡែកក្នុងសេចក្ដីប្រកាសរបស់ក្រសួងការបរទេសអង់គ្លេស លោក Raab លើកឡើងថា អង់គ្លេសនឹងតាមការបោះឆ្នោតសភាហុងកុងយ៉ាងដិតដល់បំផុត ហើយស្នើឲ្យចិនគោរពតាមកាត្វកិច្ចអន្តរជាតិរបស់ខ្លួនលើបញ្ហាសិទ្ធិមនុស្សនៅតំបន់ស៊ីនជាំង។ ចំណែករឿង 5G វិញ អ្នកការទូតចិន ក៏និយាយដោយឥតលាក់លៀមថា ក្រោមសម្ពាធប្រទេសខាងក្រៅ អង់គ្លេសយកការរកស៊ីធ្វើជានយោបាយ និងចាត់វិធានការរើសអើងក្រុមហ៊ុនចិន។ កន្លងទៅ រដ្ឋាភិបាលអង់គ្លេស ប្រកាសហាមប្រាមក្រុមហ៊ុនប្រើប្រាស់បច្ចេកវិទ្យាអ៊ីនធឺណិតរបស់ Huawei ដោយសំអាងថា ដើម្បីការពារសន្តិសុខជាតិ។ លោក វ៉ាង ស្នើឲ្យអង់គ្លេសបើកចំហបរិយាកាសរកស៊ីរបស់ខ្លួនសម្រាប់ក្រុមហ៊ុនទាំងអស់ រាប់ទាំងក្រុមហ៊ុនចិនផង៕	ប្រមុខការទូតចិន វ៉ាង យី បានប្រាប់សមភាគីចក្រភពអង់គ្លេស Dominic Raab នៅថ្ងៃទី២៨ ខែកក្កដា ថា ចិន ជាឱកាសរបស់អង់គ្លេស មិនមែនការគំរាមអ្វីឡើយ។ លោក វ៉ាង និយាយបែបនេះ ស្របពេលដែលទំនាក់ទំនងចិន និងអង់គ្លេសដែលកន្លងមកឡើងដល់យុគមាសនោះ បែរជាថមថយទៅវិញ។ បញ្ហាច្បាប់សន្តិសុខជាតិនៅហុងកុង និងការហាមប្រាមក្រមហ៊ុន Huawei ជាមូលចម្បងនៃការធ្លាក់ចុះទំនាក់ទំនងនេះ។
1. Self-esteem Booster A important t t teach ur child t b generous nd caring twrd others, t k n month in the academic year t lt thm feel lk th r th center f th universe. It great feeling fr kids t ll thr friends, wh arrive t thm n thr special daywearing birthday caps, bring colorful bags wth presents and wish thm Happy Birthday. Th actions nd words mght feel overdone fr adults, but fr kids th reassurance tht th r cared fr b mn lttl people ut lk them. 2. Creates Friendships GAIS decides t invite the whl class for the party in each month to hl kids socialize n large groups, whh nt easy u m think. Socializing n large groups muh dffrnt frm hvng chat wth friend. Children learn hw t b social nd interact wth thr people n relaxed atmosphere b hosting events nd attending thr friends event. 3. Great Memories Whh Wll Lt A Life Time W love t hear whn kids m bk guest of thr friends birthday at kids party venues nd tll u ll but thr birthday party last month. Th remember h detail nd t mk u feel wonderful tht w tk part n creating th wonderful memory. (អត្ថបទពាណិជ្ជកម្ម)	Fr kids thr birthday th mt exciting day f th year, dfntl mr important thn n thr holiday. Th count dwn months, weeks, days, hours nd minutes untl th special day comes, kng thr mom, dad, guardians or teachers Is t today?. Sng th anticipation educators w nnt stay neutral, w wnt t mk th special day th bt n fr ur students. lets explore now three reasons about why birthday celebrations are important for a healthy child development:
តាក់ស៊ីហោះ ដែលជាប្រភេទឧទ្ធម្ភាគចក្រ ផលិតដោយក្រុមហ៊ុនអាល្លឺម៉ង់ Volocopter ជាមួយនឹងបច្ចេកវិទ្យាហោះឡើង និងចុះដោយប្រព័ន្ធអគ្គិសនី (eVTOL)។ នាការសាកល្បង តាក់ស៊ីនេះ ហោះចេញពីអាកាសយានដ្ឋាន Gimpo ឡើងបានកម្ពស់៥០ម៉ែត្រ ជាមួយនឹងល្បឿន៤៥គីឡូម៉ែត្រក្នុង១ម៉ោង។ តាមការផ្សាយរបស់ NHK World រដ្ឋមន្ត្រីក្រសួងដឹកជញ្ជូនកូរ៉េខាងត្បូង បានបញ្ជាក់ថា រាល់ការសាកល្បងគឺចេញពីអាកាសយានដ្ឋាន ហើយហោះហើរទៅកាន់តំបន់នៅក្បែរនោះ។ នាពេលខាងមុខ ការសាកល្បងនឹងប្រព្រឹត្តទៅនៅអាកាសយានដ្ឋាន Incheon Airport ទៅក្បែរទីប្រជុំជនក្រុងសេអ៊ូល។ លោករដ្ឋមន្ត្រី Noh Hyeong-ouk ជឿជាក់ថា ការសាកល្បងដំណើរការតាក់ស៊ីហោះនេះ ជាផ្នែកដ៏សំខាន់មួយក្នុងការស្វែងរកគន្លឹះអភិវឌ្ឍន៍បន្ថែមលើប្រព័ន្ធគ្រប់គ្រង មុនដំណើរការសេវាកម្មផ្លូវការចាប់ពីឆ្នាំ២០២៥តទៅ។ សេអ៊ូលជាក្រុងទីពីរនៅតំបន់អាស៊ី ដែលក្រុមហ៊ុន Volocopter ដំណើរការសាកល្បងតាក់ស៊ីហោះ ក្រោយទទួលបានជោគជ័យនៅតំបន់ Marina Bay ប្រទេសសិង្ហបុរី កាលពីឆ្នាំ២០១៩កន្លងមក៕	កូរ៉េខាងត្បូង កាលពីចុងសប្តាហ៍កន្លងមក បានធ្វើតេស្តសាកល្បងដំណើរការតាក់ស៊ីហោះនៅអាកាសយានដ្ឋានអន្តរជាតិ Gimpo។ បច្ចុប្បន្នស្ថាប័នរដ្ឋ និងឯកជននៅកូរ៉េខាងត្បូង កំពុងរួមគ្នាដើម្បីឈានដល់ការដាក់ដំណើរការសេវាកម្មផ្លូវការនៅឆ្នាំ២០២៥។
ព្យុះខ្នុរ ចាប់ផ្ដើមបោកបក់កាត់ឆ្នេរសមុទ្រភាគខាងជើងរបស់តៃវ៉ាន់នៅល្ងាចថ្ងៃទី៣ ខែសីហា មុនពេលផ្លាស់ប្តូរទៅភាគឦសាននៅថ្ងៃទី៤ ខែសីហា។ ព្យុះនេះ ក៏នាំទឹកភ្លៀងសរុបរហូតដល់០.៦ម៉ែត្រនៅតំបន់ភ្នំកណ្តាលតៃវ៉ាន់ និងប្រមាណ០.៣ម៉ែត្រនៅលើភ្នំក្បែរក្រុងតៃប៉ិ។ . មកទល់ពេលនេះ ទីផ្សារភាគហ៊ុន និងទីផ្សារប្តូរប្រាក់របស់តៃវ៉ាន់ក៏ត្រូវបានបិទ ហើយជើងហោះហើរអន្តរជាតិជិត៤០ ត្រូវបានលុបចោល។ ឯសកម្មភាពដឹកជញ្ជូនតាមកាណូតក្នុងស្រុកទាំងអស់ត្រូវបានផ្អាកសកម្មភាពដូចគ្នា។ បន្ថែមពីលើនេះ រថភ្លើងក្រោមដីនៅក្រុងតៃប៉ិក៏ត្រូវបានកាត់បន្ថយ ខណៈដែលទាហានរាប់រយនាក់កំពុងត្រៀមជើងព្រួលដើម្បីត្រៀមឆ្លើយតបនឹងគ្រោះមហន្តរាយ។ ព្យុះទីហ្វុងខ្នុរបានកើតឡើងមួយបន្ទាប់ពីព្យុះទីហ្វុង Doksuri កាលពីសប្ដាហ៍មមុន ដែលបណ្ដាលឱ្យមានភ្លៀងធ្លាក់ខ្លាំង និងខ្យល់បក់បោកយ៉ាងខ្លាំងមកកាន់ភាគខាងត្បូងនៃតៃវ៉ាន់ផងដែរ។ អាជីវកម្ម និងសាលារៀនជាច្រើននៃកោះមួយនេះក៏បានផ្អាកសកម្មភាពដូចគ្នា៕	អាជីវកម្ម និងសាលារៀនជាច្រើននៅភាគខាងជើងនៃតៃវ៉ាន់ត្រូវបានផ្អាក ខណៈពេលដែលក្រុមហ៊ុនអាកាសចរណ៍ជាច្រើនបានលុបចោលជើងហោះហើររាប់សិបជើងរបស់ខ្លួនៅថ្ងៃទី៣ ខែសីហា ស្របពេលដែលព្យុះទីហ្វុងខ្នុរ (Khanun) កំពុងតែឆ្លងកាត់កោះមួយនេះ។ អាជ្ញាធរ ក៏បានព្រមានពីបញ្ហាទឹកជំនន់និងខ្យល់បក់ខ្លាំងដែរ។
កំបោរបាយអ មាននាទីសំខាន់ណាស់ក្នុងការកសាង និងជួសជុលប្រាសាទ ដែលធ្វើឡើងពីឥដ្ឋ។ វាបានបំពេញស្នាមតំណ និងស្នាមប្រេះរបស់ដុំឥដ្ឋទាំងឡាយឱ្យស្អិតជាប់គ្នា រួមទាំងជួយការពារការជ្រាបទឹក។ បច្ចុប្បន្ន ការជួសជុលប្រាសាទបុរាណ នៅតែប្រើកំបោរបាយអ ទោះវាជាវិធីបុរាណក្តី។ ដ្បិត វាជាវិធីដែលបុព្វបុរសខ្មែរប្រើកាលពីបុរាណ តែការលាយធាតុផ្សំទាំង៥មុខ និងការបៀកលើជញ្ជាំងប្រាសាទ មិនងាយស្រួលឡើយ។ ធាតុផ្សំទាំង ៥មុខ ប្រើដើម្បីលាយធ្វើជាកំបោរបាយអ។ រូបភាពពី អាជ្ញាធរជាតិអប្សរា ក្នុងចំណោមធាតុផ្សំទាំង៥មុខ ដែលគេយកមកលាយចូលគ្នា ក្នុងនោះមានកម្ទេចឥដ្ឋ ដែលអ្នកជួសជុលប្រាសាទត្រូវផលិត ដោយប្រើរបៀបបុរាណ។ ការផលិតនេះ ត្រូវប្រើកម្លាំង និងភាពអត់ធ្មត់ ទើបអាចផលិតបានជាកម្ទេចឥដ្ឋពីរប្រភេទ គឺកម្ទេចម៉ត់ និងកម្ទេចគ្រើម។ អ្នកស្រី សៀង ម៉ាលីណែត អ្នកជំនាញស្ត្រីម្នាក់ក្នុងចំណោមអ្នកជំនាញស្ត្រីជាច្រើនរូបទៀតដែលចេះជំនាញធ្វើ និងលាយបាយអនេះ បានប្រាប់សារព័ត៌មានថ្មីៗ២៥ដូច្នេះថា៖« យើងត្រូវយកញញួរវាយឥដ្ឋឲ្យបែក រួចយកវាមកបុក ដោយប្រើត្បាល់ និងអង្រែ។ បន្ទាប់ពីបុកហើយ យើងត្រូវយកវាទៅរែង ដើម្បីបែងចែកជា កម្ទេចម៉ត់ និងកម្ទេចគ្រើម»។ សកម្មភាពអុ្នកជំនាញកម្ទេចឥដ្ឋ ដើម្បីលាយជាមួយធាតុផ្សំដទៃទៀត។ . រូបភាពពី អាជ្ញាធរជាតិអប្សរា អ្នកជំនាញនៅតែបន្តប្រើរបៀបបុរាណ ដើម្បីកម្ទេចឥដ្ឋ ទោះពេលនេះមានឧបករណ៍ជាច្រើនអាចប្រើជំនួសបាន។ ត្រង់ចំនុចនេះ អ្នកស្រី ម៉ាលីណែត បានបញ្ជាក់ថា ការប្រើអង្រែ ត្បាល់ វាស្រួលជាង ព្រោះត្រូវចម្រាញ់វា មើលថាណាគ្រើម ណាម៉ត់។ កម្ទេចម៉ត់ គេប្រើដើម្បីបៀកបញ្ចូលឥដ្ឋតូច ចំណែកកម្ទេចគ្រើម គេប្រើជាមួយឥដ្ឋធំ។ បន្ទាប់ពីបុកកម្ទេចឥដ្ឋរួចហើយ ទើបគេយកវាទៅលាយបញ្ចូលជាមួយធាតុផ្សំចំនួន៤ទៀត។ ក្រៅពីនេះ ក៏មានបន្ថែមធ្យូង ដើម្បីឲ្យវាមានពណ៌ដូចទីតាំងដែលត្រូវបៀក ដើម្បីឲ្យមានពណ៌ស៊ីគ្នា។ សកម្មភាពអុ្នកជំនាញកម្ទេចឥដ្ឋ ដើម្បីលាយជាមួយធាតុផ្សំដទៃទៀត។ ចំពោះការបៀកកំបោរបាយអ អ្នកបៀក ត្រូវបៀកដោយយកចិត្តទុកដាក់ និងផ្ចិតផ្ចង់បំផុត ដើម្បីធានាបានថា វានឹងជាប់បានយូរ។ ចំណែក អ្នកបុកឥដ្ឋ និងអ្នករែងវិញ គឺរងផលប៉ះពាលយ៉ាងខ្លាំងចំពោះសុខភាព ព្រោះវាធ្វើឲ្យចុកដៃ ចុកដើមទ្រូង និងត្រូវកម្ទេចឥដ្ឋហុយចូលច្រមុះផងដែរ។ អ្នកស្រី សៀង ម៉ាលីណែត អ្នកជំនាញលាយ និងបៀក កំបោរបាយអ។ រូបភាពពី អាជ្ញាធរជាតិអប្សរា ទោះវាលំបាកយ៉ាងណាក្តី តែវាមិនអាចយកឈ្នះចិត្តស្រឡាញ់ និងការចង់មើលថែប្រាសាទរបស់អ្នកជំនាញ ដែលរស់នៅ ភូមិឪឡោក ឃុំប្រាសាទបាគង ស្រុកប្រាសាទបាគងនេះបានឡើយ។ «ខ្ញុំស្តាយ ខ្លាចប្រាសាទទ្រុឌទ្រោមទៅ វាបាត់បង់ ព្រោះដូនតាយើងខំទុកឲ្យហើយ។ ខ្ញុំកាន់តែធ្វើ កាន់តែស្រលាញ់ កាន់តែចង់ថែរក្សា កាន់តែដឹងថា វាអស្ចារ្យពិតមែន ចឹងក៏បន្តធ្វើដើម្បីក្មេងជំនាន់ក្រោយទៅ»។ នេះជាសម្តីជំនាញវ័យ៣៧ឆ្នាំ ដោយបានបន្ថែមថា ខ្ញុំចង់ឲ្យក្មេងជំនាន់ក្រោយ គាត់បានយល់ដឹងពីការថែរក្សា ព្រោះពួកគាត់ភាគច្រើនបានតែឃើញ តែអត់ដឹងថាវាអស្ចារ្យយ៉ាណា៕	កំបោរបាយអរ ជាការលាយល្បាយ៥មុខចូលគ្នា សម្រាប់ប្រើផ្សារភ្ជាប់ស្នាមតំណ និងស្នាមប្រេះ របស់ប្រាសាទបុរាណឲ្យស្អិតជាប់គ្នា។ ធាតុផ្សំចំនួន ៥មុខ ដែលអ្នកជំនាញលាយចូលគ្នានោះមាន កំបោរធ្វើពីសំបកលៀស កម្ទេចឥដ្ឋ ដីខ្សាច់ ស្ករត្នោត កាវស្បែកគោ និងធាតុផ្សំមួយមុខទៀត គឺធ្យូង ដែលគេប្រើដើម្បីបន្ថែមពណ៌។ កំបោរបាយអ នៅតែជម្រើសចាំបាច់ក្នុងការប្រើដើម្បីជួសជុល និងកសាងប្រាសាទ ដ្បិតសំណង់អាគារសម័យនេះ គេនិយមប្រើស៊ីម៉ងត៍ក្តី។
ករណីនេះ ធ្លាប់កើតឡើង ហើយវានៅតែបន្តកើតឡើងជារឿយៗ។ ជាក់ស្តែង កាលពីថ្ងៃទី១៧ខែមេសាឆ្នាំ២០១៨ ម្សិលមិញ ម៉ូតូមួយគ្រឿងបើកបរដោយបុរសវ័យចំណាស់ម្នាក់ បានបុក គូទរថយន្តបណ្តាលឲ្យបែកកញ្ចក់ខាងក្រោយខ្ទេចអស់ នៅលើផ្លូវ ២៧១ រាជធានីភ្នំពេញ។ ម្ចាស់រថយន្ត ចុះពីរថយន្តរបស់ខ្លួន ហើយដើរតម្រង់មកម្ចាស់ម៉ូតូ រួចទារឲ្យម្ចាស់ម៉ូតូសងប្រាក់២០០ដុល្លារដោយសំអាងថា អ្នកបើកបរម៉ូតូ បើបុកគូទឡានពីក្រោយបណ្តាលឲ្យបែកកញ្ចក់ខ្ទេច និងម្យ៉ាងទៀត ម្ចាស់ឡានចោទម្ចាស់ម៉ូតូថា បើកបរដោយស្រវឹងស្រា។ ជាក់ស្តែង អ្នកបើកបរម៉ូតូស្ថិតក្នុងភាពស្រវឹងមែន។ តែអ្វីដែលលំបាកដោះស្រាយនោះ គឺនៅត្រង់ថា ម្ចាស់ម៉ូតូចោទម្ចាស់ឡានវិញថា កំពុងតែបើកឡានទៅមុខធម្មតា ស្រាប់តែចាប់ហ្វ្រាំងឈប់តែម្តង។ បើតាមសាក្សីម្នាក់ ម្ចាស់ឡាន ដូចជាចាប់ហ្វ្រាំងបង្អង់ល្បឿនមែន។ ក្នុងករណីនេះ តើភាគីណាជាអ្នកខុស? ហើយភាគីណាជាអ្នកត្រូវ? ដោយមិននិយាយដល់រឿងផឹកគ្រឿងស្រវឹងផងនោះ, នគរបាលចរាចរណ៍ផ្លូវគោកម្នាក់បានពន្យល់ថា អ្នកបុកគេពីក្រោយ គឺជាអ្នកខុស ព្រោះ អ្នកជិះពីក្រោយត្រូវរក្សាចម្ងាយសុវត្ថិភាពសមរម្យពីអ្នកជិះខាងមុខ៕	ភ្នំពេញ៖ គ្រោះថ្នាក់ចរាចរណ៍កើតឡើងជារៀងរាល់ថ្ងៃ។ ពេលគ្រោះថ្នាក់ចរាចរណ៍កើតឡើងម្តងៗ ភាគីនីមួយៗតែងតែជជែកគ្នាយកត្រូវរៀងខ្លួន។ ប្រសិនបើ ម៉ូតូ បុក គូទឡានពីក្រោយ តើមួយណាខុស? មួយណាត្រូវ?
កុំបារម្ភ! ថ្ងៃនេះយើង នឹងបង្ហាញឱ្យដឹងពីគន្លឹះងាយៗទប់ទល់បញ្ហាជើងធុំក្លិនអាក្រក់ ហើយបែកញើសខ្លាំង ៖ ១. លាងសម្អាតប្រអប់ជើងជាមួយសាប៊ូកម្ចាត់បាក់តេរី ចូរលាងសម្អាតជើងរាល់ថ្ងៃជាប្រចាំជាមួយសាប៊ូដែលមានលក្ខណៈសម្បត្តិប្រឆាំងបាក់តេរី។ ហើយត្រូវប្រាកដថាអ្នកបានជូតតាមចន្លោះម្រាមជើងមួយៗស្ងួតល្អផង។ បាក់តេរីនិងរោគផ្សិតអាចលូតលាស់នៅចន្លោះម្រាមជើងប្រសិនបើមិនបានជូតឱ្យស្ងួតត្រឹមត្រូវ។ ២. ក្រូចឆ្មារ និងម្សៅ Baking soda អ្វីដែលអ្នកត្រូវធ្វើ គឺគ្រាន់តែលាយ baking soda ចំនួន ៤ ស្លាបព្រាបាយ ជាមួយទឹកក្ដៅឧណ្ហៗចំនួន ៨ ពែង និងបន្ថែមទឹកក្រូចឆ្មារស្រស់ ចំនួន ១ ផ្លែ ចូល។ កូរឲ្យសព្វ សឹមត្រាំជើងក្នុងល្បាយនេះសម្រាប់រយៈពេលពី ១៥ ទៅ ២០ នាទី ជាការស្រេច។ ៣. ឧស្សាហ៍ផ្លាស់ប្ដូរស្រោមជើង ចូរប្ដូរស្រោមជើងចេញនៅរាល់ពេលអ្នកមានអារម្មណ៍ថាសើមពេញដោយញើស។ ហើយមុននឹងពាក់ស្រោមជើងថ្មី ចូរលាងសម្អាតជើងនិងជូតផ្ដិតឱ្យស្ងួតសិន។ ៤. ត្រាំជើងក្នុងតែខ្មៅ តែខ្មៅមានផ្ទុកអាស៊ីត tannic ដែលកម្ចាត់បាក់តេរី។ វាក៏ជួយកាត់បន្ថយបរិមាណនៃញើសផងដែរ។ អ្វីដែលអ្នកត្រូវធ្វើ គឺគ្រាន់តែឆុងតែខ្មៅ ២ កញ្ចប់តូចក្នុងទឹកក្ដៅ ៣ ពែង។ បន្ថែមទឹកត្រជាក់ចូលក្នុងចំនួនសមល្មមដើម្បីបន្ថយកម្ដៅ។ បន្ទាប់មកដាក់ត្រាំជើងសម្រាប់រយៈពេលពី ១៥ ទៅ ២០ នាទី។ អនុវត្តជាប្រចាំរហូតដល់ទទួលបានលទ្ធផលប្រសើរ។ ៥. ត្រាំជើងក្នុងទឹកខ្មេះ អ្វីដែលអ្នកត្រូវធ្វើ គឺគ្រាន់តែលាយទឹកខ្មេះកន្លះពែងជាមួយទឹកក្ដៅ ៨ ពែង។ កូរឱ្យសព្វ សឹមត្រាំជើងក្នុងទឹកល្បាយនេះនៅពេលក្ដៅឧណ្ហសម្រាប់រយៈពេលពី ១០ ទៅ ១៥ នាទី។ លាងសម្អាតជើងចេញជាមួយសាប៊ូនិងជូតឱ្យស្ងួតជាការស្រេច។ ៦. ទឹកខ្ពុរមាត់ អ្វីដែលអ្នកត្រូវធ្វើ គឺលាយទឹកក្ដៅឧណ្ហៗជាមួយនឹងទឹកខ្ពុរមាត់មានផ្ទុកជាតិអាល់កុល។ កូរឱ្យសព្វ សឹមត្រាំជើងក្នុងទឹកល្បាយនេះសម្រាប់រយៈពេលប៉ុន្មាននាទី ឬរហូតដល់ទឹកចុះត្រជាក់តែម្ដង។ វិធីនេះក្រៅពីជួយកម្ចាត់ក្លិនជើងមិនល្អហើយនោះ ក៏ជួយធ្វើឱ្យអ្នកមានអារម្មណ៍ធូរស្រាលផងដែរ៕ ត្រួតពិនិត្យដោយ www.health.com.kh	បញ្ហាជើងបែកញើសខ្លាំងនិងធុំក្លិនអាក្រក់មិនពិបាកដោះស្រាយឡើយ។ គួរធ្វើបែបណា?
ទូក«ង»វែងជាងគេរបស់កម្ពុជា ដែលបានជាប់កំណត់ត្រាឯតទគ្គកម្មពិភពលោក ត្រូវបានផលិតឡើង ក្រោមសា្នដៃកីឡាករអុំទូកជាច្រើនរូបដែលសុទ្ធសឹងមានពិសោធន៍ច្រើនឆ្នាំ។ លោក គា ឡេង ជាមេជាងធ្វើទូកដ៏វែងនេះ។ លោកមានបទពិសោធន៍ធ្វើទូក«ង»នេះ ជាង២០ឆ្នាំមកហើយ។ បុរសវ័យ៥១ឆ្នាំរូបនេះ ក៏ជាកីឡាករផងដែរ ដែលទូករបស់គាត់តែងតែចូលរួមប្រណាំងនៅទន្លេចតុមុខ ជារៀងរាល់ឆ្នាំ។ លោក គា ឡេង ឲ្យដឹងថា លោកចាប់ផ្តើមធ្វើទូក ព្រមពេលជាមួយគ្នាដែលលោកចាប់ផ្តើមចូលរួមប្រកួតអុំទូកនៅទីក្រុងភ្នំពេញ ពោលគឺនៅគ្រាដែលលោកមានវ័យប្រមាណ២៨ឆ្នាំ។ ព្រោះតែស្រឡាញ់ និងចូលចិត្តទូក ទើបលោក គា ឡេង ចាប់អាជីពជាជាងធ្វើទូក។ ប៉ុន្តែហេតុផលដ៏សំខាន់មួយទៀតនោះ គឺលោកចង់បង្ហាញថ្វីដៃ ដែលលោកបានរៀនចេះពីមនុស្សចាស់ជំនាន់មុន។ «ហេតុផលចាប់យកអាជីពជាជាងទូកនេះ ដោយសារខ្ញុំស្រលាញ់ និងការចូលចិត្តទូក។ ម្យ៉ាងទៀត ខ្ញុំចង់បង្ហាញស្នាដៃរបស់ខ្ញុំដែលរៀនចេះពីមនុស្សចាស់ជំនាន់មុន តាមរយៈការប្រកបមុខរបរនេះឡើង»។ បុរសពាក់អាវខ្មៅ ជាមេជាងធ្វើទូក វែងជាងគេនៅលើពិភពលោក លោក គា ឡេង ស្ថិតនៅក្នុងពិធីអុំទូក នៅខេត្តពោធិ៍សាត់ មានស្រុកកំណើតនៅស្រុកកំពង់ស្វាយ ខេត្តកំពង់ធំ លោក គា ឡេង ដែលចេះធ្វើទូកជាង២០ឆ្នាំមកនេះ អះអាងថាភាគច្រើនលោកផលិតទូក«ង»វែង ដែលមានចំណុះកីឡាករពី៧៣ ទៅ៧៥នាក់។ លោក ឡេង ឲ្យដឹងទៀតថា ទូកវែងមួយត្រូវចំណាយថវិកាជាមធ្យម ១ម៉ឺនដុល្លារ និងចំណាយពេលធ្វើប្រមាណ១ខែ ដោយមានជាងធ្វើពី ៤ ទៅ៥នាក់។ តម្លៃ និងពេលវេលាទាំងនេះ មិនរាប់បញ្ចូល លើការឆ្លាក់ក្បាច់ និងការរចនារូប លើដងខ្លួនទូក ឬក្បាលទូកនោះទេ។ នេះបើតាមលោក គា ឡេង ដែលបញ្ជាក់ទៀតថា លោក ក៏បានធ្វើទូក សម្រាប់អ្នកនេសាទបានមួយចំនួនដែរ៕	ភ្នំពេញ៖ ទូក«ង»វែងជាងគេរបស់កម្ពុជា ទើបតែបានជាប់កំណត់ត្រាឯតទគ្គកម្មពិភពលោកកាលពីពេលថ្មីៗនេះ។ លោក គា ឡេង និងកូនជាងចំណានៗប្រមាណ១០នាក់ទៀត ជាអ្នករចនា និងផលិតទូក«ង» វែងជាងគេនេះឡើង។ លោក គា ឡេង ដែលមានពិសោធន៍ធ្វើទូកជាង២០ឆ្នាំមកហើយនោះ បញ្ជាក់ថាខ្លួន និងកូនជាងទាំងអស់ ពិតជាមោទកភាពយ៉ាងខ្លាំង ដែលទូក«ង»ក្រោមថ្វីដៃក្រុមខ្លួនបានទទួលងារជាងទូក«ង»វែងជាងគេលើពិភពលោកនាពេលនេះ។ នៅក្នុងបទសម្ភាសជាមួយសារព័ត៌មានថ្មីៗ លោក គា ឡេង បានរំឮកមូលហេតុដែលលោកចាប់ផ្តើមអាជីពជាអ្នកធ្វើទូកនេះ ព្រោះតែលោកស្រឡាញ់ និងចូលចិត្ត។ ជាពិសេស គឺចង់បង្ហាញថ្វីដៃ ដែលខ្លួនបានរៀនចេះពីអ្នកជំនាន់មុន។
ម៉ោងការងារអាស្រ័យទៅតាមកត្តាវប្បធម៌ និងសេដ្ឋកិច្ចនៃប្រទេសនីមួយៗ។ បើតាម OECD ម៉ិកស៊ិកមានការភ័យខ្លាចពីកំណើនអត្រាអ្នកអត់ការងារធ្វើ ដូច្នេះការបង្កើនសង្វាក់ផលិតកម្មជារឿងចាំបាច់ ខណៈការបង្កើនម៉ោងការងារនៅកូរេខាងត្បូង ជាផ្នែកមួយនៃការជំរុញកំណើនសេដ្ឋកិច្ច។ បើទោះបីជា ជប៉ុនមានមនុស្សជាច្រើនស្លាប់ដោយសារធ្វើការលើសម៉ោងក៏ដោយ ប៉ុន្តែម៉ោងការងារមានកម្រិតទាបនៅឡើយក្នុងចំណោមប្រទេសសមាជិក OECD ខណៈអាល្លឺម៉ង់ មានម៉ោងការងារតិច ប៉ុន្តែសង្វាក់ការងារច្រើន។ ប្រទេស Top 15 ដែលមានម៉ោងការងារប្រចាំឆ្នាំច្រើនជាងគេរួមមាន ម៉ិកស៊ិក (២ ២៥៧.៤ម៉ោង) កូស្តារីកា (២ ១៧៨.៩ម៉ោង) កូរ៉េខាងត្បូង (២ ០២៤ ម៉ោង) ក្រិក (២ ០១៨ម៉ោង) រុស្ស៊ី (១ ៩៨០ ម៉ោង) ស៊ីលី (១ ៩៥៤ម៉ោង) ប៉ូឡូញ (១ ៨៩៥ម៉ោង) អ៊ីស្រាអែល (១ ៨៨៥ម៉ោង) ឡេតូនី (១ ៨៧៥ម៉ោង) ព័រទុយហ្គាល់ (១ ៨៦៣ម៉ោង) អេស្តូនី (១ ៨៥៧ម៉ោង) លីទុយអានី (១ ៨៤៤ម៉ោង) តួកគី (១ ៨៣២ម៉ោង) សហរដ្ឋអាមេរិក (១ ៧៨០ម៉ោង) និងសាធារណរដ្ឋឆេក (១ ៧៧៦ម៉ោង)។ ជាមធ្យម ប្រទេសដែលជាសមាជិកអង្គការកិច្ចសហប្រតិបត្តិការ និងអភិវឌ្ឍន៍សេដ្ឋកិច្ច (OECD) មានម៉ោងការងារ ១៧៥៩ម៉ោងក្នុង១ឆ្នាំ។ ប្រទេសដែលស្ថិតក្រោមកម្រិតមធ្យមនេះ ជាមួយនឹងម៉ោងការងារចន្លោះពីជាង១៧៥០ម៉ោង ចុះទៅជាង១៥០០ម៉ោងមាន នូវែលសេឡង់ ហុងគ្រី អៀរឡង់ អ៊ីតាលី ស្លូវ៉ាគី ជប៉ុន កាណាដា អេស្ប៉ាញ អង់គ្លេស អូស្ត្រាលី ស្លូវេនី ហ្វាំងឡង់ អូទ្រីស ស៊ុយអែត ស្វីស បែលហ្ស៊ិក លុចសំបួ និងបារាំង។ ក្នុងចំណោមប្រទេសជាសមាជិក OECD អាល្លឺម៉ង់មានម៉ោងការងារតិចជាងគេ ដោយមានតែ ១៣៥៦ប៉ុណ្ណោះក្នុង១ឆ្នាំ ដូចមានចំនួនតិចជាង ហូឡង់ ន័រវេស និងដាណឺម៉ាក ៕	ម៉ិកស៊ិកជាប់ជាប្រទេសដែលមានម៉ោងធ្វើការច្រើនជាងគេ ដោយនាំមុខកូស្តារីកា កូរ៉េខាងត្បូង ក្រិក និងរុស្ស៊ី។ នេះបើតាមទិន្នន័យរបស់អង្គការកិច្ចសហប្រតិបត្តិការ និងអភិវឌ្ឍន៍សេដ្ឋកិច្ច (OECD) ដែលមានសមាជិក៣៦ប្រទេស។ ទិន្និន័យបង្ហាញថា ពលរដ្ឋម៉ិកស៊ិកចំណាយពេលធ្វើការ ២២៥៥ម៉ោងក្នុងមួយឆ្នាំ ឬ៤៣ម៉ោងក្នុង១សប្តាហ៍។ នៅអាស៊ី កូរ៉េខាងត្បូង ជាប្រទេសដែលមានម៉ោងការងារច្រើនជាងគេ រីឯនៅអឺរ៉ុប មានប្រទេសក្រិក។
រដ្ឋមន្ត្រីការបរទេសអង់គ្លេស Jeremy Hunt បានជួបជាមួយមេដឹកនាំមីយ៉ាន់ម៉ា អ៊ុងសាន ស៊ូជី ក្នុងដំណើរទស្សនកិច្ចនៅមីយ៉ាន់ម៉ា ក្នុងគោលដៅត្រួតពិនិត្យស្ថានភាពវិបត្តិមនុស្សធម៌លើជនភាគច្រើនរ៉ូហ៊ីងយ៉ា។ លោក Hunt បានប្រាប់ឲ្យមីយ៉ាន់ម៉ាធានាថា នឹងគ្មានកន្លែងលាក់ខ្លួនឡើយសម្រាប់អ្នកទទួលខុសត្រូវលើឧក្រិដ្ឋកម្មប្រឆាំងជនមូស្លីមរ៉ូហ៊ីងយ៉ា បើមីយ៉ាន់ម៉ាចង់ចៀសវាងការខូចមុខមាត់ប្រទេសជាតិ។ បើតាមទីភ្នាក់ងារព័ត៌មាន Reuters លោក Hunt បានសង្ក់តធ្ងន់ទៅកាន់លោកស្រី ស៊ូជី ពីសារសំខាន់ក្នុងការឲ្យកងទ័ពមីយ៉ាន់ម៉ាទទួលខុសត្រូវចំពោះអំពើរបស់ខ្លួនក្នុងប្រព័ន្ធយុត្តិធម៌ក្នុងស្រុករបស់មីយ៉ាន់ម៉ាផ្ទាល់។ ប្រមុខការទូតអង់គ្លេសរូបនេះបន្ថែមថា បើយន្តការក្នុងស្រុកមិនអាចវែកមុខការពិតទេ សហគមន៍នឹងមិនទុកវិបត្តិនេះឲ្យទៅណាឡើយ ហើយជម្រើសផ្សេងទៀត នឹងត្រូវពិចារណារាប់ទាំងការនាំយកសំណុំរឿងទៅតុលាការព្រហ្មទណ្ឌអន្តរជាតិ (ICC) ។ សូមរំឭកបន្តិចថា ក្រុមស៊ើបអង្កេតរបស់អង្គការសហប្រជាជាតិបានរកឃើញបទឧក្រិដ្ឋធ្ងន់ធ្ងរដែលប្រព្រឹត្តដោយទាហានមីយ៉ាន់ម៉ាក្នុងប្រតិបត្តិការនៅរដ្ឋ Rakhine ដែលបង្ខំឲ្យជនភាគតិចរ៉ូហ៊ីងយ៉ាជាង៧សែននាក់ភៀសខ្លួនទៅបង់ក្លាដែស។ អំពើព្រៃផ្សៃរបស់យោធាដូចជាការដុតផ្ទះ ការសម្លាប់មនុស្ស និងការបំពានផ្លូវភេទជាដើម បានកើតឡើងនៅអំឡុងយុទ្ធនាការរបស់យោធា ដែលក្រុមស៊ើបអង្កេតពិសេសចាត់ទុកជាចេតនាប្រល័យពូជសាសន៍។ ក្រុមស៊ើបអង្កេតដដែលបានបញ្ចេញឈ្មោះមេទ័ពកំពូលៗ៦នាក់របស់មីយ៉ាន់ម៉ារាប់ទាំងអគ្គមេបញ្ជាការកងទ័ព មីន អ៊ុនឡាំង ផង ដើម្បីយកទៅកាត់ទោសសម្រាប់ឧក្រិដ្ឋកម្មប្រឆាំងមនុស្សជាតិ និងប្រល័យពូជសាសន៍នៅ Rakhine ។ យ៉ាងណាមិញ រដ្ឋាភិបាលក្រុងណៃពិដោបានចេញមុខការពារក្រុមយោធា និងចាត់ទុកប្រតិបត្តិការនៅ Rakhine ដែលធ្វើឡើងក្រោយមានការវាយប្រហារខែសីហា ឆ្នាំ២០១៧ ជាប្រតិបត្តិការប្រឆាំងភេរវកម្មដែលស្របច្បាប់។ ជុំវិញករណីនេះ តុលាការព្រហ្មទណ្ឌអន្តរជាតិក៏បានបើកការស៊ើបអង្កេតបឋមរួចហើយ ដែលនេះនឹងបើកផ្លូវដល់ការស៊ើបអង្កេតពេញលេញផងដែរ។ មីយ៉ាន់ម៉ាឯណោះអះអាងថា តុលាការនេះគ្មានយុត្តាធិការលើខ្លួនដែលមិនមែនជាសមាជិក ICC ឡើយ។ ប៉ុន្តែចៅក្រមតុលាការធ្លាប់ប្រកាសដែរថា ខ្លួននៅតែអាចកាត់ក្ដីករណីឧក្រិដ្ឋកម្មប្រឆាំងក្រុមរ៉ូហ៊ីងយ៉ានេះបាន ព្រោះបង់ក្លាដែសដែលជាទីស្នាក់អាស្រ័យរបស់ជនភៀសខ្លួនរ៉ូហ៊ីងយ៉ាជាសមាជិករបស់តុលាការអន្តរជាតិមួយនេះ៕	រដ្ឋមន្ត្រីការបរទេសអង់គ្លេស Jeremy Hunt នៅថ្ងៃទី២០ ខែកញ្ញា បានប្រាប់ឲ្យរដ្ឋាភិបាលស៊ីវិលមីយ៉ាន់ម៉ា ស្វែងរកយុត្តិធម៌ឲ្យជនមូស្លីមរ៉ូហ៊ីងយ៉ាដែលរងទុក្ខបុកម្នេញដោយសារប្រតិបត្តិការរបស់យោធាប្រទេសនេះ។ លោក Hunt ព្រមានថា បើរដ្ឋាភិបាលស៊ីវិលរបស់ទីប្រឹក្សារដ្ឋ អ៊ុងសាន ស៊ូជី នៅតែមិនមាត់មិនកទៀតនោះ សហគមន៍អន្តរជាតិក៏មិននៅស្ងៀមដែរ ហើយការឡើងតុលាការព្រហ្មទណ្ឌអន្តរជាតិ (ICC) ជាជម្រើសមួយដែរ។
កម្មវិធីនារាត្រីនោះផងដែរ មានការសហកាជាមួយស្រាបៀរhite ដែលជាស្រាបៀរពេញនិយមបំផុតពីប្រទេសកូរ៉េ ជាមួយនឹងរសជាតិដើមពិតៗ រសជាតិស្រាលស្រទន់ ជាមួយនឹងភាពទាន់សម័យ បានចែករំលែក និង ផ្ដល់នូវភាពសប្បាយរីករាយជាមួយនឹងរង្វាន់សម្រាប់ផ្សងសំណាងដល់ភ្លៀវកិត្តយសដែលបានចូលរួមក្នុងកម្មវិធីក្នុងរាត្រីនោះ។ ដោយមានការរៀបចំយ៉ាងល្អប្រណិត ជាមួយនឹងមុខម្ហូបដ៏ឈ្ងុយឆ្ញាញ់ជាច្រើនមុខ ប្រកបដោយផាសុខភាព ស្របជាមួយបរិយាកាសល្អ ទើបធ្វើអោយមានការសរសើរយ៉ាងច្រើនពីសំណាក់ភ្ញៀវ ដែលបានចូលរួម។ ភូមិមូលកុងទីន័រផាប់មានទីតាំងធំទូលាយ ហើយការរៀបចំប្រកបដោយភាពច្នៃប្រឌិត ពិសេសម្ហូបនៅទីនេះមានរសជាតិឆ្ងាញ់ និង សេវាកម្មល្អ កាន់តែពិសេសមានស្រាបៀរhiteដែលជាបៀររសជាតិឆ្ញាញ់ថ្មីនៅទីនេះទៀតផង។ ភូមិមូលកុងទីន័រផាប់សូមអរគុណដល់តារាកិត្តយស និង ភ្ញៀវកិត្តយសទាំងអស់ដែលបានចូលរួម និង គាំទ្រកម្មវិធី ដែលធ្វើអោយកម្មវិធីដំណើរការប្រកបទៅយ៉ាងរលូន ដោយភាពសប្បាយរីករាយ និង កាន់តែអស្ចារ្យ។ ភូមិមូលកុងទីន័រផាប់នឹងបន្តរកអ្វីដែលថ្មី និង ល្អសម្រាប់អតិថិជនបន្តទៀត។ (អត្ថបទពាណិជ្ជកម្ម)	រាជធានីភ្នំពេញ៖ កាលពីយប់ថ្ងៃទី២៨ ខែធ្នូ ឆ្នាំ២០១៧ ថ្មីៗនេះ ភូមិមូលកុងទីន័រផាប់បានបើកសម្ពោធជាផ្លូវការ ដែលក្នុងនោះមានវត្តមានតារាល្បីៗជាច្រើនបានចូលរួមដូចជា៖ កញ្ញាឱក សុគន្ធកញ្ញា និង ក្រុម 6-LIGHT ដែលធ្វើអោយមានភ្ញៀវកិត្តិយសចូលរួមយ៉ាងច្រើនកុះករ ហើយបងប្អូនដែលបានចូលរួមរំភើបរីករាយយ៉ាងខ្លាំង និង មានការគាំទ្រយ៉ាងពេញទំហឹងចំពោះកម្មវិធីទាំងមូល។
ការិយាល័យបោះឆ្នោតជាង៤៤០០កន្លែងនៅទូទាំងចក្រភពអង់គ្លេស បានបើកដំណើការហើយនៅព្រឹកថ្ងៃទី១២ ខែធ្នូ (ម៉ោងអង់គ្លេស) សម្រាប់ទទួលពលរដ្ឋមានឈ្មោះបោះឆ្នោត។ ការបោះឆ្នោតនេះ គឺដើម្បីជ្រើសរើសសមាជិកសភាថ្មីចំនួន៦៥០។ កាន់តែសំខាន់នោះ វាក៏នឹងកំណត់វាសនាការចាកចេញពីសហភាពអឺរ៉ុបរបស់ចក្រភពអង់គ្លេសផងដែរ។ នាយករដ្ឋមន្ត្រី បូរីស ចនសុន ជាអ្នករៀបចំការបោះឆ្នោតមុនអាណត្តិនេះ ព្រោះលោកខ្វះសំឡេងដើម្បីអនុម័តកិច្ចព្រមព្រៀងចាកចេញជាមួយអឺរ៉ុប។ ដោយសាររឿងនេះ លោក ចនសុន ក៏រងការរិះគន់យ៉ាងខ្លាំងថា កំពុងលែងល្បែងនយោបាយដ៏គ្រោះថ្នាក់ដើម្បីតែសម្រេចបំណងរបស់ខ្លួន។ ការស្ទង់មតិនានាបង្ហាញថា បក្សអភិរក្សនិយមកំពុងកាន់អំណាច នាំមុខបក្សពលករដែលជាគូប្រជែងសំខាន់ ប៉ុន្តែមិនឃ្លាតដាច់ឆ្ងាយឡើយ។ បើសិនអាចទទួលបានកៅអីសភាភាគច្រើនពីការបោះឆ្នោតលើកនេះ លោក ចនសុន អាចបន្តដំណើការចាកចេញពីអឺរ៉ុបដោយស្រួល ខុសពីលើកមុនៗ។ បើតាមទីភ្នាក់ងារព័ត៌មាន AFP នាយករដ្ឋមន្ត្រីអង់គ្លេសរូបនេះ ចាត់ទុកការបោះឆ្នោតថ្ងៃទី១២ ខែធ្នូ ជាការបញ្ចប់ភាពមិនច្បាស់លាស់ និងការជាប់គាំងផ្នែកនយោបាយ។ យ៉ាងណាមិញ បក្សអភិរក្ស និងលោក ចនសុន បានជួបគូប្រជែងដ៏ស្រួចស្រាល់មួយ។ លោក ជេរេមី ខប៊ីន មេបក្សពលករ ជាដៃគូចម្បងរបស់លោក ចនសុន ។ បើទទួលជោគជ័យ លោក ខប៊ីន ដែលមានអាយុ៧០ឆ្នាំ នឹងក្លាយជានាយករដ្ឋមន្ត្រីចាស់ជាងគេរបស់អង់គ្លេស គិតតាំងលោក Viscount Palmerston ដែលកាន់តំណែងនៅឆ្នាំ១៨៥៥ ។ លើសពីនោះ លោកក៏អាចក្លាយជានាយករដ្ឋមន្ត្រីបក្សពលករដំបូងគេគិតតាំងពីឆ្នាំ២០១០ ផងដែរ។ ទាក់ទងការចាកចេញពីអឺរ៉ុប លោក ខប៊ីន ចង់ឲ្យមានការចរចាលើលក្ខខណ្ឌទន់ភ្លន់ជាមួយអឺរ៉ុបក្នុងរយៈពេលបីខែ បើលោកឈ្នះឆ្នោត។ លោក ខប៊ីន ក៏មានធ្វើប្រជាមតិលើការចាកចេញពីអឺរ៉ុបនេះឡើងវិញផងដែរ ខណៈប្រជាជនអង់គ្លេសជាច្រើនហាក់សោកស្ដាយចំពោះការគាំទ្រការចាកចេញក្នុងការធ្វើប្រជាមតិឆ្នាំ២០១៦ ៕	ប្រជាជនអង់គ្លេស នៅថ្ងៃទី១២ ខែធ្នូ បាននាំគ្នាទៅបោះឆ្នោតដើម្បីជ្រើសរើសមេដឹកនាំថ្មី។ លទ្ធផលនៃការបោះឆ្នោតនេះ នឹងកំណត់ជោគវាសនាការចាកចេញពីសហភាពអឺរ៉ុប (Brexit) ដែលជាប់គាំង។ បើបក្សអភិរក្សរបស់នាយករដ្ឋមន្ត្រី បូរីស ចនសុន ឈ្នះឆ្នោតជាមួយសំឡេងភាគច្រើន ការចាកចេញពីសហភាពអឺរ៉ុប នឹងកើតឡើងដោយស្រួល ប៉ុន្តែបើលទ្ធផលជោគជ័យបានទៅលើបក្សពលករវិញ ការចាកចេញនេះ ទំនងមិនអាចទៅរួចឡើយ។
លើសពីនេះ ចាប់ពីពេលផ្សព្វផ្សាយដំណឹងនេះ រហូតដល់ថ្ងៃទី13 ខែកក្កដា ឆ្នាំ2019 សិស្សានុសិស្សមកពីសាលាផ្សេង ដែលមានចំណាត់ថ្នាក់នៃការសិក្សាប្រចាំឆ្នាំចាប់ពីលេខ1 ដល់លេខ10 ហើយមានបំណងចូលរៀននៅ សាលាអន្តរជាតិ អាយ ស៊ី អេស (សាខាចតុមុខ ឬសាខាកាល់ម៉ែត) នឹងទទួលបានការបញ្ចុះតម្លៃ លើតម្លៃសិក្សា ចាប់ពី 7% និងតម្លៃចុះឈ្មោះ ចាប់ពី 50% ។ សាលាអន្តរជាតិ អាយ ស៊ី អេស ផ្តល់កម្មវិធីសិក្សាជាតិ និងកម្មវិធីសិក្សាខេមប្រ៊ីជ (CAMBRIDGE) អន្តរជាតិចាប់ពីថ្នាក់បណ្តុះកុមារតូច (Nursery) ដល់ថ្នាក់ទី12 (Year 12) ។ សាលាអន្តរជាតិ អាយ ស៊ី អេស ត្រូវបានទទួលស្គាល់ជាសាលាដែលមានលក្ខណៈសម្បត្តិពេញលេញជា មជ្ឈមណ្ឌលខេមប្រ៊ីជអន្តរជាតិ (CIC KH008) ដោយនាយកដ្ឋានប្រឡងអន្តរជាតិនៃសាកលវិទ្យាល័យខេមប្រ៊ីជ (CIE) នៃចក្រភពអង់គ្លេស។ ក្នុងនាមជា មជ្ឈមណ្ឌលខេមប្រ៊ីជអន្តរជាតិ សាលាអន្តរជាតិ អាយ ស៊ី អេស មានដៃគូអប់រំជាង10,000 ក្នុង195ប្រទេស ក្នុងនោះភាគច្រើនជាសាលា និងសាកលវិទ្យាល័យអន្តរជាតិល្បីៗ ប្រចាំប្រទេសនីមួយៗ ។ សាលាអន្តរជាតិ អាយ ស៊ី អេស មានកម្មវិធីសិក្សាដូចខាងក្រោម : មត្តេយ្យសិក្សាអន្តរជាតិ (International Kindergarten Programme) : ពាក់កណ្តាលថ្ងៃ និងពេញមួយថ្ងៃ បឋមសិក្សាអន្តរជាតិ (International Primary School Programme) : ពាក់កណ្តាលថ្ងៃ និងពេញមួយថ្ងៃ បឋមសិក្សាពីរភាសា (Bilingual Primary School Programme) : ពេញមួយថ្ងៃ មធ្យមសិក្សាអន្តរជាតិ (International Secondary School Programme) : ពេញមួយថ្ងៃ មធ្យមសិក្សាពីរភាសា (Bilingual Secondary School Programme) : ពេញមួយថ្ងៃ ក្នុងកម្មវិធីសិក្សា មធ្យមសិក្សាអន្តរជាតិ និងមធ្យមសិក្សាពីរភាសា សិស្សានុសិស្ស នៃសាលាអន្តរជាតិ អាយ ស៊ី អេស នឹងសិក្សាកម្មវិធី Cambridge A Level គឺជាកម្មវិធីកម្រិតខ្ពស់បំផុតដែលមានអ្នកសិក្សាជាង 175,000 នាក់ ជារៀងរាល់ឆ្នាំនៅប្រមាណ 130 ប្រទេសទូទាំងសកលលោក ។ សិស្ស និងនិស្សិត ដែលមានគុណវុឌ្ឍិកម្រិតនេះ ត្រូវបានទទួលស្គាល់ និងឱ្យចូលរៀននៅសាកលវិទ្យាល័យឈានមុខគេ ទូទាំងបណ្តាប្រទេសជុំវិញសកលលោកមានជាអាទិ៖ - សហរដ្ឋអាមេរិក : សាកលវិទ្យាល័យ Harvard, MIT, Stanford, Yale - ចក្រភពអង់គ្លេស : សាកលវិទ្យាល័យ Cambridge, Oxford, Edinburgh, Imperial London - អូស្ត្រាលី : សាកលវិទ្យាល័យ Melbourne, Sydney, Monash, Queensland - កាណាដា : សាកលវិទ្យាល័យ Toronto, McGill, British Columbia, York - នូវែលសេឡង់ : សាកលវិទ្យាល័យ Auckland, Victoria, Otago, Canterbury - សិង្ហបុរី : សាកលវិទ្យាល័យ NUS, Nanyang សាលាអន្តរជាតិ អាយ ស៊ី អេស មានបទពិសោធន៍ក្នុងវិស័យអប់រំជាង26ឆ្នាំ និងទទួលបានជ័យលាភី និងសមិទ្ធិផលយ៉ាងច្រើនសន្ធឹកសន្ធាប់ ។ សាលាអន្តរជាតិ អាយ ស៊ី អេស លើកទឹកចិត្តសិស្សានុសិស្ស ឲ្យចាប់យកចំណេះវិជ្ជាជាមូលដ្ឋានគ្រឹះ និងទម្លាប់ល្អក្នុងការសិក្សា ។ សាលាអន្តរជាតិ អាយ ស៊ី អេស មានការសង្កត់ធ្ងន់លើមុខវិជ្ជា ភាសាអង់គ្លេស ភាសាខ្មែរ គណិតវិទ្យា វិទ្យាសាស្ត្រ និងបច្ចេកវិទ្យាព័ត៌មានកុំព្យូទ័រ ។ សម្រាប់ព័ត៌មានលម្អិត សូមទាក់ទង សាលាអន្តរជាតិ អាយ ស៊ី អេស (សាខាចតុមុខ) : អគារលេខ 14 ផ្លូវលេខ 214 សង្កាត់បឹងរាំង ខណ្ឌដូនពេញ ភ្នំពេញ ទូរស័ព្ទ: 099 509 998 / 016 929 985 ឬ សាលាអន្តរជាតិ អាយ ស៊ី អេស (សាខាកាល់ម៉ែត) : អគារលេខ 25 ផ្លូវលេខ 75 កែងផ្លូវលេខ 80 សង្កាត់ស្រះចក ខណ្ឌដូនពេញ ភ្នំពេញ ទូរស័ព្ទ: 099 509 997 / 016 929 975 គេហទំព័រ: www.ics.edu.kh អ៊ីម៉េលៈ [email protected] គេហទំព័រFACEBOOK: ICS International School https://www.facebook.com/icsinternationalschool/ Download our latest school magazine, please click the link http://ics.edu.kh/icsis/newsletter/2018.pdf ៕ (អត្ថបទពាណិជ្ជកម្ម)	សម្រាប់ឆ្នាំសិក្សាថ្មីដែលនឹងចាប់ផ្តើមនៅ ថ្ងៃទី19 ខែសីហា ឆ្នាំ2019 សាលាអន្តរជាតិ អាយ ស៊ី អេស នឹងមានការផ្តល់ជូន ការបញ្ចុះតម្លៃពិសេសលើ តម្លៃសិក្សា (Tuition Fee) និងតម្លៃចុះឈ្មោះ (Enrolment Fee) ។
ចំពោះមុខសហគមន៍ប្រជាជនម៉ាឡេស៊ីរស់នៅឥណ្ឌូណេស៊ី លោក មហាធៀ បានពន្យល់ថា មូលហេតុដែលលោក ណាជីប នៅបន្តរស់នៅស្រួល និងមិនទាន់មានការចាប់ខ្លួនឬកាត់ទោសដោយសារតែអាជ្ញាធរលោកកំពុងស៊ើបអង្កេត និងប្រមែរប្រមូលភស្តុតាងដើម្បីដាក់បន្ទុកលើអតីតប្រមុខរដ្ឋាភិបាល និងអ្នកពាក់ព័ន្ធសិន។ យោងតាមទីភ្នាក់ងារព័ត៌មានម៉ាឡេស៊ី Bernama នាយករដ្ឋមន្ត្រីវ័យ ៩២ ឆ្នាំ បាននិយាយដូច្នេះ៖«ខ្ញុំគិតថា ណាជីប នឹងត្រូវនាំមកតុលាការឆាប់ៗ។ មនុស្សជាតិបានបង្ហាញការងឿងឆ្ងល់ហេតុអ្វីបានជាមិនមានការចាត់វិធានការ ហើយទុកឲ្យលោក ណាជីប រស់នៅស្រួលបែបនេះ។ ខ្ញុំចង់បញ្ជាក់ថា ការនាំសុំណុំរឿងនេះមកតុលាការ វាចាំបាច់ត្រូវមានភស្តុតាងគ្រប់គ្រាន់។ ដូច្នេះយើងមិនបរាជ័យពេលចាប់ផ្តើមដំណើរការចោទប្រកាន់ជាផ្លូវការ»។ មេដឹកនាំរូបនេះបន្ថែមថា ក្រុមស៊ើបអង្កេតត្រូវតែធានាថា ភស្តុតាងដែលគេប្រមូលបានគឺត្រឹមត្រូវ និងមានទម្ងន់គ្រប់គ្រាន់ដែលអាចឈានទៅកាត់ទោសលោក ណាជីប , ភរិយាលោក និងអ្នកជំនួញស្និទ្ធនឹងលោក ណាជីប លោក Jho Low ផងដែរ។ លោក ណាជីប ចាញ់ឆ្នោតក្នុងការបោះឆ្នោតជាតិលើកទី ១៤ កាលពីខែឧសភា។ បន្ទាប់មក សំណុំរឿងមូលនិធិ 1MDB ដែលពាក់ព័ន្ធនឹងរូបលោក ក៏ត្រូវនាយករដ្ឋមន្ត្រីថ្មីលោក មហាធៀ បញ្ជាឲ្យគេចាប់ផ្តើមស៊ើបអង្កេតឡើងវិញទៀត។ ក្រោយមានការស៊ើបអង្កេតប៉ូលិសម៉ាឡេស៊ីចុះឆែកឆេរផ្ទះ និងខុនដូរបស់លោក ណាជីប ច្រើនដង និងរឹបអូសបានលុយ គ្រឿងអលង្ការនិងរបស់មានតម្លៃផ្សេងទៀតមានទំហំជាង ២៧០លានដុល្លារឯណោះ។ ក្រៅពីរឿងកិបកេងលុយមូលនិធិរដ្ឋ លោក ណាជីប ក៏ពាក់ព័ន្ធនឹងសុំណុំរឿងឃាតកម្មជនជាតិម៉ុងហ្គោល Altantuya Shaariibuu ផង។ បង្កើតក្នុងឆ្នាំ២០០៩ មូលនិធិ 1MDB មានគោលដៅប្រែក្លាយទីក្រុងគួឡាឡាំពួរ ទៅជាមជ្ឈមណ្ឌលហិរញ្ញវត្ថុដ៏ធំមួយ និងជំរុញសេដ្ឋកិច្ចជាតិ តាមរយៈការវិនិយោគយុទ្ធសាស្ត្រ។ ប៉ុន្តែមន្ត្រីក្រសួងយុត្តិធម៌អាមេរិកដែលបានស្រាវជ្រាវក្នុងករណីនេះបានអះអាងថា មន្ត្រីក្នុងមូលនិធិនេះបានកិបកេងលុយប្រហែល ៤,៥ ពាន់លានដុល្លារអាមេរិកហើយមួយផ្នែកនៃលុយនោះមាននៅក្នុងគណីធនាគាររបស់លោក ណាជីប រ៉ាហ្សាក់ ផង។ ក្នុងឆ្នាំ ២០១៣ លុយមានទំហំ ៦៨១ លានដុល្លារ នៃមូលនិធិនេះ ត្រូវបានផ្ទេរទៅកាន់គណនីធនាគាររបស់លោក។ ប៉ុន្តែលោកនៅតែបន្តបដិសេធ និងអះអាងថា វាជាលុយអំណោយដែលអារ៉ាប៊ីសាអូឌីតផ្តល់ឲ្យប៉ុណ្ណោះ៕	ស្ថិតនៅក្រុងហ្សាការតានាថ្ងៃព្រហស្បតិ៍ទី ២៨ ខែមិថុនា នាយករដ្ឋមន្ត្រីម៉ាឡេស៊ីលោក មហាធៀ មហាម៉ាត់ បានអះអាងថា អតីតនាយករដ្ឋមន្ត្រី ណាជីប រ៉ាហ្សាក់ នឹងត្រូវចាប់ខ្លួន ក៏ដូចជាត្រូវរងការចោទប្រកាន់ឆាប់ៗនេះ។
«យើងទទួលបានការកុម្ម៉ង់ទិញសម្ភារៈយោធា ដែលមានតម្លៃប្រមាណជាង១ពាន់លានដុល្លារ»។ លោក Dmitry Shugayev ប្រធានគណៈរដ្ឋមន្ត្រីទទួលបន្ទុកផ្នែកកិច្ចសហប្រតិបត្តិការយោធា និងបច្ចេកទេស បានិយាយបែបនេះនៅថ្ងៃទី៦ កញ្ញាក្នុងពេលផ្តល់បទសម្ភាសដល់ទីភ្នាក់ងារព័ត៌មានយោធរុស្ស៊ី TASS។ របាយការណ៍ថ្មីនេះត្រូវបានចេញផ្សាយ ក្នុងអំឡុងពេលទស្សនកិច្ចមួយរបស់អគ្គលេខាធិការបក្សកុម្មុយនីស្តវៀតណាម លោក Nguyen Phu Trong ទៅកាន់ប្រទេសរុស្ស៊ីចាប់ពីថ្ងៃទី០៥ ដល់ទី៨ កញ្ញាតាមការអញ្ជើញរបស់លោកប្រធានាធិបតីរុស្ស៊ី វ្ល៉ាឌីមៀ ពូទីន។ ក្រោយមានជំនួបមួយរវាងលោក Phu Trong និងលោកពូទីន បក្សកម្មុយនីស្តវៀតណាមបានបញ្ជាក់នៅក្នុងសេចក្ដីថ្លែងការណ៍មួយចុះថ្ងៃទី ៧ ខែកញ្ញាដូច្នេះថា៖ «ភាគីទាំងពីរ (រុស្ស៊ី-វៀតណាម) បានបង្ហាញពីការតាំងចិត្ត ក្នុងការបន្តពង្រឹងចំណងយោធាជាមួយគ្នា»។ គួរឲ្យកត់សម្គាល់ដែរថា ទំនាក់ទំនងរវាងវៀតណាម និងរុស្ស៊ី មានភាពជិតស្និទ្ធខ្លាំង ក្នុងពេលប្រហែល ១០ឆ្នាំចុងក្រោយនេះ។ រុស្ស៊ី ក្លាយជាអ្នកផ្គត់ផ្គង់អាវុធដ៏ធំបំផុតមួយសម្រាប់វៀតណាម ហើយក្រុមហ៊ុនរុស្ស៊ីជាច្រើនផងដែរក៏បានដាក់ទុនវិនិយោគនៅក្នុងគម្រោងថាមពលមួយចំនួននៅប្រទេសវៀតណាមផងដែរ។ កន្លងមក វៀតណាម បានបញ្ជាទិញនាវាមុជទឹកពីរុស្ស៊ីចំនួន ៦គ្រឿង រួមជាមួយនឹងនាវាចម្បាំង យន្តហោះចម្បាំង និងសម្ភារៈយោធាជាច្រើនពីរុស្ស៊ី។ គេមើលឃើញ កំណើននៃការទិញអាវុធដ៏ក្លៀវក្លារបស់វៀតណាមនេះ កើតឡើងដោយសារកត្តាពីរសំខាន់។ កត្តាទីមួយ គឺដោយសារការកើនឡើងនៃសកម្មភាពរបស់ក្រុងប៉េកាំងក្នុងជម្លោះទាមទារដែនអធិបតេយ្យភាពដ៏ស្មុគស្មាញនៅសមុទ្រចិនខាងត្បូង។ ជាឧទាហរណ៍ស្រាប់ គឺការសាងសង់កោះសិប្បនិមិ្មតនៅក្នុងតំបន់ជម្លោះ ។ ចំណែកកត្តាទីពីរ គឺព្រោះតែមានការព្រួយបារម្ភពីគោលជំហរមិនច្បាស់លាស់របស់អាមេរិកក្នុងតំបន់។ គេបារម្ភថា អាមេរិកអាចនឹងដកខ្លួនចេញពីតំបន់អាស៊ី និងទុកចោលឲ្យឥទ្ធិពលចិនរីកសុះសាយយ៉ាងខ្លាំងក្លានៅក្នុងតំបន់ផងដែរ៕	កាលពីថ្ងៃ ០៦ កញ្ញា រដ្ឋាភិបាលវៀតណាម បានបញ្ជាទិញអាវុធ និងសេវាកម្មយោធាពីរុស្ស៊ី ដែលមានទំហំទឹកប្រាក់ប្រមាណជាង ១ពាន់លានដុល្លារ។ ការបញ្ជាទិញសព្វាវុធថ្មីនេះ គឺធ្វើឡើង ខណៈរដ្ឋអាស៊ានមួយនេះ បន្តបង្កើនការនាំចូលអាវុធប្រមាណ ៧០០ភាគរយក្នុងពេល១០ឆ្នាំចុងក្រោយនេះ។ គេមើលឃើញថា កំណើននៃការទិញអាវុធដ៏គួរឲ្យកត់សម្គាល់នេះគឺដោយសារកត្តាចំនួនធំៗ ២ មានសកម្មភាពចិន និងគោលនយោបាយអាមេរិក។
ថ្លែងក្នុងពេលបើកកិច្ចប្រជុំលើកទី ៣៣ នៃគណៈកម្មការអាស៊ានទទួលបន្ទុកការគ្រប់គ្រងគ្រោះមហន្តរាយ (ACDM) និងកិច្ចប្រជុំរដ្ឋមន្ត្រីអាស៊ានគ្រប់គ្រងគ្រោះមហន្តរាយលើកទីប្រាំមួយ និងកិច្ចប្រជុំពាក់ព័ន្ធ លោក មហាធៀ បានអះអាងថា លោកចង់ឲ្យអាស៊ានជួយឥណ្ឌូណេស៊ី ព្រោះអង្គការតំបន់នេះមានតួនាទីចម្បងក្នុងការសម្របសម្រួល និងផ្តល់ជំនួយដល់ឥណ្ឌូណេស៊ីក្នុងពេលជួបគ្រោះមហន្តរាយធ្ងន់ធ្ងរបែបនេះ។ បើតាមការចុះផ្សាយរបស់ទីភ្នាក់ងារព័ត៌មានម៉ាឡេស៊ី Bernama លោក មហាធៀ បានបញ្ជាក់ថា ក្នុងនាមជាប្រទេសជិតខាង គេមិនអាចរង់ចាំអង្គុយមើល ឥណ្ឌូណេស៊ីប្រឈមបញ្ហាឡើយ។ ប៉ុន្តែលោកសង្កត់ធ្ងន់ថា រាល់ការប៉ុនប៉ងជួយនេះត្រូវតែធ្វើឡើងដោយមានការរៀបចំផែនការយុទ្ធសាស្ត្រជាក់លាក់ និងសម្របសម្រួលត្រឹមត្រូវផង។ នាយករដ្ឋមន្ត្រីវ័យ ៩៣ឆ្នាំរូបនេះពន្យល់ថា បើគ្មានការរៀបចំច្បាស់លាស់បែបនេះទេ វានឹងបង្កើតបញ្ហា្កាន់តែច្រើន និងធ្វើឲ្យស្ថានភាពកាន់តែស្មុគស្មាញ ឬបង្អាក់ដល់ប្រតិបត្តិការជួយសង្គ្រោះទៅវិញទេ។ «វាច្បាស់ណាស់ថា ក្រោមកាលៈទេសៈនេះ គណៈកម្មការអាស៊ានគ្រប់គ្រងគ្រោះមហន្តរាយមានតួនាទីធំណាស់។ ប៉ុន្តែរាល់ការប៉ុនប៉ងជួយដោយគ្មានការសម្របសម្រួល និងរៀបចំផែនការយុទ្ធសាស្ត្រត្រឹមត្រូវទេនឹងនាំឲ្យស្ថានការណ៍កាន់តែរញ៉េរញ៉ៃ។ ជំនួសឲ្យការជួយ យើងបានត្រឹមបង្កបញ្ហាកាន់តែច្រើនដល់ក្រុមការងារដែលបំពេញប្រតិបតិ្តការសង្គ្រោះទៅវិញ»។ លោក មហាធៀ និយាយដូច្នេះ។ លោក មហាធៀ ក៏បានឆ្លៀតឱកាសលើកសរសើរពីយន្តការក៏ដូចជាលិខិតបទដ្ឋានអាស៊ានដែលបង្កើតឡើងដើម្បីដោះស្រាយឬឆ្លើយតបគ្រោះមហន្តរាយនេះដែរ។ លោកនិយាយថា៖ «កិច្ចព្រមព្រៀងអាស៊ានស្តីពីការគ្រប់គ្រងគ្រោះមហន្តរាយ និងការឆ្លើយតបបន្ទាន់ (AADMER) បានបង្ហាញឲ្យគេឃើញថា វាជាបទបញ្ញត្តិថ្នាក់តំបន់ដែលមានការអនុវត្តល្អប្រសើរក្នុងពិភបលោកលោក និងមានលក្ខខណៈពេញលេញ ជឿនលឿន និងមានអនុភាពគតិយុត្តិសម្រាប់ប្រទេសទាំងដប់នៅអាស៊ានអនុវត្តដែរ»។ ជុំវិញជំហរបស់ម៉ាឡេស៊ីវិញ បើតាមនាយករដ្ឋមន្ត្រីរូបនេះ ម៉ាឡេស៊ីត្រៀមកំពុងសហការជាមួយស្ថាប័នពាក់ព័ន្ធ និងត្រៀមខ្លួនរួចរាល់ហើយដើម្បីបញ្ជូនក្រុមរុករក និងសង្គ្រោះ និងជំនួយមនុស្សធម៌ទៅកាន់ឥណ្ឌូណេស៊ី។ ពេលនេះ ម៉ាឡេស៊ីក៏បានផ្តល់ជាជំនួយមនុស្សធម៌មានតម្លៃប្រមាន ២៤ម៉ឺនដុល្លារទៅកាន់មូលនិធិជំនួយទ្រទ្រង់ប្រជាជននាកោះ Sulawesi ដែរ។ តាមពិតទៅ កោះ Sulawesi រងការវាយប្រហារដោយសារការរញ្ជួយដីកម្រិត ៧,៥ រ៉ិចទ័រកាលពីថ្ងៃសុក្រ និងមានរលកយក្សស៊ូណាមិផង។ មនុស្សយ៉ាងហោចណាស់ ១៤០០នាក់បានស្លាប់ ហើយជិត ២សែននាក់រងផលប៉ះពាល់និងកំពុងទន្ទឹងរង់ចាំជំនួយ។ ក្រៅពីក្រុង Palu តំបន់ផ្សេងទៀតនៅលើកោះ Sulawesi មានដូចជា Donggala និង Sigi ក៏រងគ្រោះដូចគ្នាដែរ ។ ត្រឡប់មកវិញ នាយករដ្ឋមន្ត្រីចាស់ជាងគេលើលោក លោក មហាធៀ នេះបានអះអាងបន្ថែមថា បញ្ហា ដែលកើតឡើងនេះមិនគួរត្រឹមតែត្រូវចាត់ទុកជាគ្រោះមហន្តរាយធម្មជាតិប៉ុណ្ណោះប៉ុណ្ណោះទេ ប៉ុន្តែវាគួរតែស្ថិតក្រោមការវាយតម្លៃដោយផ្អែកលើសន្តិសុខមនុស្សជាតិ និងជម្លោះផងព្រោះវាបង្កការខូចខាតធំធេង។ លោក មហាធៀ ក៏បានលើករបាយការណ៍ស្រាវជ្រាវវិទ្យាសាស្ត្រមួយចំនួនដែលបានបង្ហាញថា ចាប់ពីឆ្នាំ ២០០០ ដល់ឆ្នាំ ២០១៧ អាស៊ីប៉ាស៊ីហ្វិកបានក្លាយជាតំបន់ដែលរងគ្រោះដោយសារគ្រោះមហន្តរាយខ្លាំងជាងគេ ហើយធ្វើឲ្យមនុស្សស្លាប់ច្រើនជាងគេដែរ។	នាយករដ្ឋមន្ត្រីម៉ាឡេស៊ីលោក មហាធៀ មហាម៉ាត់ បាននិយាយនៅថ្ងៃព្រហស្បតិ៍ទី ៤ ខែតុលានេះថា អាស៊ានមានតួនាទីធំក្នុងការចូលរួមគាំទ្រ និងជួយឥណ្ឌូណេស៊ីដោះស្រាយបញ្ហាក្នុងពេលប្រទេសនេះប្រឈមនឹងគ្រោះអាសន្នដូចបច្ចុប្បន្ន។ ប៉ុន្តែលោកចង់ឲ្យមានការរៀបចំផែនការយុទ្ធសាស្ត្រ និងសម្របសម្រួលឲ្យបានត្រឹមត្រូវចំពោះការផ្តល់ជំនួយនេះ ដើម្បីបញ្ចៀសឲ្យបាននូវការបង្កើតបញ្ហាបន្ថែម។
ជុំវិញប្រតិបតិការបង្ក្រាបបទល្មើសនេះ លោក គួច ចំរើន អភិបាលខេត្តព្រះសីហនុ បានអះអាងថា បទល្មើសខាងលើនេះ ត្រូវបានកាត់បន្ថយ ពោលគឺមិនទទួលបានពាក្យបណ្ដឹង ពីជនរងគ្រោះច្រើនដូចមុនទៀតឡើយ។ ក្នុងសន្និសីទសារព័ត៌មាន នៅថ្ងៃទី១៥កុម្ភៈនេះ អភិបាលខេត្តរូបនេះបញ្ជាក់ដូច្នេះ៖«នៅក្រោយពេលដែលយើងបានរួមគ្នាគ្រប់គ្រង ដឹកនាំ និងចាត់វិធានការ នៅពេលចាប់ផ្ដើម ក្នុងមួយថ្ងៃៗបណ្ដឹងចូលផេកក្រឡាហោមរហូតដល់ស៊ិប(បណ្ដឹង) ដល់ពេលនេះធូរស្បើយ ឥឡូវនេះអាចឈានដល់ខែ ដែលអត់មានពាក្យបណ្ដឹងក៏មានដែរ។ ស្ថានការណ៍ត្រូវបានធូរស្បើយ»។ បើទោះជាស្ថានធូរស្បើយ ប៉ុន្តែអាជ្ញាធរមានសមត្ថកិច្ច ក្នុងខេត្តនេះ នៅតែបន្តសកម្មភាព ក្នុងការតាមដាន ស្រាវជ្រាវ ដើម្បីបង្ក្រាបបទល្មើស និងរក្សាសន្តិសុខ និងសណ្ដាប់ធ្នាប់ ដល់ប្រជាពលរដ្ឋក្នុងមូលដ្ឋាន។ នេះជាការលើកឡើងរបស់លោក គួច ចំរើន។ ក្រៅពីបទល្មើសជួញដូរមនុស្ស និងបទល្មើសបច្ចេកវិទ្យាជាដើម ប៉ុន្មានឆ្នាំចុងក្រោយនេះ ខេត្តព្រះសីហនុក៏ជួបបញ្ហាសំណង់អាគារជាប់គាំងផងដែរ ហើយបញ្ហានេះអូសបន្លាយដល់បច្ចុប្បន្ន។ ក្នុងសន្និសីទកាសែតដដែលនោះ លោក គួច ចំរើន បានបញ្ជាក់ថា បច្ចុប្បន្នមានសំណង់អាគារដែលជាប់គាំងនោះ មានចំនួន ១០០៦សំណង់អគារខ្ពស់។ លោកបន្ថែមក្នុងចំណោមសំណង់អគារជាងមួយពាន់នោះ ក្នុងនោះ ៣៥៩អាគារត្រូវបានផ្អាកការសាងសង់ទាំងស្រុង, ៨៩អាគារកំពុងដំណើរការសាងសង់ឡើងវិញ, អាគារចំនួន២៥៥អាគារដែលសាងសង់រួច តែមិនមានសកម្មភាពអាជីវកម្ម និងអាគារចំនួន ៣០៣អាគារ កំពុងមានសកម្មភាពអាជីវកម្ម។ ជុំវិញអាគារដែលជាប់គាំងនេះ លោកអភិបាលខេត្តនេះ បញ្ជាក់ថា ក្រសួងសេដ្ឋកិច្ច និងហិរញ្ញវត្ថុ បានបង្កើតក្រុមការងារ ដើម្បីចុះសិក្សាលើបញ្ហានេះផងដែរ៕	បទល្មើសបង្ខាំង ការជំរិតទារប្រាក់ ការធ្វើទារុណកម្ម ការជួញដូរមនុស្ស អំពើសញ្ចរកម្ម និងល្បែងស៊ីសងអនឡាញខុសច្បាប់ ជាដើម ដែលកើតឡើក្នុងខេត្តព្រះសីហនុ កន្លងមក មានភាពធូរស្បើយ។
លោកអ្នក អាចទទួលបានសំបុត្រហោះហើររបស់លោកអ្នកបាន អំឡុងរយៈពេល៣ថ្ងៃ ចាប់ពីថ្ងៃទី៨ ដល់ទី១០ ខែតុលា ឆ្នាំ២០១៩ នៅលើគេហទំព័រ www.vietjetair.com ឬតាមរយៈកម្មវិធីដំឡើងលើទូរស័ព្ទ «Vietjet Air» នៅចន្លោះម៉ោង១២ថ្ងៃត្រង់ និងម៉ោង២រសៀល។ សំបុត្រហោះហើរក្នុងប្រូមូសិននេះ មានប្រសិទ្ធភាពសម្រាប់រាល់ផ្លូវហោះហើរអន្តរជាតិទាំងអស់ របស់ Vietjet ពោលគឺរវាងប្រទេសវៀតណាម និងកម្ពុជា ជប៉ុន កូរ៉េខាងត្បូង តៃវ៉ាន់ ហុងកុង ឥណ្ឌា ឥណ្ឌូណេស៊ី ថៃ សិង្ហបុរី ម៉ាឡេស៊ី មីយ៉ាន់ម៉ា និងសម្រាប់ផ្លូវហោះហើរនានា ដែលត្រូវបានប្រតិបត្តិដោយក្រុមហ៊ុន Thai Vietjet។ សំបុត្រហោះហើរទាំងអស់ មានសុពលភាព សម្រាប់ការធ្វើដំណើរ នៅចន្លោះថ្ងៃទី១០ ខែវិច្ឆិកា ឆ្នាំ២០១៩ និងទី៣០ ខែមិថុនា ឆ្នាំ២០២០។ សំបុត្រហោះហើរក្នុងប្រូម៉ូសិនទាំងនេះ ក៏អាចរកបាននៅលើទំព័រ Facebook របស់ Vietjet ផងដែរ តាមរយៈ www.facebook.com/vietjetvietnam (ដោយគ្រាន់តែចុចលើប្រអប់ «Booking») ឬតាមរយៈលេខទូរស័ព្ទ +8419001886 និងការិយាល័យលក់សំបុត្រទាំងអស់។ ការទូទាត់ផ្សេងៗ អាចធ្វើឡើងយ៉ាងងាយស្រួល ជាមួយនឹងកាតឥណទាន និងឥណពន្ធអន្តរជាតិ។ សាទរដូវ គឺជាឱកាសដ៏រ៉ូមែនទិក ជាពេលវេលាដ៏អស្ចារ្យសម្រាប់អ្នកទេសចរវ័យក្មេង ក្នុងការធ្វើដំណើរ និងជាពេលក្នុងការទទួលយកបទពិសោធថ្មី និងទស្សនីយភាពដ៏ស្រស់ស្អាត នៃស្លឹកឈើចម្រុះពណ៌ ក៏ដូចជារីករាយជាមួយនឹងអាកាសធាតុ ដ៏គួរឲ្យពេញចិត្តក្នុងប្រទេសជប៉ុន កូរ៉េខាងត្បូង និងកោះតៃវ៉ាន់ និងសាកល្បងអាហារដ៏ឈ្ងុយឆ្ងាញ់តាមដងវិថីនានា ក្នុងប្រទេសថៃ និងសិង្ហបុរី។ ជ្រើសរើសការហោះហើរពីទីក្រុងសៀមរាប ទៅកាន់ទីក្រុងហាណូយ និងពីទីក្រុងហាណូយ ទៅកាន់គោលដៅជាច្រើន ទូទាំងអាស៊ី។ លោក Nguyen Thanh Son អនុប្រធានក្រុមហ៊ុនអាកាសចរណ៍ Vietjet មានប្រសាសន៍ថា៖ «Vietjet តែងតែមានបំណង នាំយកឱកាសរាប់លាន ក្នុងការហោះហើរដល់គ្រប់គ្នា ដើម្បីបំពេញតម្រូវការនៃការធ្វើដំណើរតាមផ្លូវអាកាសរបស់អ្នកដំណើរ ត្រៀមបើកផ្លូវហោះហើរថ្មីៗជាច្រើន ជួយឲ្យដំណើរសន្សំសំចៃពេល នៃការប្តូរជើងហោះហើរ និងផ្តល់ឱកាសកាន់តែច្រើនដល់ពួកគាត់ក្នុងការទទួលបានបទពិសោធល្អ ចំពោះគោលដៅធ្វើដំណើររបស់ខ្លួន»។ ក្នុងនាមជាក្រុមហ៊ុនអាកាសចរណ៍សម្រាប់ប្រជាពលរដ្ឋ Vietjet តែងតែបើកផ្លូវហោះហើរថ្មីៗ ដើម្បីផ្តល់ឱកាសហោះហើរកាន់តែច្រើនបន្ថែមទៀត ក្នុងតម្លៃដ៏ស័ក្តិសមសម្រាប់គ្រប់គ្នា។ ជាមួយនឹងស្មារតីនៃការផ្តល់ «សុវត្ថិភាព សុភមង្គល តម្លៃសមរម្យ និងទៀងទាត់ពេលវេលា» ដែលជាតម្លៃស្នូលរបស់ខ្លួន ក្រុមហ៊ុនអាកាសចរណ៍ Vietjet បង្កើតបទពិសោធនៃការធ្វើដំណើរប្រកបដោយការចងចាំសម្រាប់អ្នកដំណើរលើយន្តហោះថ្មី ជាមួយកៅអីអង្គុយដ៏មានផាសុកភាព ជម្រើសនៃអាហារក្តៅៗដ៏ឈ្ងុយឆ្ងាញ់ចំនួន៩មុខ បុគ្គលិករួសរាយរាក់ទាក់ ក៏ជាការផ្តល់ជូនសេវាដ៏គួរឲ្យទាក់ទាញ និងសេវាបន្ថែមជាច្រើនផ្សេងទៀត។ () មិនរាប់បញ្ចូលពន្ធ និងតម្លៃផ្សេងៗ (*) មិនរាប់បញ្ចូលថ្ងៃឈប់សម្រាកបុណ្យជាតិផ្សេងៗ (អត្ថបទពាណិជ្ជកម្ម)	(ភ្នំពេញ ថ្ងៃទី៨ ខែតុលា ឆ្នាំ២០១៩)៖ យើងកំពុងតែទទួលបានព័ត៌មានដ៏រំភើបមួយ សម្រាប់អ្នកដែលចូលចិត្តធ្វើដំណើរកម្សាន្តទាំងអស់។ ក្រុមហ៊ុនអាកាសចរណ៍ Vietjet បានប្រកាសពីប្រូមូសិនថ្មីចុងក្រោយបំផុតរបស់ខ្លួន ដើម្បីផ្តល់សំបុត្រហោះហើររាប់ម៉ឺនសន្លឹក ដែលមានតម្លៃត្រឹមតែ ០ (សូន្យ) ដុល្លារអាមេរិក សម្រាប់រាល់ផ្លូវហោះហើរទាំងអស់ទូទាំងអាស៊ី ក្នុងនោះរាប់បញ្ចូលទាំងជើងហោះហើរពីទីក្រុងសៀមរាប ទៅកាន់ទីក្រុងហាណូយ ផងដែរ។
ក្នុងកិច្ចពិភាក្សារៀបចំឡើងដោយសភាពាណិជ្ជកម្មអាមេរិកប្រចាំកម្ពុជា (AmCham Camboida) ថ្ងៃទី ៤ ខែមេសាផ្តោតលើសង្គ្រាមពាណិជ្ជកម្មនិងផលប៉ះពាល់លើកម្ពុជា រដ្ឋលេខាធិការក្រសួងពាណិជ្ជកម្មកម្ពុជាបានប្រកាសថា កម្ពុជាស្វាគមន៍និងសន្យាជួយគាំទ្រក្រុមហ៊ុនវិនិយោគអាមេរិកដែលចង់បណ្តាក់ទុនរកស៊ីនៅកម្ពុជា ស្របពេលដែលមានក្តីបារម្ភពីកំណើនវិនិយោគយ៉ាងគំហុករបស់ក្រុមហ៊ុននៅកម្ពុជា។ «បច្ចុប្បន្នយើងមានទំនាក់ទំនងពាណិជ្ជកម្មជាមួយប្រទេស ១៣៤ លើពិភពលោក។ យើងចង់បានមិត្តធ្វើពាណិជ្ជកម្មកាន់តែច្រើនដើម្បីនាំចេញ»។ លោកស្រី តឹករ៉េត កំរង បាននិយាយបែបនេះ។ «ក្នុងឱកាសនេះ ខ្ញុំសូមអញ្ជើញក្រុមហ៊ុនអាមេរិកឲ្យស្វែងរកឱកាសក្នុងការវិនិយោគក្នុងប្រទេសកម្ពុជាបន្ថែម។ យើងអាចនិយាយគ្នាបាន។ យើងត្រៀមខ្លួននឹងស្តាប់អ្វីដែលក្រុមហ៊ុនអាមេរិកចង់បាន និងស្វែងរកវិធីថាយើងអាចជួយគាំទ្រក្រុមហ៊ុនអាមេរិកបានដោយរបៀបណាដែរ»។ ជុំវិញឱកាសវិនិយោគរបស់ក្រុមហ៊ុនអាមេរិកនៅកម្ពុជា ភារធារីស្ថានទូតអាមេរិកប្រចាំកម្ពុជាលោក Michael Newbill ក៏បានប្រមើលមើលឃើញថា សក្តានុពលកំណើនសេដ្ឋកិច្ចកម្ពុជា និងការរីកចម្រើននៃជីវភាពប្រជាជនដែរ។ វាបង្ហាញឲ្យឃើញថា អតិថិជនកម្ពុជាដែលប្រើប្រាស់ផលិតផលអាមេរិកនឹងកើនឡើងច្រើន ហើយវាជាឱកាសសម្រាប់ក្រុមហ៊ុនវិនិយោគអាមេរិកនៅពេលខាងមុខដែរ។ យ៉ាងណាមិញលោកពន្យល់ថា អាមេរិកមិនអាចបង្គាប់បញ្ជាក្រុមហ៊ុនខ្លួនឲ្យវិនិយោគលើវិស័យណាមួយឡើយ ហើយវាជាសិទ្ធិសម្រេចរបស់ពួកគេផ្ទាល់។ «មិនដូចចិនឡើយ យើងមិនអាចណែនាំក្រុមហ៊ុន ឲ្យវិនិយោគលើវិស័យណាមួយជាក់លាក់ទេ ដ្បិតយើងពឹងផ្អែកលើក្រុមហ៊ុនក្នុងការសម្រេចថាតើគួរវិនិយោគលើអ្វី ហើយយើងជាអ្នកចាំជួយគាំទ្រ»។ លោក Newbill និយាយដូច្នេះ ដោយបន្ថែមថា បច្ចុប្បន្នបញ្ហាប្រឈមធំៗចំនួនពីរដែលធ្វើឲ្យក្រុមហ៊ុនវិនិយោគអាមេរិកនៅតែស្ទាក់ស្ទើក្នុងការចូលមករកស៊ីនៅកម្ពុជា។ បើតាមការបកស្រាយរបស់ភារធារីរូបនេះ រឿងទីមួយគឺ ការយល់ឃើញផ្ទាល់ពីក្រុមហ៊ុនអាមេរិកចំពោះ ភាពយុត្តិធម៌ និងភាពស្មើភាពគ្នានៃឱកាសក្នុងការវិនិយោគនៅកម្ពុជា។ លោក Newbill លើកយកមតិរបស់ក្រុមហ៊ុនអាមេរិកថា បច្ចុប្បន្ននេះក្រុមហ៊ុនចិនហាក់មានឱកាសច្រើនក្នុងការទទួលបានសិទ្ធិវិនិយោគ ខណៈតម្លាភាពក្នុងការបង្កើតកិច្ចព្រមព្រៀងវិនិយោគរវាងកម្ពុជាមួយក្រុមហ៊ុនចិននៅតែជាបញ្ហា។ «វាហាក់បីដូចជា កិច្ចព្រមព្រៀងភាគច្រើនហាក់បីត្រូវបានកំណត់ច្បាស់លាស់សម្រាប់ក្រុមហ៊ុនចិន។ ដូចឃើញស្រាប់គម្រោងវិនិយោគផ្លូវល្បឿនលឿន, អាកាសយាន្តដ្ឋាន និងសម្បទានសំខាន់ផ្សេងទៀតដូចជានៅកោះកុងត្រូវបានផ្តល់ទៅឲ្យក្រុមហ៊ុនចិន។ គ្មានអ្នកណាម្នាក់ដឹងច្បាស់កិច្ចព្រមព្រៀងទាំងនោះមានចែងបែបណាឡើយ។ វាហាក់បីដូចជាគ្មានឱកាសសម្រាប់ក្រុមហ៊ុនអាមេរិក និងក្រុមផ្សេងទៀតឡើយក្នុងការវិនិយោគ»។ ភារធារីអាមេរិករូបនេះលើកឡើងដូច្នេះ។ រីឯបញ្ហាមួយទៀតដែលជាឧបសគ្គសម្រាប់ក្រុមហ៊ុនអាមេរិកក្នុងការសម្រេចដាក់ទុនវិនិយោគដែរគឺ បញ្ហាពុករលួយក្នុងប្រទេសកម្ពុជា ហើយវាក៏ជាបញ្ហាពិតប្រាកដមួយ។ យ៉ាងណាមិញ លោក Newbill ផ្តល់យោបល់ថា ដំណោះស្រាយងាយស្រួលគឺ ការធានាតម្លាភាពបីយ៉ាង។ ដោយប្រើប្រាស់ពាក្យតម្លាភាព មន្ត្រីអាមេរិករូបនេះបានពន្យល់ថា តម្លាភាពទីមួយត្រូវមានក្នុងការដេញថ្លៃគម្រោង។ ចំណែកតម្លាភាពមួយទៀតគឺ តម្លាភាពនៃលទ្ធផលដេញថ្លៃ។ តាមការបកស្រាយរបស់លោក វាមានន័យថា អ្នកណាដែលទទួលបានសិទ្ធិសម្រាប់វិនិយោគ, អ្វីជាលក្ខខណ្ឌ, អ្នកណាជាដៃគូក្នុងស្រុក និងព័ត៌មានសំខាន់ៗផ្សេងទៀតត្រូវបានបង្ហាញឲ្យសាធារណជនបានដឹងច្បាស់។ ។ ចុងក្រោយ វាក៏ចាំបាច់ត្រូវធានាតម្លាភាព និងទំនួលខុសត្រូវ។ វាត្រូវការសារព័ត៌មានដែលឯករាជ្យ និងសេរីភាពព័ត៌មានដើម្បីឲ្យប្រជាជនអាចតាមដាន និងឃ្លាំមើលសកម្មភាពដែលក្រុមហ៊ុនវិនិយោគធ្វើ និង ជំរុញឲ្យមានការទទួលខុសត្រូវដែរ៕	មន្ត្រីជាន់ខ្ពស់នៃរដ្ឋាភិបាលកម្ពុជាបានប្រកាសស្វាគមន៍ឲ្យមានការពិភាក្សាគ្នាញឹកញាប់ជាមួយក្រុមហ៊ុនអាមេរិកដើម្បីស្វែងយល់ពីតម្រូវការ និងរកឱកាសសម្រាប់ការវិនិយោគដែរ។ កម្ពុជាត្រៀមខ្លួនដើម្បីជួយគាំទ្រក្រុមហ៊ុនអាមេរិក។ ប៉ុន្តែមន្ត្រីជាន់ខ្ពស់ប្រចាំស្ថានទូតអាមេរិកប្រចាំកម្ពុជានៅមើលឃើញបញ្ហាចម្បងមួយចំនួនជាពិសេសទាក់ទិននឹងតម្លាភាពដែលនៅជាកត្តាធ្វើឲ្យក្រុមហ៊ុនអាមេរិកស្ទាក់ស្ទើរបោះទុនរកស៊ីនៅកម្ពុជា។
លោកអគ្គរដ្ឋទូតចិនប្រចាំប្រទេសជប៉ុន Cheng Yonghua ទំនងជានឹងត្រូវជំនួសដោយលោក Kong Xuanyou ។ លោក Kong ដែលបច្ចុប្បន្នជាអនុរដ្ឋមន្ត្រីការបរទេសចិន គឺជាអ្នកជំនាញម្នាក់ទទួលបន្ទុកផ្នែកកិច្ចការបរទេសរបស់ចិនជាមួយបណ្តាប្រទេសក្នុងតំបន់អាស៊ី។ លោក Cheng Yonghua បានក្លាយជាអគ្គរដ្ឋទូតចិនប្រចាំប្រទេសជប៉ុន ក្នុងខែកុម្ភៈ ២០១០។ សម្រាប់រយៈពេលជាង៩ ឆ្នាំ លោក បានប្រឹងប្រែងពង្រឹងចំណងទាក់ទងរវាងជប៉ុន និងចិន ទោះបីប្រទេសទាំងពីរមានភាពតានតឹងជាមួយគ្នាជុំវិញជម្លោះទឹកដីនៅប្រជុំកោះ Senkaku ក្នុងសមុទ្រចិនខាងកើត។ អាណត្តិរបស់លោក Cheng មានរយៈវែងយ៉ាងគេបង្អស់ក្នុងចំណោមអគ្គរដ្ឋទូតចិនប្រចាំជប៉ុន គិតចាប់ពីក្រុងតូក្យូបង្កើតទំនាក់ទំនងការទូតជាមួយក្រុងប៉េកាំងក្នុងឆ្នាំ១៩៧២មក។ កាលពីឆ្នាំមុន លោក បានជួយជ្រោមជ្រែងឲ្យមានទស្សនកិច្ចរបស់នាយករដ្ឋមន្ត្រីចិន លោក លី ឃឺឈាង ទៅកាន់ប្រទេសជប៉ុន និងទស្សនកិច្ចរបស់លោក ស៊ិនហ្សូ អាបេ ទៅកាន់ក្រុងប៉េកាំង។ ការដោះដូរមន្ត្រីទូតចិនដែលកាន់តំណែងជិត៩ឆ្នាំហើយនោះ ធ្វើឡើងក្រោយពីមួយឆ្នាំចុងក្រោយនេះ ទំនាក់ទំនងរវាងចិន និងជប៉ុនចាប់ផ្តើមល្អប្រសើរជាងមុន។ ហេតុផលនោះគឺដោយសារតែគោលនយោបាយគាំពារនិយមរបស់ប្រធានាធិបតីអាមេរិក ដូណាល់ ត្រាំ បានបង្ខំឲ្យប្រទេសអាស៊ីទាំងពីរដែលធ្លាប់ប្រឈមមុខដាក់គ្នានេះ ជាពិសេសបញ្ហាជម្លោះដែនកោះ ងាកមកចាប់ដៃគ្នាវិញដើម្បីទប់ទល់នឹងឥទ្ធិពលសង្គ្រាមពាណិជ្ជកម្ម។ យោងតាមការចុះផ្សាយរបស់ទីភ្នាក់ងារព័ត៌មាន Kyodo ប្រធានាធិបតីចិន ស៊ី ជិនភីង នឹងធ្វើទស្សនកិច្ចទៅកាន់ប្រទេសជប៉ុន ដើម្បីចូលរួមកិច្ចប្រជុំកំពូល Osaka នៃក្រុមប្រទេស G-20 ដែលរៀបចំឡើងនាចុងខែមិថុនាខាងមុខ។ នេះនឹងក្លាយជាទស្សនកិច្ចទីមួយបង្អស់របស់មេដឹកនាំចិនដ៏មានឥទ្ធិពលនេះទៅកាន់ប្រទេសជប៉ុន ចាប់តាំងពីឆ្នាំ២០០៨មក។ ទស្សនកិច្ចចុងក្រោយរបស់លោកទៅកាន់ប្រទេសជប៉ុន បានធ្វើឡើងកាលពីឆ្នាំ២០០៩ កាលនោះលោក ស៊ី កាន់តំណែងជាអនុប្រធានាធិបតីចិន។ អំឡុងទស្សនកិច្ចផ្លូវរដ្ឋទៅកាន់ប្រទេសចិនកាលពីខែតុលាកន្លងទៅ នាយករដ្ឋមន្ត្រីជប៉ុន លោក អាបេ បានអញ្ជើញលោក ស៊ី ឲ្យទៅធ្វើទស្សនកិច្ចផ្លូវរដ្ឋទៅកាន់ក្រុងតូក្យូ នាខែកញ្ញា។ នេះក៏ជាទស្សនកិច្ចផ្លូវរដ្ឋទីមួយរបស់លោកនាយករដ្ឋមន្ត្រីទៅកាន់ប្រទេសចិន ក្រោយពីលោកចូលកាន់តំណែងជានាយករដ្ឋមន្ត្រីកាលពីឆ្នាំ២០១២៕	ប្រមុខការទូតចិនប្រចាំប្រទេសជប៉ុន នឹងចុះចេញតំណែងនាដើមខែឧសភា ខណៈប្រធានាធិបតីចិន លោក ស៊ី ជិនភីង ធ្វើទស្សនកិច្ចជាលើកដំបូងរបស់លោកទៅកាន់ប្រទេសជប៉ុន ដើម្បីចូលរួមកិច្ចប្រជុំ G-20។ យោងតាមទីភ្នាក់ងារព័ត៌មាន Kyodo រដ្ឋាភិបាលចិន បានប្រាប់ទៅកាន់ភាគីជប៉ុនរួចហើយជុំវិញការសម្រេចចិត្តផ្លាស់ប្តូរលោក Cheng Yonghua ។
នាយឧត្តមសេនីយ៍ ឈុំ សុជាត ប្រាប់សារព័ត៌មានថ្មីៗថា សមត្ថកិច្ច បានរកឃើញរំសេវទាំងនោះ នៅក្នុងក្រុមហ៊ុនរុករករ៉ែ ដែលមានម្ចាស់ជាយោធា។ លោក បញ្ជាក់យ៉ាងដូច្នេះថា «ជាការធ្វើអាជីវកម្មសុទ្ធសាធ មិនពាក់ព័ន្ធអីនឹងភេរវកម្មទេ»។ អ្នកនាំពាក្យ បកស្រាយថា គេ អាចយករំសេវទាំងនោះ ទៅបំផ្ទុះថ្មនិងភ្នំជាដើម ហើយសម្រាប់ ក្រុមហ៊ុនរុករករ៉ែ គឺគេប្រើរំសេវទាំងនោះ ដើម្បីបំផ្ទុះរករ៉ែ។ ឧត្តមសេនីយ៍ឯក ឆាយ គឹមខឿន អគ្គស្នងការរងនិងជាអ្នកនាំពាក្យនៃអគ្គស្នងការដ្ឋាននគរបាលជាតិ ទទួលបានព័ត៌មានថា រំសេវទាំងនោះ ត្រូវបានបញ្ជូនទៅរក្សាទុកនៅស្នងការដ្ឋាននគរបាលខេត្តកំពង់ធំ ហើយសមត្ថកិច្ច នឹងស្រាវជ្រាវបន្តទៀត។ លោក សង្កត់ធ្ងន់បែបនេះថា «អាជីវកម្មនេះ មានការចុះបញ្ជីត្រឹមត្រូវ មិនខុសច្បាប់អីទេ»៕	កម្លាំងនគរបាល បានរកឃើញរំសេវជាច្រើន នៅក្នុងភូមិ កំណប់ ឃុំសុចិត្រ ស្រុកសណ្តាន់ ខេត្ត កំពង់ធំ នៅថ្ងៃទី៨ ខែឧសភា ឆ្នាំ២០១៩។ បច្ចុប្បន្ន រំសេវទាំងនោះ ស្ថិតក្រោមការគ្រប់គ្រងរបស់សមត្ថកិច្ច។
រដ្ឋាភិបាលឡាវ នឹងបើកដំណើរការផ្លូវល្បឿនលឿន Expressway ចម្ងាយប្រមាណ១១៣គីឡូម៉ែត្រ ដែលភ្ជាប់ពីរដ្ឋធានីវៀងចន្ទន៍ ទៅក្រុងទេសចរណ៍ Vang Vieng នាថ្ងៃទី២ ខែធ្នូ ខាងមុខ ចំឱកាសនៃទិវាជាតិ (National Day) លើកទី៤៥។ យោងតាមច្បាប់ចរាចរណ៍ផ្លូវគោកឡាវ រថយន្តដែលអាចបើកបរនៅលើផ្លូវ Expressway បាន ត្រូវតែមានកម្លាំងម៉ាស៊ីនចាប់ពី៣៥០សេសេឡើងទៅ ខណៈយានយន្តដែលកែច្នៃគ្រប់ប្រភេទ ត្រូវបានហាមឃាត់ជាដាច់ខាត បើទោះបីជាមានកម្លាំងម៉ាស៊ីនខ្ពស់ក៏ដោយ។ ជាមួយគ្នានេះ យានយន្តដែលមានល្បឿនខ្ពស់បំផុត៨០គីឡូម៉ែត្រក្នុង១ម៉ោង ឬតិចជាងនេះ ក៏ត្រូវបានហាមឃាត់ចំពោះការប្រើប្រាស់ Expressway ផងដែរ។ នៅផ្លូវ Expressway អ្នកបញ្ជារថយន្តអាចបើកបរក្នុងល្បឿនចន្លោះពី៨០ទៅ១១០គីឡូម៉ែត្រក្នុង១ម៉ោង ខណៈរថយន្តក្រុង និងរថយន្តដឹកទំនិញ អាចបើកក្នុងល្បឿនចន្លោះពី៨០ ទៅ៩០គីឡូម៉ែត្រក្នុង១ម៉ោង ដោយយោងតាមលក្ខខណ្ឌអាកាសធាតុ។ រថយន្តទាំងត្រូវគោរពភ្លើង និងសញ្ញាចរាចរណ៍ និងរក្សាគម្លាតយ៉ាងហោចណាស់់១០០ម៉ែត្រ៕	រថយន្តដែលមានកម្លាំងម៉ាស៊ីនក្រោម៣៥០សេសេ មិនមានសិទ្ធិបើកបរលើផ្លូវល្បឿនលឿន Expressway ចន្លោះពីក្រុងវៀងចន្ទន៍ ទៅក្រុង Vang Vieng នោះឡើយ។ នេះបើតាមរបាយការណ៍មួយដែលដកស្រង់ដោយសារព័ត៌មាន Vientiane Times។
សភាប្រជាជនជាន់ខ្ពស់ ដែលជាស្ថាប័ននីតិប្បញ្ញត្តិកំពូលរបស់ប្រទេសកូរ៉េខាងជើង នៅដើមសប្តាហ៍នេះ បានអនុម័តច្បាប់មួយ ដោយបញ្ជាក់បន្ថែមទៀតនូវជំហរអំពីអាវុធនុយក្លេអ៊ែររបស់ប្រទេសនេះ។ នេះបើតាមទីភ្នាក់ងារសារព័ត៌មានរដ្ឋកូរ៉េខាងជើង KCNA ដែលបានរាយការណ៍កាលពីថ្ងៃសុក្រ។ លោក Kim Jong Un បាននិយាយនៅក្នុងសុន្ទរកថាកាលពីថ្ងៃព្រហស្បតិ៍ថា កូរ៉េខាងជើងនឹងមិនបោះបង់អាវុធនុយក្លេអ៊ែរឡើយ ហើយគ្មានការរំសាយនុយក្លេអ៊ែរជាដាច់ខាត គ្មានការចរចា និងគ្មានការតថ្លៃសម្រាប់ជាការដោះដូរនោះឡើយ។ នេះបើតាមទីភ្នាក់ងារសារព័ត៌មានរដ្ឋកូរ៉េខាងជើង។ លោក Kim Jong Un បានចោទប្រកាន់សហរដ្ឋអាមេរិកថា បានព្យាយាមផ្តួលរំលំរដ្ឋាភិបាលរបស់លោក ដោយដាក់សម្ពាធឱ្យលះបង់អាវុធនុយក្លេអ៊ែរ ប៉ុន្តែបាននិយាយថា គោលនយោបាយនោះនឹងត្រូវបរាជ័យ។ ប្រទេសកូរ៉េខាងជើងបានដើរចេញពីកិច្ចចរចានុយក្លេអ៊ែរជាមួយសហរដ្ឋអាមេរិកក្នុងឆ្នាំ ២០១៩។ ចាប់តាំងពីពេលនោះមក កូរ៉េខាងជើងបានបន្តការបាញ់សាកល្បងមីស៊ីល ដោយបានបង្កើតកំណត់ត្រាការបាញ់សាកល្បងច្រើនបំផុតក្នុងឆ្នាំនេះ។ មន្ត្រីអាមេរិកក៏និយាយដែរថា កូរ៉េខាងជើងក៏បានត្រៀមរៀបចំការបំផ្ទុះសាកល្បងនុយក្លេអ៊ែរលើកទី៧ផងដែរ។ យោងតាមច្បាប់ថ្មីដែលអនុម័តកាលពីថ្ងៃចន្ទ ប្រទេសកូរ៉េខាងជើងនឹងសងសឹកដោយប្រើនុយក្លេអ៊ែរភ្លាមៗ ប្រសិនបើប្រទេសនេះត្រូវបានវាយប្រហារដោយ «កងកម្លាំងអរិភាព»។ ច្បាប់នេះក៏រៀបរាប់អំពីសេណារីយ៉ូមួយចំនួនទៀត ដែលថា កូរ៉េខាងជើងនឹងប្រើប្រាស់នុយក្លេអ៊ែរ រួមទាំងការវាយប្រហារលើថ្នាក់ដឹកនាំរដ្ឋ ឬកងកម្លាំងនុយក្លេអ៊ែរជាយុទ្ធសាស្ត្រ ឬការពារវត្តមានរដ្ឋ។ ខណៈច្បាប់នេះចែងថា ការប្រើប្រាស់អាវុធនុយក្លេអ៊ែរគឺជាមធ្យោបាយចុងក្រោយនោះ ច្បាប់នេះក៏បានចែងដែរថា អាវុធនេះមានសារៈសំខាន់ចំពោះអធិបតេយ្យភាព និងបូរណភាពទឹកដីរបស់ប្រទេសកូរ៉េខាងជើង។ នេះជាពាក្យសម្តីដែលត្រូវបានប្រើយ៉ាងទូលំទូលាយ តាមរបៀបដែលកូរ៉េខាងជើងបានអួតអាងជាយូរមកហើយ អំពីឃ្លាំងអាវុធនុយក្លេអ៊ែររបស់ខ្លួន តែទោះបីជាយ៉ាងណា ពេលខ្លះរដ្ឋាភិបាលទីក្រុងព្យុងយ៉ាងក៏បានផ្តល់សញ្ញាចម្រុះផងដែរ។ ក្នុងអំឡុងពេលជួបជាមួយអតីតប្រធានាធិបតីអាមេរិកលោក Donald Trump កាលពីឆ្នាំ២០១៩ លោក Kim Jong Un ត្រូវបានសួរថា តើលោកត្រៀមខ្លួនរួចជាស្រេចក្នុងការលុបបំបាត់នុយក្លេអ៊ែរឬទេ លោកបានឆ្លើយថា៖ «បើខ្ញុំមិនមានឆន្ទៈធ្វើនោះទេ ខ្ញុំនឹងមិនមកទីនេះឥឡូវនេះទេ»។ នៅក្នុងកិច្ចប្រជុំលើកដំបូងរបស់ពួកគេក្នុងខែមិថុនា ឆ្នាំ ២០១៨ លោក Trump និងលោក គីម ជុងអ៊ុន បានចុះហត្ថលេខាលើសេចក្តីថ្លែងការណ៍ខ្លីមួយដោយយល់ព្រម «ធ្វើការឆ្ពោះទៅរកការលុបបំបាត់នុយក្លេអ៊ែរទាំងស្រុងនៅឧបទ្វីបកូរ៉េ»។ ក្រោយមកក្នុងប្រព័ន្ធផ្សព្វផ្សាយដែលគ្រប់គ្រងដោយរដ្ឋមន្ត្រីកូរ៉េខាងជើងបានបំភ្លឺថា កិច្ចព្រមព្រៀងនេះមានន័យថា សហរដ្ឋអាមេរិកក៏ត្រូវតែដក«ការគំរាមកំហែងដោយនុយក្លេអ៊ែរ»ចេញពីតំបន់ជុំវិញប្រទេសកូរ៉េផងដែរ។ សហរដ្ឋអាមេរិកមានកងទ័ពប្រហែល២ម៉ឺន៨ពាន់នាក់នៅកូរ៉េខាងត្បូង បន្តពីសង្គ្រាមកូរ៉េទសវត្សរ៍១៩៥០ ដែលបានបញ្ចប់ដោយបទឈប់បាញ់ជាជាងសន្ធិសញ្ញាសន្តិភាព។ នៅប្រទេសជប៉ុនក្បែរនោះ ក៏មានទាហានអាមេរិកប្រហែល៥ម៉ឺន៥ពាន់នាក់ផងដែរ។ នៅក្នុងសុន្ទរកថាកាលពីថ្ងៃព្រហស្បតិ៍ លោក Kim Jong Un បាននិយាយថា កូរ៉េខាងជើងនឹងកែសម្រួលឥរិយាបថនុយក្លេអ៊ែររបស់ខ្លួនដើម្បីឆ្លើយតបទៅនឹង«លក្ខខណ្ឌនយោបាយ និងយោធានៃឧបទ្វីបកូរ៉េ» និងស្ថានភាពពិភពលោក។ កូរ៉េខាងជើងប្រហែលជាបានផលិតសម្ភារៈគ្រប់គ្រាន់សម្រាប់ផលិតអាវុធនុយក្លេអ៊ែរពី ៤៥ ទៅ ៥៥គ្រឿង ហើយប្រហែលមានក្បាលគ្រាប់ពី ២០ទៅ៣០គ្រាប់។ នេះបើយោងតាមការប៉ាន់ស្មានចុងក្រោយបំផុតចេញផ្សាយកាលពីថ្ងៃព្រហស្បតិ៍ដោយព្រឹត្តិបត្រអ្នកវិទ្យាសាស្ត្របរមាណូ ដែលជាអង្គការមិនរកកម្រៃដោយផ្តោតលើសន្តិសុខពិភពលោក៕	ក្រុងសេអ៊ូល ប្រទេសកូរ៉េខាងត្បូង- មេដឹកនាំកូរ៉េខាងជើង លោក Kim Jong Un (គីម ជុងអ៊ុន) កាលពីថ្ងៃព្រហស្បតិ៍ បានប្តេជ្ញាថា ប្រទេសរបស់លោកនឹងមិនបោះបង់អាវុធនុយក្លេអ៊ែររបស់ខ្លួន ឬប្រើប្រាស់វាជាឧបករណ៍ក្នុងការចរចាឡើយ ហើយនេះជាសញ្ញាចុងក្រោយបង្អស់នៃជំហររឹងរូសរបស់លោកចំពោះសហរដ្ឋអាមេរិក និងសម្ព័ន្ធមិត្ត។
តាមរយៈប្រព័ន្ធទូរសព្ទ លោក សំ ច័ន្ទគា បាននិយាយថា មូលហេតុតែមួយគត់ ដែលអ្នកទាំងបួន នៅមិនទាន់អាចចូលបំពេញការងារ គឺបញ្ហាសុខភាព។ លោក និយាយយ៉ាងដូច្នេះថា៖«ពួកគាត់ សុទ្ធតែមានបញ្ហាសុខភាព។ ដូច្នេះ ពួកគាត់ មិនទាន់អាចចូលធ្វើការជាធម្មតាទេ។ សមាគមអាដហុក ឲ្យពួកគាត់ទៅពិនិត្យសុខភាពសិន។ បើពេទ្យ ឲ្យពួកគាត់ ត្រូវសម្រាករយៈពេលប៉ុន្មានថ្ងៃ ហើយចូលធ្វើការវិញនៅពេលណា សមាគមនឹងធ្វើតាមបញ្ជារបស់ពេទ្យ»។ លោក សំ ច័ន្ទគា បានបន្តថា ថ្វីដ្បិតមិនទាន់អាចចូលបំពេញការងារជាផ្លូវការក្តី តែក្រោយរួចផុតពីការឃុំឃាំង អ្នកទាំងបួន ឧស្សាហ៍មានវត្តមាននៅសមាគមអាដហុក ដើម្បីជួបប្រជាពលរដ្ឋ ពីសហគមន៍នានា នៅតាមបណ្តាខេត្ត ដែលទៅសួរទុក្ខពួកគាត់។ ក្រោយពីជួបសំណេះសំណាលជាមួយប្រជាពលរដ្ឋរួចហើយ អ្នកទាំងបួន ក៏ត្រឡប់ទៅថែទាំសុខភាពវិញ។ លោក នី សុខា មន្ត្រីអាដហុកមួយរូប ដែលបានជាប់ឃុំព្រោះរឿងអាស្រូវស្រីមុំ បានប្រាប់សារព័ត៌មានថ្មីៗថា ប្រសិនបើសុខភាព មានភាពល្អប្រសើរ លោក អាចនឹងចូលធ្វើការវិញ នៅសប្តាហ៍ក្រោយ។ លោក នី សុខា ប្រាប់ថា លោកមានបញ្ហាសុខភាពជាច្រើនផ្នែក ដែលត្រូវព្យាបាល ដូចជាខ្វះជាតិស្ករ ខ្វះឈាម និងរលាកតម្រង់នោម ជាដើម។ មន្ត្រីអាដហុករូបនេះ បញ្ជាក់យ៉ាងដូច្នេះ៖«ខ្ញុំត្រូវពិនិត្យសុខភាពសិន។ បើពេទ្យ ថាអាចចូលធ្វើការបាននៅពេលណា ខ្ញុំនឹងចូលធ្វើការនៅពេលនោះ»។ មន្ត្រីអាដហុកបីរូបទៀត ដែលបានជាប់ឃុំព្រោះរឿងអាស្រូវស្រីមុំ ដែរនោះ គឺលោក យី សុខសាន្ត លោក ណៃ វង់ដា និងលោកស្រី លឹម មុន្នី។ នៅមានលោក នី ចរិយា មួយរូបទៀត ដែលជាអគ្គលេខាធិការរងនៃគណៈកម្មាធិការជាតិរៀបចំការបោះឆ្នោត (គ.ជ.ប) ក៏បានជាប់ឃុំ ជាមួយមន្ត្រីអាដហុកទាំង៤រូប នៅក្នុងសំណុំរឿង នេះផងដែរ។ ក្រោយរួចផុតពីការឃុំឃាំង រហូតមកដល់ពេលនេះ លោក នី ចរិយា ក៏មិនទាន់បញ្ជាក់បានដែរថា លោក នឹងចូលបម្រើការងារក្នុងស្ថាប័នគ.ជ.ប វិញ នៅពេលណា។ នៅព្រឹកថ្ងៃចន្ទនេះ លោក នី ចរិយា បានប្រាប់តាមទូរសព្ទយ៉ាងខ្លី លោក កំពុងតែស្ថិតក្នុងកិច្ចប្រជុំមួយ ដូច្នេះមិនអាចនិយាយអ្វីបានឡើយ។ កាលពីរសៀលថ្ងៃទី២៩ ខែមិថុនា ឆ្នាំ២0១៧ ចៅក្រមស៊ើបសួរ នៃសាលាដំបូងរាជធានីភ្នំពេញ បានចេញដីកាដំណោះស្រាយ ដើម្បីឲ្យមន្ត្រីអាដហុកនិងមន្ត្រីគ.ជ.ប រស់នៅក្រៅពន្ធនាគារជាបណ្តោះអាសន្ន។ អ្នកទាំងប្រាំ បានជាប់ឃុំ តាំងពីចុងខែមេសា ឆ្នាំ២0១៦មកម្ល៉េះ។ តាមការរកឃើញរបស់តុលាការកន្លងមក អ្នកខាងលើ បានជាប់ពាក់ព័ន្ធការសូកប៉ាន់ប្រាក់ជាង២00ដុល្លារ ដល់នារីម្នាក់ ឈ្មោះខុម ចាន់តារាទី ហៅស្រីមុំ។ នៅក្នុងសំណុំរងនេះ មន្ត្រីអាដហុកទាំងបួនរូប ត្រូវបានចោទពីបទ «សូកប៉ាន់សាក្សី» ហើយអគ្គលេខាធិការរងរបស់គ.ជ.ប ត្រូវបានចោទពីបទ «សមគំនិតក្នុងអំពើសូកប៉ាន់សាក្សី»៕	ភ្នំពេញ៖ មន្ត្រីសមាគមអាដហុកទាំងបួនរូប ដែលទើបរួចផុតពីការឃុំឃាំងអស់រយៈពេលជាងមួយឆ្នាំ ដោយសារតែរឿងអាស្រូវស្រីមុំ មិនទាន់អាចចូលបំពេញការងារក្នុងស្ថាប័នខ្លួនវិញនោះទេ។ នេះជាការអះអាងរបស់លោក សំ ច័ន្ទគា អ្នកនាំពាក្យសមាគមអាដហុក។
សារព័ត៌មានថ្មីៗ លើកយកពាក្យនេះ មកពន្យល់ ដោយសារតែបានសង្កេតឃើញ មានការប្រើប្រាស់ខុសមួយចំនួន ជាពិសេសទាក់ទងនឹងវីរុសកូវីដ-១៩ «បំប្លែង» ថ្មី (ដែលតា) ដោយអ្នកខ្លះ បានសរសេរពាក្យ «មេរោគបន្លែងថ្មី» ជំនួសទៅវិញ។ បន្លែង ក៏មានក្នុងវចនានុក្រមផងដែរ ដោយកិរិយាសព្ទនេះ មានន័យថា ធ្វើឲ្យសប្បាយចិត្តដោយកំដរនឹងល្បែង, កម្សាន្តចិត្តដោយមានល្បែងជាគ្រឿងផ្សំឬជាជំនួយផង។ លេងភ្លេងច្រៀងបន្លែងកុំឲ្យអផ្សុក ។ សម្រាប់ន័យដូចពាក្យ «បំប្លែង» យើងក៏បានប្រើប្រាស់កិរិយាសព្ទ «ប្លែង» ឬ «ក្លែង» បានផងដែរ។ ប្លែង មានន័យថា ប្រែ, បែរ, ឃ្លាត ប្លែកចាកភាពដើមឬចាកភេទដើម។ ប្លែងខ្លួន, ប្លែងភេទ។ មិនខុសគ្នាឆ្ងាយនោះឡើយ សម្រាប់ពាក្យ «ក្លែង» ដែលមានន័យធ្វើឲ្យប្លែកចាករូបរាងដើម ទៅយករូបរាងថ្មីដើម្បីកុំឲ្យគេស្គាល់ ឬ ពោលឲ្យខុសចាកសំដីដើមទៅពោលសំដីថ្មីដើម្បីកុំឲ្យគេដឹង។ ក្លែងរូប, ក្លែងសំដី, ក្លែងសំឡេង ៕	កិរិយាសព្ទ «បំប្លែង» មានន័យថា ធ្វើឲ្យប្លែង ធ្វើឲ្យប្រែចាកភេទ, ចាកភាព, ចាកទំនងដើម។ ឧទាហរណ៍ បំប្លែងទូកអុំឲ្យមកជាទូកចែវ ។ នេះបើតាមការពន្យល់ក្នុងវចនានុក្រម សម្តេចព្រះសង្ឃរាជ ជួន ណាត។
សម្តេច ស ខេង មានប្រសាសន៍ ក្នុងពិធីជួបសំណេះសំណាលជាមួយមន្ត្រីនគរបាលអន្តោប្រវេសន៍ នៅអាកាសយានដ្ឋានអន្តរជាតិភ្នំពេញ នាព្រឹកថ្ងៃទី២៤ ខែមីនា យ៉ាងដូច្នេះថា៖«ខ្ញុំ នឹងរៀបចំសារអប់រំ ដល់អភិបាលខេត្ត និងឲ្យអភិបាលខេត្តរៀបចំជាម៉ូតូចល័ត ៤ទៅ៥គ្រឿង ពីមួយថ្ងៃទៅមួយថ្ងៃ ដោយចាក់សារទៅវិញទៅមក យើងធ្វើសារ៤ ទៅ៥ចំណុច ដើម្បីរំលឹកពួកគាត់ឲ្យការពារពីជំងឺកូវីដ-១៩»។ រដ្ឋមន្ត្រីក្រសួងមហាផ្ទៃ អះអាងថា បើភូមិណា មានមនុស្សច្រើន អាចថា ពី២ទៅ៣នាក់ឡើងទៅ ជាពិសេសសំដៅលើអ្នកដែលទើបនឹងមកថៃ និងប្រទេសនានា បានឆ្លងកូវីដ-១៩ ភូមិនោះ អាចនឹងបិទ មិនឲ្យមានការចេញចូលតែម្តង។ គិតត្រឹមថ្ងៃទី២៤ ខែមីនានេះ កូវីដ-១៩ កម្ពុជា មានមនុស្ស៨៧នាក់ហើយ ដែលឆ្លងកូវីដ-១៩ ដោយក្នុងនោះ ២នាក់ បានជាសះស្បើយវិញ គឺបុរសជនជាតិចិននិងស្ត្រីជនជាតិអង់គ្លេស៕	ភ្នំពេញ៖ សម្តេច ស ខេង រដ្ឋមន្ត្រីក្រសួងមហាផ្ទៃ បានបង្គាប់ឲ្យអភិបាលខេត្ត រៀបចំម៉ូតូឬឡានចល័ត ដើម្បីឲ្យមន្ត្រី ធ្វើដំណើរទៅអំពាវនាវ និងផ្សព្វផ្សាយដល់ពលរដ្ឋតាមភូមិ ឃុំ ស្រុក ក្នុងខេត្តនីមួយៗ ពីវិធានការការពារកុំឲ្យឆ្លងជំងឺកូវីដ-១៩ ក្រោយពីមានពលករខ្មែរប្រមាណមួយម៉ឺននាក់ បានវិលត្រឡប់មកពីថៃវិញ។

Subsets and Splits

No community queries yet

The top public SQL queries from the community will appear here once available.